
GEORGE DEM. LOGHIN 


Autorul şi regizorul 


Raportul dintre text și regie a format în ultimele patru decenii ale secolului 
nostru obiectul unor ample discuţii. Oamenii de teatru au dezbătut atit in publi- 
cistică, cit și in adunări pe plan național și chiar internaţional, problema primor- 
dialităţii in arta scenică. Încercind să răspundă intrebării: dramaturgul sau 
regizorul este principalul factor in crearea spectacolului? — soluţiile defineau in 
același timp şi limitele atribuţiilor artistice ale celor două instanțe de creaţie 
afiate in dispută. Examinind diversele soluții propuse pentru rezolvarea sus- 
amintitei dileme, observăm două direcţii deosebite în modul de a pune problema. 

O primă direcție se referă la acel curent de opinie care, caracterizat de 
tendința afirmării primatului uneia din cele două instanțe de creație pe care le 
discutăm, sfirșea prin a nega cu totul rostul celeilalte, transformind astfel pri- 
matul în dictat. În numele acestei idei au activat acei regizori ce susțin, prin 
teorii extravagante și printr-o practică scenică de mult compromisă, că opera 
dramatică nu e decit un pretext pentru inscenare. O asemenea „concepție“ regizo- 
rală a obligat pe nefericitul prinț al Danemarcei să imbrace fracul, pe Shylock să 
devină erou de melodramă intr-o inscenare in care textul shakespearean era 
adaptat necesităților regizorale de a înfățișa in spectacol „pitorescul Veneţiei“, 
ca și pe atiția alți eroi ai literaturii dramatice deposedați de identitatea creată de 
dramaturg, pentru a sluji elucubraţiilor regizorului atotstăpinitor al scenei. 

Ca o reacție firească impotriva acestor, regizori, dramaturgii au simțit nevoia 
să-și pună la adăpost opera de mutilări scandaloase. Dar o parte dintre ei, pornind 
de la ideea justă a respectului datorat de regizor textului, limitează obiectivul 
punerii in scenă la o simplă operație de execuţie a indicaţiilor autorului, negind 
astfel rolul personalităţii creatoare a regizorului în arta spectacolului. În această 
teorie se manifestă, in fond, aceeași tendință pe care o semnalam mai sus, de a 
transforma primatul in dictat. 

Abordarea problemei in chip unilateral a dus, după părerea noastră, la confu- 


zia dintre primat și dictat. Dacă ținem seama că spectacolul de teatru — de la 
apariția lui și pină astăzi — este rodul colaborării artistice dintre mai multe instanţe 

de creație, în rindul cărora, în mod obligatoriu, se cuprind şi cele două puse de 
noi in discuţie: poetul dramatic și regizorul, vom observa că nu este posibilă 
tratarea unilaterală a raportului dintre text și regie. 

lată de ce ne alăturăm celei de a doua direcții manifestate in punerea pro- 
blemei relaţiilor dintre creatorul textului şi cel al spectacolului, direcție ce, recu- 
noscind primatul textului ìn arta teatrală, atribuie regizorului rolul de tălmaci al 
operei dramatice prin mijloace scenice specifice, unele chiar neindicate de autor, 
dar intotdeauna astfel alese, incit imaginea artistică să contribuie la transmiterea 
emoţionantă a mesajului piesei. 

Pentru a demonstra justețea acestei teze, mi se par necesare citeva precizări. 
O sumară incursiune in istoria teatrului ne va ajuta să le facem. În același timp, 
intenționăm să spulberăm opiniile ce au circulat de curind și în publicistica noastră, 
că regia ar număra atiția ani de existență ciți s-au scurs de la apariția școlii din 
Meiningen. Regia a apărut odată cu primul spectacol de teatru, fiind părtașă de-a 
lungul veacurilor la izbinzile și eșecurile artei scenice. 

Trebuie să observăm insă de la bun început că, în vreme ce contribuția dra- 
maturgului in spectacol s-a bucurat in decursul existenței teatrului de.o delimitare 
constantă și precisă a obiectivelor sale creatoare — și anume compunerea textului 
ca bază a reprezentației dramatice —, cea a regizorului a cunoscut variate atribuții 
artistice. În dorința de a corespunde cerințelor textului și condiţiilor tehnico-orga- 
nizatorice ale artei scenice, regizorul și-a asumat, de la o epocă la alta, diverse 
sarcini de creație. Conţinutul și forma dramaturgiei au hotărit, din antichitate și pină 
în vremurile noastre, preocupările profesionale ale regizorului, delimitind, impreună 
cu stadiul de dezvoltare al tehnicii în arta scenică, sfera de activitate a acestor 
preocupări. 7 

Astfel, poetul dramatic al antichității a hotărit — prin conținutul şi forma 
operei — obiectul artei regizorului contemporan lui, obligindu-l să se ocupe de 
problemele pedagogiei artei actoricești și, alături de condițiile tehnice ale teatrului 
antic, el a impus și limitele acestei activități. Structura operei sale, pe de o parte, 
dimensiunile amfiteatrelor, pe de altă parte, fac posibile existența măștilor ca 
mijloc de expresie al artei actoricești și orientarea jocului scenic spre atitudinile 
statuare şi recitarea inaripată a versului. 

Apariţia misterelor, forma spectaculoasă pe care o impunea această drama- 
turgie reprezentaţiei teatrale, condiţiile create prin prezentarea spectacolelor în 
piețele publice şi prin îmbogățirea tehnicii scenice, iată cauzele ce fac din regizorul 
teatrului medieval un născocitor de trucuri tehnice și un minuitor de grandioase 
ansambluri actoricești. Experienţa acestor regizori ne arată, in același timp, că 
deși mijloacele de înscenare se află intr-un vădit progres din punct de vedere 
tehnic, arta punerii în scenă e mult inferioară față de cea a antichităţii, fiindcă ea 
slujea o dramaturgie al cărei regres artistic a fost din plin subliniat de istorie. 

Faptele mai sus comentate ni se par de o semnificaţie deosebită pentru 
discuția noastră. Ele definesc raportul de strinsă interdependență intre arta drama- 

turgului și cea a regizorului. Acest raport decurge din inseși funcțiunile pe care 
cei doi creatori le indeplinesc în arta spectacolului. 

Dramaturgul construiește pe baza realității sociale problematica și eroii piesei, 
stabileşte poziția ideologică față de materialul de viață zugrăvit de el, alege stilul 
și genul de tratare potrivit personalității lui. Scriind piesa de teatru, el aduce 
în spectacol elementele de bază ale artei: ideea, intimplările de viață, oamenii, pro- 
cedeele tehnice cu ajutorul cărora realizează compoziția dramatică a operei. lată 
de ce regizorul, ca și toți ceilalți factori care contribuie la făurirea artistică a 
spectacolului, își sprijină munca sa de creație pe opera dramaturgului. 

Dependența de opera dramaturgului nu scutește cituși de puțin pe regizor 
de un proces de creație propriu. În cadrul acestui proces, textul constituie motivul 
de bază al inspiraţiei sale artistice. Lumea zugrăvită de poetul dramatic se reflectă 
în conștiința artistică a regizorului în chip subiectiv. Regizori care stau pe aceeaşi 
platformă ideologică, pornind de la dezvăluirea, in inscenarea lor, a unei idei de 
bază, comună, ajung la spectacole cu particularități distinctive deosebit de in- 
semnate. Stanislavski și Zavadski au pornit in montarea tragediei shakespeariene 
Othello de la ideea credulității maurului. Şi totuși, spectacolele lor se disting prin 
particularitățile compoziției artistice. Aceste particularități definesc însăşi perso- 
nalıtatea regizorului. Ele se nasc pe baza înțelegerii operei într-un anumit chip, 
legat de fondul aperceptiv al artistului creator. Dincolo de ințelegerea logică a 
acţiunii piesei, a faptelor personajelor și a sensului lor ideologic, regizorul ca artist 
este emoţionat de valorile textului intr-un anume chip, corespunzător ecoului ce-l 
stirneşte in el freamătul de viaţă ce alcătuiește individualitatea operei respective. 
În funcţie de aceste date sint alese și mijloacele cu ajutorul cărora regizorul 
transmite publicului concepţia sa artistică. 

Așa stind lucrurile, mi se pare că nu este util a limita creația regizorală cu 
prescrieri care interzic in numele primatului textului folosirea unor soluții scenice, 
specifice artei spectacolului și nu dramaturgiei, neindicate de autorul dramatic. 
Este insă absolut necesar să se cerceteze măsura in care mijloacele scenice folosite 
de regizor in spectacol corespund unei juste concepţii regizorale, unei intemeiate 
direcții ideologice și unei autentice emoții artistice, izvorite din însăși structura operei 
dramatice. 

Mijloacele artistice alese de Ionel Olteanu in inscenarea dramei lui Hașdeu, 
Răzvan și Vidra, ni se par a fi in complet acord cu opera dramatică. Spectacolul 
de la Teatrul Municipal se distinge fundamentaj de reprezentările scenice din trecut 
ale piesei în discuţie. Se distinge in primul Ei datorită modului în care regizorul 
a ințeles valorile ideologice și emoţionale ale piesei, tălmăcindu-le in imagini artistice 
originale și autentice. Alegerea actorilor, gruparea personajelor, construcția deco- 
rurilor, coloritul costumelor, lumina, în sfirșit toate mijloacele de care dispune un 
regizor pentru compunerea artistică a spectacolului dezvăluie din plin valorile 
textului, pe baza unei concepții regizorale solide şi militante. Pentru a sublinia 
caracterul popular al lui Răzvan, Ionel Olteanu întregește interpretarea lui Septimiu 
Sever prin rolul pe care-l acordă in spectacol scenelor de masă. În primul cint, 

mulțimea se grupează in jurul lui Răzvan atrasă de sentințele pe care acesta le 
rostește cu atita minie impotriva impilatorilor celor obidiți. În scenă, e o forfotă 
ce definește din punct de vedere plastic inseși căutările și dorințele de eliberare ale 
poporului. Pentru ca in cel de al doilea cint gruparea plastică a personajelor să 
ne arate că ne aflăm in fața acelei părți a poporului ce-și afirmă cu intransigență 
voința de libertate. Întreaga compoziţie plastică ciştigă în măreție datorită cadrului 
decorativ in care se desfășoară acțiunea tabloului. Cu cită subtilitate dezvăluie Ionel 
Olteanu in celelalte cinturi desprinderea treptată a lui Răzvan de tovarășii săi de 
luptă, sub influența Vidrei. Relaţiile dintre personaje sint clarificate nu numai prin 
jocul actorilor, dar și prin compoziţii -plastice cu valoare de simbol, in care insăși 
culoarea costumului devine un mijloc sugestiv. 

Un asemenea mod de inscenare fereşte teatrul de cenuşiul care nu odată a 
constituit izvorul unor indreptăţite proteste. Mai grav insă decit cenușiul este osten- 
tația cu care unii regizori incearcă să-și justifice prezența in spectacol. Transformarea 
mijloacelor de expresie ale artei scenice în scopuri in sine nu are nimic de-a face 
cu afirmarea personalității regizorului in spectacol. Dacă intre mijlocul folosit și 
structura operei dramatice nu există o corespondență, dacă nu putem fi convinşi că 
necesităţile textului au cerut un anume mod de tratare regizorală in spectacol, e clar 
că regizorul a greşit. Ce legătură poate fi intre piesa lui Aurel Baranga Arcul de 
triumf și mijloacele folosite de regizorul H. Eliad in montarea ei pe scena Teatrului 
de Stat din Ploești ? Fără indoială că e greu să aplici acestei piese o tratare sim- 
bolistă alambicată și obscură, care! incurcă și ingreunează desfășurarea acțiunii scenice. 

Dezbătind problema relației dintre text și regizor, Stanislavski observa in arti- 
colul său Arta actorului şi arta regizorului: „„...in opoziție cu alți oameni de teatru, 
care consideră orice dramă numai ca material pentru prelucrarea scenică, eu mă 
situez pe punctul de vedere că, cu ocazia punerii in scenă a oricărei opere dramatice 
importante, regizorul și actorii trebuie să năzuiască la insușirea cit mai exactă şi 
„mai profundă a spiritului și concepției dramaturgului, iar nu să substituie acestei 
concepţii, concepţia lor proprie“. 

Spiritul și concepţia dramaturgului trebuie căutate in mesajul de viață al operei, 
în gindurile și sentimentele pe care reprezentația dramatică trebuie să le trezească 
in spectator, in stilul și specia piesei, in descifrarea caracterelor eroilor și in 
sensul social al faptelor lor. Că aceste elemente sint investite să reprezinte pri- 
matul textului in spectacol ne-o demonstrează inseşi inscenările lui Stanislavski. 
Elocvent, in acest sens, rămine tabloul din Othello, in care Iago izbutește să-l com- 
promită pe Cassio. 

Această afirmație justifică din plin planul inscenării inventat de regizor. Ea 
ne vorbeşte despre indatorirea celui ce pune in scenă piesa de a valorifica acele 
elemente ale acțiunii care clarifică spectatorului concepţia operei dramatice. În inde- 
plinirea acestei indatoriri, regizorul se folosește de mijloacele specifice artei sale, 
tălmăcind acțiunea piesei in imagini artistice sugestive şi convingătoare. Aceste 
imagini, pentru a prinde viață, cer alegerea unui anumit actor, a unui cadru deco- 
rativ adecvat, a unei mise-en-scene adinc grăitoare. În limitele concepției autorului 

şi în slujba ei, regizorul e liber să opteze pentru o anumită imagine artistică și pentru 
mijloacele cu ajutorul cărora creează aceste imagini. 

În intilnirea creatoare dintre regizor și dramaturg, individualitatea artistică 
a operei dramatice poate determina nu numai alegerea mijloacelor scenice, dar chiar 
și metodele de creație. Oare, nu cumva realismul compoziției lui Cehov şi Gorki, 
cu eroi in care firescul vieții se imbină cu semnificațiile sociale majore, a contribuit 
la căutările lui Stanislavski pentru descoperirea binecunoscutei metode a acțiunilor 
fizice ? Istoria M.H.A.T.-ului, atit de bogată in fapte ce ne dovedesc că -Stanislavski 
a pornit in munca regizorală de la necesitățile impuse de textul dramatic, rezultatele 
excepționale pe care metodele de creație descoperite și aplicate de el le-au dat în 
inscenarea pieselor lui Cehov şi Gorki ne indeamnă să răspundem afirmativ intrebării 
noastre. 

Înainte de a incheia observaţiile cu privire la relaţiile dintre dramaturg şi 
regizor în procesul de creație al spectacolului, am vrea să discutăm două probleme 
ce ni se par de o actualitate deosebită. 

Prima se referă la atitudinea regizorului față de textul clasic. Este el obligat 
să reprezinte in spectacol acest text integral, sau i se admit anumite concentrări 
ale scenelor sau chiar ale tablourilor piesei ? Răspunsul la această intrebare variază, 
după părerea noastră, de la operă clasică la operă clasică. Așa, de pildă, Molière 
— prin structura intimă a operei sale, prin tehnica in care este exprimată această 
cperă — nu cere in mod necesar intervenţii în text. Cu totul altfel se petrec lucru- 
rile cu un autor 'cum este Schiller, a cărui compoziție dramatică te indeamnă la 
concentrarea monoloagelor, la evitarea repetărilor, la ordonarea acţiunii principale 
a piesei. Îndemnul trebuie practicat cu prudența cerută de respectul față de con- 
cepţia dramaturgului şi de unitatea poetică a operei. Prescurtările regizorului trebuie 
să nu lezeze cu nimic sensurile ideologice ale textului și să păstreze intact stilul 
artistic al autorului. 

Cea de a doua problemă priveşte colaborarea dintre regizor şi tinărul autor 
Gramatic. € 

De la Eschil şi pină in vremurile noastre, dramaturgia s-a format in strinsă 
legătură cu fenomenul teatral. Sint numeroase cazurile de autori dramatici a căror 
măiestrie s-a dezvoltat in strîns contact cu slujitorii scenei. În această colaborare 
creatoare trebuie căutat sensul ajutorului pe care regizorul il poate da tinărului 
autor dramatic. Am vrea insă să precizăm limitele acestui ajutor. 

Ca membru in consiliile artistice ale citorva teatre, am intilnit uneori piese 
artificiale prin problematica și conținutul de viață abordate de autor. Asemenea 
piese cu greu pot fi indreptate de regizor în munca cu autorul dramatic. Oricit 
s-ar strădui regizorul, în afară de cazul că este el insuşi dublat de un drama- 
turg, nu va putea inlocui nici lipsa de inspirația artistică a autorului, nici nepu- 
tința acestuia de a extrage din viață faptele emoționante și caracteristice. 

Rodnică devine colaborarea regizorului cu autorul dramatic atunci cind acesta 
din urmă a izbutit să creeze poezia unei vieți autentice şi emoționante, chiar dacă 

nu a găsit modalitățile cele mai nimerite de exprimare. În definirea acestor moda- 
lităţi, regizorul poate și trebuie) să-l ajute pe autorul dramatic. 

Practica scenică mi-a confirmat pe deplin adevărul acestei afirmații. Lucrind 
la spectacolul Mireasa desculță, am putut da o mină de ajutor nuvelistului Siito 
András şi poetului Hajdu Zoltán, pe atunci debutanţi intr-ale dramaturgiei. Efica- 
citatea acestui ajutor au consemnat-o şi ei într-o publicație, deci sint ferit de 
impresii unilaterale. 

îndrăgostit de caracterul eroilor piesei, de viața autentică ce mustea în 
fiecare replică, de viziunea poetică a autorilor, am început lucrul cu colectivul artistic 
discutind fiecare personaj, fiecare fapt de viață, fiecare scenă în parte. Pe incetul, 
am început să ne dăm seama de unele defecţiuni de construcție ale piesei. Discutam 
despre aceste slăbiciuni in prezența autorilor. La inceput mai timizi, apoi, cind am 
văzut că nu se simt de loc stingheriți de criticile noastre, am dat atacul din plin. 
Se propuneau diverse variante pentru soluționarea unei scene sau pentru intregirea 
unui personaj. Împreună cu autorii, alegeam cea mai bună variantă. A doua zi, ei se 
prezentau la repetiție cu textul imbunătăţit. Așa a prins contur cea mai frumoasă 
figură de țăran mijlocaș din literatura noastră dramatică: Cociș Mihai. Tot așa 
s-au limpezit inadvertențele de caracter ale lui Szuniog. Şi pe baza aceleiași colabo- 
rări au fost individualizate, prin replici caracteristice, personajele din masă. Ca 
rezultat al: discuţiilor dintre autori și regizor, tabloul final a fost plasat din interior 
în exterior, aducind ca părtaş la serbarea colectiviștilor, peisajul satului ardelean, 
ajutind totodată — prin lărgirea spațiului scenic — la compoziția plastică necesară 
creșterii acțiunii dramatice a piesei. 

Am mai lucrat și cu alți autori dramatici — înainte și după colaborarea cu 
Sűto şi Hajdu — dar gindul meu s-a oprit asupra lor pentru că, în împlinirea operei 
dramatice, s-a stabilit intre noi acel climat, acea comuniune de idei absolut indis- 
pensabile pentru reuşita ajutorului dat de regizor tinărului dramaturg. 

Despre unele probleme 


Repetiţii plicticoase, obositoare 


Foarte des am auzit în ultima vreme formulate plingeri ale actorilor — și chiar 
a unui fost director al Teatrului Naţional — că repetițiile pieselor care se studiază au 
devenit tot mai plictisitoare, tot mai obositoare, uneori (ca la pregătirea — anul 
trecut — a unei mari drame shakespeariene) de-a dreptul penibile, ezxasperante. 
Mărturisesc că la început n-am prea înțeles despre ce e vorba. Ce vreți? Repetiţiile 
unei piese cu roluri grele nu sint ceaiuri dansante sau cocteluri... Munca de creație a 
fost totdeauna, şi sub orice formă, grea şi, fizic, istovitoare. Cere aplicație, încordare, 
control și informaţie, uitare de sine, lipsă de vanitate puerilă şi mai cu seamă 
răbdare, voinţă crincenă. Nu e loc pentru plictiseală. 

Am căutat să aflu mai de-aproape despre ce e vorba și, din explicaţiile care 
iu s-au dat, am înțeles că la numeroase repetiţii bintuie o pisălogeală cruntă, 
aducind un plus de oboseală nejustificată, inutilă, datorită lipsei de orientare, de auto- 
ritate, de aptitudini şi de personalitate creatoare a regizorilor respectini, care pierd 
iuni intregi pornind pe un drum greşit, ca să se întoarcă mofluzi de unde au plecat, 
silindu-i pe interpreţi s-o ia de la început. 

Sistemul marelui Stanislavski n-a fost cunoscut la noi de la inceput in forma 
lui cea mai indicată, ci a fost dintii apanajul unor pretinși bine-informaţi şi atot- 
ştiutori, care s-au oferit să facă, pretindeau ei, operă de pionieri, mai mult după 
ureche şi după crimpeie de articole, traduse și cunoscute la intimplare. Cind Comi- 
tetul de artă de pe vremuri a încurajat infiintarea „cercurilor Stanislavski“, săli 
întregi de auditori plini de bunăvoință ascultau uimiți şi fără să priceapă mare lucru, 
parada de paragrafe înnădite și pasiunea înnoitoard a erudiților improvizați. Cum 
se întimplă adesea. un sistem atit de bogat ca al strălucitului creator al M.H.A.T.-ului 
a ajuns la noi prin ceea ce avea mai puțin esențial și caracteristic, ba chiar prin 
unele laturi ale lui discutabile şi efectiv generatoare de interminabile discuții. În 
nodul acesta lăutăresc, „lucrul la masă“, munca de explicație, chiar și a celui mai 
neînsemnat rol, condusă fără o vedere clară, de oameni greşit orientați, îngimfați ca 
niște vrăbioi savanți pe ramuri periferice, au devenit plictisitoare, obositoare fără 
rost. În modul acesta, şi-a pierdut din interes la noi una din cele mai rodnice 
școli din istoria teatrului. Rişniţe de vorbe goale, analize puerile, reveniri plicti- 
sitoare, încăpăținări prelungite au dus la dezgust pentru repetiție şi studiu, la spec- 
tacole neconcludente, precare. A trebuit să vină la Bucureşti trupa M.H.A.T.-ului 

însăși, ca să se vadă despre ce e vorba, care anume pot fi și sint roadele unui studiu 
indelung, lucid, rezultatul în clipe de artă ale unei aplicații integrale, de un devota- 
ment fără margini. 

Dar vorba aceea: Şi acum? Ce e de făcut acum? 

Trebuie să spunem din capul locului că abandonarea metodei lui Stanislavski 
în studiul pieselor ar fi o mare greșeală. Adică, vrem să spunem mai precis, că 
acum, după ce ani de zile am aplicat cu mai multă sau mai puțină seriozitate, cu mai 
puțină pricepere decit ar fi fost îngăduit, un foarte aproximativ sistem Stanislavski, 
nu trebuie să șovăim în adoptarea învățăturii adevărate a excelentului dascăl de regie. 
Trebuie să ne întoarcem spre el cu toată dragostea și în același timp cu spirit critic, 
adică, fără să reluămi şi acea eronată analiză a actelor refleze. (Căci actele reflexe își 
pierd caracterul de îndată ce sint supuse nu numai analizei, dar chiar și atenției.) 
Să ținem, de asemenea, seamă că sistemul lui Stanislavski e genial în îndrumarea 
actorilor în mari şi mici roluri de compoziție, în realizarea atmosferei, pe cind 
cîmpul de manifestare al marilor roluri de temperament rămine încă deschis. 

Ar fi cea mai mare greşeală să nu ne dăm seama de ce tocmai pentru noi, 
cunoașterea învățăturii creatorului Teatrului de Artă, urmată de încercarea de a o 
aplica lucid şi cinstit, poate fi de un nebănuit folos, poate ridica la mari înălțimi 
nivelul general al teatrului rominesc. Dacă n-ar fi decit ideea de studiu însuși, de 
înțelegere compleză a unui rol, de bogăţie a tipizării, de creare a atmosferei, de poezie 
copleșitoare a unor subtilități în nuanțe, şi şovăiala n-ar trebui să incapă. 

Am vrea să arătăm de ce tocmai la noi ar fi de folos să se inrădăcineze senti- 
mentul intim, concepția despre necesitatea de a studia intens, indelung, devotat, fără 
toane și plictiseală, o lucrare dramatică superioară. 

Să ne fie ingăduit să vorbim mai jos despre unele stări din trecut — din 
acel trecut în teatru pe care, cu instabilitatea care ne caracterizează, sărind dintr-un 
geam în celălalt, am şi inceput să-l găsim nu numai glorios, dar și perfect, propu- 
nindu-ne să ne intoarcem cit mai curind la ceea ce a fost. 

Cred că pot afirma că, în genere, nu exista mai de mult la noi noțiunea stu- 
diului unei piese și nici nu i se simțea nevoia. Pentru mai multe motive. 

Mai întîi, 95% din roluri erau sub posibilitățile interpreților, aşa că ei luau 
cunoștință de ele la „prima vista“. În genere, nu jucau decit piese în care ei găseau 
roluri care „să le vie ca o mănușă“, pentru că publicul în asemenea roluri îi dorea. 
Îi vrea pe ei, pe interpreți — pe care-i iubea foarte mult — și aplauda mai ales cind 
ii afla așa cum îi ştia el din alte piese. Vrea să se desfete privindu-i la nesfirșit 
pe scenă. În asemenea caz, tendința vedetei era „să aducă orice rol la ea“, să se 
răsfeţe în spectacol cit mai mult, jucîndu-se pe sine însăși. Asta, ani de zile... 
Citeodată, 20 sau 30 de ani. Rareori, întoarsă din călătoria de vară din străinătate, 
vedeta își modifica uşor jocul, așa cum îl văzuse la creatorul rolului, cu care ştia 
mai dinainte |că seamănă mult, cum, de altfel, i-o spunea lumea întreagă. În ase- 
menea condiţii, studiul unei piese se reducea pentru regizor la facerea unei distribuții 
cu vedete și la preocuparea realizării unui decor senzațional. Unul dintre cei mai 
străluciți regizori dintre cele două războaie „n-a ținut“, cred, niaiodată o piesă 
mai mult de două săptămini în lucru. În timpul acestor două săptămini, interpreții 
principali işi învățau rolurile acasă singuri — căci n-ar fi tolerat pentru nimic in 
lume să li se arate ceva în fața colegilor — iar el alerga pe la ateliere, ba și pe la 
magazinele din oraș, organizind decorurile. Cum avea un gust extraordinar al deco- 
rației, cum călătorise fastuos și văzuse multe și cum, în genere, punea piese pe care 
le privise atent mai inainte in străinătate, cum aducea și note, premierele sale erau 
mai toate succese. Dacă-i mai răminea timp liber, intre alergăturile prin oraș şi 

ateliere, venea și la repetiție, unde în genere moțăia, căci se culca seara tirziu. 
Așa că, despre ce „studiu“ ar fi putut să fie vorba? 

Erau, fireşte, şi piesele clasice cu roluri vizate şi wsate am de zile. Atunci, 
actorul care urmărea] un asemenea rol, îl studia într-adevăr ani dă zile, dar il 
studia informindu-se în particular, de unul singur, cum a fost el jucat în trecut, 
şi. alegindu-și o variantă mai mult sau mai puţin cunoscută. Nu-l „studia“ în nici 
un caz sub conducerea regizorului. Nu rareori, cind actorul arăta și puțin dor de a 
vedea personal, regizorul triumfa ca musca la arat 

De altfel, prin tradiţie şi temperament, actorul în genere nici nu avea concepția 
studiului şi nici nu s-ar fi priceput cum să studieze. Din vremurile cind se dădea 
o premieră în fiece săptămină, „invățarea“ rolului era acelaşi lucru cu ,„,memorizarea'“ 
rolului, împănat cu accente găsite la intimplare, acasă, Repetiţiile aveau de scop 
doar „să-i pună rolul pe limbă“ și să învețe de la regie şi de la colegi, care îi este 
locul în orice clipă pe podea, pe platou. „Eu ce fac în timp ce el vorbeşte?“ sau 
„Eu urc sau cobor **, sau „Intru pe ușa asta sau pe cea din fund ?“, ori „Se leagă 
(mișcarea) sau nu se leagă?“ ş.amd. i 

În timp ce unii actori erau în scena, ceilalți „dau șuete“ în foaier, sau la bufet, 
dacă era bufet, işi povesteau reciproc necazurile domestice ori îşi aranjau unele 
chestiuni personale pe la direcţie, sau pe la casierie. 

Cind regizorul se incurca și nu-i arăta actorului „dacă urcă sau coboară“ sau 
„ce face el cind partenerul vorbește“, era un adevărat scandal. (Dacă era un regizor 
novice, fiindcă de cei cu autoritate nu se lega nimeni.) Scandal era şi cind parte- 
nerul, în loc să-și turuie cu „dicțiune“ rolul, îl „juca pe pauze”. Faptul era consi- 
derat ca o „lucrătură“, ca un act de dușmănie, fiindcă interpretul literalmente: 
nu ştia ce să facă în timpul în care vorbea celălalt. Rolul, după concepția lui, era 
făcut exclusiv din vorbe, doar din replicile lui și dacă nu izbutise pină in cele din 
urmă să refuze să joace intr-o piesă cu scene in care mai vorbeau mult și alții, 
ori dacă nu izbutise, ca vedetă, să taie din replicile partenerilor, sau să și le treacă 
la rolul său propriu (cum se întîmpla adesea, oricît ar părea de necrezut), atunci, 
făcea tot ce putea ca să dea piesa peste cap din răzbunare. Veneau piesele peste 
cap ca la moară. Pagubă prea mare nu era. Dacă din zece piese,-din zece încercări, 
ızbutea una singură, atunci și paguba artistică, şi paguba morală, şi cea materială 
erau acoperite cu prisosință. De pe urma unui succes, se putea vegeta ani de zile. 

Dacă din vina regizorului, care nu studiase acasă și nu-și făcuse metodic un 
caiet de regie, așa cum își făcea de pildă înțeleptul P: Gusty, repetițiile se prelun- 
geau mai mult de două săptămini, numărul sporit de așa-zise repetiții nu era totuși 
de nici un folos pentru lucrarea dramatică. Pină cind nu simțea că piesa se apropie 
de premieră, pină cind nu vedea că direcția este hotărită s-o joace (căci asta nu 
era totdeauna sigur și s-au văzut destule piese scoase din repetiție), actorul tot nu 
încerca nici măcar să memorizeze rolul. 

„— Ce s-aude, frate, cind trece porcăria asta, că freacă scena de două luni ? 
M-am plictisit de-mi vine să-nebunesc de așa pisălogeală. Tărăgănarea asta e semn 
prost. Auzi, două luni! 

— Trece vinerea viitoare... 

— Cum ? Ceee? De unde șipină 'unde? Asta-i scandal... Cum o să treacă 
vineri, dacă eu nici nu ştiu rolul... ? Speram că nu se mai joacă. 

— S-au dat afişele la tipografie... Îți spun precis. Avem generale luni. marti 
şi miercuri.“ 

Pînă joi dimineaţă, pînă vineri rolul era amețit într-o viteză nebună, nopți 
întregi, acasă. 

Erau şi excepţii ? Desigur, dar destul de rare. Mai ales cind nu dispuneau de 
vedete, unii regizori puneau mult zel. Pe de altă parte, Paul Gusty avea reputația 
că orice s-ar fi întimplat, nu dădea drumul unei piese care nu era gata. A devenit 
memorabil japtul că „a ținut“ trei luni în loc Puterea intunericului, care a și fost 
un foarte mare succes. La el, învățau toți rolurile, de ruşine... și pe nesimţite făceau 
uneori şi creaţii. Paul Gusty a fost el însuși un adevărat creator de actori, așa cum 
am mai spus, dar fireşte, mai mult în comedie, unde mergeau și înclinațiile sale. 
Se pricepea la „tipuri“ şi era neintrecut la distribuția rolurilor în comedii sau în 
piesele de ținută intelectuală, ca, de pildă, ini Shakespeare sau în piesele lui Ibsen. 
dar şi aci mai mult în cele care nu implicau roluri mari de dramă. 

Ceea ce rămîne este că, în genere, în trecut, regizorii și interpreții nu studiau 
piesele, actorilor nu le plăcea „să se întindă“ repetițiile, se enervau cînd vedeau 
că se face în fiece zi același lucru: „Urcă, acum coboară etc.“, adică mai nimic. 
incepeau „să se plictisească“ şi să saboteze cu îndirjire piesa, înjurind-o pe culoare 
şt în cabine. Oamenii, după cinci zile de repetiție efectivă, își pierdeau răbdarea, se 
gindeau la altceva, luptau pentru alte roluri. 


x 


Chiar ușa cum s-a repetat, fără prea mult cap și după un sistem pe care nimeni 
nu-l cunoştea, în ultimii zece ani s-au făcut în teatrul rominesc progrese foarte 
mari in studiul rolurilor de compoziție şi s-a realizat o varietate mai vie în jocul 
actorilor. N-are nici un sens să se arunce acum copilul odată cu apa murdară din 
băiță. Trebuie să se studieze din nou, serios, sistemul lui Stanislavski şi să se scoată 
din el tot ceea ce e de scos. Se va descoperi abia atunci enorm de mult. Personal, 
am dorit încă de prin 1939 o şcoală de regie rominească, menită să completeze con- 
cepțiile regizorale ale lui Stanislavski cu o vedere mai științifică despre actele reflexe 
şi cu o depășire a compoziției și a atmosferei, o „regie concretă şi axiologică* 
pentru rolurile net intelectuale, de excepțional temperament şi de mare intensitate 
dramatică. Timpul și împrejurările nu mi-au îngăduit să lucrez așa cum aș fi vrut. 
N-am găsit sprijinul și înțelegerea necesară. Nu știu nici dacă voi mai avea măcar 
timpul să pun la punct volumul II: Modalitatea artistică a teatrului, în care sînt 
expuse principiile acestei regii concrete, aziologice, substanțiale, care vizează — ca să 
râminem şi să dăm exemple din cadrul școlii rominești — piese și eroi, care dăinuie 
în volume, dar nu s-au jucat pină azi: Jocul ielelor, Act venețian, Danton. Nejucate, 
pentru că nici nu s-ar fi putut, și nici nu s-ar putea juca fără o asemenea regie. 
care e fireşte deosebită de metoda și tehnica sistemului Stanislavski. 

Nicolae Filimon — cronicar dramatic 


Omul acesta, căruia nu i-au rămas străine nici un fel de preocupări artistice, 
a fost, pentru epoca sa, un indrumător, în felul său, inimitabil. Funcţionar guver- 
namental şi publicist, horticultor amator şi comentator politic, cronicar muzical și 
nuvelist, in fine, romancier de mare talent — cine-și poate dori mai multe aptitu- 
dini, o mai certă polivalență ? Sfera lui de preocupări, poate unică printre contem- 
porani, era şi mai largă, dacă alăturăm însușirilor pomenite pe cea de cronicar 
teatral, despre care vom aminti acum. Filimon era intr-adevăr o figură rinascentistă 
intr-o perioadă de rapidă dezvoltare a culturii noastre. Neobosita lui trudă pe ogorul 
literelor rominești imi pare ca o reţea de canale aplicate pe o suprafață imensă; 
suprafața aceasta e insăși cultura și arta rominească intr-un veac de afirmare 
a conștiinței naţionale. Din sudoarea acestor strădanii se vor ivi mănoase recoltele 
viitorului. În fiecare bob rumen, în fiecare spic, vorm regăsi ceva din avintul primelor 
inceputuri. 

Un astfel de inceput a făcut Filimon şi în direcţia orientării tinerei mișcări 
teatrale rominești. Criteriul său de apreciere este realist și descinde din sensul 
moral, adinc educativ, pe care Filimon il atribuia genului dramatic ca parte integrantă 
a literaturii. Sub acest raport, comuniunea de idei și de atitudini il apropie de 
îruntașii revoluţiei pașoptiste. Din aceeași familie spirituală cu Boliac, I. Ghica, 
C. A. Rosetti, Kogălniceanu, Alecsandri, Ionescu de la Brad, Filimon n-a incetat să 
proclame, prin sensul întregii sale activităţi, rostul social al artei, aptitudinea ei de 
a deştepta in oameni setea de justiţie, libertate şi adevăr. 

Era o vreme cind disoluția boierimii, a aristocrației feudale se impletea cu 
afirmarea tot mai decisă a noii clase de imbogăţiți: burghezia. Epoca e de tranziție 
şi nu de cotitură. 

De bună seamă că teatrul intr-un asemenea climat trebuie să joace un rol 
dintre cele mai eficiente. Cu bun simţ, el iși va judeca epoca in! adevărata ei lumină 
şi va scoate la iveală, in special, defectele oamenilor. Va fi o oglindă pentru fizio- 
nomia lor morală. Hotărit lucru, asemenea obiective nu erau prea ușor de atins, cu 
atit mai mult cu cit un astfel de teatru nu putea să treacă nepăsător peste critica 
aşezărilor prost intocmite și a moravurilor decăzute, nu putea să nu rostească 
adevăruri neplăcute exploatatorilor. 

Într-o scrisoare mai veche, adresată prin 1840 unui prieten, Vasile Alecsandri 
exprimase limpede necesitatea socială a unui asemenea teatru născut din avintul unor 
conștiințe progresiste. „Fiindcă la noi — spunea V. Alecsandri — nu posedăm incă 

libertatea tribunei, nici arma zilnică a jurnalismului, am proiectat să-mi fac din 
teatru un organ spre biciuirea moravurilor rele și a ridicolelor societății noastre." 
După înăbușirea revoluției burghezo-democratice de la 1848, Alecsandri rămine cre- 
dincios acestui ideal: „Fac piese de teatru in care spun o mulțime de ocări celor 
care le merită și ele plac publicului. Teatrul e singura tribună ce ne-a rămas și 
profit de dinsa pentru a întreține unele simțăminte pe care stăpinirea caută să le 
sugrume. Lucrul acesta reușește mai bine decit jurnalismul. Jurnalele sint citite, 
dar la reprezentații vine lumea și capătă idei. Asta e lucru mare“. 

Alecsandri avea dreptate. Acesta era și punctul de vedere al lui Filimon, pentru 
care teatrui nu avea rațiune de a fi dacă nu răspundea acestui comandament 
a! timpului: dezvăluirea minciunii şi a silniciei odată cu strigătul de libertate și 
justiţie socială. 

Lui Filimon, i-a rămas intotdeauna străin conceptul schopenhautrian, potrivit 
căruia mesajul artei trebuie să fie asocial şi atemporal. Nu in nepăsare, in neu- 
tralism transcedental işi află arta temeiurile ei, ci in redarea adevărului istoric 
și psihologic, născut din ciocnirea unor caractere, cu elanuri şi căderi, cu pasiuni 
și interese concrete, determinate. În afara acestui adevăr, arta se veștejește şi se 
usucă ca o floare smulsă din pămintul ce o hrănea, fără putinţa de a mai transmite 
senzația vitalității, imaginea autentică a vieții obiective. 

Scriind despre un vodevil, Prăpăstiile Bucureștilor de Matei Millo, Filimon rapor- 
tează personajele la modelele lor din realitate. Cind asemenea modele există, dar 
in piesă ele au fost deformate, criticul desface mecanismul eroilor şi le dovedește 
lipsa de logică interioară, ori pur și simplu natura artificioasă. Filimon împărtășește 
ideea că un text dramatic poate fi util socialmente nu numai dacă e bine scris, 
izbutit artisticește, ci și dacă atacă o instituție sau o idee retrogradă, dacă dărimă 
o superstiție și minează un privilegiu. 

Teatrul nu este numai mistrie, dar și dinamită. 

Privită din acest punct de vedere, critica lui Filimon se asociază cu tendința 
de promovare a specificului național, pentru care militează neabătut criticul. 

Tunsul Haiducul, vodevil de S. Mihalescu, ar permite după titlu să aducă in 
scenă crimpeie din viața cunoscutului haiduc. Practic, nu se întimplă așa. Autorul a 
făcut o adaptare după o dramatizare franțuzească și Tunsul Haiducul poate fi un 
Capitaine Bayard sau, în sfirșit, un pirat ca Bougainville, dar de loc haiduc romin care 
a luat calea codrului pentru rațiuni foarte precise, strict sociale, nu dintr-un capriciu 
de-a dormi cumva în aer liber, in mijlocul naturii pitorești și ospitaliere. Filimon 
conchide că teatrul e chemat să se inspire din specificul național, altminteri nu va 
„deștepta in inima rominului sentimentul patriotismului, al gloriei și virtuților stră- 
bune“. („Țăranul romin“ nr. 9 din 7 ianuarie 1862.) 

Haiducia este o expresie a revoltei populare și, scoasă arbitrar din cadrul 
istoric ce a produs-o, e ca o plantă de la tropice, mutată la Polul Nord. Începe 
prin a părea exotică și sfirșește in deplina indiferență a celui ce o contemplă. 
Evident, Filimon condamnă in numele menirii sociale a artei asemenea exerciţii 
diletante. . 

Cind realitatea nu e ințeleasă de dramaturg, iar la rindul său acesta i! face 
și pe spectatori să o ințeleagă deformat, Filimon critică autorul și ii reproșează 
fără reticențe opacitatea viziunii. Astfel stau lucrurile cu drama Lipitorile satului 
de V. Alecsandri. („Țăranul romin“, nr. 3 din 26 noiembrie 1861.) 

Criticul observă simplu, fără afectare savantă, că intriga lasă de dorit, iar 
canavaua piesei este exterioară temei propuse, e „străină“. Cu toată dorința de a 
putea consemna imbogățirea repertoriului naţional, Filimon dezaprobă orientarea ideo- 
logică a piesei. Cu piese care limitează in spirit șovin lipitorile satului la cițiva 

străini, scoţind din culpă boierimea autohtonă, nu se poate realiza un repertoriu 
compus din piese de „concepțiune adevărat romină“, singurul mijloc, după cum 
spunea Filimon, capabil să dea un relief mai mare literaturii noastre dramatice. 
Cronicarul subliniază faptul că in această piesă dramaturgul a privit problema 
mizeriei ţăranilor de pe o poziție de clasă, 
limitată ca orizont. Într-alt foileton din 
„Țăranul romin“, la inceputul lui ianuarie 
1862, cronicarul notează „„...precum s-a 
reprezentat la noi (Don Juan — n.n.) n-a 
implinit decit partea cea mai puţin insem- 
nată din sacra misiune a teatrului, adică a 
delectat publicul, fără să graveze in inima 
lui oroarea in contra viciului; mai adaug 
iarăși că spre a reprezenta la noi piesele 
clasice, trebuie ca artiștii noștri să cunoasca 
arta dramatică in toată intinderea ei, să 
aibă idei solide despre tradițiunea fiecărei 
școale in parte, despre etnografie și mai 
cu seamă despre viața intimă și manierele 
particulare ale eroilor ce-i va reprezenta“. 
Cronicarul incheie această pledoarie pentru 
un teatru realist, cerind crearea unui re- 
pertoriu permanent — condiţie de bază a 
dezvoltării dramaturgiei naționale in spi- 
ritul  oglindirii veridice a adevărului vieții. Nu pierdem prilejul de a aminti, 
cu cuvintele cronicarului, relația pe care acesta o stabilea indreptățit intre ideea 
unui repertoriu cu piese originale rominești și autenticitatea tipurilor reprezentate, 
reliefarea pe plan caracterologic a specificului național. 

Desigur că asemenea obiective nu puteau fi atinse decit prin conlucrarea auto- 
rilor cu oamenii de teatru. Astfel, intr-alt articol, Filimon. discutind stagiunea 
ce se deschide, ii cerea lui Millo, sub a cărui direcție activa Teatrul Naţional, să 
dea interpretării pieselor „forme mai estetice, mai fidele adevărului, artei dramatice 
şi bunului simţ“. („Țăranul romin“, nr. 26 din 6 septembrie 1862.) 

Preocuparea pentru atingerea unui nivel artistic inalt al reprezentării scenice 
nu a stins in Filimon niciodată grija pentru etica artistului, pentru ţinuta sa morală. 
Mercantilismul a fost dat nu o dată in vileag, iar Matei Millo a fost din această 
cauză dezavuat cu toată fermitatea pentru concesiile făcute in vederea obținerii 
unor ` rețete care, drept preţ, cereau mai totdeauna dureroase abdicări estetice in 
favoarea gustului dubios al protipendadei. Unde duceau programele păgubitoare de 
acest fel o spune însuși Filimon intr-un articol despre rosturile și perspectivele 
primei noastre scene. „De citva timp, avem durerea de a vedea cum se veștejește 
din zi in zi teatrul național sub inriurirea omoritoare a spiritului de speculațiune 
ce bate din partea direcțiunei“. Şi mai departe: „În locul pieselor care formează 
gustul, luminează mintea, avem numai piesd de cele cu mare spectacol, cu trăsnete și 
fulgere, cu focuri bengalice și sperietori, cu draci care trag tutun in ciubuce de antin 
și cu imanele de chihlimbar și cu cite alte momele inventate pentru a ademeni 
pe nătingi și a-i face ca să dee bani spre a le vedea“. („Țăranul romin“”, nr. 36 
din 25 noiembrie 1862.) 

Precum se vede, maculatura dramatică era taxată sever. Filimon a făcut și pe 
această cale un mare serviciu literaturii noastre, supraveghiindu-i creșterea prin in- 
depărtarea toxinelor de arborele ei sănătos și tinăr. Dovedindu-se intolerant pentru 

tot ce era pseudoliteratură, Filimon a contribuit intr-o perioadă de formaţie și de 
dibuire, de încercări infructuoase și de experiențe, la formarea gustului artistic al 
publicului. Pentru asta, nu-i putem fi decit recunoscători astăzi. 

Totdeauna, în epocile ei de creștere, literatura a avut nevoie de un serviciu 
de salubritate — iar Bielinski adăuga : și de corecție. Filimon a fost în acest sens 
o întreagă şi complexă instituție în acțiune, mereu energic, pasionat, devotat artei 
realiste, îndrăgite şi legate de popor. 

Misiunea sa și-o definește el singur intr-un articol programatic, apărut în „Naţio- 
nalul“ (nr. 99 din 20 noiembrie 1858). „Criticul, fie teatral sau de orice altă specialitate 
— mărturisește Filimon — trebuie mai intii de toate să fie bine inițiat în specialitatea 
sa, să studieze cu profunditate subiectul: ce voiește a critica, și în expunerea criticei 
ce va face să arate adevărul fără parțialitate sau pasiune, căci altfel el devine poate 
şi fără voia lui, un calomniator sau un adulator.“ Cu alt prilej, cronicarul relevă 
ca o preocupare de căpetenie a breslei necesitatea relevării specificității artistice, de 
viziune și de gen, a mesajului scrierii dramatice: „Jurnalistul teatral cată să lupte 
neincetat... şi mai cu seamă in contra șarlataniei acreditate și prezumţioase care sfişie 
partiturile muzicale,  ...schimbă titlul pieselor și escamotează operele teatrale, cu 
ințelesul lor caracteristic...“ („Ţărafiul romin“, nr. 14 din 11 februarie 1862.) 

Înalta accepţie dată noţiunii de artă se asociază la Filimon cu acea calitate a 
frumosului autentic de a indemna la reflecții, de a lărgi orizontul spiritual al oameni- 
lor. Cind observă: „Un lucru n-am făcut și era de mare trebuință a-l face; opera 
italiană la noi, ca pretutindeni, formează un teatru de lux care se frecventează de 
oameni avuţi ce pot și trebuie a-și plăti plăcerile lor ; de aceea credem că ar fi mai 
bine ca subvenția ce se dă acestui teatru să se dea celui Naţional și pe dinsul să-l 
ři luat guvernul sub tutela sa, căci de la dinsul națiunea întreagă așteaptă mult din 
toate punctele de vedere“, subliniază tocmai aptitudinea artei naționale, cultivate in 
mase largi, de a sluji societatea in aspirația către progres. Acesta e punctul de vedere 
al criticului și el nu obosește să releve de fiecare dată, cu o anume ostentaţie, 
perfect justificată intr-o perioadă de căutări și pionierat, finalitatea artei, caracterul 
ei umanist, capabil să ne imbogățească moral și să ne inalțe prin cunoaștere. Discutind 
operele Nabucodonosor şi Rigoletto, Filimon profită de prilej pentru a evidenția valoarea 
unei pagini „in care pateticul și imitațiunea pasiunilor prin muzică sint împinse pină 
la un mare grad de elevațiune“, dar și mediocritatea relativă a altora, ce-l supără prin 
absența sau superficialitatea gîndirii muzicale : „Restul este compus in mare parte 
din melodii capabile de a incinta numai pe auditorii ce le ascultă, cu urechea, deară 
nu şi pe cei ce caută in muzică distracțiunezs spiritului“. („Independentul'“, nr. 4 din 
6 octombrie 1861.) f 

Aceeași concepție realistă o găsim și in analizele sale dramatice. Autenticitatea 
personajelor nu poate fi scoasă decit din studiul realităților inconjurătoare. Numai 
în asemenea împrejurări, eroii exprimă căutările contemporaneităţii. În transfigurarea 
artistică durabilă, regăsim judecata lucidă, pătrunzătoare a scriitorului şi noi o 
putem revendica în măsura în care actele eroilor ni se adresează şi nouă, ne in- 
struiesc prin experienţele, căderile și inălțările lor. În acest spirit, care nu este 
unul moralizator in sens ingust didactic, plicticos, apreciază Filimon utilitatea re- 
prezentării vodevilului lui Millo, Prăpăstiile Bucureștilor : „Privită din punctul de 
vedere al moralei și al instrucțiunei, piesa aceasta conţine in sine şi bine și reu. 

Ne indeamnă la o alegere“. Iată folosul. „Falsul patriot, femeia depravată, jucă- 
toriul de cărți, parvenitul rădicat pe ruinele protectorului seu, in fine comersantul 
şi cămătariul care minează societatea printr-un comerț mai puțin onest decit al 
tilharilor de păduri, găsesc în această piesă un spectacol magic in care se reflec- 
tează toate crimele lor“. (Țăranul romin“, nr. 1 din 12 decembrie 1861.) Tendinţa 
morală a vodevilului este de indată luată in dezbatere. Firescul cu care se mișcă 
in scenă personajele, strălucirea dialogului nu-l mulțumesc pe cronicar decit in 
măsura în care substanța textului dramatic se revelă ca „o oglindă a vremii”, cu 
ceea ce „agită, e arzător“ pentru umanitate. Fără a avea aerul că ține să reamin- 
tească ceea ce au spus alții inaintea lui, Filimon reactualizează prin fiecare notație 
a sa, vorba de duh a unui ilustru scriitor răzvrătit şi amar in ironie, Voltaire: 
„Venim la teatru ca spectatori, dar e bine să plecăm mindri in primul rind că 
sintem oameni“, 

Fidelitatea față de adevărul artistic, față de transfigurarea datelor obiective, 
extrase din observația vieţii, este reclamată de critic ca un dat fundamental, de 
insemnătate vitală, pentru veracitatea oricărei interpretări. Abaterile sint sancţionate 
drastic, intrucit arta implicind selecție iși primejduiește inriurirea socială prin 
abdicarea de la adevărul istoric și psihologic, singurul izvor viu de autentică emoție 
artistică, generator de confruntări şi primeniri morale. Cind in Il barbiere di Seviglia 
(„Naţionalul“, nr. 98 din 11 decembrie 1860) aria „La calunnia", cintată de Don Basilio, 
e interpretată de signor Ascanio cu „gesturi manierate și o mulțime de mișcări 
silite şi contrarii bunului simț“, Filimon denunță in rigiditatea interpretării absența 
nuanțelor convingătoare, firești, reclamate de jocul de scenă al rolului. Principiul 
de a cere actorului libertate nestingherită in mișcări nu ţintește numai la obser- 
varea ținutei exterioare. El pune in lumină cerința, de fapt mult mai prețioasă. 
a intuirii şi reprezentării notei fundamentale, individualizante, a ceea ce constituie 
personalitatea lăuntrică a personajului întruchipat. Cind e vorba de o eroină roman- 
tică, senzuală, pătimașă, Filimon reproșează cintăreței că vocea ei are „mai mult 
mecanismul unui instrument decit pasiunea sufletului“, dar remarcă încintat un joc 
de scenă plin de naturaleţe, care imbină insușşirile vocale cu gesticularea expresivă 
și cu dicțiunea liberă și grațioasă in recitative. („Naţionalul“, nr. 12 din 16 ianuarie 
1859.) În schimb, chiar cind e vorba de o solistă cu reputație ca demoazela 
Gianfredi, el nu ezită să-i critice jocul din Lucrezia Borgia de Donizetti. („„Naţiona- 
iul“, nr. 2, ianuarie 1858.) „Lucrezia nu e un temperament sanguinar. Făptura ii e 
pătrunsă de amorul matern pentru Gennaro“. Prin urmare, d-ra Gianfredi trebuie 
să dovedească „mai multă simţibilitate către Gennaro“. Cind se ignoră această 
particularitate emotivă a alcătuirii ei interioare, rezultatul e mediocru. 

Preocuparea criticului pentru realismul interpretării nu poate fi desprinsă de 
aceea pentru autenticitatea decorului şi a costumațţiei. Principiul de la care pleacă 
cronicarul este că atit decorul, cit și costumația nu trebuie să intunece ideea 
transmisă de textul dramatic, ci să-l servească prin sugestie plastică. Caracterul 
excesiv de opulent, fastuos cu risipă, al unor decoruri este condamnat. Lumea nu 
vine la teatru pentru „exibiții ornamentale“ sau pentru „caprițiul vestimentar“ al 
vreunui croitor. Atit decorul, cit și costumaţia colaborează sau ar trebui să co- 
laboreze, potrivit părerii lui Filimon, la „esactitatea desemnării caracterelor“. De 
aceea, el deplinge cu prilejul vizionării unui spectacol la teatrul italian, costumația 

anacronică și eterogenă : „Am văzut cu destulă surpriză decorațiuni de stil gotic 
german, acolo unde urma să domine stilul roman din sec. XV —, pe spaniolii din 
opera Il Trovatore i-am văzut imbrăcați în costume italiene din mediul ev, iar pe 
italienii din timpul pontificelui Alessandro Borgia învestmintați cu uniforma de 
arlechini'“. Aceeași lipsă de autenticitate o semnalează în Jianul, in portul naţional 
al Eufrosinei Popescu, care apare ca „o tînără imposibilă cel puțin pentru teara 
noastră“. („Țăranul romin“, nr. 6, 17 dec. 1861.) De aceea, criticul recomandă oame- 
nilor de teatru „a lua dintre costumele etnografice pe acelea care reprezintă mai 
bine obiceiul de inveștmintare național și pot mai lesne să incinte imaginațiunea 
publicului“. („Țăranul romin“, nr. 9, 7 ianuarie 1862.) 
* 

Din tot ce s-a scris despre Filimon ca om de teatru, am aflat că a fost 
un pregătit deschizător de drumuri. Adevărat, dar incomplet! A fost, pe drumul 
unei arte ce se infiripa, un inaintaș la noi, dar mă grăbesc să adaug: și un rafinat. 
Fuzionau intr-insul inteligența unui profesionist exigent, cu dăruirea generoasă 
ş' clarvăzătoare a unui mare iubitor de artă și frumos. 

FLORIN TORNEA 


Romantism la alegere... 


Spectacolul Romanticii de la Teatrul Tineretului și piesa cu același titlu a 
cuplului Petru Dumitriu-Sonia Filip au fost tratate, cel puțin pină acum cind scriem 
aceste rinduri, cu unanimă severitate de critica noastră teatrală. Această severitate 
insă iși conturează liniile cu nuanţe variind vizibil de la pornirea aprig reprobativă 
a unora, pină la formula candidă „nu știu, n-am văzut“ a altora, mai puţin dispuși 
la afirmaţii peremptorii — deci, poate hazardate — ori mai puțin dibaci in judecăţi 
nici calde, nic: reci (sau şi calde şi reci), deci echivoce... Dar nu e mai puțin 
adevărat că această severitate, indiferent de formulele in care se exprimă, demon- 
strează impotriva Romanticilor (piesa și spectacolul) o semnificativă și generală luare 
de poziție, față de caracterul, sâ-i socotim deocamdată, la suprafață, amortic, in care 
- și autorii și, vrind-nevrind, directorui de scenă și protagoniștii au ridicat, dezbătut, 
dezlegat și servit una dintre cele mai actuale şi mai de seamă probleme de viată 
ale tineretului nostru. 


Problema aceasta nu e o simplă chestiune de stil, de comportament, o chestiune 
de circumstanţă, de acomodare; ci una de integrare participativă la viaţă, o chestiune 
de pătrundere substanţial etică a perspectivelor vieții proprii și a ambianţei de viață 
in care te afli la inceputul carierei tale de om al zilelor noastre; e o chestiune 
de răspundere și de afirmare a ta, intr-o misiune istorică, revoluționară, care. 
implinind-o, te realizează pe tine însuți. Această misiune e adinc și tulburător roman- 
tică. Deoarece ințelesul adinc al romantismului acesta este: a cuceri viața, a da sens 
vieţii, a te integra în acest sens al vieţii, a face din viață și din sensul ei, o cauză 
a propriilor tale elanuri și visuri. Acest înțeles a fost dintotdeauna dat romantismului. 
Ceea ce părea cindva evaziune — se spunea: romantică — din viaţă era in realitate 
zbor spre atingerea şi trăirea in sensurile ei mari, visate, dar — pe atunci — nein- 
tilnite aievea. Distincția între ieri și azi, pe tărimul acestui concept al romantismului, 
e cantitativă. Azi sintem mai aproape de viața pe care romanticul de ieri o visa 
numai. Azi o avem lingă noi, germinindu-ne şi, deopotrivă, chemindu-ne s-o naștem 
şi să trăim in numele și spre inălțarea ei. Altă distincție derutează și primejduiește. 

A înţeiege de pildă problema romantismului, cum o face N. Massim (directorul 
de scenă al spectacolului), ca pe o „intrebare etern umană“ (pină la urmă de esență 
mărunt individualistă), ce se abate ciclic — din generație in generație — asupra 
omului și se rezolvă de la| generație la generaţie, ca o „ghicitoare“ (sic! vezi articolul 
„lată ce vrem să-ți spunem“ de N. Massim în caietul-program la spectaco!), pe 
calea unei opțiuni reci între mai multe soluţii simultan propuse și succesiv incercate, 

inseamnă a risca un întreit păcat: de concepție, de artă, de simț cetățenesc. (E 
adevărat că dornic a valorifica în litera și în spiritul lui, textul propus de Petru 
Dumitriu și Sonia Filip, regizorul N. Massim a înțeles și a pus in scenă textul, 
după voia și după indemnul autorilor piesei. Păcatul nu e așadar indivizibil.) 

În ce privește concepția, Romanticii ne oferă in adevăr, in felurite maniere — 
declarative şi plastice — o seamă de accepţii date romantismului. Le inşirăm in or- 
dinea enunţării și susținerii lor in piesă. 

Întii: romantismul mătușei Luiza — senil paseist, dispus la melancolia romanțelor 
de inimă albastră, alimentat de satisfacţiile gratuite ale lecturilor neocavalerești 
din anumite romane de alcov și din coloanele senzațional-mondene ale presei de 
altădată — inclină spre dubla confuzie cu romanţțiosul și romanescul. 

În al doilea rind: romantismul lui Daniel Cristian nihilistu! — prea suspect 
in această atitudine de bravadă în fața vieţii, pentru a nu ascunde in dosul unei poze 
cinice a „dezinteresului“ absolut faţă de orice, a dorului de „libertate și dreptate 
absolută“, nu o simplă neințelegere și neaderență la disciplina etică a vieții de azi, 
nici poate o structură intim refractară ei, ci o precisă și calculată pornire dușmă- 
noasă impotrivă-i. Croit pe măsura aparentă a unui „Jean de la lune“ al tenebrelor, 
Daniel Cristian profesează un aşa-zis romantism al fantasmelor și ostentaţiei luna- 
tice, al unor claustrări din viață, ce se vor mirifice, dar care, în realitate, se complac 
ca în niște elemente propice, în abjecţie și imund. Familia de idei a lui Daniel se 
îmbogățește cu categoria umană a unui Popescu-Christos, cintărețul alcoolizării lui 
dumnezeu, și a unui Georgică, moșier declasat, care configurează — mișcat și el de 
aburii beției — înlăuntrul romantismului insular al lui Daniel, o nuanță suplimentară : 
„adevărata libertate e moartea... să aruncăm totul in aer, să crape toți cu dv. in 
cap...“ Această nuanță se explică numai prin raportarea la o fostă stare socială, de 
care mai amintesc doar monoclul, aroganța furioasă și regretul unei copilării petrecute 
cindva in ambianța dulce a siestelor estivale la conac, sieste legănate de melopeea 
țiriitului de greieri și a glasului vătuit al slugilor de la curte... Nici Verlaine, nici 
Rimbaud, atit de familiari lui Daniel, nu pot, bineințeles, să fie patronii unui ase- 
menea romantism care, iarăși, printr-o nefericită confuzie, ne este oferit ca atare. 

În al treilea rind, Andrei Ionescu e, împreună cu gazetarul hamletizant Eugen. 
reprezentantul accepției pe care am numi-o luminoasă și sănătoasă a romantismului. 
Andrei vede romantism pretutindeni ; numai că, după cum afirmă el, acest romantism 
nu se afişează, „e ascuns“; e! dă vieții o varietate care o face să apară „uneori 
splendidă, alteori cu necazuri, adesea grea, intotdeauna adevărată“. E romantismul 
construirii vieții, construit el insuși pe increderea in viață, pe trăirea ei intensă. 
pasionată. E romantismul realităților și perspectivelor socialiste, in care te realizezi 
ca om, luptind, muncind, iubind. Din cele spuse de Andrei — nu şi din cele făptuite 
— şi din cele spuse mai apoi de enciclopedistul Eugen — nici acestea confirmate 
de fapte, ci numai de coincidențe —, romantismul acesta este insă mai degrabă 
romantismul vieții văzute in roz, ușor pretabil la o a treia confuzie, cu viziunea 
idilistă a realităților. De aceea, poate, limitat la enunțări, Andrei nu izbutește să 
ciuntească nici cu vorba și mai puţin cu fapta (ci numai cu sprijinul prea evident 
al autorilor), virful nihilist al acului cu care Daniel se angajează, intr-un schimb de 
replici, să spargă „balonul de săpun“ al afirmațiilor rivalului său la inima Marinei 
Şerbu. 

Aceste, cel puţin trei, accepţii diferite date romantismului sint mișcate ca 
într-o competiție axiologică de către autorii Romanticilor. Așa așezate, pe același 
plan discursiv, lăsind doar ca infățișarea fizică și vestimentară a acelora ce le animă 
pe scenă, grima sau grimasa lor, accentul lor impins spre caricare sau patos să le 

valorifice —, cele trei moduri romantice sint oferite drept tot atitea soluții dezorien- 
tării pe care o incearcă eroina Marina Şerbu. 

Nu discutăm dacă eroina apăsată de cenușiul și searbădul vieţii, pe care a 
năpădit-o pină la obsesie mucedul și lipsa de rost a lumii, poate fi o| eroină a zilelor 
noastre, la noi. A ne opri la chestiunea aceasta ar insemna să descoperim un viciu 
iniţial, anihilant, intregii ţesături dramatice pe care o discutăm. Ar insemna să 
invinovăţim pe autorii Romanticilor că au pornit să dezbată -o falsă problemă și că 
au tras astfel din ea concluzii lipsite de interes, dacă nu de sens. Primim de 
aceea ca bună premisa. Marina Şerbu, studentă și fiică de oameni cumsecade 
(mama ei e medic), se pomeneşte la finele studiilor sale, desprinsă de momentul 
istoric și social in care a crescut și a fost educată, străină de orice inriurire 
pe care ar fi putut-o încerca în contact cu realitățile contemporane. Viaţa de uni- 
versitate, profesorii pe care ii audiază, colegii pe care ii are zi de zi alături, pro- 
blemele pe care aceşti colegi — unii activiști in U.T.M., alţii membri de partid 
— le agită intre ei, strada cu preocupările și gindurile omului de rind, munca 
şi îndeletnicirile mamei la spital, toate acestea sa petrec in afara ei, nu o ating 
în nici un fel. Marina Şerbu a ajuns la virsta marilor intrebări despre rosturile 
lumii și ale vieţii, fără nici un fel de, cum se zice, fond aperceptiv. Cugetul ei, 
golit de orice orizont, dar dornic să se împlinească in vreun fel, se lasă de aceea 
sedus rind pe rind și de-a valma de cele trei soluţii romantice ce-i vin în întimpi- 
nare, și tot rind pe rind sau de-a valma, aceste soluții se dovedesc ineficiente. 
Marina Şerbu rămine pină la sfirşit stăpina propriei sale hotăriri, aceea de a-și 
stirși studiile şi de a se inchina profesiunii sale, cu sufletul coclit, străbătut de 
ceea ce se numea în miezul secolului trecut vague à l'âme... Nu ne întrebăm, 
nici la acest final, in ce măsură, cu disponibilitățile sufletești de care dă dovadă, 
Marina Şerbu ar putea nu numai să se inchine, dar şi să slujească real- 
mente viitoarea ei profesiune de invățătoare... În orice caz, acest vague à l'âme 
pare a. nu 'fi înțeles de nimeni din jurul ei, decit de mătușa Luiza. Mama eroinei, 

medic, socoate că poate risipi stările de 
goliciune şi anxietate ale fiicei, prin cer- 
cetarea pulsului, a greutăţii limbii, prin- 
tr-un phenacod... Daniel Cristian, amicul ei 
— şi, mai mult decit amicul ei, iubitul ei, 
pină la ţișnirea in scenă a lui Andrei — 
nu-i satisface dorul de plenitudine sufle- 
tească cu visările lui lunatice și cinice. 
Andrei, care in piesă cade ca o lovitură 
de teatru, iar în inima ei, ca o lovitură 
de trăsnet, nu izbutește nici el mai mult, 
cu toată lumea nouă pe care ţine s-o 
reprezinte și făgăduieşte să i-o arate. El 
o va lăsa și mai săracă și mai dez- 
amăgită, pe planul aspirațiilor ei spre 
realizare. (Ceea ce se intimplă in finalul 
piesei — dulcea împăcare — e happy-end, 
Mircea Anghelescu (Daniel Cristian) şi Doina şi nu discutăm.) Singură mătuşa Luiza, 
Tuţescu (Marina) într-o scenă din actul III acest ridicol personaj de culoare mai mult 

decit de conținut, apasă pe un buton 
valabil in toată problematica Marinei : „Din ce vrei să plingă o fată la 23 de ani ?"“ 
Toată risipa de paradoxe, de ispite, de insinuări, de arguţii, de invective și excla- 
maţii patetice, emise în legătură cu necesitatea romantismului în viață și pe care 
o vedem revărsată de-a lungul celor șase tablouri din Romanticii, se reduce, in fapt, 
la o oarecare neliniște adolescentină, căreia i se dau proporţii. Marina e in pragul 
iubirii ; doreşte să iubească ; sfirșește prin a iubi. Aceasta e toată problema ei. 
E gata să se căsătorească cu Daniel in momentul in care apare Andrei. Efectele 
acelui fenomen pe care Casanova, dacă nu mă-nșel, il numea fulmen d'amore, sint 
surprinzătoare : Marina uită de mirajul vorbelor şi fanteziei lui Daniel, de „insula“ 
lui; Andrei se uită pe sine şi — jumătate de oră după ce o cunoaşte, din intim- 
plare, pe Marina — lasă cortina să cadă pe sărutul prelung al viitoarei lor comu- 
niuni. (Ibrăileanu reproşa lui Mihail! Sorbul o scenă asemănătoare, ca lipsită de 
simţul și de logica realităților — deși era vorba, in cazul lui Sorbul, de o Tofană, 
patologic dispusă la agresivități erotice, şi de un Rudy, experient călător prin 
inimile fragile și primitoare ale femeilor. Ceea ce insă nu e nici pe departe cazul 
Marina-Andrei. Dar această obiecție e numai parantetică.) Legătura de dragoste 
intre Marina și Andrei e o legătură, din păcate, „confortabilă“ numai pentru unul 
din parteneri (pentru Andrei). Împrejurarea aceasta — firește, nu fără consideraţii 
care stau în picioare, privind caracterul şi moralitatea soțului ei — o 
determină pe Marina să rupă temporar (ne-am închipuit, la vreme) legătura cu 
soțul ei și să incerce — într-o echivocă ipostază, in patul lui Daniel — „insula“ 
acestuia... Marina va părăsi insă foarte curind și „insula“. Actul ei firesc — in- 
toarcerea acasă; hotărîrea ei firească — afundarea in studii pentru a se crea 
pe sine utilă societății cresc insă pe solul aceleiași obsesii: dragostea. Andrei e 
statornic in inima ei. Plecarea de lingă dinsul (deşi se petrece după intempestiva 
vizită a lui Daniel in orizontul industrial unde ea se mutase, căsătorită) nu a fost 
părăsire ci, dimpotrivă — dacă ne gindim la lecţia parabolică a bătrinei Erzsi 
néni — o zgilţiire adusă confortului revoltător in care se complăcuse, iubind, 
Andrei; o chemare adresată acestuia la reciprocitate în dragoste. Cariera peda- 
gogică, căreia i se consacră Marina, e o consecinţă salutară, dar indirectă și in 

orice caz periferică in dezlegarea proble- 
mei sufletești a Marinei, dezlegare vădit 
vodevilescă, in pofida căderii melodrama- 
tice in genunchi a soţului spăsit... 
Numai că, iată, problema dragostei 
— problema de substanță a piesei pe 
care o discutăm — e cu totul altceva 
decit problema romantismului. Cine şi ce e 
romantic in toată această piesă? Răs- 
punsul rămine in aer pentru că, ne dăm 
seama; nici o problemă reală, in toată 
osatura dramatică a piesei, nu-l cerea. E 
ceea ce ne face să credem că insuși 
titlul — Romanticui — dacă nu ascunde o 
enigmă, ascunde poate un fond amuzat 
de ironică luare în bloc sau de repudiere 
„a BoF va romantismului, în toatebaoeap Mircea Anghelescu (Daniel Cristian), N. Motoc 
ţiile, cu toate  confuziile semnalate şi (George) şi Florin Vasiliu (Poetul boem) 


intilnite în piesă. E limpede, dincolo de într-o scenă din actul III 
orice presupuneri, că tema inițială — 
repetăm de mare insemnătate şi actualitate — a rămas chircită la un pretext, 


întins discursiv pe cele șase tablouri ale piese: și frustată de liniile precise ale unui 
conflict de viață, vrednic de ea. De aci, pentru compensare, oscilarea autorilor — 
și, datorită lor, a directorului de scenă — între extremele genului şi manierelor 
dramatice. Comedia de toate gradele și “nuanțele — de la farsa grotescă pină la 
vodevilul de salon, trecind cu ușurință prin forme ale vulgarității care ating tri- 
vialul caracteristic unui inmormintat teatru de revistă, astăzi cu greu imaginabil 
pe o scenă de estradă sau de circ — își dă mina cu obosita dramă tezistă și lacri- 
mogenă, cu tehnica stingace a intrărilor și ieşirilor operetistice din scenă etc. etc. 

Necristalizată tema, nesurprins filonul unui conflict care să poată susține o 
dramă propriu-zisă, rezolvarea amortică a acțiunilor prin minuirea contrastelor 
era de neocolit, cum de neocolit, pentru susținerea teatrală a acestor acțiuni și a 
personajelor care mai mult au de debitat decit de trăit, mai mult de ilustrat decit 
de reprezentat, era incărcarea scenei cu ispite de efect, de a doua mină, exterioare 
şi fabulei — cită este — a piesei, străine — oricum — și izvoarelor emoționale 
autentic artistice. Nu e desigur lipsit de semnificație faptul că, la asemenea ir- 
cărcare a scenei, au colaborat unii actori cu autorii textului. Nu ne întrebăm in 
ce măsură era util (cărei demonstrații?) acel duo sportiv Kiki și Johny (care 
nu putea in nici un caz face parte nici măcar din familia de gindire a lui 
Daniel) in piesa închinată romanticilor noștri de azi. Nu întrebăm nici in ce 
măsură etalarea bogată a limbajului argotic în care se complac aceștia e de natură 
să aibă forța satirică, fără indoială dorită de autori. Dar ne intrebăm ce adaos 
folositor (eventualei demonstraţii satirice) puteau aduce pe scenă Ion Ciprian şi 
Ion Cosma cu cintecul lor despre florile care „e copii 'de pom“? Nu întrebăm 
unde ar fi putut duce dezgustul poetului Daniel față de propria lui familie de 
convingeri (în clipa cind o are pe Marina la el in „insulă”), reabilitarea sa ca om? 
în ochii cui ? Dar întrebăm ce rost are numărul clovnesc-acrobatic pe care com- 
parşii lui Daniel il exersează. Nu cumva pentru a indoi confuzia ce planează in 
Jurul convingerilor lor net dușmănoase cu minimalizarea lor prin mai puțin decit 
ridicolul scontat ? Nu cumva pentru a oferi unor elemente actoricești dăruite, ca 
Florin Vasiliu şi N. Motoc, prilejul de a-și ineca in cabotinaj chemarea și virtuțile ? 

Un regret fără margini ne stăpineşte la gindul că protagoniștii au fost nevoiţi 
să se caute și să se realizeze in personaje, pa o atit de barocă țesătură dramatică. 
Doina Tuţescu a intuit just problema eroinei pe care a incarnat-o. Cel puţin, in pre- 
gătirea rolului. A pornit integrarea sa in rol — după cum mărturiseşte — retrăind 
arghezian clocotul tînăr şi otrăvit de lingoare al „fetei dorului“. Dar drama Marinei 
este greșit să fie ințeleasă ca o dramă a amorului. Ce] puțin formal, autorii Roman- 
ticilor interzic o asemenea interpretare. Dar ce alta ii impun, pentru a se desface 
de hanele discursive în care o incurcă? Doina Tuţescu s-a mişcat de aceea 
intr-o continuă căutare de a-şi impăca propria ei viziune cu ceea ce îi oferea, în 
textul jucat, fantoma unei.idei și a unui caracter. A. fost de aceea fals patetică, 
fals veselă, fals emoţionantă. (S-ar putea inlocui fals prin hibrid; un joc hibrid 
e insă tot un joc fals.) Strădaniile Doinei Tuţescu aveav măcar un punct de plecare. 
Cornel Girbea nu a avut această fericire. A avut la indemină toată recuzita „eroului- 
pozitiv-cu-pete“, căruia nu-i displace să inoate prin apele bătrine ale melodramei. 
Bine distribuit, pentru a plasa cu efect replica: „sint gras“, — Gheorghe Oprina 
n-a avut prea multă vreme pentru, a depăși stadiul platitudinii simpatice; așa 
după cum Emilia Cozachievici, in trei apariții de o clipă, n-a putut găsi subtext 
indestulător unor replici de circumstanță și mai puțin a putut găsi prilejul de a 
desena un caracter din aceste replici. Dacă asemenea subtext și asemenea prilej 
a  intimpinat pe-alocuri rolul lui Nicolae Motoc — acel „prince Georges“ cu 
nostalgia ţiriitului de greier la conacul pierdut —, ele au fost copleșite de ambiția 
stridențelor comice, fără haz satiric insă, ambiţie care pare să fi incercat deopotriva 
pe autorii piesei, ca și pe regizor, ca și pe protagonist. Asemenea stridenţe 
— adeseori frizind gustul artistic indoielnic — vorbesc insă, mai cu seamă, de o 
ascunsă lipsă de siguranță in utilitatea și forța uman demonstrativă a rolului. A 
rolului lui George, ca și a rolului de „poet boem“ (dublat de remarcabile, dar 
deprimante însușiri de acrobat), in care a fost distribuit Florin Vasiliu. În fața 
acestor stridențe, a rezistat spre un binemeritat elogiu, mătușa Luiza (Victoria 
Mierlescu), a cărei prezență şi evoluție scenică, mustind de vervă și adresă satirică. 
a iscat reale și indelungi ecouri printre spectatori, deși ele s-ar fi dorit mai curind 
intr-un spectacol de operetă. Relevăm cu elogii similare momentul dialectal, savuros. 
pe care l-a oferit Maria Burbea in Erzsi néni, din păcate cu rosturi autonome față 
de restul piesei și indicate, ca și in cazul Victoriei Mierlescu, intr-un bun scheci 
la Teatrul de Estradă. Oricum, Maria Burbea a fost o fericită aruncare de culoare 
pe cenușiul intins care stăpinea scena mobilată de frămintarea superficială a lui 
Cornel Girbea, în problemele lui personale (față de Doina Tuţescu), și in problema 
lui profesională (față de G. Angheluţă — acesta, in apariția fugară a unui „negativ“ 
de mult văzut și adinc repudiat...). Spre culoare s-a orientat și Mircea Anghelescu 
(Daniel Cristian), temător poate că greutatea rolului său — croit pe verbigerație 
și poză infatuată și cinică — n-ar fi putut fi altfel susținută. Mircea Anghelescu 
a scăpat insă din vedere un filon prețios, in rolul său, din păcate, singurul in 
piesă. Poetul Daniel Cristian trăieşte o fierbere lăuntrică nemărturisită, care abureșie 
insă cu o vizibilă tentă umană fața și mişcările lui, mai cu seamă în clipele cind 
este să ciştige sau să piardă pe Marina Şerbu. Ne aflăm iarăși — cu opoziție Daniel- 
Andrei, negativul-pozitivul — în fața unui vechi tandem care umanizează in chip 
valabil pe plan artistic dar greu acceptabil pe plan moral, aripa negativă a tande- 
mului. Să fi dorit Mircea Anghelescu să-și umbrească propriu-i personaj pentru 
a nu reteza și mai mult din ceea ce era oricum teșit in opusul său, Andrei? Daniel 
a fost, indiferent de răspuns, in notă. Nu in nota rolului său, ci in nota caracte- 
rului incert și pestriț in care a fost conceput întreg spectacolul, in nota de 
amalgam și amorf in care a fost poate nu gindită, dar construită piesa. 

VALENTIN SILVESTRU 


Personaje care nu apar 


Pentru a făuri caracterele, a le pune in relație, pentru a dezvălui viața 
sufletească a eroilor, a explica rațiunile acțiunilor lor și a-i face să acționeze, 
pentru a stabili legăturile intre caractere și mediu, in sfirșit, pentru a transmite 
in chip emoţionant o idee, autorul de teatru n-are la indemină decit dialogul. 
Cit de bogat e graiul omenesc, dacă de mii de ani, pe mii de scene, mii și mii de 
personaje pot să stea de vorbă in așa fel incit lumea să nu se plictisească de ele! 
Numai că, se înţelege, eroii dramei nu discută orice le vine in minte, ci tocmai 
despre acele lucruri care hotărăsc un moment al vieții lor; din schimbul de 
replici, se ţese necontenit in fața ochilor spectatorilor o pinză fină, pe care e 
zugrăvită în figuri și culori diverse o părticică a universului nostru. 

Pe lingă faptul că dispune exclusiv de dialog, dramaturgul e limitat și in 
timp : teatrele şi spectatorii tuturor vremurilor s-au pus de acord parcă asupra 
duratei mijlocii a unei reprezentații teatrale și — fie cu clepsydra, fie cu orologiul 
electric — au impus-o intotdeauna autorului. Aşadar, condiționat de factori neinlă- 
turabili, materialul dramatic se sublimează in anumite forme, in raport cu anumite 
legi. Marii dramaturgi au creat dialogul cu severă economie și l-au pus aproape 
pe de-a-ntregul in slujba personajelor care susțin conflictul. Aproape pe de-a-n- 
tregul, pentru că, uneori, eroii iși permit digresiuni parantetice, anecdote, referiri 
şi lungi aluzii neutile. Dacă Don Bartholo nu și-ar expune principiile conservatoare 
privitoare la starea secolului său, evoluția conflictului comic in Bărbierul din Sevilla 
n-ar lincezi. Dacă maiorul von Tellheim ar fi mai zgircit cu expozeele repetate 
asupra crezului său moral, Mina von Barnhelm n-ar cășuna prestigiului lui Lessing- 
Dar chiar dacă îintirzie intrucitva dezvoltarea conflictului spre deznodămint,. ase- 
menea completări fac parte indeobște din lumea piesei, intregesc tabloul general 
și nu pot fi rostite decit de un anumit erou și nicidecum de un altul. 

Așa şi cu personajele lucrării dramatice clasice: dialogul e purtat de ele 
privitor la ele. Dacă prin intermediul cutărui erou, autorul apelează la personaje 
care nu vor apărea pe scenă, ori face referiri la ele, inseamnă că imprejurarea s-a 
născut cu necesitate din condiţiile dramatice existente. Dacă sint create cu măies- 
trie, personajele care nu apar, intervenind indirect in acțiune sau avind rolul de a 
întregi caracterizarea altora, vor putea fi definite la analiză prin trăsături fizice 

ori morale, ca şi cele ce evoluează pe scenă. Regele Franţei, restabilind drepturile 
de proprietate ale năpăstuitului Orgon și dezavuindu-l definitiv pe perfidul Tartuffe, 
e însăși condiția deznodămintului ales de Moliere, și orice actor și l-ar putea 
prefigura pornind de la datele furnizate de autor. Prietenul petersburghez căruia 
Hlestakov ii expediază nostima corespondență e de asemenea lesne reconstituibil, 
chiar dacă n-ar fi să se intrebuințeze alte trăsături decit cele sugerate de amicul 
aflat pe scenă. 

În compunerea armonioasă a unei piese de teatru, personajele care nu apar 
sint chemate la viață de replicile spuse pe scenă, dar cu mare economie. Ele nu 
ornamentează construcția dramatică, ci sint incluse in structura piesei, atunci cind, 
prea strimtă pentru a-i permite să exprime tot ce voiește, forma teatrală îl silește 
pe scriitor să insereze in dialog oameni și fapte ce n-au incăput pe scenă. 


* 


În scrierile dramatice ale lui Ion Luca Caragiale, mișună o faună pitorească 
și diversă de personaje care nu apar, dar există cu necesitate, dispuse cu admirabilă 
măiestrie in compoziția fiecărei piese, ocupind anume locuri in tipologia comediilor 
caragialiene. Tache Pantofarul din O noapte furtunoasă adaugă note definitorii lui 
Jupin Dumitrache, Chiriac, Nae Ipingescu, relațiilor dintre stăpin și servitor, dintre 
negustorul cuprins și polițaiul servil; apoi contribuie la înțelegerea politicii pe care 
o face Titircă-lnimă-Rea, a raporturilor sociale existente in sinul burgheziei şi la 
accentuarea ridicolului gărzii naționale. Chiriac e zelos în indeplinirea datoriei. 
Întrucit Tache Pantofarul de la Sfintul Lefterie „nu vrea să iasă miine la ezirciț 
cu nici un preţ“, pretextind că-i bolnav, sergentul propune să fie adus cu mandat. 
Prima reacție a lui Ipingescu, ca om al legii, e de indoială. Dacă-i bolnav (poate 
— așa o fi!) să aducă „ceferticat medical“. Dar nu, lucrurile nu stau așa: Chiriac 
a fost la el „in persoană“ și a constatat că celălalt ii prezintă numai „un rezon 
fără motiv“, așa că „trebuie să-i dăm mandat, pentru ca să-l iau miine dimineaţă“. 
„Să-i dăm — conchide Jupin Dumitrache — să-l iei! Ăla-i de-al ciocoilor, il ştiu 
eu; cit a umblat dinsul fel și chip să scape de gardă...“ Ipingescu, ca amic politic 
al cherestegiului, iși amintește numaidecit că il are și el pe lista neagră: „Şi eu 
il am insemnat pe musiu Tache la catastiful meu; e finul lui Popa Tache“. „Ei! 
Vezi !* De vreme ce amindouă căpeteniile s-au pus de acord, Chiriac nu mai are 
nici o îndoială: „Lasă-l că nu se sfințește el cu mine, jupine, il pocăesc eu...“ 
Soarta pantofarului e pecetluită. În actul următor, e divulgat și procedeul, tipic de 
altfel pentru acele vremi: „Miine — zice Chiriac — trebuie să mă scol la patru 
ceasuri. Are să vie gornistul, să mergem să luăm doi oameni din companie, ca să 
ridicăm pe Tache pantofarul de la Sfintul Lefterie“. „Apoi mi-a spus lelița Safta 
— iși aminteşte Veta — că-i bolnav de lingoare“. „Ce treabă am eu cu boala lui” 
ce, eu sint bolnav? nu mă priveşte pe mine. Îl am pe listă, trebuie să se prezante 
la ezirciţ”. Chiriac nu e numai zelos ; odată hotărirea luată, el devine orb şi surd. 
În garda națională, e numai sergent, dar mai tirziu, în armata regulată, ar fi ajuns 
fără îndoială la gradul de plutonier-major. Tache pantofarul se ivește prima oară 
în dialog in scena a doua a actului I, in expoziția piesei deci; iar ulterior, în) prima 
scenă a actului II, cind, referindu-se la el, Chiriac își poate ingădui o pornire eroică 
față de Veta și, pe de altă parte, un motiv de a pleca totuși bărbăteşștej din iatacul 
dulce al amantei. 

Ghiţă Ţircădău are alt rol in piesă. Dacă prin Tache, Caragiale implineşte 
caracterizarea omului politic şi căpitanului de gardă naţională, Dumitrache Titircă, 

prin Ţircădău cunoaştem mai bine un aspect al eticii sale, concepția despre familie, 
atitudinea față de rude. Retferirile la Țircădău conturează in principal biografia 
Ziţei şi constituie legitimarea amorului cu Venturiano, atit din punctul ei de vedere 
cit şi al lui „nenea“. Cind vine vorba despre cumnat, Jupin Dumitrache părăseşte 
tonul zeflemitor cu care discutase despre pantofar. E o problemă serioasă, de 
familie, care i-a adus multă amărăciune : „Om stricat, domnule. Păi de ce am des- 
vorţat-o pe Zița de el, gindești ? Nu mai putea trăi cu mitocanul, domnule...” și 
mai departe: „N-o mai maltrata, domnule, măcar c-o vorbă bună. Mă rog, odată 
ce nu e bărbatul levent, ce fel de casă să mai fie și aia ?* ..„Om fără ambiț, 
domnule, nu ţinea la onoarea lui de familist!* Chiriac și Ipingescu sint ceva mai 
prudenți cu chestiunea, oricum, e vorba de o fostă rudă a jupinului. Sergentul 
semnalează că pe „nea Ghiță nu l-a putut găsi gornistul de loc“ și, departe de a 
propune mandat (Ţircădău e și negustor, nu se cuvine!)), hotărăște circumspect 
să-i trimită incă o dată gornistul, cu bilet. La portretul aspru pe care i-l face Titircă 
fostului cumnat, Ipingescu aprobă din cind în cind rezervat, „rezon“, și-și amin- 
tește doar că, in împrejurarea cind pastramagiul a tratat-o pe Zița cu insulte 
şi bătaie, el, comisarul, i-a „incheiat procestul-verbal, atuncea noaptea“... 

Povestind Vetei despre intilnirea neașteptată de pe maidan cu fostu-i soț, 
Zița se autocaracterizează minunat: „Pardon, domnule, zic, n-am deaface cu 
dumneata, şi mai intii cind e la o adică, nu sint văduvă, sint liberă, trăiesc cum 
imi place, cine ce are cu mine ! acu mi-e timpul : jună sint, de nimini nu depand, 
și cind oi vrea, imi găsește nenea Dumitrache bărbat mai de onoare ca dumneata”. 
lar după intreruperea Vetei: „Nu era de mine; eu sint o persoană delicată“... 
dar cind mitocanul o face atentă c-o să vegheze să nu se inhăiteze cu vreun altul, 
ci eventual să se ducă la minăstire, cum s-a lăudat la „trebunar“, persoana deli- 
cată iși iese din fire: „„Mitocane, pastramagiule ! la polițiune! vardist! nene Dumi- 
trache !... „Am avut țațo parte că a sărit nenea Dumitrache și cu Nae Ipistatul! 
aminteri, mitocanul scosese șicul de la baston pentru ca să mă sinucidă..." 

Şi Tache Pantofarul, și Ghiţă ȚŢircădău, avind funcții dramatice evidente, mai 
ales in expoziția comediei, fiind ei inşiși definiți prin anumite trăsături particulare, 
reproducindu-li-se replici rostite in realitatea intimplărilor din piesă, trăiesc ca 
personaje, deşi nu apar, și au toate atributele unor caractere dramatice construite 
de autor ca atare. 

De aceea nici nu i-a fost prea greu regizorului Jean Georgescu să le dea viaţă, 
impreună cu actorii, pe ecran, in filmul creat după comedia lui Caragiale: Tache 
pantofarul, un cirpaci de botine, năpăstuit de sărăcie, de boală și de ifosele ser- 
gentului de gardă, invocă in zadar opulentului Chiriac trupul stors de lingoare, 
martorii, popa care l-a spovedit și grijit, așteptind să-i dea ortul... Ţircădău, 
ebrietat, violent, tip de fante virstnic, pornit pe scandal, negustor — de! — prin 
urmare îmbrăcat mai acătării, cu bastonul in care ascunde lama primejdioasă, invirtit 
provocator prin văzduh... 

„Becherul“ lui Agamiță Dandanache din O scrisoare pierdută,  imprudenta 
„persoană insemnată“ care și-a uitat scrisoarea de amor in pardesiu, explică erupția 
surprinzătoare a ilustrului descendent al familiei de parlamentari romini in arena 
politică a judeţului de munte. Nu rămine nici un dubiu asupra faptului că metoda 
şantajului era acreditată in politica de partid, nu numai la nivelul judeţean al lui 
Caţavencu, ci de aici, pe toată scara, pină la centru. Imbecilizat, străin de ce se 

petrece in jurul lui, Dandanache e brusc lucid, de cum iși amintește de unul din 
mijloacele cu care probabil de la patruzeci și opt familia lui izbutește să „se aleagă“. 
Existența becherului nu-l caracterizează numai pe neonestul Agamiţă, ci are darul 
de a sugera că atmosfera politică a locului unde se petrece acțiunea și armele 
politice ale partidelor adverse trebuie ințelese ca reprezentative pentru intreaga 
atmosferă politică a ţării. Cu ajutorul unui personaj care nu apare, lumea restrinsă 
a piesei e proiectată fără echivoc pe fundalul istoric general. 

S-ar putea da și alte exemple din comediile lui Caragiale (şi evident, nu 
numai dintr-ale lui), de unde să reiasă că majoritatea covirșitoare a personajelor 
care nu apar (in unele piese, toate aceste personaje) au un rol efectiv. există în 
piesă şi sint caracterizate şi ele, de cele mai multe ori, cu forța artistică proprie 
autorului. 

De obicei, ele sint pomenite in expoziţia generală a piesei sau în prezentarea 
unui personaj ce va apărea. Pe Popa Pripici, din gașca lui Caţavencu, il descrie cu 
vioiciune Pristanda la inceputul Scrisorii pierdute, cind se stabilesc din punct de 
vedere dramatic premisele conflictului. Becherul lui Dandanache e pomenit in 
actul IV, odată cu apariția candidatului venit de la centru și referirea la el constituie 
partea cea mai importantă a prezentării acestui personaj. După ce am cunoscut-o 
bine pe Zita şi prin Țircădău, în actul II personajul acesta dispare, nu mai in- 
teresează. 

Autorul nu situează personajele care nu apar in afara relaţiilor existente în 
piesă ; ele sint amintite și descrise totdeauna de personajele care apar, conform 
cu caracterele acestora, atrase deci și in acest fel în țesătura dramatică. Povestind 
despre amicii politici ai lui Caţavencu, polițaiul, slugarnic, vrind să-i facă plăcere 
prefectului, îi caricaturizează. Venerabilul Trahanache reproduce mereu, cu respectul 
lui integral pentru „prințipuri', sentențioasa frază a fiului de la Facultate. Chiriac, 
după ce a tatonat cu înțelepciune opinia jupinului, privitoare la Tache pantofarul, 
relatează foarte drastic intilnirea lui cu presupusul delicvent, pentru a-și dovedi 
conştiinciozitatea desăvirșită. 

Se poate spune că personajele care nu apar iși indeplinesc rolul lor acționind, 
căci insăși relația dintre ele și personajele existente in piesă, care le cheamă la 
viață, e o relaţie dinamică, esențialmente dramatică, ceea ce nu numai că realizează 
profiluri clare personajelor care nu apar, dar creează totodată situații admirabile 
de o mare plasticitate. Se poate adăuga la această remarcă și faptul că personajele 
care nu apar sint conturate mai totdeauna de Caragiale printr-un dialog comic, 
reprodus — fie purtat de cel care-l reproduce, fie auzit de el — deci tot cu un 
mijloc propriu lucrării teatrale. 

Ivindu-se in text cu necesitate din insăși dezvoltarea caracterelor şi relațiilor 
dintre ele, contribuind la caracterizarea eroilor, la concretizarea situaţiilor, la evo- 
luţia conflictului, personajele care nu apar pe scenă sint create cu atita plasticitate 
de un bun autor dramatic, incit rămin vii in mintea spectatorului, el nu le mai 
desprinde de universul piesei. 


* 
Exemple de folosire cu eficiență dramatică a personajelor care nu apar pe 


scenă pot fi găsite și in dramaturgia contemporană. Dar mai adesea, autorii noștri 

nu acordă prea mare insemnătate principiului economiei piesei de teatru și de 
aceea dialogul e de prea multe ori incărcat peste măsură cu povestiri in care sint 
pomeniți mereu alți oameni ; chiar dacă digresiunile de acest soi nu ţin totdeauna 
acțiunea in loc, ele obligă spectatorul să-și incarce memoria cu denumiri de personaje 
şi locuri, pe care apoi le așteaptă in zadar să mai revină. În piese mai vechi, se 
intimpla ca autorul, ori de cite ori avea nevoie de ilustrarea unei idei ori de 
evidenţierea unei trăsături noi a eroului, să aducă un personaj nou, ori să facă apel 
la un personaj care nu apare. În asemenea cazuri, personajele care nu apar il scot 
pe spectator din atmosfera piesei, slăbesc interesul publicului pentru dramaturgia 
spectacolului, constituind o excrescență pe trupul lucrării dramatice și denotind 
slăbiciunea talentului compozițional al autorului. 


În piesa lui Mihail Davidoglu Schimbul de onoare, luăm cunoștință din prima 
scenă de prezenţa unui ministru în incinta uzinei „„Metalurgul Roşu". Secretara 
directorului adjunct Stratulat dă această veste muncitorilor care fac anticameră. 
După citeva replici, aceeași secretară comunică la telefon că „tovarășul ministru a 
părăsit uzina“. Lucrătorul Haralambie iși exprimă admirația pentru carcasa de 
turbină prototip, turnată de Moș Culai, pe care l-a felicitat „și ministrul“. În scena 
următoare, dintre Anghel și Stratulat, acesta din urmă iși critică directorul general 
că s-a angajat „față de tovarășul ministru“, fără să cunoască realitățile fabricii, 
iar citeva replici mai incolo, ințelege de la celălalt că „ministrul presupune...“ 
planul uzinei sub posibilităţile ei reale. Nu cu mult mai tirziu, in convorbirea zu 
Panait Şerban, Stratulat aminteşte că pe Tomescu „l-a felicitat și tovarășul mi- 
nistru“, pentru ca după citeva minute, cind muncitorul fruntaș se opune expedierii 
a opt motoare defecte, Stratulat să exclame: „Cum asta ? Tovarășul ministru ştie 
că planul a fost indeplinit sută la sută, inclusiv motoarele. Așa i-am comunicat...“ 
Şi după două replici: „Dacă ar fi așa cum spui tu, inseamnă să fiu compromis și 
inaintea masei și mai ales inaintea tovarăşului ministru“. 

Cu toată frecventa lui pomenire, ministrul nu reușește de loc să capete chip. 
El e numit ca personaj, dar există numai ca funcțiune, adică reprezentant abstract 
al puterii de stat. Aportul lui la desfășurarea acțiunii e nul, deși autorul a inten- 
ţionat să se sprijine pe el. Cu efort de gindire, se poate presupune că la lupta 
pentru sporirea producției în uzină a contribuit și sarcina trasată de ministru 
conducerii fabricii. Spre sfirșitul actului II, directorul general rostește „cifra de 
50%, la care s-a oprit şi tovarășul ministru“. Reterirea insă este aici hotărit 
inutilă, intrucit posibilitatea creșterii randamentului uzinei cu acest procent 
fusese afirmată, ca perspectivă, de un inginer tinăr din fabrică şi era in general 
insușită de mulți muncitori. De ce a avut oare nevoie autorul de persoana minis- 
trului ? Dacă, cumva, pentru a sugera conducerea directă intr-un spirit inaintat, de 
către forul de stat, a unei mari întreprinderi, atunci lucrul nu s-a realizat artistic, 
ci numai s-a afirmat. Personajul acesta care nu apare încarcă de prisos scenele 
unde e amintit. 

Altă intenție a prezidat la apariția membrilor familiilor unor personaje din 
aceeași piesă. A existat cindva credința — se intrevede și in Schimbul de onoare 
— că eroii pot fi individualizați și umanizați in literatură prin aluzii la familie, 
notarea adăugită a unor amintiri din copilărie, convorbiri telefonice, in orele de 
repaus, cu prieteni uitaţi... Procedeul ducea de fapt (şi mai duce și azi, uneori, 

din nefericire) la dezumanizare, căci el rezultă din considerarea vieții omului, ca 
fiind parcelată in cel puţin două activități: una productivă, avintată, dirză şi 
alta personală, casnică, intimă, lirică. Unii autori iși judecau după chipurile pro- 
priilor personaje și spectatorii, pretinzind că scriu comedii ușoare fără idei, din 
nevoia de a „descreți“ frunțile oamenilor muncii, gindind probabil că in timpul 
celor opt ore de lucru oamenii muncii stau „increțiți“, iar cind sună sirena, 
aleargă fără noimă după orice posibilitate de a se „descreți“. Autorul Schimbulur 
de onoare incearcă evident, cu bună intenție, să ne descopere cit mai complet 
viața personajelor principale; mijloacele folosite compromit însă adesea scopul 
şi personajele care nu apar pe scenă nu pot da nici un ajutor celor ce se 
prezintă în fața spectatorilor. Directorul general al uzinei, Anghel, e înfățișat ca 
un bun conducător, principial, apropiat de muncitori, îndrăzneț și in același timp 
cumpătat, omul faptei și nu al vorbei etc. Ca să nu rămină dator cu informații 
asupra vieții sale „personale“, e obligat fără nici o necesitate dramatică să aibă 
următoarea convorbire telefonică (trece la telefon și face un număr): „Iulia 
dragă. (rizind) Eu mai întirzii puţin. Bine, bine. Dacă vrei să m-aștepţi, aşteaptă-mă, 
dar culcă-l pe Petruţ! (ride) Bine, bine. Te sărut. (A inchis telefonul. Apoi, lui 
Docan, care se reintoarce) Am făcut o treabă bună cu Tomescu la turnătorie..." 
Atita tot in toată piesa. E ușor de observat nu numai inconsistența Iuliei și a 
lui Petruț ca personaje — la urma urmei, poate nici nu e nevoie ca ele să capete 
neapărat extindere — dar și falsitatea situației. Într-o convorbire cu Panait, 
Stratulat lasă să se înțeleagă că cunoștințele soției sale, Georgeta, n-au să-i placă 
muncitorului, pe care-l invitase la el. lată, apoi, o discuție telefonică Stratulat- 
Georgeta (ridică receptorul): „Georgeta ! (supărat) Ce vrei, dragă? Spune repede. 
Sint la directorul general, n-am timp (enervat). Dacă tot pleci, ce mă mai întrebi? 
Ţi-am spus de atitea ori că nu-i mașina noastră. Bine, bine, bine, ţi-l trimit? 
(lasă telefonul ; lui Manoliu) Ce să-i fac? Femeie tinără; toată ziua singură, se. 
plictiseşte''. E lesne de dedus din toate imprejurările in care e pomenită soția lui 
Stratulat, că e o femeie fără preocupări, care se infruptă fără scrupule din bunurile 
intreprinderii, invață franceza cu nevasta inginerului dușman de clasă. Portretul 
ei moral e îintrucitva mai clar ca al altor personaje care nu apar. Dar ce rol mai 
poate avea ea in caracterizarea soţului, de vreme ce directorul adjunct se dove- 
dește in timpul acțiunii și la deznodămint un om cu păcate mult mai mari 
decit acelea pe care i le-ar putea imprumuta nevasta lui? 

În piesa lui Mihail Davidoglu, personajul mecanicului-șef, atras vremelnic in 
incercarea de sabotaj, are oarecare contur pentru că intreprinde o acțiune carac- 
teristică în planul piesei. Cit timp n-a fost găsit, uzina rămine in intuneric și se 
cer eforturi mari pentru reparație, care nici măcar nu va aduce la timp lumina 
și energia electrică necesară. De indată ce mecanicul-șef se întoarce la fabrică și-și 
recunoaște greșeala, sabotorii încep a fi descoperiți, defecțiunea e înlăturată rapid, 
conflictul se precipită spre incheierea-i logică. Însă, in afară de aceasta, multe din 
personajele care nu apar nu au ințeles. Anghel, Stratulat, Manoliu işi pomenesc 
nevestele ; despre nevasta lui, Patraulea spune că o să-i facă plăcere să-l mai 
vadă slăbind ; Lenuţa, consoarta lui Tomescu, o să se uite la el „ca la un cireș 
copt“ cind va vedea că aduce turnătoria in fruntea uzinei (Tomescu, pudic și 
modest, replică: „nu-i vorba de lauda nevesti-mi. Am primit sarcina, am s-o 

indeplinesc“), dar personajele acestea cărora nu le putem pretinde să dețină 
neapărat sarcini artistice importante, nu-și indeplinesc rolul de a concentra atenția 
asupra ideilor urmărite de autor ci, fără voia lui, o dispersează, neaducind măcar 
— să zicem — elemente pitoreşti, ori de divertisment în spiritul piesei, ori de 
contrast (un moment comic intr-o situaţie tragică, o clipă relaxată inainte sau 
după o hotărire fundamentală). 

În piesa mai recentă, Împărătița lui Machidon de Tiberiu Vornic şi Ioana 
Postelnicu, un personaj care nu apare, Năstăsica, are un rol insemnat. Ea pro- 
voacă asasinarea chiaburului Eftimie de către nepotul său Ilarie, se arată a fi o 
destrinată şi, pină la urmă, se dovedește părtașă la fărădelegile bandiților din sat, 
cărora le-a dat casa să se întrunească. Autorii creează aici o figură interesantă 
din lumea satului și ii conferă virtuți de caracter dramatic. Dar pe lingă Năstăsica, 
se risipesc in piesă numeroase figuri fără nici o insemnătate, făcindu-i lucrării 
marele deserviciu de a-i slăbi tensiunea dramatică. O scenă în casa Machidonilor: 
Maria (tresare ca atinsă de bici): „Anica lui Trivale-i mai mare ca mine. S-a 
măritat deunăzi a patra oară. Ştii ce om și-a luat. Catinca lui Feștilă fuge de 
colo colo-n ţintirim cu ulcica de tămiie pe la mormintele răposaţilor. I-o ajutat 
dumnezău să birue pină acum trei inși... Apoi Irina...“ Machidon (stupeşte scirbit 
și se ridică infierbintat): „Ptiu, bătu-v-ar ielele de tartorițe! Astea-ţi urlă ție-n 
cap ? Să te iei după Anica lui Trivale ? După alea de s-au pustiit oamenii in lume 
de spaima lor ? Crezi că am să mă aburc pe cal și să mă tot duc ca Ilie Trivale” 
(zguduit) i-ai pierdut mințile, Mărie!* Maria (stăpinită, vorbeşte sever, rar): 
„Omu zice multe la năcaz... Nu mă iau după Anica, Machidoane. Am și eu cap.* 
Deci înseși personajele renunță la referirile anterioare, denunțind gratuitatea dia- 
logului și inutilitatea acelor personaje care sint pomenite aici și nu vor apărea pe 
scenă. Se vede treaba insă că așa trăiesc și discută de mulți ani Maria și Machidon 
Olteanu, pentru că, după nu prea multă vreme, se vor face referiri anecdotice, 
discursive la un teolog care ar fi peţit-o fără succes pe Maria Olteanu in tinereţile 
ei; Arvinte, oaspete şi rudă, va povesti la rindu-i o lungă istorie contra supersti- 
țiilor, cu totul in afara piesei, cu „lleana“ lui, „cantorul ăl bătrin Alexe“, „Iancu 
Fudulu cu un ied in brațe“. În actul II, Eftimie și Aftanasie discută despre per- 
sonaje care nu apar, in așa fel indt e greu de priceput cam cine sint şi ce 
legături au cu destinul eroilor principali. 

Eftimie și Aftanasie stau deci de vorbă despre alții, Prigorie, Neacșu, Iorgu 
(unii par să fie mai importanţi, alții mai puțin), nu ca niște personaje dramatice 
ci ca oameni fără treabă, incetinind fără ţel ritmul conflictului — pentru că nimic 
din ceea ce discută și-și inchipuie nu se va intimpla in piesă și nu va avea vreun 
ecou. În actul următor, vor fi pomeniţi colectiviștii „puturoși“ Neagu și Pandrea 
— fără nici o contribuţie la acțiune —, apoi iar Anica lui Trivale și, impreună 
cu ea, Măriuța Bobeș, Vuţica lui Todiraș, Irina și, pe urmă, un „Ioniță din comisie”, 
cumnatul lui Cumpănaşu — toți încilcind firele urzite din actul I sau incepind 
altele pe care le lasă neterminate, dezlinind in mod discursiv subiectul, slăbind 
vigoarea conflictului, scoțindu-ne din lumea piesei și purtindu-ne cu vehiculul 
descripției etnografico-sociologice, la intimplare şi peste tot, prin satul rominesc 
de azi. 

Chestiunea personajelor care nu apar pe scenă mi se pare a fi in strinsă 
legătură cu măiestria făuririi personajelor care apar, constituind o problemă unică, 

foarte veche, aceea a valorii caracterelor in teatru. Desigur, se pot ridica la acest 
capitol şi multe alte probleme. Nu toate personajele care nu apar au aceeași 
importanță. Apoi, sint necesare diferențieri in raport cu genul: personajul care 
nu apare, in comedie (cum il vede autorul și cum il vede insuși eroul care-l 
pomenește) și in dramă. Mai departe, personajele care nu apar, aflate în expoziția 
piesei (ca in Lumina de la Ulmi de Horia Lovinescu), sau ca factori de rezolvare 
a conflictului, ori ca purtători — dinafara scenei — ai mobilului conflictului 
(ca Ion Gheorghe — in Ziariștii de Al. Mirodan), deci in funcții dramatice diferite 
după natura pe care le-a conferit-o autorul. Și altele. 

Nu e numai o chestiune de dramaturgie. Dar in teatru, dată fiind obligaţia 
obiectivă a  cuprinderii unui univers întreg in dialog, cerințele celei mai severe 
economii în construcția artistică, a formelor laconice, a expresiei lapidare — care 
hotărăsc şi soarta transpunerii piesei —, ridică poate cu mai multă ascuțime 
ca in alte domenii ale literaturii chestiunea soluționării cu măiestrie a persona- 
jelor care nu apar pe scenă, dar care in nici un caz nu trebuie să... dispară din 
memoria spectatorului. 

PP a g Ap NI PA SAC LL 


N. Sal ttkov-Scedrin s Pompadurul l uptei 


sau farsele viitorul ui 


Dictonul latinesc poetae fingunt a fost deseori tradus in diverse limbi în înțe- 
lesul că „poeții scornesc“. Nu sint într-adevăr rari cei ce susțin că între opera de 
artă şi realitate e un hiat deplin sau că, dacă această operă reproduce realitatea, 
apoi o reproduce exagerat, caricat, denaturat, fără rigoare și consecințe, adică in 
fond nu o reproduce deloc. Voitorii de rău ai operei de creație puneau mina pe ce 
găseau şi nu le-a fost greu să observe, de exemplu, că poeții folosesc în atelierul 
lor instrumente ca- hiperbola sau alegoria. Hiperbole, alegorii: exagerări, denaturări, 
iată ce ar fi operele de artă, toate și în întregul lor. 

Cei mai buni dintre creatori şi esteticieni au respins astfel de vederi ca 
pe nişte proaste ipoteze de lucru. 

Socotim că este de actualitate răspunsul pe care l-a dat in această privință 
marele scriitor clasic rus N. Saltikov-Şcedrin. Fragmentul pe care îl reproducem 
din satira Pompadurul luptei sau farsele viitorului (Opere, vol. IV, ed. rusă, 1951), 
puternic ancorat în realitatea vremii în care a fost scris, biciuiește autocrația 
țaristă și, în acelaşi timp, afirmă şi argumentează strinsa legătură dintre opera 
de artă şi realitate. Elementele luate în dezbatere de Saltikov-Şcedrin — exa- 
gerare, realitate, libertate și necesitate — au o anumită dezvoltare dialectică, apă- 
rind în raporturi specifice fiecărei epoci. Nu mai puțin — sau chiar de aceea — 
ideile estetice exprimate limitat-istoric în acest fragment sint susceptibile de 
generalizare teoretică. 

Şcedrin relevă că „exagerarea“ e mai frecventă în realitate decit în literatură, 
literaturii fiindu-i propriu „simțul măsurii şi al decenţei“. Literatura, arta selec- 
tează între datele realității şi nici nu sînt capabile să reproducă corespunzător 
exagerările cite sint' în realitate. Aceasta nu este numai o constatare, ci pentru 
literatură şi artă, constituie chiar o normă. În literatură — şi în creația artistică, 
în genere — exagerarea este problemă nu de fond, ci de formă și ea apare 
numai prin raportarea operei de creație la realitatea obișnuită. 

Dar Saltikov-Şcedrin precizează că mai este o altă latură a realității, o 
„altă realitate“, tot atit de îndreptățită, deși nu tot atit de vizibilă. Dacă realitatea 
„obișnuită“ a unui personaj este înfăţişarea, faptele şi vorbele lui, cealaltă reali- 
tate o constituie gindurile lui (și expresia lor trunchiată). Necesitatea obiectivă 
și subiectivă (Şcedrin se referă la lipsa de libertate de sub țarism) face ca aceste 

două laturi ale realității să nu se acopere, să nu se contopească. Sub aparenta 
exagerare, ființează tendința justă a artistului de a surprinde în realitatea comună 
anumite fapte, chiar mărunte și trecute cu vederea, şi de a ajunge cu ajutorul 
lor la „realitatea cealaltă“. Cunoaşterea laturii ascunse, mai greu vizibile, a „celei 
de a doua realități“ modifică imaginea ce ne-o facem despre personaj pe baza 
datelor realității obișnuite. „A doua realitate“ e singura măsură de apreciere com- 
pleză a omului, fiindcă ea este dinamică, durează, se dezvoltă, priveşte spre 
viitor şi va izbucni masiv în chiar realitatea obișnuită. Realitatea obișnuită se dove- 
dește, în comparaţie, firavă, amorfă, statică. Denaturează, exagerează efectiv acea 
literatură (noi i-am zice naturalistă) care prezintă în „cronică pură“ numai episoa- 
dele realității „obişnuite“ a personajului. Tendinţa de a prezenta realitatea com- 
plex, inclusiv cea de a doua latură a ei, este — arată Şcedrin — o metodă de 
creație  „desăvirșit realistă“. 

Sint departe de a putea fi trecute cu vederea aceste idei ale lui Saltikov- 
Șcedrin asupra literaturii şi artei realiste: ele constituie un răspuns anticipat 
și la... exagerările — pe bună dreptate criticate în ultimul timp — asupra locului 
şi rolului ezagerării înseși în literatură şi artă. 

Fără să se refere anume la genul dramatic, argumentarea estetică a lui 
Scedrin este cu totul valabilă și pentru acest gen, îndeosebi pentru comediograția 
satirică. 


Ştiu : urmărindu-mi povestirea, cititorul imi va reproşa exagerarea. Daţi-mi 
voie! — va spune el — parcă noi nu-l cunoaștem destu! de bine pe Feodor 
Pavlici Kratikov ? Desigur, nimeni nu va incerca să nege că e un băiat nostim, 
in unele privinţe chiar incintător, insă și iîncintarea iși are limitele ei, pe care nici 
chiar omul cel mai nerușinat nu e in stare să le incalce. Ei, pentru care pricină 
să se lepede Fedenka de satană ? Nu va dori, mai curind, s-o cunoască? De unde 
să-i vină in cap s-o inalțe pe domnișoara Volșebnov la rangul Ioanei d'Arc? 
Nu se va grăbi el oare, dimpotrivă, s-o inalțe pe Ioana d'Arc cea adevărată, dacă 
i-ar încăpea pe miini, la rangul domnișoarei Volșebnov ? 


Oricit de trainice ar putea să apară aceste obiecţii, îmi permit să cred 
că ele nu sint decit rodul unei neințelegeri. Se vede că cititorul așază pe primul 
plan forma povestirii și nu fondul ei, că el consideră drept exagerare ceea ce de 
fapt e o alegorie, că, în stfirșit, alergind după realitatea obişnuită, palpabilă, el 
pierde din vedere o altă realitate, tot atit de reală, care, deși iese mai rar la 
suprafață, n-are mai puține drepturi de a fi recunoscută decit faptele concrete 
cele mai grosolane și mai bătătoare la ochi. 

Investigaţiei literare i se supun nu numai faptele săvirșite de om fără nici 
o piedică, ci și acelea pe care acesta le-ar săvirși, fără-ndoială, dacă ar putea sau 
ar indrăzni. Şi nu numai cuvintele pe care omul le rostește, ci şi acelea pe care 
nu le rostește, dar pe care le gindește. Dezlegaţi-i omului miinile, dați-i liber- 
tatea de a-și spune gindul intreg, și în fața dumneavoastră nu va mai apărea, 
întru totul, același om, cunoscut din viața de toate zilele, ci unul întrucitva diferit, 
în care lipsa constringerii impuse de fățărnicie şi de alte conveniențe va scoate 
la suprafață, cu o neobișnuită pregnanță, trăsături ce rămăseseră neobservate 
pină atunci. Dimpotrivă, va impinge pe ultimul plan ceea ce constituia, la o examinare 
superficială, caracteristica principală a omului. Însă asta nu va fi nici exagerare, nici 
denaturare 2 realităţii, ci doar dezvăluirea unei alte realități, căreia ii place să se 
ascundă îndărătul faptului obișnuit şi care e accesibilă numai la o observare foarte, 
foarte atentă. Fără această dezvăluire nu e posibilă reproducerea omului întreg, 
nu e posibilă o judecată dreaptă asupra lui. Trebuie să surprindem toate potenţele 

escunse in el și să vedem cit de persistentă e tendința lui de a săvirși fapte la care 
renunță de nevoie în viața curentă. Îmi veţi spune: ce ne privește dacă un anume 
individ se abține de la intăptuirea unor anume acţiuni, de voie sau de nevoie; 
pentru noi e suficient că nu le va săvirși... Dar, păziți-vă! astăzi el se abține 
intr-adevăr, insă miine imprejurările il vor favoriza și va săvirși neapărat tot 
ceea ce altă dată păstra cu grijă in gindul său ascuns. Şi atunci va fi cu atit mai 
crud cu cit mai apăsătoare a fost frinarea celor gindite și tăinuite cu strictețe. 

Sint de acord că, in realitate, Fedenka n-a făcut și n-a vorbit prea multe 
din cite l-am silit să facă şi să vorbească, dar afirm că el a gindit fără doar şi 
poate toate acestea, şi, prin urmare, le-ar fi făcut și le-ar fi spus dacă ar fi putut 
sau ar fi indrăznit. Această împrejurare este pentru mine pe deplin suficientă 
pentru a recunoaște povestirii mele un caracter realist desăvirșit, cu totul străin 
da orice element fantastic. 

Multe ni se par exagerări pentru că acordăm prea puțină atenție celor ce se 
petrec in jurul nostru. Realitatea ne-a devenit prea familiară, iar noi inşine ne-am 
dezobișnuit să ne dăm seamă chiar și de observaţiile pe care desigur le facem. 
De aceea, atunci cind literatura denumește lucrurile cu termeni intrucitva diferiți 
de aceia pe care ne-am obișnuit să-i intilnim in viața de fiecare zi, credem că e 
scorneală. 

De fapt, insă, scorneala se intilneşte mult mai des în realitate decit in lite- 
ratură. Literaturii prea ii e propriu simţul măsurii și al decenței pentru ca să-și 
poată asuma sarcina de a reproduce cu exactitate caricatura realității. În zadar 
s-ar strădui literatura să trivializeze şi să denatureze realitatea ; in fața acesteia 
va ceda și cea mai îndrăzneață capacitate de denaturare. Falsificatori, caricaturiști ! 
exclamă oamenii miopi. Dar să indice ei limitele prostiei și josniciei la care să nu 
ajungă realitatea, să ințeleagă și să aprecieze ei, măcar o dată in viață, ceea ce le 
aude urechea și le vede ochiul la fiecare pas! 

Dacă aş fi povestit viața lui Fedenka sub forma unei pure cronici a episoa- 
delor de relief din activitatea lui, cred că cititorul ar fi mai indreptățit să-ma 
reproşeze denaturarea, deși in povestirea mea n-ar exista născocire nici cit negru 
sub unghie. Nimic nu e mai necorespunzător adevărului decit adevărul luat in sensul 
acceptat de majoritatea oamenilor. Dacă am judeca după povestirile cronicarilor, care 
redau numai faptele nude, poate că Fedenka ar trebui calificat răufăcător. Acesta 
e adevărul majorităţii. Așa ceva insă nu e adevărat, fie numai pentru faptul că dacă 
Fedenka ar fi un răufăcător in toată legea, atunci locuitorul din Navoznii n-ar mai 
putea exista. Mai mult: răufăcătorul are un sistem, iar Fedenka n-are la indemină 
decit o omletă; răufăcătorul nu va ieşi in arenă fără a se fi pregătit dinainte, 
fără a fi căutat locurile cele mai potrivite pentru a-și așeza otrava. Fedenka, insă, 
nu numai că nu e pregătit pentru nimic, dar are toate trăsăturile unui minz scăpat 
din grajd. El nechează și scurmă pămintul fără să ştie pentru ce. De aceea, exa- 
minindu-l, mă conving că trăsătura lui principală este naivitatea, agravată de nivelul 
scăzut de dezvoltare și, în consecință, capul lui e plin de aiureli, care, după impre- 
jurări, dobindesc un caracter pozitiv sau negativ pentru localnici. Multe din aceste 
aiureli sint atit de fantastice incit el insuși caută să le ascundă, insă eu il prind 
cu o jumătate de cuvint, mă folosesc de orice aluzie absconsă, de orice impuls de 
moment și, printr-o serie de eforturi, pătrund cu fermitate in lăcașul unei alte 
realităţi, neobișnuite, tainice, care constituie singura măsură pentru aprecierea 
complexă a omului. Nu ştiu dacă eforturile mele sint incununate de succes, dar 
sint convins că procedeul meu, in orice caz, trebuie recunoscut ca fiind just. 

Ce vaioare are lupta cu fantomele, angajată cu atita ușurătate chiar de cel 
mai naiv dintre pompaduri ? 

Ce valoare are ideea că cetățeanul unui oraș nu este decit un obiect admi- 


nistrativ, ale cărui pretenţii pot fi retezate toate, dintr-o dată, prin trei cuvinte: 
nu-i treaba ta! 


Oare asta nu e caricatură ? 

Şi cine zugrăvește această caricatură ? Oare nu realitatea insăși? Oare nu 
ea e aceea care se autodemască, la fiecare pas, in exagerări? 

„Din  Egorevsk ni se comunică...“, „Din Belebei ni se comunică..“, „Din 
Pronsk ni se comunică...“ Învăţaţi, în sfirșşit, să citiți, domnilor! 

Luaţi măcar ca punct de plecare știrea: „Din Pronsk ni se comunică: ieri 
pompadurul nostru, fiind la vinătoarea organizată in cinstea lui de către unul din 
proprietarii locului, a rupt coasta unui păstor...“ și mergeţi mai departe. Dacă astăzi 
e posibilă și nepedepsită o asemenea acțiune fantasmagorică, atunci îintrebați-vă ce 
proporții va lua această fantasmagorie miine? Nu vă opriți la clipa prezentă, 
priviţi în viitor. Veţi obţine un tablou intreg al fantasmagoriilor care, poate, nu se 
afirmă încă în realitate, dar care fără-ndoială nu vor întirzia să apară... 


Oricum ar fi, repet: nu există caricatură... in afară de aceea pe care o pre- 
zintă însăși realitatea. 


(In romineşte de Eugen Naum) 

Gala Galaction: „Rita Crăiţa“ 


În generoasa formație a talentului său literar, Gala Galaction a abordat și 
genul dramatic — fără ca prin aceasta să-și fi schimbat preferința pentru epică 
—, dindu-ne în 1942 fantezia dramatică în trei acte, Rita Crăița. 

Această lucrare din maturitatea autorului, pe care o readucem astăzi inaintea 
cititorului, ne impune un cadru de analiză mai larg decit acela prilejuit de o 
simplă recitire. În adevăr, problemele izvorite din ea sint deosebit de importante 
din punct de vedere social și apoi piesa evocă oameni față de care Gala Galaction 
păstrează incă din fragedă copilărie sentimente adinci, sincere, de o gingașă 
duioșie. El insuși ne mărturisește undeva: „În Didești, fusese un schit de călu- 
gări. Foştii robi minăstirești, țiganii, au fost  întiii mei prieteni. Aceasta, iarăşi, 
poate să-și fi avut insemnătatea sa în dezvoltarea mea ulterioară. Oricum, atunci 
trebuie să fi deprins eu sensul noțiunii de „rob“, de om neliber, și tot atunci, 
sau poate nu cu mult mai tirziu, sensul noțiunii de „libertate“, pe care mizeria 
și incultura in care trăiau ţiganii o falsificau și, de fapt, o anulau“ (Între revoltă 
şi contemplație, „Contemporanul“ nr. 85 din 14 mai 1948). 

Printre acești copii de robi, va fi trăit aievea și cea care i-a inspirat autorului 
pe Rița Crăița, ţiganca plină de caracter, voință, demnitate, această figură feminină 
de un remarcabil contur, menită să șteargă imaginea peiorativă atit de convenţională, 
ce se întruchipa cindva in expresia rostită cu suficiență și dispreț: „țigancă”. 

Ce anume avea să-i trezească autorului, la virsta de 63 de ani, o amintire 
scumpă din copilărie era tocmai noua prigoană ce se abătuse asupra acestui năpăs- 


tuit neam, ţinut la marginea societăţii, printre gunoaie, aceste figuri pitoreşti care 
de veacuri însoțesc viața poporului nostru, la bucurii și la dureri. Sintem in anii 


de rătăcire ai războiului, in 1942, in toiul persecuțiilor rasiale. Deportări masive 
sint poruncite de cirmuire. Flăminzi şi goi, dispreţuiți şi maltrataţi, țiganii sint 
smulși din sălașurile lor, așa sărăcăcioase cum erau, și duși pe drumuri fără sfirşit 
spre un singur ţel, exterminarea. 

Gala Galaction a suferit, desigur, nemărginit, aflind de noua nenorocire 
abătută asupra celor pe care el i-a sprijinit intotdeauna, i-a cunoscut și a ințeles 

că numai condiţia lor socială inferioară era pricina inapoierii lor. Fondul lor uman 
— căci acesta este aspectul de care se ataşează cel mai mult autorul — este bun. 

Rita Crăița este așadar o incercare de a zugrăvi adevăratul chip al țiganilor 
ŞI, în acelaşi timp, de a arăta condiția lor socială și felul cum aceasta le-a inriurit 
structura sufletească. Dar piesa este in același timp un protest social faţă de 
vitregia represiunilor rasiale, și dacă acțiunea ei se situează pe la sfirşitul veacului 
trecut este pentru că autorul a intenționat să ne dea panorama largă a intregului 
calvar al acestor oameni, foşti robi, ținuți pe moşii pentru o mincare, muncitori 
cinstiți şi devotați atunci cind sint lăsaţi să-și inchege un cămin, să-şi croiască 
o viaţă. 

Acţiunea piesei se desfășoară in casa boierului Grigore Clabudeanu din Măli- 
nești. E spre sfirșitul verii și satisfacția unei recolte bune se răsfringe asupra 
atmosferei din casă, imprimindu-i o tihnă imbelșugată. 

În actul I, facem cunoștință pe rind cu toate personajele piesei, pe care 
autorul le inmănunchează cu prilejul vizitei ce are loc la Clabudeni. li cunoaștem 
acum pe membrii familiei lui Grigore Clabudeanu, pe Lisaveta, soția lui, și pe fiul 
lor, Andrei. Sosesc apoi, ca musafiri, Ilie Penovici, un mare arendaşș cu soția lui, 
Nedelea, și cu cele două fiice, Clara și Ecaterina. Mai vine și Nicola Leventi, un grec, 
mic arendaş, de asemenea cu soția, Xantipa, cu fiul Menelau și fiica Aglae. Savel 
Rosmarin, scriitor, un prieten de-al lui Menelau, se atașează grupului de musafiri. 
Abia către sfirşitul actului, este introdus personajul principal, Riţa, care vine la 
casa boierului în fruntea tarafului și a intregii șatre de ţigani, al cărei obiectiv era 
de fapt să cerșească o oală de lapte bătut și puțin mălai. 

Primul act lasă impresia unei „vederi“, in care copiii respectivilor arendași, 
oameni cu stare și cu grijă de viitor, atit pentru ei cit și pentru odraslele lor, sint 
puși parcă laolaltă, ca să se cunoască și să-și lege soarta prin căsnicie. Sub forma 
ghicitului in ghioc, Riţa indică in realitate scopul acestei vizite și tot ea declanșează 
acțiunea principală a piesei. Rița este in dragoste cu tinărul Andrei Clabudeanu și 
acesta, sub pretextul că ii face portretul, caută să o aibă mereu lingă el, spre 
nemulțumirea mamei lui şi a slugilor din casă, jupineasa Joița și Năsărimbă. care 
nu-i văd cu ochi buni pe ţigani. 

Vizita acestor musafiri cu odraslele lor, ajunse la virsta cind trebuie să se 
căpătuiască, declanșează in Riţa, venită nu numai sub pretextul să cinte şi să 
danseze in faţa lor, o adevărată criză sufletească, o trezire la realitate. În actul II, 
Riţa — care de două săptămini lipsea de acasă stind la bunica ei, in alt sat — se 
intoarce şi se intilnește in pădure cu Andrei. Este momentul culminant a! piesei, 
cind explicaţiile celor doi indrăgostiți scot la iveală deosebirile de vederi dintre ei, 
deosebiri ce reflectă foarte bine situația socială in care se petrece acțiunea și din 
care este scos crimpeiul de viață ce alcătuiește subiectul piesei. Rița hotărăşte să 
rupă această legătură in care — cu toate ofertele generoase de căsătorie și de 
emancipare, făcute de Andrei — ea nu se simțea decit umilită. După aceasta, Riţa 
şi lăutarul Pantelie, care o iubeşte, dispar din ţară. Actul III ne readuce in casa 
Clabudeanu, după trei ani. Bătrinul boier zace paralizat, Menelau și Rosmarin s-au 

căsătorit, „așa cum le era scris“, cu cele 
două fete ale lui Penovici, căpătuindu-se 
prin grija socrului lor. Numai Andrei 
șovăie, așteptind reapariția Crăiței și a- 
mină mereu căsătoria cu Aglae, invocind 
boala tatălui său. Rița și Pantelie, in- 
torși din străinătate cu nume franțuzite, 
stirnesc o adevărată senzație, iar Andrei 
folosește prilejul pentru a incerca s-o 
silească pe Riţa să-l urmeze undeva în 
străinătate, să fie a lui. Intenţia lui ră- 
mine deșartă in fața intransigenței Riţei 
și a bătrinului boier Grigore, care se 
ridică de pe patul de suferință pentru a 
spune fiului său că „asta nu se poate“. 

Conflictul piesei se axează astfel pe 
legătura sentimentală dintre Riţa, vătă- 
șița țiganilor de pe moșia lui Grigore, și Gala Galaction (sculptură de I. Ludo) 


Andrei Clabudeanu, venit de la invățătură din Elveția. Autorul a vrut fără indoială 
să pună față in față două lumi: a asupriților şi a asupritorilor și, din felul cum 
conduce acțiunea, tinde să dovedească un fapt cert, anume că problema nu poate 
fi rezolvată prin soluții limitate, ea comportă un cadru mai larg, trebuind să fie 
rezolvată pe plan social, în ansamblu. Condiţiile sociale, economice și educative vin 
să  conlucreze la soluționarea unei astfel de probleme. Prin simple concesii 
individuale, cele mai multe fiind soluții de compromis in cel mai bun caz — ca 
acelea propuse de Andrei Clabudeanu —, nu se poate ajunge la o rezolvare. Şi ca 
supratemă, se degajă cu claritate un fapt cert: relaţiile dintre cele două lumi 
constituind în primul rind o problemă de ordin social, rezolvarea nu poate ti 
decit structurală. Rița este simbolul demnităţii, sinteza calităților acestui neam 
obijduit, lipsit de drepturi și împovărat doar de obligații, cu stigmatul disprețului 
drept semn al luării lui in seamă. Pentru frumoasa ţigancă, soluţiile de compromis 
nu pot fi decit invitaţii la renegare, in timp ce pentru Andrei ele reprezintă calea, 
mai sinuoasă și mai puțin dăunătoare lui, de a o aduce in lumea din care face el 
parte. De aceea, Riţa se emancipează singură, cu propriile ei puteri, ajungind 

pină la urmă să-și spună cuvintul ei înțelept de pe poziții de egalitate. 
O analiză a personajelor piesei ne dă și mai bine imaginea celor două lumi. 
Bătrinul Grigore Clabudeanu este un boier de modă veche și tradiționalist, 
care vrea să se înfățișeze ca om de omenie, cu vederi mai largi decit ale altor 
boieri. În realitate, el n-a făcut altceva decit să opteze pentru o soluție mai practică 
în relaţiile de la stăpin la slugă. Crezul lui este limpede exprimat atunci cind 
spune: „Mă port cu ei cu dreptate și cu omenie... și cu țiganii mei și cu toate 
meamurile lor, lingurari, ursari, zavragii. Acum vreo douăzeci și cinci de ani, nu 

ziceam şi nu făceam așa... Am avut cu ei lupte grele... Ne-am fugărit și ne-am 
vinat unii pe alţi: prin toate pădurile de primprejur... Dar cu stăruință și cu drep- 
tate, i-am domolit... Ăștia de aici sint vechi țigani minăstirești... Eu am luat locui 
minăstirii care îi avea robi... Trebuie să ai grijă de ei, mai cu seamă iarna. Ţiganul 
nu știe să agonisească pentru iarnă... li hrănesc iarna şi ei îmi muncesc vara. 
Sint destul de ascultători, da’ trebuie să ţii îriul strins...“ 

Se poartă deci cu dreptate, dar cu dreptatea lui de stăpin care trebuie să 
ţină friul strins. lar omenia, în cazul acesta, este mai degrabă formula care îngăduie 
o cit mai lungă somnolență a celor conduși. 

Mai puțin subtilă, soția lui, Lisaveta, iși mărturiseşte fără ocol vederile ei 
inapioate, atunci cind îi vorbește fiului ei: „N-o lăsa pe Riţa să se innădească! 
Ţiganii din firea lor sint destul de obraznici... Tatăl tău și cu mine ne-am mincat 
amarul cu ei timp de peste douăzeci de ani... Şi-i cunoşti și tu, de ajuns și de rămas, 
că doar ţi-ai petrecut copilăria cu ei pe malurile Vezii... Nu uita că nu mai ești 
în Italia, ori Elveţia... Precum singur spui, acolo este altă lume și alte legături 
intre oameni... Gindește-te la casa noastră, la mine, la tatăl tău... și mai ales la 
tine, care miine poimiine, iei in mină treburile moşiei“. 

Andrei, fiul lor, este tipul de fecior de bani gata, venit de la studii din 
străinătate cu unele idei mai „moderne“, mai generoase, dar care, atunci cind vrea 
să le aplice, se lovesc de tiparele rigide ale realității din ţară. În această situaţie, 
ei nu face altceva decit să recurgă la soluții sentimentale, toată generozitatea şi 
înclinarea spre combaterea unor prejudecăţi de castă răstringindu-se numai asupra 
femeii de care se simte atras. În realitate, ofertele pe care le face ii sint favorabile 
Joar lui, spre a realiza impăcarea cu cei din lumea sa: „ți scot paşaport — ii 
spune el Riţei — iți dau bani, te trimit în Italia... Vreau să iei lecții de la meşterii 
teatrului, să-ţi deschizi ochii și să vezi ce este lumea şi străinătatea... Şi să te 
faci alta, să te miri și tu de tine... Şi cind o fi vremea, te aduc in ţară, cioplită, 
învățată, actriță mare...“ lar mai departe: „Vreau să mă cunun cu tine! Dar nu 
se poate acum, numaidecit, la noi la biserică, intre ţiganii tăi și părinții mei... Ne 
vom cununa în ţară străină: Ne vom cununa în taină! Cind vei ajunge actriță cu 
nume mare, imbrăcată boierește, vorbind limbi străine, se va schimba fața pămin- 
tului !* (sublinierea noastră). 

Toate concesiile pe care Andrei crede că le face pe plan social sint in realitate 
oferite numai Riţei și nu-și au altă justificare decit afecțiunea pentru ea. De altfel, 
el nu priveşte in viitor, refuză să se gindească la felul cum vor evolua lucrurile și, 
cind Rița ii aminteşte acest aspect, el ii răspunde: „Riţo, dreptatea ta de peste 
10, 20 de ani nu poate să stingă focul meu de azi! Mi-ești dragă, Riţo! Nu vreau 
să ştiu azi cită dreptate vei avea tu cind mi-or ieși ștepi albi in barbă...“ 

Din tabăra Clabudenilor, s-ar cuveni să mai vorbim despre cei doi arendași, 
Leventi şi Penovici, cu familiile lor. În afară insă de Menelau și de scriitorul Ros- 
marin, toți ceilalți sint aproape numai niște simple prezențe scenice, destul de vag 
conturate. Menelau este un inchipuit, care în vorbire folosește o frazeologie amintind 

uneori de Rică Venturiano. Rosmarin se comportă ca un vinător de zestre și face 
paradă de cosmopolitism. 

Ajungem, in sfirșit, la figura centrală a piesei, Rița care, evident, și-a atras 
toată afecțiunea autorului. Riţa este, în primul rind, sinceră — cu sine și cu cei- 
lalți. Nu se lasă amăgită de vorbe mari și chiar in dragoste iși păstrează rațiunea. 
Ştie să-și curme afecțiunea atunci cind trebuie să impiedice umilirea. Priveşte 
lucrurile şi pe oameni cu multă pătrundere, cu rațiune și luciditate. Ceea ce con- 
trastează puternic cu trăsătura mistică, fatalistă, superstițioasă, pe care i-o imprimă 
pe alocuri autorul. În realitate, Riţa impinge acțiunea spre deznodămintul dorit de 
ea, nelăsind, nici o clipă ca soarta să decidă in voia ei. Credem mai degrabă că din 
nevoia de culoare locală a adus autorul aceste elemente de fatalitate și de super- 
stiție, pe care, in treacăt fie zis, țiganii le convertesc cu talent in surse de ciștig, 
atunci cind pot, spre a-și implini nevoile lor materiale. 

Riţa vorbeşte cu adevăr și privește mai departe decit cei din jurul ei: „Boier 
Andrei, să vorbim pe șleau... Dumneata ești dintre boieri... eu dintre sălbăticiuni. 
Eu știu ce știu ca o sălbatică... mă gindesc și trăiesc și mă port ca neamul meu 
şi ca tata şi ca mama... Dumneata ești boier și te imbraci nemțește... Cum trâiești, 
cum măninci, cum vorbeşti : cu mine nu te nemereşti...* lar mai departe îi spune lui 
Andrei: „Şi eu ce făceam cu ţiganii mei? Că se chiamă că sint vătăşița lor... Cind 
ar fi venit la mine la curte, eu cum i-aș fi primit ?... Ca nevasta dumitale, ori ca 
vătășşița lor?“ Apoi continuă: «Asta e, boierașule! ...Cind boierul își dă in petec, 
ca un boier, toată lumea zice: „Boieru' tot boier !'... Dar cind țiganul ajuns boier 
işi dă în petec ca un țigan, toată lumea ii dă cu tifla: „Țiganu' tot țigan !“» 

Riţa este vătășița acestor oameni. Este insuși simbolul calităților și aspirațiilor 
lor și de aceea ea nu se vinde şi nu se transformă in funcţie de perspectiva de a 
trece pragul castei boierești. 

Ne îngăduim aici o paranteză, spre a face o paralelă cu altă figură de țigancă 
din literatura universală : cu Preciosa din nuvela exemplară a lui Cervantes, Jitanilla. 
Conflictul din piesa lui Galaction și acela din nuvela lui Cervantes este asemănător. 
Preciosa este tot ţigancă și tot dansatoare, cintăreață și ghicitoare laolaltă. De o 
frumuseţe răpitoare, ea cucerește inima unui tinăr nobil spaniol, care o cere in 


căsătorie. Înainte de a-i da vreun răspuns la această propunere, Preciosa cere 
tinărului nobil să vină printre ţigani, să trăiască alături de ei și să-i cunoască, 


să le vadă felul de viață. Cervantes a ales insă un deznodămint care poartă pecetea 
vremii lui, făcind ca Preciosa să-și descopere originea nobilă, ceea ce justifica in 
ochii societății de atunci căsătoria ei cu tinărul aristocrat. La distanță de veacuri, 
aceeași problemă a căpătat la Galaction o altă rezolvare: Riţa se emancipează, 
răminind între ai săi, alături de ei, soarta ei fiind și a lor. Ceea ce vom sublinia 
este faptul că Riţa și Preciosa, deși de obirșii atit de diferite, trăite insă in aceleași 
condiţii şi primind aceeași educație, dovedesc calități asemânătoare. 

încheind analiza piesei lui Gala Galaction, vom sublinia in primul rind carac- 
terul ei pitoresc, plin de farmec, pe care ţi-l sugerează mai ales redarea acelor 
crimpeie din viața și obiceiurile țiganilor. Credem chiar că la sfirşitul actului I si 

în actul II — care in intenția autorului trebuiau să aducă conflictul pe un prag 
de mare intensitate dramatică — abundența acestui element pitoresc diluează dra- 
matismul, încetinește ritmul acțiunii. Piesa e insă construită pe citeva momente de 
intensitate, în care autorul dă dovada calităților sale deosebite de scriitor. 

Deși pe alocuri declamatorie și uşor melodramatică, Rița Crăița trăiește prin 
sinceritatea și autenticitatea pe care le degajă, prin poezia pe care o conţine. 

Conflictul este simplu și condus cu siguranță spre deznodămint, dar in privința 
conturării personajelor autorul pare preocupat să dea relief, mai ales Riţei, în 
detrimentul celorlalți. Este de asemenea de reținut patosul cu care este redată lupta 
ţiganilor pentru dobindirea drepturilor elementare, deși sub acest raport Răzvan 
şi Vidra cunoaște o mai mare intensitate, un conflict mult mai adincit de către 
autor. 

Publicată în 1942, in anii războiului și persecuțiilor, Rita Crâița capătă valoare 
de protest social, de autentică atitudine democratică. Scrisă cu nerv și cu preocu- 
pare de veridic, piesa — deși aduce o problemă astăzi rezolvată — trezește interesul 
atit prin ţinuta ei artistică și mai ales prin mesajul de umanitate pe care il conține, 
cit și prin vigoarea cu care este conturat personajul feminin, Riţa. 

Mircea ALEXANDRESCU 

„despre F „Naţional“ 


Deziderate 


De cind am rămas fără casa noastră cu sacre amintiri, s-au perindat cițiva 
directori care n-au uitat să ne transmită, prin programul lor, grija nemăsurată 
de a ne reclădi teatrul, de a ne realiza visurile. După ce bătrinul teatru nonagenar 
s-a prăbușit sub bombele dușmane, vechea gardă a Teatrului Național a trebuit să 
vadă cu durere cum o parte din cadrele ei au fost desprinse pentru a forma nucleul 
altor teatre. Era normal să se purceadă la o reimprospătare a cadrelor teatrului, 
prin aducerea altor elemente valoroase de pe alte scene. Dar criteriile n-au fost 
tocmai fericite in selecţia efectuată, nici la așa-zisul „export“ și nici la „import“. 

În mod normal, colectivul Teatrului Naţional ar fi trebuit să se consolideze, 
în scopul de a realiza cea mai puternică formaţie de teatru, deoarece aci se păstra 
— prin vechiul nucleu — tradiția teatrului rominesc. Pentru aceasta, era necesar 
să fie readuse dinafară, mai intii, vechile cadre „naționale“, care se refugiaseră 
pe scenele teatrelor particulare. Ar fi fost un fel de „intoarcere a fiului risipitor” 
pentru că — să recunoaștem — aceste valoroase elemente au părăsit prima noastră 
scenă, atrase de mirajul „capitalist“ al scenelor particulare. Să nu uităm, bunăoară, 
că gajul pe trei seri al unui actor din teatrul particular era egal cu salariul pe 
o lună al actorului de la Teatrul Naţional! Şi cu toate acestea, majoritatea 
marilor actori nu și-au părăsit scena lor săracă, dar dragă. În altă ordine de idei, 
trebuiau să fie incadrați in acest colectiv tinerii cei mai bine inzestrați și cei mai 
apropiați de stilul clasic al Naţionalului ; iar dintre actorii celorlalte scene, cei care 
se puteau incadra tradiției și educaţiei artistice a bătrinului colectiv. În felul acesta 
s-ar fi consolidat şi alte colective puternice, alături de Naţional, organizate pe 
stiluri bine definite. 


Din cauza mutaţiilor făcute in Teatrul Naţional, actori de stilul Naţionalulu: 
nerechemaţi sau indepărtați — dintr-un motiv sau altul — au fost nevoiți să-și 
dăruie talentul pe alte scene. Această imprejurare n-a rămas fără inriurire asupra 
moralului lor, deoarece fuseseră in mod arbitrar desprinși de lăcașul lor de artă 
unde au lăsat amintirea unor valoroase creații — pentru a deveni „corepetitori* 
intr-un colectiv prea tinăr; actori tineri valoroşi, așijderea, au fost indepărtaţi, 
deşi le revenea sarcina de a prelua linia marilor lor inaintași in viaţă, lingă care 
era firesc să joace pentru a-și insuși astfel — şi numai așa — marea tradiție; 
şi, ce este mai grav, singurul regizor deținător al tradiției Naţionalului și al şcolii 
marelui nostru regizor Paul Gusty, lon Şahighian, a fost indepărtat, in anii lui de 
maturitate, din mijlocul unui colectiv in care crescute și se formase. 

* Fără sală de teatru, fără o conducere unitară (ciți directori, atitea conduceri), 
în care directorii să-şi treacă unul altuia făclia, cu un colectiv risipit și mozaicat, 
cu regia lipsită de sprijinul direct al singurului legatar al școlii Naţionalului, Tea- 
trul Naţional nu! putea redeveni el insuși. Este adevărat că in colectivul nostru s-au 
incadrat actori de certă valoare și regizori buni dinafara cadrelor noastre vechi, 
dar simțim lipsa celor mai sus semnalaţi, care reprezintă linia tradiției primei noastre 
scene. Nu trebuie să ne incălzim pină la incandescență de succesul nostru la Paris. 
Un succes mare, evident, dar care nu face decit să confirme că Teatrul Naţional 
și-a regăsit, în spectacolele transportate la Festivalul Internațional, linia lui firească. 
Privit însă în activitatea lui globală, Teatrul Naţional prezintă o varietate de stiluri, 
de multe ori în același spectacol, un repertoriu sărac și inconsistent, o indisciplină 
de muncă și — ce e mai grav — generații de actori nesudate ori sudate artificial. 
Ce să mai spunem de acele spectacole care, datorită succesului lor de „casă“ 
(Gaiţele lui Al. Kirițescu), nu mai sint supravegheate, merg în virtutea inerției şi, 
de la un spectacol la altul nu se mai intilnesc aceiași actori în scenă! Mai poate 
prezenta un asemenea spectacol garanția unei expresii artistice ? Mă indoiesc. 

Unde este marele repertoriu de altădată, care determina atit de riguros profilul 
Teatrului Naţional ? Orice stagiune incepea cu un mare clasic romin (Alecsandri, 
Hașdeu, Caragiale, Delavrancea, Davila, Sorbul, Peretz etc). Nu lipseau nici marii 
clasici universali, care nu trebuiau să aștepte un an în repetiţii. Niki Atanasiu, într-un 
articol (publicat in „Lupta de clasă“ nr. 10/1956) constată cu amărăciune că avem 
un repertoriu „pe hirtie“, și acela alcătuit în pripă: „Condiţiile de realizare însă, 
posibilităţile practice nu au fost pregătite din timp, nu au fost studiate temeinic. 
Figurează într-adevăr in acest repertoriu piese de Ibsen, Shaw, Shakespeare, Moliere. 
Dar există oare timpul și condițiile necesare pentru pregătirea lor in această sta- 
giune ?* Pe de altă parte, literatura originală contemporană iși face cu greu drum pe 
prima noastră scenă. De ce? Nu cumva pentru că regizorii noștri studiază piesele 
acestea gindindu-se numai dacă „merg“ sau nu spre premii de stat? Nu cumva 
fug de lucrările dramatice originale contemporane și se refugiază la clasici pentru că 
li e teamă de răspunderea profesională care, evident, e mai mare, sub raport regizoral, 
pe un material virgin, decit pe drumurile amplu bătute ale clasicilor? Ori, poate 
fiindcă o parte din literatura aceasta e incă slabă, schematică, cu temele și per- 
sonajele trase in serie? Cred că aceste ipoteze au un simbure de adevăr. Aș vrea 
să semnalez un fapt îngrijorător, referitor la ultima ipoteză, anume un fel de 
„misoginism“ de creație al autorilor noștri dramatici, care — așa cum il semnala 
mai de mult Gorki, intr-o discuție pe marginea literaturii tinere — se face sensibil 
prin lipsa femeilor sau slaba lor participare ca personaje ale dramaturgiei noastre. 
Prea multe piese cu prea mulți bărbați și prea puține femei. Oare, femeia nu s-a 
emancipat decit in viața cea de toate zilele ? Nu cunosc capodopere care să nu 
aibă femeia ca izvor de sentimente și element-nucleu in desfășurarea conflictului. 
Ce dumnezeu? ! Autorii noștri au uitat să iubească? Să învețe atunci de la clasici, 
ca Shakespeare, Molière, Racine, Cehov, Tolstoi, Alecsandri... 

Ipotezele expuse mai sus (şi care marchează criza noastră de repertoriu) pun, in 
ansamblu! lor, problema consiliilor artistice. Dacă fiecare din aceste ipoteze, luate 
în parte, scoate in evidență responsabilitatea regizorului sau a autorului dramatic, 
ce hram poartă atunci consiliul artistic, in care sint întruniți laolaltă autori, critici, 
actori, regizori și directorul de teatru ? Consiliul artistic al Teatrului Naţional este 
direct răspunzător de stadiul actual al repertoriului, fiind lipsit de un sistem practic 
de lucru, bine determinat. Repertoriul, așa cum s-a procedat pină acum, nu s-a 
făcut niciodată plecind de la profilul teatrului. De altfel, Teatrul Naţional nici nu 
a izbutit pină azi să-și facă un profi! al său. Repertoriul se face pe regizori. Dacă 

„conducerea teatrului nu va ieși de sub influența acestui primat exagerat al regi- 
zorului, în teatrul in care pină și contabilul este mai ascultat decit actorul, Teatrul 
Național va ajunge să sd tirască ca o reptilă, in loc să-și ia zborul de vultur pentru 
care a fost hărăzit. 

Repertoriul nu trebuie să se facă nici pe puterile regizorului, nici pe criteriul 
ghicitorii „a fi sau a nu fi premiat de stat“, cum se procedează acum, nici pe 
interesele „vedetelor“, așa cum se proceda altădată. Repertoriul trebuie intocmit 
pe profilul clasic al Teatrului Naţional și pe posibilitățile actorilor. Aceştia trebuie 
utilizați pe măsura valorii lor și in măsura in care sint cei mai solicitați de rol. 
Este necesar, in același timp, la distribuirea elementelor tinere, să se țină seamă 
de pregătirea „cadrelor de schimb". Amintesc, între alţii, de directoratul lui Corneliu 
Moldovanu, cind s-a văzut preocuparea de creștere a actorilor generației următoare, 
care trebuia să înlocuiască pe marii maeștri in viață. Cei tineri erau puşi să joace 
alături de modelele lor, să le dubleze pe acestea, ca să-și insușească astfel măiestria 
necesară. Așa a fost format George Calboreanu alături de C. Nottara; Al. Critico, 
alături de Aristide Demetriad; cel ce semnează aceste rinduri, alături de N. Soreanu; 
G. Baldovin, alături de V. Toneanu; aşa a fost pregătit Ion Sirbu, alături de Iancu 
Petrescu ; Ion Manu, alături de Belcot... 

Marii noștri actori n-au fost și nu sint puși in valoare de repertoriul actual 
şı s-a creat, in mod indirect, o falsă poziție a tinerei generaţii și o şi mai falsă 
teorie a succesului in teatru; neavind de unde învăța, de vreme ce actori mari ca 
Băltățeanu s-au risipit de multe ori in roluri episodice, tinerii noştri actori socotesc 
că succesul in teatru se datorește vinătorii de roluri prime. Iarăşi îl citez pe Niki 
Atanasiu, care atacă frontal problema generațiilor in teatru: „Există incă la unii 
tineri părerea că marii actori ies la iveală la noroc, atunci cind sint incercați în 
marile roluri. Se poate intimpla și asta. Dar, de obicei, măiestria actoricească se 
capătă printr-o muncă asiduă, indelungată și tenace, prin învățătură și maturizare, 
prin studierea creatoare a maestrului preferat“. Același lucru ii invățăm și noi, 
dascălii, la Institut, pe viitorii actori care, cind au ajuns în teatru, nu mai dau peste 
maeștri decit la casierie, in ziua lefei... A studiat cineva in Teatrul Naţional tehnica 
creatoare a marilor actori din vechea gardă ? Nu zic a... maeștrilor, fiindcă la ora 
actuală, sint prea mulți maeștri în teatru, in special in jurul a 30 de ani (nu de 
teatru !). Nu s-a gindit nimeni s-o facă. Dar ce să mai vorbim, cind presa de 
specialitate e plină de măiestria tuturor, a regizorilor tineri şi foarte tineri, a 
scenografilor etc, numai de măiestria actorilor nu se scrie uneori decit „post 
mortem“. Constat cu surprindere că, peste tot, regizorul este socotit o „personalitate 
complexă“, ca şi cum actorul ar fi lipsit de personalitate. Nu cred că această 
„personalitate complexă“, pe care a căpătat-o regizoarea M. Sadova, i-a lipsit actriței 
M. Sadova. S-a spus mereu că lancu Petrescu era un actor incult și fără perso- 
nalitate. Este o eroare gravă și o cumplită injurie ce i se aduce acestui mare actor, 
care n-ar fi fost atit de mare, dacă nu avea o mare personalitate artistică, datorită 
căreia actorul acesta a dat autenticitate plastică şi profunzime de gindire eroilor 
pe care i-a intruchipat. 

Teatrul Naţional se deosebește de toate celelalte teatre apuse sau in viață, 
prin tradiția lui. Dacă insă repertoriul se face ignorind linia acestei tradiții, dacă 
teatrul nu mai are un profil ci mai multe, dacă actorii mari — depozitari ai acestei 
tradiții — sint cu economie utilizaţi, probabil fiind socotiți... casabili, dacă condu- 
cerea teatrului și consiliul artistic sint sub influența teoriei „personalității complexe” 
a regizorilor, dacă nu se continuă în teatru munca pe care au dus-o profesorii cu 
elevii la Institut — atunci ceea ce a mai rămas din moştenirea vechiului Teatru 

Naţional se va irosi cu timpul, iar Teatrul Naţional va deveni un teatru oarecare,. 
fără un stil propriu şi fără un rol cultural specific. 

O problemă asupra căreia trebuie să se insiste este problema tineretului. Întim- 
plător, cițiva din actorii Teatrului Naţional sint și profesori la Institut, unde au 
pregătit citeva serii de actori tineri, actualmente în cadrele Naţionalului și ale altor 
teatre. Noi i-am invăţat intr-un fel, iar Teatrul Naţional (şi teatrele, in genere) 
le-a șters multe din învățătura noastră. Mie mi-a dat mult de gindit constatarea 
pe care am făcut-o aflindu-mă in fața unor actori tineri care nu mai păstrează 
aproape nimic din etica artistică a studenților de ieri. Ce s-a intimplat ? Nu cumva 
noi i-am indrumat greșit, invățindu-i să nu fie mulțumiți de munca lor niciodată, 
să considere că viața actorului e prea scurtă pentru a-și însuși toate tainele 
măiestriei, să invețe de la maeştrii lor, să nu uite că arta care nu se dezvoltă 
pe o disciplină personală nu se poate realiza ? Sau, poate, au prins în teatru năra- 
vuri care vor lăsa urme in generația tinără, şi anume: ingimfarea după primul 
succes, goana după roluri mari, fuga de ucenicie, ireverența sau lipsa de interes in 
fața maeștrilor, indisciplina in repetiții și spaima ori refuzul de figurație, deși figuraţia 
a fost totdeauna școală pentru marii actori. 

Cine a greșit ? Eu cred că vinovatul principal e teatrul, care nu le-a creat 
acele condiții de viață artistică, de care le-au vorbit dascălii din Institut. În loc 
să intre intr-un atelier de creație, tinerii absolvenți s-au trezit angajați într-o 
cursă după succese facile. Pe bună dreptate — și-au spus ei — bătrinii maeștri, 
care au gustat din plin bucuriile rampei, n-au decit să rămină in cor, de vreme 
ce in cor i-am găsit! E timpul tineretului să se afirme! Numai că aceasta e o 
concepție mult prea... atletică despre artă. Teatrul nu este o artă musculară, care 
să se bazeze numai pe vitalitatea actorului, ca o funcţie a virstei lui. Maria Filotti, 
la 73 de ani, se dezdoia cind intra in scenă, devenea uriașă, se răscoleau vulcanii 
in pieptul ei supt de bătrinețe. Ciţi tineri, falnici în culise, nu devin mici și dispar 
după ce au intrat in scenă? A stat de vorbă conducerea teatrului (care n-a găsit 
decit soluții de circumstanță pină acum) cu actorii din teatru, care sint in acelaşi 
timp și profesori la Institut, despre problema aceasta tot atit de importantă pe cit 
de delicată? Cine-i poate cunoaște mai bine pe actorii tineri, decit vechii lor 
profesori ?... 

Tinereţea lor este, biologic, refractară şederii în bancă, statului pe loc. Elanul 
lor caracteristic ii impinge să facă salturi indrăznețe, să prindă orice moment de 
afirmare. De aceea, se atașează de tot ceea ce le poate crea, in teatru, posibilitatea 
de a sparge anonimatul. Ei sint grăbiţi și preferă să meargă alături de regizorii care 
le dau roluri, decit in pasul domo!. al vechilor actori care le dau.. sfaturi. 


x 


Teatrului Naţional i-a lipsit fără indoială, omul de teatru, care să concentreze 
în miinile sale toate forțele instituției. Omul acesta trebuie să-i determine profilul, 
să-i dea un repertoriu de prestigiu, să refacă cadrele cu actorii potriviţi stilului 
și profilului său, să se ocupe de promovarea judicioasă a tineretului, descoperind 
cu grijă pe urmașii marilor actori de azi, să-i scoată din anonimat pe vechii actori 
care sint nepotrivit utilizați, să readucă pe vechii actori ai Naţionalului, scoși în 
mod nejustificat de la vatra lor, să-l readucă pe lon Şahighian, al cărui loc de 
regizor este cu prisosință acolo unde a primit taina meseriei de la Paul Gusty, 
și să inceapă a ridica din temelie un nou Teatru Naţional, care să nu se deose- 
bească prea mult de celălalt... Numai așa se va mai putea vorbi de Teatrul Naţional. 
Altfel, fără templu de artă, fără autoritatea unui regizor din școala lui Gusty, 
cu cadrele mari risipite şi cu un colectiv numeros, dar neunitar — în care bătrinii 

nu Sint satisfăcuți, iar problema tineretului nu s-a putut incă rezolva —, teatrul 
acesta nu, va fi decit un mare ansamblu, fără tradiţie, fără stil, cu viitor desigur, dar 
fără trecut, 

Teatrul Naţional are, de curind, un nou director. Numirea lui lon Marin Sado- 
veanu a fost primită cu simpatie și incredere de cadrele actoricești, noul director 
fiind un vechi om de teatru şi un mare animator. Nu ne indoim că dinsul, care 
cunoaște — tot atit de bine ca și noi — toate problemele acute ale bătrinei 
noastre scene, care cunoaște actorii și puterile lor artistice și care păstrează 
amintirea neștearsă a marilor noastre tradiții, va ințelege că noul său directorat 
este legat funciarmente de rezolvarea marilor deziderate ale Teatrului Naţional. Să 
fie intr-un ceas bun! 

Ion FINTEȘTEANU 


| n aşteptare 


S-a implinit un an de cind, in teatrele din Moscova și Leningrad, am mers 
pe urma lucrurilor cunoscute din lecturi, povestiri și a visurilor legate de firea 
artistului. În imaginația mea, fiecare teatru se contura intr-un anume fel, legat 
de tradiție, de repertoriul și actorii care l-au insuflețit. 

Inima mi-a bătut mai puternic atit la M.H.A.T., in casa Teatrului de Artă, in 
timp ce pășeam pragul pe care de atitea ori l-au trecut Cehov și Gorki, Nemirovici- 
Dancenko și caldul suflet al lui K. Stanislavski, cit și la Teatrul Mic, cu venerabila 
clădire străjuită de statuia in bronz a lui Ostrovski, autorul și dascălul, ale cărui 
opere dramatice și tradiție de artă actoricească constituie noblețea și stilul unuia din 
cele mai perfecte colective artistice. 

La fel am simțit cum minunatul Leningrad ar fi mutilat in frumusețea lui 
arhitectonică şi spirituală, dacă locaşurile de teatru ar fi fost distruse, iar colectivele 
artistice, cu adinci rădăcini in tradiția culturală a ţării, reduse la spații improprii 
repertoriului și stilului ansamblului de dramă sau operă. 

Vizionind spectacolele și pe marii actori sovietici, gindul mă purta spre talen- 
taţii actori ai teatrului rominesc, in stare să dea viață cu vigoare și poezie figurilor 
de eroi interpretați strălucit de actorii Uniunii Sovietice. 

Şi totuși... ştiam că mă mint, că nu se poate obține spectacol fără fisură, că 
„ceva“ stinghereşte munca la Teatrul Naţional: și că acel „ceva“ se datorește in 
primul rind lipsei unei săli și a unei scena care să adăpostească un ansamblu şi un 
repertoriu al cărui prestigiu să nu fie minimalizat de puținătatea mijloacelor de comu- 
nicare a spectacolului. 

Actuala sală Comedia, cu toate imbunătăţirile ce i s-au adus (foaiere, cabine. 
adincirea și inălțarea scenei, magazia de decoruri) rămine un teatru de salon prin 
excelență, în care actorii nu se pot, depărta de rampă mai mult de 4—5 metri fără 
riscul de a nu ma: putea fi văzuți, deoarece raza vizuală a lojilor laterale nu 
cuprinde decit o treime din scenă, iar decorul nu poate utiliza spațiul scenic dincolo 
de minuscula deschidere de șase metri, cit are rampa, de la un arlechin la altul. 
Şi atunci cind spargi acest spațiu de dincolo de rampă, profită de el numai specta- 
torul din centrul sălii, pentru actori fiind o zonă de neutilizat, de vreme ce nu se 
pot ascunde permanent pentru o bună parte din public. 

Acest neajuns explică în mare măsură repertoriul care a stat la baza activității 
companiilor particulare, ale căror forțe actoricești ar fi putut ataca, prin pregătirea 
și talentul lor, repertoriul antic și shakespearian. Dar acest repertoriu cerea spațiu 

pentru mișcare, aer pentru decor. Eforturile costisitoare și nerăsplătite ale lui 
Tony Bulandra și ale asociaților săi, imboldiți de dorul de a crea eroi din marea 
dramaturgie, trebuiau . echilibrate prin reprezentarea comediilor şi dramelor potri- 
vite cadrului adecvat. 

Desigur, un text se poate comunica şi de pe un podium improvizat, dar nu 
și un spectacol cu valorile scenice cerute de text. Glasul, gestul și raporturile 
dintre personaje înscrise în spațiul scenic sint strins legate de stilul operei şi de 
natura sentimentelor ei. 

În van iși strigă Lear disperarea, dacă el dispare din ochiul spectatorului 
după trei pași făcuți din centrul scenei la dreapta sau la stinga. Furtuna se în- 
timplă undeva, prea în fund, independentă, iar legendarul rege rămine in afara ei: 
trupul lui chinuit nu se micșorează, profilat in imensitatea spațiului scenic; spec- 
tatorilor nu li se oferă potențialul tragic al furtunii din om şi din cosmos; totul 
se reduce la o frămintată mișcare pe loc, la o agitație intr-un cadru în care 
spațiul și decența impun gestul și tonul măsurat. Această sufocare a unui spaţiu 
scenic artificial impinge la rezolvări care pot apărea uneori ca extravaganțe regizo- 
rale, ele nefiind, în fond, decit nevoia de a dilata spațiul pentru susținerea mo- 
mentului tragic. 

În articolul său din nr. 7 al revistei „Teatrul“, tov. Simion Alterescu are o 
emoţionantă evocare „a ridicărilor de cortină din impunătoarea sală distrusă a 
Teatrului Naţional, unde se păstra climatul cultural al marilor înaintaşi, spiritul 
real al artei teatrale naționale, făurite în zeci şi zeci de ani de osteneala scriito- 
rilor noștri dramatici, de marii noștri actori“ și consideră lipsa de solemnitate 
a actualelor scene ca una din cauzele carenţei de fior dramatic a spectacolului față 
de realizările teatrului. Dacă am insistat asupra acestui aspect al problemelor 
legate de bunul renume al primei noastre scene, e pentru că, după umila mea 
părere, de acesta depind multe din scăderile de nivel ale Teatrului Naţional, pe 
care cu toții îl iubim. Instituția aceasta așteaptă scena propice menirii ei adevărate 
și care se va transforma din nou, prin repertoriu și printr-o strinsă etică profe- 
sională, în nava plină de măreție, in stare să infrunte marele repertoriu universal 
și să păstreze la loc de cinste glorioasa dramaturgie rominească. În cadrul cinci- 
nalului, din grija conducătorilor noștri pentru destinele artei, este înscrisă şi 
studiată începerea construirii sălii Teatrului Naţional, pe scena căruia vor răsuna 
din nou glasurile tuturor actorilor mari ai ţării. 

Acea zi trebuie să o aşteptăm pregătindu-ne sufletește pentru a fi demni de 
ea și perfecționindu-ne măiestria, pentru a putea face față misiunii noastre. 

A pregăti această zi inseamnă a insufla viață tuturor sectoarelor instituției 
şi a vădi o mare grijă pentru omul şi locul pe care îl deține. Dacă cerem 
spectatorului ingăduință pentru cadrul in care activăm, nimic nu scuză abaterea 
de la primatul textului de calitate, slaba reprezentare, lipsa de gospodărire, lipsa 
de prevedere in repertoriu și, mai ales, politica îngustă în asigurarea cadrelor 
majore, prezente și de viitor ale teatrului: actori, regizori, decoratori, tehnicieni. 

Așa cum reiese din articolul fostului director al Teatrului Naţional, tov. Vasile 
Moldovan, forurile superioare trebuie să ajute teatrului să ridice nivelul cadrelor, 
infuzind viaţă colectivului, completind locurile, rămase — deocamdată — fără 
urmași prin dispariția prematură a șase mari actori. Teatrul are un tineret valoros, 
dar nu toate genurile de roluri işi au reprezentanţi în tinăra generaţie, iar nevoile 
repertoriului nu pot fi reduse la posibilitățile unui număr restrins de eroi. Subți- 
rimea spectacolelor de comedie de la Naţional, deservite strălucit, dar pină la 
extenuare, de o echipă cu care orice teatru s-ar mindri, constituie o biruință, pe 
care o dorim repetată mereu in dramă și tragedie. 

Rostul și prestigiul primei scene a țării sint umbrite, dacă verbul eroic, intrari- 
pat al marilor tragedii, al teatrului shakespearian, al figurilor din trecutul neamului, 
al repertoriului contemporan — nu intrunește acele forțe dramatice actoricești care 
să ducă mesajul artei majore in inima spectatorului, să-l electrizeze, să-l imbăr- 
băteze, să-l înnobileze. Pentru aceasta, politica de cadre a Teatrului Naţional nu a 
fost intotdeauna destul de chibzuită; lucrurile au mers, de multe ori, cam la voia 
intimplării. Nu a existat preocuparea pentru un repertoriu axat pe valorile exis- 
tente și nu s-au adus in teatru — cu excepția lui Toma Dimitriu, recent încadrat, 
dar detașat incă la Teatrul Municipal — acele fgrțe mature şi tinere de actori 
cu care să se poată indrăzni, cu sorți de izbindă, jucarea oricărui repertoriu. 
E drept că Teatrul Naţional are posibilitatea de a asigura o foarte bună distri- 
buție feminină pentru orice rol de tragedie, dramă sau comedie. Este știut insă 
că piesele, în majoritatea lor, necesită femei in distribuție abia in proporție de v 
treime.  Necesităţile majore privesc pe interpreții masculini. Nu intimplător — 
după trei ani de la dispariția atit de prematură a lui Mihai Popescu — Romeo, 
Bălcescu și atitea roluri pe care acest actor le-ar mai fi putut juca au rămas 
fără interpret. £ 

Teatrului Naţional trebuie să i se atribuie de preferință acele elemente acto- 
ricești care nu frinează dezvoltarea lui artistică, care pot face ușor pasul spre 
desăvirşire și prin care repertoriul permanent iși păstrează nivelul și suflul de 
mare artă. Aşa cum, în trecut, scriitorii și oamenii de cultură au stat de strajă 
ia ridicarea prin voința şi iubirea lor a Teatrului Național, tot așa, acum, Ministerul 
Culturii și Uniunea Scriitorilor trebuie să vegheze pentru sprijinirea primei scene 
rominești. Astăzi, ansamblul Naţionalului s-a aciuit intr-o sală creată pentru alt 
scop decit acela de a suplini golul născut datorită unei pribegii lungi a acestui 
colectiv. Pină la construirea noii săli, să veghem la ridicarea nivelului etic și artistic 
al purtătorilor faclei aprinse de toți iubitorii de artă şi cultură ai acestei țări. 

Marietta SADOVA 


Remedii - 


Cu dorința curată de mai bine, îndrăznesc să inșir citeva cuvinte despre 
destinul Teatrului nostru Naţional. Privesc in urmă spre cei patruzeci de ani de 
activitate în slujba primei noastre scene, alături de Constantin Nottara şi de Paul 
Gusty, și cred că aș lipsi de la datoria mea dacă m-aș retrage intr-o comodă şi 
prudentă tăcere, lăsind să se irosească fără folos roadele unei experiențe de o 
viață întreagă. Teatrul Naţional, de care nu m-am despărțit sufletește niciodată, 
a rămas scump inimii mele, iar acum cind cariera mea de regizor este pe sfirșite, 
pot să spun lucrurilor pe nume, fără să fiu bănuit nici de idei preconcepute, nici 
de patimă personală. 

Să începem cu începutul. Cu lipsa care cred că a fost cea mai adinc simțită. 
lată. Teatrul Naţional nu mai are astăzi un local propriu și de 12 ani 
e un tolerat în casă străină. Sălbăticia hitleristă i-a distrus cinstita lui gospodărie 
şi l-a azvirlit pe drumuri, cu decoruri și costume, în căutarea unui adăpost. L-a 
găsit, pină în cele din urmă, și s-a instalat cum a putut, punind in lucrare varul 
şi mistria, dar chiar după ce și-a reluat activitatea intreruptă, lucrurile nu mai 
semănau cu ceea ce fuseseră. Un azil improvizat nu poate inlocui căminul in care 
s-a păstrat o datină. Zidurile au sufletul lor, cum spune poetul latin: sunt lacry- 
mae rerum.. 

Vechea clădire a Teatrului Naţional nu era, desigur, un monument arhitectonic: 
de o frumusețe deosebită și avea, fără indoială, destule cusururi. Sala devenise 
neincăpătoare pentru marea afluență a publicului de astăzi, iar maşinăria scenei. 
lăsa mult de dorit. Decorurile erau purtate pe miini și instalarea unei scene tur- 
nante nu era posibilă din pricina lipsei de degajamente. Dar sala avea o acustică 
minunată, egală poate cu aceea a Scalei din Milano, iar scena insăși, oferind o 
deschidere destul de largă și o bună adincime, permitea cele mai cuprinzătoare 
și mai fastuoase montări, cu planuri spațioase şi bogate mișcări de ansamblu. Era 
loc destul pentru Puntea Suspinejor şi aveau unde să se adune la sfat boierii cu: 
barbă rară ai Moldovei. Acest cadru generos, prielnic marilor spectacole, s-a 
pierdut. Fără a atribui o putere miraculoasă atmosferei spirituale in care se pre- 
zintă o realizare artistică, nu cred, de pildă, că spectacolele Comediei Franceze ar 
fi tot atit de impresionante, dacă Fedra sau Cidul s-ar muta din casa lui Molière- 
intr-un „teatru de buzunar“, sau dacă maestrul George Georgescu ar consimţi să 
dirijeze Simfonia a IX-a într-o sală de cinematograf. 

Edificiul Teatrului Naţional constituie, fără indoială, o problemă esențială, in 
vederea inlăturării greutăților ce stau in calea colectivului său artistic. Dar această 
problemă, se ştie, a fost luată în seamă de forurile guvernamentale şi de partid 
— şi ea iși va găsi, sintem incredințaţi, urgenta rezolvare. Pină atunci insă, inda- 
torirea celor chemaţi direct la indreptarea și redresarea Teatrului Naţional este 
de a se strădui să pregătească pe plan artistic condiţiile prielnice acestei redresări.. 
Clădirea Teatrului Naţional să găsească aceste condiții satisfăcute, în momentul in 
care slujitorii lui vor fi chemaţi să oficieze in ea. 

Privind din nou inapoi ca să învăţăm de la precursori, vom înțelege că Teatrul 
Naţional a avut totdeauna o bună tradiție și un stil propriu, de la care nu s-a 
depărtat. E tradiția și stilul lui Vasile Alecsandri şi al lui Matei Millo, al lui 
I. L. Caragiale și al lui Alexandru Davila, al lui Barbu Delavrancea și al lui Con- 
stantin Nottara, al lui Aristide Demetriad şi al lui Paul Gusty, ctitorii primei 
noastre scene și slujitorii ei cei mai credincioși, care in ciuda amestecului nepri- 
ceput al politicianismului rău-nărăvit, cu toate răsturnările de directori urmind 
` după fiecare schimbare de guvern, au reușit de-a lungul anilor să menţină o linie 
de consecvență artistică şi o continuitate de concepţie, care n-ar fi trebuit să se 
piardă cu niciun preț. Cum să se păstreze, insă, acest stil și această tradiție, cînd 
vechii actori ai Teatrului Naţional s-au imprăștiat în alte diferite formaţii, iar 
prima noastră scenă a primit de la fostele teatre particulare un aflux de ele- 
mente noi, care au adus, fireşte, talentul lor incontestabil, dar au venit cu o altă 
concepție, cu o altă linie de interpretare, cu un alt stil. Coeziunea care se realiza 
altădată in pregătirea unui spectacol la Teatrul Naţional, şi mai cu seamă legă- 
tura vie intre actorii începători și inaintașii lor astăzi s-au destrămat. Teatrul 
Naţional a fost, dincolo de sălile de curs ale conservatorului, o școală de creștere: 
a cadrelor și de formare a elementelor tinere, oferind noilor veniţi in templul 
Thaliei posibilități nelimitate de a-și insuşi meșteșugul. artei dramatice după mo- 
delul fruntașilor din generația veche, care nu pregetau să indrume primii pași ai 
celor sortiți să-i înlocuiască într-o zi. Cu multă mihnire am văzut cum au căzut 
sub ochii noștri unii din cei din- urmă reprezentanți ai acestui stil ales și ai acestei 
nobile tradiții și cum alții s-au înstrăinat de la matcă. Unii au plecat pentru 
totdeauna dintre noi, ca N. Băltățeanu și Sonia Cluceru; alții au fost ispitiți de- 
noi lumini ale rampei, ca George Vraca care azi e la Teatrul Armatei, sau Al. Cri- 
tico, Valentineanu, A. Pop Marțian, atrași spre asfințit de Teatrul Tineretului. 

Ceea ce spun despre actori se potrivește tot atit de bine regizorilor. Actorul 
urmăreşte pe seama lui firul unei tradiții de interpretare, regizorul stringe insă in 

mina lui toate ițele. Paul Gusty a fost, mai bine de o jumătate de veac, paznicul 
neostenit al bunelor deprinderi moştenite. Dar urmașii lui și continuatorii lui au 
plecat, fără să lase cuiva grija focului din altar. A trebuit, astfel, să se pună in 
scenă la Teatrul Armatei, Despot Vodă de un regizor străin de montarea clasică 
“a Naţionalului și cu actori lipsiţi de cunoașterea trebuincioasă a stilului tradițional 
imprimat de inaintași rolurilor istorice. De ce nu a putut Naţionalul să monteze 
marile noastre capodopere ? Să constatăm cu toată sinceritatea că prima noastră 
scenă a rămas fără regizor pentru teatrul clasic! Fără supărare! Tovarășul Sică 
Alexandrescu, minunatul dirijor al Scrisorii pierdute, cu fantezia lui inepuizabilă 
în înfiriparea unui spectacol vesel, atit de priceput in tălmăcirea oricărui text de 
comedie, a recoltat cu Regele Lear'un eşec, care desigur nu l-a mirat, fiindcă 
nici temperamentul său, nici insușirile sale artistice excepționale, nici experiența 
ciștigată in atitea intreprinderi norocoase nu i-au dat prilejul să aprofundeze 
problemele de regie ale dramei și ale tragediei clasice. O vorbă de spirit franțu- 
zească spune că nici cea mai frumoasă fată din lume nu poate să dea decit ce are. 

Perspectivele ameninţă, așadar, să fie sumbre, dacă nu va interveni o schim- 
bare. Un director de scenă ca Paul Gusty, ca să ne mai intoarcem incă o dată la 
acest neegalat’ animator al scenei rominești, primea pe lingă el, ca pictorii din 
vremea Renașterii, pe ucenicii mai tineri care năzuiau să prindă de la el tainele 
meşteșugului. Aceştia au învățat multe privind cum lucrează meșterul mai virstnic 
decit ei. Astăzi, nu se mai face în teatru asemenea ucenicie de regizori. Unde sint 
elevii invățăceilor de ieri, care au ajuns la rindul lor meșteri? 

Am amintit in treacăt despre repertoriul clasic. Revenim. Părăsirea literaturii 
clasice inseamnă nici mai mult nici mai puţin decit nesocotirea insăși a rațiunii 
de a fi a Teatrului Naţional. Era o vreme cind Shakespeare, Racine, Moliere, 
Schiller, Hugo, Tolstoi, Cehov, Gorki nu lipseau de pe afișul Teatrului Naţional, 
oaspeţi obișnuiți, ţinuţi în mare cinste și găzduiți după cum se cuvine. E o fișie 
de vreme, care ar face bine să se intoarcă. Teatrul Naţional nu poate să-și impro- 
vizeze repertoriul cu piese culese la intimplare, după preferințele meșteșugărești 
ale regizorului dornic de succese ușoare sau după capriciul de vedetă al unui 
actor cap-de-afiş. Menirea Teatrului Naţional rămine reprezentarea operelor de 
valoare ale literaturii universale — inclusiv lucrările dramatice originale — iar 
faptul că ani de-a rindul repertoriul clasic a rămas mai mult in grija biblioteca- 
rului constituie o gravă eroare și o abatere de la menirea primei noastre scene. 

Alegerea repertoriului Teatrului Naţional ar trebui să intre in atribuţiile unui 
organ de critică şi selecție, care lipsește. Actualul consiliu artistic, alcătuit mai 
cu seamă din regizori și actori, reprezintă in chip fatal o concepție profesională 
de multe ori îngustă. Comitetul de lectură de altădată, care cuprindea firește și 
pe imputerniciţii actorilor, era alcătuit din membri ai Academiei, profesori ai 
Facultății de litere, scriitori, care veneau din lumea preocupărilor lor cu o altă 
viziune estetică şi cu o preţuire mult mai justă a valorilor literare. Ar fi oare 
atit de absurd să pretindem ca, la injghebarea repertoriului Teatrului Naţional, 
să aibă un cuvint de spus şi reprezentanţii celor mai de seamă așezăminte de 
cultură din R.P.R.? Le-ar sta rău actorilor şi regizorilor să ceară sfatul unor 
cărturari ca G. Călinescu, Tudor Vianu, Camil Petrescu, Victor Eftimiu, M. Sorbul, 
Zaharia Stancu și atiţia alții ? 

Aşadar, ce-i de făcut? Pentru fiecare suferință, leacul potrivit. lar pentru 
cea dintii, primele măsuri au și fost luate: in cadrul celui de al doilea plan cincinal, 
clădirea Teatrului Naţional va fi refăcută. 

Faima artistică a Teatruiui Naţional se cuvine a fi, de asemenea, restaurată. 
Actorii care au fost imprăștiați sau pensionați — dar incă in stare să aducă o 

contribuție valoroasă prin jocul lor impregnat de stilul Naționalului —. actorii care 
au slujit prima noastră scenă cu credință și ii cunosc obiceiurile, să fie readuși 
în jurul vetrei părăsite, refăcindu-se un colectiv din cei mai străluciți actori ai 
generației menite să păstreze stilul de artă și tradiția de interpretare a Teatrului _ 
Naţional. Conservatorul nostru, pe care l-au ilustrat dascăli ca Vellescu, Pascaly, 
Nottara, Aristizza Romanescu, Lucia Sturdza Bulandra, va trebui să aibă in vedere 
cu mai multă luare-aminte pregătirea elementelor capabile să răspundă cerinţelor 
de interpretare a unui repertoriu clasic. Fiecare teatru, dar mai ales Teatrul Na- 
tional, revizuindu-și programul de învățătură artistică, va trebui să-şi creeze un 
studio experimental, pentru desăvirșirea pregătirii viitorilor actori şi regizori de 
calitate, după pilda vestitelor trei studiouri ale inovatorului Stanislavski. 

Repertoriul Teatrului Naţional va trebui să fie alcătuit din capodoperele dra- 
maturgiei universale și din piesele rominești de inaltă ținută literară, făcindu-se 
apel, pentru alegerea lor, la prețioasele lumini ale unor indrumători calificați. 

Teatrul Naţional va trebui să-și reciștige prestigiul in parte pierdut, să-și 
regăsească stilul lui propriu și să-și continuie marea lui tradiție a interpretărilor 
realiste, deosebindu-se de celelalte teatre in primul rind prin valoarea lucrărilor 
reprezentate şi in al doilea rind prin măiestria desăvirșită a inscenării. Numai astfel 
va reuși să-și indeplinească misiunea și să corespundă așteptărilor marelui public 
dornic de cultură. Fiindcă, in definitiv, teatrul nu există nici pentru actorul care 
culege aplauze, nici pentru regizorul pe care il laudă critica, ci pentru spectato- 
rul care plătește. E personajul principal al oricărei piese. Să ne gindim puțin și la el. 

Victor BUMBEȘTI 


Cauze... 


În ultimii ani, presa noastră u adăpostit adesea in paginile ei discuţii asupra 
activității Teatrului Naţional, pomenind despre „profilul“, despre „obligațiile“ sau 
„menirea“ acestei instituţii. Încercind acum să intru intr-o astfel de dezbatere, 
stau şi-mi pun intrebarea: ce inseamnă profilul Teatrului Naţional? Aș vrea să 
dau o formă acestei noțiuni, să găsesc cuvintul-imagine care s-o definească pregnant. 

Nu ştiu de ce, cind e vorba de profilul Teatrului Naţional, oricit aș incerca, 
oricit m-aș strădui, imi apare inaintea ochilor aceeași imagine, una singură: cele 
patru arcade pe care se sprijinea fațada vechiului edificiu. Am sentimentul că 
silueta aceasta sugera adevăratul profil al acestui așezămint de cultură. Cred că nu 
mă iînșe! atunci cind spun că, pentru noi toți, ideea Teatrului Naţional este legată 
de imaginea vechiului teatru din Calea Victoriei, lăcaș al adevăratei arte teatrale, 
martor credincios al dezvoltării culturii rominești. 

Mă intreb: pentru un tinăr de azi, pentru un adolescent care n-a văzut nici- 
odată vechea clădire a teatrului, care este chipul arhitectonic pe care imaginația sa 
il asociază acestui templu al artei ? Poate, teatrul din Pasajul Comedia, inghesuit 
intre dărimături și — de cițiva ani — străjuit de mormane de moloz? Ori. poate, 
așa numitul „Studio“, cel mereu impodobit cu cununa zarzavaturilor din Piața Amzei ? 
Pun problema profilului arhitectonic pentru că, după părerea mea, neajunsurile 
prin care a trecut Teatrul Naţional în ultimii ani s-au dovedit a fi cauzate și de 
lipsa unui local demn de ceea ce, pentru noi, trebuie să insemne primul teatru 
al ţării. 

Lipsa unui local corespunzător a determinat, in primul rind, un repertoriu 
din care marile piese lipsesc aproape cu desăvirșire. În afară de citeva excepţii, 


52 


www.cimec.ro 


Teatrul Naţional s-a limitat la formula unui repertoriu de teatru de cameră. Pe 
de altă parte, lipsa localului a dăunat nu numai scenei, dar și sălii şi foaierelor 
de repetiţii. Spectatorul care intră astăzi in sala de spectacole a Naţionalului nu 
mai întilneşte nimic din măreția trecută, din tradiția şi amintirea vechilor slujitori 
ai teatrului. Imaginaţia lui nu mai este impresionată de vestigiile glorioase ale 
începuturilor artei noastre teatrale. Același fenomen se intimplă cu actorii: repetind 
în foaiere improprii, în care cu greu se creează un climat favorabil unei bune pre- 
gătiri a spectacolelor, în care nu se mai plimbă umbrele lui Millo, Pascaly, Grigore 
Manolescu, Demetriad sau Nottara, ei sint înclinați uneori să lase la ușă ținuta și 
etica artistică. lată de ce cred că reconstruirea vechiului lăcaș al Teatrului Naţional 
ar trebui să se facă pe locul și in vechea lui formă. 

Odată cu bombardarea Teatrului din Calea Victoriei, trupa omogenă a Teatrului 
Naţional — trupă pe care se bizuia marele repertoriu — s-a fărimițat și s-a imprâş- 
tiat. Dorinţa unei remunerări mai bune, intr-o vreme cind valoarea banului se 
micșora din zi in zi, concurența teatrelor particulare, precum și alte cauze, au 
dezmembrat trupa Naţionalului, care primise lovituri necruțătoare și prin moartea 
unor mari regizori, ca Paul Gusty, Soare Z. Soare, Ion Sava și Victor lon Popa, 
animatori de valoare, al căror cuvint ar fi fost azi hotăritor in viața noastră teatrală. 
Sub directoratul lui Zaharia Stancu, ansamblul Teatrului Naţional a fost in parte 
refăcut, aducindu-se dinafară actori valoroși, dar de formaţie artistică diferită. Pe 
umerii acestor actori s-a rezemat, in ultimul an, aproape intreg repertoriul Naţio- 
nălului ; lor li se datoresc importantele succese dobindite pe linia comediei clasice 
şi moderne. Trebuie să remarcăm insă că alți interpreți — ce-i drept, destul de 
puţini —, care ar fi putut aduce o contribuție de seamă in reprezentarea tragediei 
şi dramei clasice universale sau rominești, nu au fost intrebuințați. Socotesc că 
actuala direcție a Teatrului Naţional trebuie să se ingrijească de formarea şi edu- 
carea acelei părți din ansamblu cu care s-ar putea sluji un repertoriu alcătuit din 
Sofocle, Shakespeare, Schiller, Hugo, Rostand, Alecsandri, Delavrancea, Davila etc. 

Înșirind mai sus numele unor autori jucaţi mai rar sau deloc, in ultimii ani, 
pe scena Teatrului Naţional, ajungem la incă o problemă acută, îndelung dezbătută 
pe sălile teatrului, in şedinţele consiliului artistic sau in plenarele la care participau 
şi reprezentanți ai Ministerului Culturii, problemă care așteaptă să fie rezolvată 
cit mai curind: aceea a repertoriului. În ultima vreme, „marele repertoriu“ — şi 
prin marele repertoriu ințeleg deopotrivă piesele literaturii clasice universale şi 
rominești, ca şi lucrările originale actuale, care, prin valoarea lor, tind să devină 
clasice — rar şi-a găsit locul pe scenele Teatrului Naţional. În anii din urmă, 
nici una din valoroasele lucrări devenite clasice ale literaturii sovietice nu a fost 
reprezentată. Oare de ce n-au fost montate piese ca Liubov larovaia sau Trenul 
blindat pe scena Naţionalului ? Oare, de ce nu a reluat acest teatru, cu dreptul 
unui proprietar de mai multe decenii, valorile dramaturgiei clasice rominești ? 
Era o obligație care revenea Teatrului Naţional, în primul rind: să servească aceste 
piese, așa cum numai un ansamblu ca al lui le-ar fi putut servi. 

Este cazul, fireşte, să ne intrebăm: a cui este vina? A directorilor, a regizu- 
rilor, sau chiar a actorilor care nu au știut să apere ceea ce constituie insuși patri- 
moniul artistic al teatrului, substanța și profilul Naţionaluiui ? M.H.A.T.-ul, Come- 
dia Franceză, Burgtheater-ul nu interzic altor scene să joace Cehov, Ostrovski, 
Moliere sau Schiller; dar, in nici un caz, nu-i omit din repertoriul lor .propriu. 

Personal, consider că nu in mod intimplător, pe scena Teatrului Naţional, 
nu s-a mai jucat de ani de zile un spectacol in versuri; că un contingent intreg 
de tineri actori ai teatrului nu au avut incă ocazia să spună un singur vers pe 
scena acestui teatru, deși e indeobște știut că versul constituie baza exerciţiilor 

de rostire pe scenă. Vinovaţi de această regretabilă carență sint zei care n-au 
avut îndrăzneala să reia, la timp și inaintea altora, firul unei tradiții care furniza, 
totodată, baza pregătirii tehnice a tinărului actor, cit și valorile culturale ce 
compun un profil teatral. 

S-ar putea obiecta, totuşi, că Teatrul Naţional a prezentat in acest răstimp 
şi, intr-adevăr, in condiții admirabile, aproape întreaga operă a lui Caragiale. 
E adevărat. Dar Caragiale nu e singurul autor dramatic romin, chiar dacă Teatrul 
Naţional ii poartă numele. Exemplul reluării lui Delavrancea este, de altfel, con- 
cludent. Sint convins că spectacolul Apus de soare nu constituie numai un feno- 
men izolat, ci marchează chiar intoarcerea innoitoare la această tradiție. 

În sfirșit, consider că, pe lingă toate acestea, ceea ce a lipsit Teatrului 
Naţional, in ultima vreme, a fost curajul: curaj în alcătuirea unui repertoriu la 
înălțimea misiunii acestei instituţii, curaj in soluționarea unor probleme de uti- 
lizare a ansamblului ; și, in special, curaj in promovarea unui spirit novator in 
ceea ce privește mijloacele de expresie artistică, fie ele regizorale, scenografice 
ori actoricești. 

Prin rezolvarea tuturor acestor probleme — local, ansamblu, repertoriu, spirit 
de inovație — se va ajunge la restabilirea adevăratului rost al Teatrului Naţio- 
nal. Un profil artistic nu se creează à prior. din birou, ci rezultă din imbinarea 
unei întregi serii de elemente, dintre care cele mai importante, mie imi par a fi 


cele pomenite mai sus. 
Mihail BERECHET 

„despre dogmatism în critica dramatică 


„ Teoria” echilibrului şi alte ciudățenii 


Revista „Teatrul“ nr. 7 din decembrie 1956 a publicat pe un spațiu larg, sub 
semnătura tov. Ion D. Sirbu, cronica privitoare la o nouă piesă originală: Ziariștii 
de Al. Mirodan. În această cronică — intitulată „Grandoarea și servituțile debu- 
tului“ — s-au strecurat, după părerea mea, o serie de confuzii, contraziceri şi teze 
dogmatice, cu atit mai izbitoare cu cit au văzut lumina tiparului in publicația 
moastră de specialitate. 

Articolul se intemeiază într-o mare măsură pe despărțirea artificială intre 
«calitățile ideologice și cele artistice ale piesei analizate. La inceput, Al. Mirodan 
este lăudat mai ales pentru valoarea politico-ideologică a poziției sale și se for- 
mulează rezerve serioase la adresa realizării artistice. Spre sfirșitul articolului, 
aflăm dimpotrivă că, în spectacol, obiecțiile criticului „se estompează... dispar aproape 
în deznodămint“, dar ele contează „in osatura ideologică a piesei“. Reluind cu 
dezinvoltură una din tezele favorite ale dogmatismului, cronicarul pare a nu fi 
auzit niciodată că intr-o operă literară numai meritele sau defectele artistice pot 
avea o insemnătate ideologică, deoarece ideologicul nu se realizează decit prin 
artistic. 

După părerea tov. Ion D. Sirbu, scriitorul are de realizat un „echilibru“ intre 
faptele de viață infățișate şi interpretarea realității. «Dacă se merge prea mult 
pe linia „interpretării“ realității, se naște riscul inlocuirii acesteia cu o ficțiune...» 
Se ştie insă că zugrăvirea veridică a realității și interpretarea ei nu pot fi așezate 
pe cele două talere opuse ale unui cintar farmaceutic. Sau e vorba despre o inter- 
pretare justă a realității și atunci, cu cit această interpretare va fi mai profundă, 
mai deplină, cu atit meritele artistice ale lucrării vor crește; sau interpretarea e 
falsă, şi atunci nu numai că nu se poate „merge prea mult pe linia“ ei, dar nu se 
poate merge de loc, fără a deforma adevărul vieții. 

Dezvoltind teoria „echilibrului“ intre realitate și interpretare și aplicind piesei 
un tipar preconceput, cronicarul il pune pe Al. Mirodan în fața următoarei dilema: 
„pe de o parte, tematica insăși a piesei (ziariștii) pretinde o analiză justă și severă 
a realității; pe de alta, artificiile compoziționale il obligau la o serie de concesii 
pe linia ficţiunii, a abstractizării și exagerării“'. Nu ni se spune care sint aceste 
pirdalnice de artificii compoziționale, in virtutea cărora autorul ar fi fost silit să 
accepte ca pe o fatalitate necruțătoare abaterile parțiale de la realism. Aflăm 
doar că „dozajul a fost totuși nimerit“. Din fericire, Mirodan nu a urmărit cituși 


de puţin un asemenea „dozaj“, care l-ar fi aruncat direct in braţele schema- 
tismului. 

Dar cronicarul ține cu orice preț la teoria echilibrului și de aceea trece la 
„echilibrarea pozitivului cu negativul“ care „nu se face fără oarecare riscuri artis- 
tice“. Abia salvat din dilema precedentă, datorită unui „dozaj“ satisfăcător, tînărul 
dramaturg e prins din nou între stinci periculoase, căci: „„Negativul e adesea mai 
teatral, mai uman poate, in orice caz mai convingător pe scenă“. Nu văd de ce 
crearea unor tipuri pozitive la fel de umane şi convingătoare implică neapărat un 
risc. Presupunind că ar fi aşa, inseamnă că Mirodan a riscat și a ciştigat. 

Nu este singurul lucru pe care cronicarul nu l-a înțeles din piesa Ziariștii. 
D-sa constată întii foarte just că „nucleul dramatic“ al piesei este Cerchez. în 
aliniatul următor, uită acest lucru și ne surprinde cu afirmaţia că „nucleul con- 
flictual“ il constituie de fapt Ion Gheorghe. Centrul de greutate al lucrării este 
deplasat astfel in mod arbitrar, ocolindu-se cu consecvență principalul merit al 
piesei — imaginea valoroasă și nouă a eroului pozitiv. Mai departe, arătind că 
Ion Gheorghe şi lumea lui, fabrica, muncitorii rămin in afara acțiunii piesei, 
criticul remarcă o slăbiciune reală a textului. Aci s-ar fi putut face o serie de 
observații interesante și utile autorului. În loc de aceasta, cronicarul îl declară pe 
lon Gheorghe un muncitor netipic pentru că... scrie corespondențe la gazetă și 
compune schiţe literare in timpul liber. 

Revista „Teatrul“ are o rubrică foarte utilă care se cheamă: Clar-Obscur. 
Din păcate, articolul „Grandoarea și servituţile debutului“ oferă un material abun- 
dent pentru coloana cenușie a acestei rubrici. 

De la bun inceput, sintem puși in fața unei sentințe la fel de edificatoare 
ca răspunsurile oracolului de la Delphi: „Autorul Ziariştilor s-a văzut in dificila 
poziție de a trebui să combată anume defecte contemporane, folosind o formulă 
dramatică ce nu e decit corolarul artistic al acestor defecte“. Nu căpătăm nici o 
explicație cu privire la formula dramatică incriminată. Stilul criticului e cel aluziv. 
Cum insă in piesa lui Al. Mirodan sint combătute, după însăși afirmaţia cronica- 
rului, venalitatea, lașitatea, cinismul, birocratismul, rezultă nici mai mult nici mai 
puțin decit că... formula dramatică a Ziariştilor este corolarul artistic al venali- 
tății, lașității, cinismului, birocratismului. Oricine cunoaște piesa nu poate să nu 
zimbească... 

Arătind că nu a făcut altceva decit să expună citeva „nedumeriri“, autorul 
spune: „În spectacol aceste nedumeriri se estompează, alunecă printre replici, 
dispar aproape in deznodămint. Dar in osatura ideologică a piesei, ele contează 
— şi contează tocmai pentru că reprezintă fundalul realist al operei“. Iată cum 
printr-o intorsătură dibace de condei, nedumeririle tovarăşului I. D. Sirbu ajung 
să reprezinte... fundalul realist al operei lui Mirodan. 

Ceva mai jos, citim: „Nu e oare Ion Gheorghe o victimă a lui Pamfil? Nu 
se pune in mișcare o intreagă redacție pentru a-l salva ? Dacă autorul ar fi mers 
pe linia justificării psihologice a acestor doi eroi, s-ar fi putut evita echivocul 
născut din disproporția intre venalitatea lor și poziția socială pe care o ocupă“. 
Venaliratea lui Ion Gheorghe? Nu se pricepe absolut nimic. 

În vreme ce se războiește neiertător cu unele „prețiozități ale textului“, 
(eie există intr-adevăr !), işi exprimă temerea că Beligan ar fi putut merge pe 
linia „unei prețiozități“, iar apoi satisfacția că actorul „a retezat preţiozitatea 
cerchezismelor'“', tov. Ion D. Sirbu aplaudă „eliminarea oricărei majuscule psiholo- 
gice" in interpretarea unui personaj care se caracterizează printr-o „cerebralitate... 
uşor apodictică“. N-am văzut niciodată o majusculă psihologică și nu știu dacă 
cerebralitatea poate fi apodictică, dar mi se pare că se face simțită aci o oarecare... 
preţiozitate. Alteori, inventivitatea stilistică a autorului pare a seca brusc, nefiind 
alimentată cu idei. Aflăm astfel că Beligan „a dirijat in mod continuu intreaga 

mișcare scenică“, pe cind regizorul Moni Ghelerter „a știut să dirijeze inteligent 
ritmul dramatic...“ 

Citind acest articol, am avut impresia că autorul lui ezită să formuleze 
aprecieri clare și hotărite, susținute cu argumente, și preferă să se strecoare 
printre teorii de circumstanță și propoziții care angajează numai pe jumătate. 
Dramaturgul capătă la inceput un „certificat literar incurajator“, apoi tot ce i s-a 
dat i se ia indărăt puţin cite puțin, pină la afirmația că in această dramă „există, 
fără indoială (!!) mai multă intenție morală decit fior emotiv“, iar in incheiere 
se trece din nou la complimente. Entuziasmul urcă și coboară vertiginos, ca într-un 
montagne-russe. Sistemul — de altfel destul de frecvent in critica noastră dra- 
matică — mi se pare deficitar. Asemenea cronici menite să impace pe toată lumea 
sfirşesc inevitabil prin a-i nemulțumi pe toți: pe autor ca și pe spectatori, pe cei 
cărora le-a plăcut piesa și pe cei cărora nu le-a plăcut. lar cel mai nemulțumit 
ar trebui sá fie chiar cronicarul, căci imi inchipui că nu este nici ușor, nici plăcut 
să umbli ținindu-te in echilibru pe o sirmă atit de subțire. 

Andrei BĂLEANU 

AL. POPOVICI 


44 a zi 
Cum se „„naşte O... piesă 


Proiect de „„dramă“ în trei tablouri şi un epilog 


Tabloul 1 


În care se vede cum se naște o nouă... piesă. 

Dacă o anumită zeitate păgină s-a născut din spuma mării, de multe ori o 
nouă piesă se naște dintr-un... referat. Cum? E simplu: se face o ședință mai 
lungă sau mai scurtă, se fac niște discuţii şi un secretar e insărcinat să facă un 
referat. lată și formula clasică a „actului de botez“: 

„Piesa autorului X este reușită. Ea a fost citită in consiliu și a intrunit 
aprecierile unanime. În ciuda unor mici deficiențe de: construcție a personajelor, 
inchegare a conflictului și dialog, autorul vădeşte un real talent; deși tablourile 
II, III, IV, V şi VI ar mai avea nevoie de unele indreptări, ținind seama de calitatea 
primului tablou cerem ca piesa să intre in repertoriul teatrului nostru, urmind ca 
unele modificări să se facă pe parcurs“. (Parcurs = drumul de la prima lectură 
la premieră, răstimp în care actorii iși pot „imbunătăți“ rolul cu adaosuri perso- 
nale sau reminiscențe din piesele in care au mai jucat.) 

Vasăzică, autorul dramatic a fost declarat! Uneori, atirnă desigur in balanţă, 
mai ușor sau mai greu, și unele considerente „locale“, alteori autorul — dind 
pilda unei perseverențe diabolice (proverbul „perseverare diabolicum“ cred că a 
fost inventat de un secretar literar) — insistă atita, incit moaie toate rezisten- 
ţele. Şi... se bate referatul cu „en-tâte“-ul teatrului, se aplică stampila şi... spre 
minister. 

„De-acuma, ce-o da Dumnezeu. Cum ţi-o fi norocul!‘ spune secretarul, 
autorului neliniștit. Eu mi-am făcut datoria, te-am „uns“ autor, aconto ai luat, 
poate scapă piesa şi la minister !“ 

Şi iată cum la minister sosesc in valuri amenințătoare piese care poartă 
stampila „bun de jucat“. Referatul teatrului intărește textul, așa cum, la un 
produs industrial, asigurarea o face „marca fabricii“. 

Ce se intimplă la minister? 


Tabloul 2 


În care se vede ce se întimplă la Direcţia Teatrelor. 
Piesele au sosit! Bun! Unele, insoțite de formulări lapidare: „Piesa o soco- 

tim bună de jucat“ sau „Vă rugăm să inscrieți piesa in repertoriul teatrului 
nostru“, altele avind alături lungi argumentări, altele cu explicația: „Noi pină aici 
am lucrat cu autorul. Am ajuns la un punct mort. Vă rugăm să vedeți dv. etc., ete.“ 
(Teatrul Armatei, de ex.) Şi atunci, incepe... acțiunea! Piesele sint citite, anali- 
zate, date pentru referate la oameni de specialitate și, cel mai adesea, găsite... 
slabe, submediocre, de nejucat. Acţiunea se precipită. Poftim, să poți dovedi unui 
autor — care a fost declarat bun de jucat de către un colectiv teatral, intărit in 
credință adeseori și de secţiile culturale prin referatele suplimentare pe care 
acestea le fac — că piesa lui e slabă! Începe o lungă corespondență, o pledoarie 
care mănincă timp şi nervi, pentru ca, pină la urmă... autorul să fie convins 
că a fost persecutat. Urmează reclamaţiile, plingerile la forurile superioare etc... etc... 
Intermezzo : referatele. 

Citez dintr-un referat al Teatrului Tineretului: „Din această comedie, copiii 
învață o serie de lucruri folositoare legate de viața și preocupările lor: probleme de 
mecanică, astronomie, botanică etc..." Dacă ar fi să ne luăm după referat, comedia ar 
face concurenţă... manualelor școlare. Ar trebui ca ea să-i mai invețe pe copii 
cintul, gimnastica, lucrul manual și eventual o limbă străină. 

Este vorba despre o comedie pentru copii. Cei doi autori (de altfel talentați) au 
prezentat un personaj cu fantezie care vrea să construiască impreună cu amicii săi 
o rachetă pentru a călători in lună, unde să scape de cicăleala și plictiselile de acasă. 
Cu complicitatea bunicului, ei construiesc in magazie o rachetă pe care o vor pune in 
mișcare cu ajutorul exploziei unei cantități de praf de pușcă. Înainte de decolare, 
bunicul le aduce o sticlă de vin in care a dizolvat un somnifer. Copiii adorm și sint 
transportaţi intr-o pădurice pe lingă Cimpina, unde apar deghizați, sub aspectul unor 
„bărboși“ din lună, propriii lor părinţi, care le vor da astfel o lecţie, punindu-i 
la încercări aspre. 

Piesa a fost discutată intr-o primă versiune: deficiențele de atunci nu au fost 
înlăturate; a rămas aceeași neverosimilitate prea „infantilă“ a desfășurării conflic- 
tului (de pildă, părinţii care se joacă de-a Robinson Crusoe la Cimpina), aceiaşi eroi 
care se manifestă doar printr-o emisiune continuă de „bancuri“, fără a fi caracte- 
rizați psihologic. În fond, pină la urmă poate, piesa condamnă ceea ce ar fi trebuit 
să afirme: fantezia creatoare. Dar, pornind de la prima versiune a piesei, cu o muncă 
temeinică, structurală asupra textului, nu s-ar fi putut avea rezultate pozitive? 
Desigur ! 

Referatul, considerind că „această piesă ii va prilejui (Teatrului) un adevărat 
succes prin aportul pe care il constituie față de masa micilor spectatori“, arată că 
autorii au infăptuit modificările cerute in cinci puncte lapidare (cităm): 

1) Diferenţierea copiilor. 

2) Construirea rachetei e făcută mult mai documentat, astfel incit iluzia e 
verosimilă. 

3) Întoarcerea pe pămint nu mai e prezentată într-un mod naiv, ca. inainte 
(copiii erau legați la ochi și aduși intr-un camion). Acum, 0 parte din familie vine 
in „lună“ și le arată adevărul. f 

4) Autorii i-au prezentat pe micuți ca fiindu-le dor de acasă, așa cum li 
s-a cerut. 

5) Caracterele adulților sint diferențiate. 

Şi totuși... piesa nu e încă realizată, cu toate cele cinci puncte, şi Direcției 
Teatrelor și autorilor li s-ar fi făcut un real serviciu dacă... 

Mult a dat de lucru și piesa in trei acte Microbii, prezentată de Teatrul 
„C. Nottara“. drept bună de inclus în repertoriu. S-ar fi făcut oare prin aceasta un 
serviciu teatrului, autorului, publicului ? Hotărit, nu! Şi atunci, sarcina dificilă a 
revenit tot organelor centrale din minister, care au trebuit să demonstreze cu greu 
autorului slaba valoare a textului său. Nu e vorba numai de pastișarea Citadele: 
sfărimate în concepția conflictului care urmărește să demonstreze aspectele vieții 
unei familii burgheze (foarte asemănătoare cu a Dragomireștilor) în zilele noastre. 
Mania tatălui (frica de microbi), lipsa de personalitate a mamei, acțiunile veroase 
ale unor membri ai acestei familii, incercarea de sinucidere a unuia, reabilitarea 
morală a altuia amintesc cu voie sau fără de piesa lui Horia Lovinescu. Nu amintesc 
de textul acestuia, din păcate, schemele personajelor, banalitatea replicilor (pagini 
intregi de locuri: comune și plate), efecte ieftine introduse etc... 

Eroul principal pozitiv, purtător al unei „inalte etici“, e doctorul Mihai, care 
vorbește cam astfel: „Cu oamenii și imprejurările trebuie să lupţi. Este o luptă 
aspră, adeseori necruțătoare, dar nu o poți evita. Viața ţi-o făurești greu, dar 
fericirea e și mai greu de cucerit. Adesea iți incordezi intreaga putere și lanțul 
neajunsurilor tot nu se sfarmă... Şi atunci trebuie să continui, cu voință, cu tena- 
citate, scrişnind din dinți...“ etc... etc... Teatrul, in acest caz, s-a spălat pe miini, 
ca Pilat, și a lăsat... săpuneala pe seama Direcţiei Teatrelor. Dar dacă piesa ar îi 
fost admisă să se joace in această formă ? Răspunsul e simplu și de lą sine înțeles. 


Tabloul 3 


În care se văd unele lucruri despre „autorul local“. 

A existat și mai persistă din nefericire ideea că se poate face „rabat“ în ceea ce 
privește exigența artistică „autorului provincial“. Din nefericire, rezultatul concesiilor 
făcute a demonstrat inuţțilitatea coeficientului de indulgență; nu e nevoie să ar- 
gumentăm în plus. Nici un cetățean nu va fi mai ingăduitor cu un costum prost 
croit, scuzindu-l că e făcut de fabrica din Oradea și nu de cea din Bucureşti. 

Teatrul de Stat din Orașul Stalin a trimis drept „bune“ două piese: o comedie 
şi o dramă. 

Într-o gară mică se petrece intr-o gară minusculă de provincie, unde Ilie. un 
impiegat cu talente de inovator, suportă o serie de batjocuri, fiind indrăgostit de 
Olga, fiica șefului stației. Fata este insă promisă inspectorului Florea. Ilie il roagă 
pe colegul său. Emil să se indrăgostească de fată, pentru a o impiedica să-l accepte 
pe inspector. Olga se indrăgosteşte insă de-a binelea de Emil. Ce face Ilie? Se 

îndrăgosteşte subit de colega lui de birou Ileana. Această Ileană preia „ideile 
îndrăzneţe“ ale lui Ilie și obține numirea lui ca șef de stație și repartizarea ei în 
același loc. Inspectorul, dovedit incorect, e retrogradat... acar. Aproape nimic nu se 
intimplă in scenă, acţiunea e complet schematică, legată doar de „aţa“ unor palide 
spirite „ceferiste“. 

lată o mostră de dialog: 

„lleana: Noi vom face totul ca acest lucru să nu se mai intimple. Sint 
greutăți, dar lupta cu greutăţile este şcoala eroismului. 

Emil : Lozinci ! 

Ileana : Lozinci ? Da. Dar aceste lozinci sint scrise cu fapte pe șantiere, in 
uzine, în fabrici, la noi, la calea ferată. Nu te-ai intrebat oare niciodată. atunci 
cind ai intilnit un muncitor cu Ordinul Muncii pe piept, pentru care „lozincă“ a 
primit această înaltă distincție. N-ai deslușit cea mai grăitoare „lozincă“ in fapta 
revizorului de cale Petre Gheorghe, care cu riscul vieţii sale a evitat in noaptea 
de 22 nov. prăbușirea acceleratului în prăpastie ? Noi ne mindrim cu aceste lozinci. 
“Celor care nu le convin, pot să le numească cum doresc, dar ele izvorăsc din tilcul 
faptelor...“ etc., etc. 

Astfel vorbesc in comedie, la o inaltă tensiune... emoțională, doi colegi de birou. 

Nu poate fi valabil nici argumentul din adresa secției culturale a regiunii, 
care arată că, printre alte calități ale piesei, există și aceea că are „numai opt per- 
sonaje și un singur decor“. Sintem insă de acord cind adresa arată că „promovarea 
unui autor local va fi un stimulent pentru autorii din regiunea noastră“; această 
promovare trebuie să aibă insă o bază temeinică; un text dramatic valoros va fi 
fără indoială cel mai bun stimulent. 

Referatul teatrului arată că „in momentul de față, piesa a fost pusă in lucru 
în mod experimental“. 

Experiența poate fi fără indoială utilă, deși socotim că scena, actorii, decorurile 
şi costumele nu sint cel mai indicat „cobai“. Cel puţin în cazul unui text dramatic, 
spre deosebire uneori de medicină, rezultatele unor asemenea experiențe pot avea 
un pronostic aproape sigur. 

Drama prezentată ca „bună de jucat“ de același teatru se numește Cetatea 
coroanei şi acțiunea ei se petrece in secolul XVI, in cetatea Kronstadtului (Brașov). 

Referatul teatrului arată că „in forma actuală pe care autorul a dat-o piesei, 
el şi-a însușit sugestiile Consiliului artistic, axind acțiunea piesei, pe condiţiile 
sociale și economice ale epocii“. 

Nici un cuvint despre probleme de construcție dramatică, de măiestrie artistică, 
adică lacuneie nevralgice ale textului. Autorul, scriind piesa, și-a propus să rezolve 
o dramă cu corespondențe nenumărate de-a lungul istoriei teatrului: dragostea intre 
un sas, fiul unuia din juzii Kronstadtului, și o tinără romincă din Scheiu. Tatal 
băiatului şi conducătorii cetății condamnă această dragoste; părinţii, la rindul lor, 
iși blestemă fata pentru că iubește un bărbat de altă lege. 

Compoziţia dramatică este insă rudimentară, naivă; eroii sint doar fantoşe 
care nu rostesc decit replici reci, convenționale ; e vizibilă tendința autorului de a 
demonstra, prin locuri comune, dragostea și infrățirea intre cameni. 

Textul piesei, supărâtor de „cuminte, trădează strădania autorului de a 
urmări, cu rigiditate neinspirată, mereu recomandarea consiliului artistic, privind 
„condițiile economice și sociale“ ale epocii, in dauna profilului uman al eroilor. 

Singura justificare a teatrului poate fi că acțiunea piesei se petrece acuns 
500 de ani, in orașul in care locuiesc cei care au făcut și referatul cu recomandația. 


Epilog... 


Şi astfel se naște cite o nouu piesă care, la rindul ei, naşte o întreagă acțiune 
— din păcate — inutilă, provoacă muncă de prisos, uneori încurcături şi dă prilej 
de inspirație unui... reportaj. 

Toate acestea, pentru că, undeva, un consiliu artistid, un secretar literar nu 
au fost suficient de exigenţi, de atenți față de problemele esențiale ale muncii 
lor, s-au grăbit in aprecieri, sau chiar au dovedit insuficiente calități de indru- 
mători şi critici. Desigur, dacă autorii ar fi fost călăuziți, unele piese, poate chiar 
dintre acelea citate de noi, ar fi putut să aibă o altă soartă. Poate, sint autori 
de talent, cărora trebuie insă să li se dezvăluie mai cu grijă „tainele“ construcției 
unui text dramatic. 

Alteori, există autori care (urmează o propoziție explozivă) n-au talent. 
Pentru că, totuși, printre sutele de autori dramatici care iși prezintă piesele la 
teatre, trebuie să existe și unii fără de talent. 

De fapt, lipsa de talent e ca frumoasa din pădurea adormită. Toată lumea 
vorbeşte de ea, dar nimeni n-a văzut-o. 

Mai sint, e drept, unele teatre care nu fac deloc greșeli ca cele citate mai 
sus. Da, teatrele care nu lucrează cu... autorii. Înlătură riscul. Şi, ca dovadă, iată 
că nici nu le-am trecut in reportaj. Dimpotrivă, există și teatre care înaintează 
la minister piese bune. Din păcate, nici ele nu constituie subiectul reportajului, nostru. 

Sfirşitul reportajului nostru e insă trist. Piesele născute din „referate“ au o 
viață scurtă și existența lor prematură se consumă grabnic. Înainte de a sui 
pe scenă... 

Din fericire? Din nefericire? 

G. Tovstonogov E „Sebastian 1=a cucerit pe spectatorir 
E oe 
sovretici 


Numele regizorului sovietic G. Tovstonogov este 
cunoscut de multă vreme. Dar personalitatea sa artistică 
complexă s-a dezvăluit cu deosebire acum un an, 
datorită admirabilei Tragedii optimiste, realizată pe 
scena Teatrului „Pușkin“ din Leningrad. De numele 
regizorului se leagă şi o nouă biruință a dramaturgiei 
rominești pe scena sovietică: Steaua fără nume a 
lui Mihail Sebastian la Teatrul Mare de Dramă „A. M. 
Gorki“ din Leningrad. E lesne de înțeles, de aceea, 
emoția cu care am aşteptat întrevederea cu G. Tovsto- 
nogov — din păcate pentru prea scurtă vreme oaspete 
al țării noastre —, mai ales că trebuia să aibă loc 
după spectacolul Steaua fără nume, prezentat de an- 
samblul Naţionalului din București, la care regizorul 
sovietic fusese invitat să participe. 

— A fost un spectacol instructiv pentru mine —- 
ne-a spus G. Tovstonogov. Este meritul Teatrului Na- 
tional de a fi găsit modalități de expresie scenică în măsură să dezvăluie specta- 
torilor intreaga frumuseţe a teatrului lui Sebastian. În ce mă privește insă, 
mărturisesc că am intuit sensurile piesei îintrucitva altfel decit colectivul Naţio- 
nalului, iar concepția și viziunea mea regizorală diferă și ele de acelea ale 
colegilor romini. 

Steaua fără nume pe scena Naţionalului din București mi s-a părut a nu depâşr 
sensurile unei comedii de moravuri. Sensurile ei lirice, notele satirice, caldul umanism 
pe care-l simți în și dincolo de litera textului nu le-am resimțit. Pe scena Teatrului. 
„A. M. Gorki“ am încercat să reliefăm tocmai aceste tonuri ale peisei. 

— Cum ați făcut cunoștință cu Steaua fără nume? 

— Prin traducătorul ei, Ilia Konstantinovski. Mă aflam la Moscova, cind Kon- 
stantinovski mi-a prezentat piesa. Am fost incintat de la prima lectură. Înarmat 
cu textul piesei, m-am inapoiat la Leningrad şi am organizat citirea ei in colectiv. 
Entuziasmul actorilor a depășit toate așteptările mele. Surpriza cea mare mi-au 
rezervat-o insă spectatorii: incintarea și interesul cu care au urmărit spectacolul, 
aplauzele lor, mi-au dovedit că Sebastian i-a cucerit pe spectatorii sovietici. 

— Aşadar — în lumina celor spuse mai înainte de dumneavoastră —, spectatorul 
sovietic a avut prilejul să asiste mai degrabă la o piesă lirică, pe alocuri satirică, 
nu la ceea ce numim în mod obișnuit o comedie de moravuri... 

— Aceasta este, cel puţin, ceea ce am intuit noi — regizorul și actorii — 
în Steaua fără nume. Am considerat că sintem datori a arăta publicului mai mult 
decit simpiele fapte consemnate de Sebastian, să reliefăm acele laturi ale piesei 
care il apropie pe undeva pe Sebastian de Andersen Nexö sau alți autori de atmosferă. 
Tema omului mărunt, dar inzestrat cu un 
suflet mare este familiară spectatorului 
sovietic. Tocmai pe ea a căzut accentul 
principal în spectacolul nostru. Pe profeso- 
rul Miroiu l-am considerat a fi personajul 
central al piesei. Mona, această Stea ne- 
cundscută, pe care o descoperim prin Mi- 
roiu, ca şi toate celelalte personaje ale piesei 
sint subordonate profesorului. Piesa lui Se- 
bastian este bogată in simboluri şi tocmai 
pe acestea ne-am străduit să le accentuăm 
şi să le explicăm. Încă de la prima lectură, 
mi-au apărut cu limpezime cele două planuri 
generale ale piesei: cel liric și cel satiric. 
În realizarea scenică a spectacolului, difi- 
cultatea de care ne-am lovit a fost tocmai 
sublinierea explicită a acestor planuri. Mu- 
zica de scenă pe care am introdus-o în 
spectacolul nostru are tocmai menirea de a 
diferenția cele două planuri. 

În ce-o privește pe profesoara Cucu, 
să acest Savonarola al micului oraș de provin- 

F. A voscranoraaa ă cie, autentic reprezentant al spionajului lo- 

e cal, ea întruchipează, dincolo de umorul de 

replică, trăsăturile specifice unei lumi ce a 

Afişul (tei pui iq Aowa Eie M. Gorki“ populat cindva orășelele de provincie și im- 

= potriva căreia se ridică Miroiu. De aceea 

am considerat necesar să incredințăm acest rol unui actor deosebit de abil. Cum 

n-am găsit nici o actriță potrivită, rolul a fost interpretat in travesti de un bărbat. 

Şi vă asigur că rolul nu și-a pierdut de fel autenticitatea. Chiar şi discuția dintre 
Mona şi Cucu a sunat firesc, cu accente tragicomice. 

Pot spune că și pe planul rezolvării sale plastice, spectacolul nostru diferă de cel 
de la București. Astfel, actul I înfățișează fațada unei gări. Prin geamuri mari de 
sticlă, se intrezăresc camerele, peronul. Spectatorul poate urmări in voie viața gării, 
micile intimplări menite să-l familiarizeze cu atmosfera orașului de provincie. Actul 
II aduce in scenă un crimpei din pano'>ma orașului. În fundal, se conturează foi- 
șorul de foc, de jur imprejur apar o mulțime de case, cu geamuri luminate, prin 
care locatarii urmăresc ce se intimplă prin curţile altora. lar atunci cind acțiunea 
se desfășoară in camera lui Miroiu, ea este luminată anume, toate celelalte amănunte 
răminind în umbră. În finalul actului, cind Miroiu iși afundă privirea in lumea ste- 
lelor, camera dispare, iar spectatorul, privind cerul instelat cu ochii lui Miroiu, 
pâtrunde parcă in cosmos. 

Înaintea fiecărui act, am introdus un prolog, inspirat, de altfel, chiar de textul 


& 
A 


www.cimec.ro 


Decorul actului IJ 


iui Sebastian. Ştiţi că Sebastian ne sugerează imaginea unui orășel cu multe garduri. 
De aceea, inaintea fiecărui act, intr-o scenă mută, diverse personaje ale piesei au de 
recut un gard. în cazul primului act, Ichim, indreptindu-se spre gară. sare peste 
un gard, ce desparte un arbore de un felinar. Înaintea actului II, același gard e 
sărit de Miroiu și Mona, ce se întorc tocmai de la gară, iar in cazul actului III, 
gardul este sărit de un personaj incă necunoscut spectatorilor, un tinăr bine im- 
brăcat, elegant, in care l-ați ghicit, desigur, pe Grig. 

Sper că cele arătate de mine vor fi in măsură să sugereze cit de cit linia 
pe care ne-am străduit s-o urmăm in realizarea scenică a Stelei fără nume. 

— Sint convins că în timpul scurt pe care l-ați petrecut în țara noastră, ați 
avut prilejul să vizionați cîteva spectacole. În genere, ce impresie v-a lăsat teatrul 
rominesc ? 

— Am simţit aici adierea aceluiași vint innoitor ce-și intinde astăzi aripa și 
asupra teatrului sovietic. Căutări, soluţii şi iar căutări, ale căror roade se vor face 
fără îndoială curind simţite. Sintem convinși că va fi așa, spre binele intregii mișcări 


teatrale realist-socialiste. 
V. D. 

Herman C losson: „Arta cu adevărat mare este totdeauna 


` d // 
cea mar adecvată 


O față prelungă, amintind fizionomia unui 
popular actor de cinema francez, nişte ochelari 
imenşi, prin geamul cărora te surprinde o pri- 
vire lenevoasă şi scrutătoare totodată, un zîm- 
bet ce pindește din colțurile gurii și din cutele 
obrajilor : iată-l pe dl. Herman Closson, au- 
tor dramatic belgian, profesor la Conservatorul 
din Bruxelles, cronicar teatral — „in tinerețe, 
şi cronicar muzical“, ține d-sa sä precizeze —, 
lector principal al Teatrului Național din Bru- 
xelles, regizor „à ses heures“, pe scurt, om de 
teatru. 

Pentru a-l situa, ca să spunem aşa, pe 
oaspetele nostru, preferăm acest ultim termen, 
deoarece ni se pare că-l defineşte cel mai 
bine. Într-adevăr, nu cantonarea, oricît de te- 
meinică, într-o sferă limitată de activitate — 
de ordin creator, critic sau pedagogic — ni s-a părut a fi proprie d-lui Closson, ci 
mobilitatea pasionată a gindirii şi a sensibilităţii, care îi înlesneşte şi, într-un fel, 
îi impune chiar să îmbrățișeze cit mai multe aspecte ale activitătii teatrale. Firesc a 
fost de aceea ca și interviul nostru, departe de a fi un sistematic „interogatoriu”, 
camuflat cu mai multă sau mai puțină îndeminare, să evolueze într-o convorbire 
innodată spontan și fără traiectorie fixată în prealabil. 

Adversar hotărit al sistemului practicat ani de-a rindul de unele trupe și ve- 
dete pariziene, care își „rodau” la Bruxelles noile spectacole, înaintea prezentării 
lor în premieră la Paris, dl. Closson ne vorbește cu pasiune despre strădania 
tinărului Teatru Naţional — înființat abia de vreo zece ani — de a stimula creația 
dramatică şi scenică belgiană. 

— De doi ani, există două unități absolut separate, reunite sub același nume: 
un ansamblu joacă in limba franceză, iar celălalt — in flamandă. Sediul lor este 
la Bruxelles. Să nu vă inchipuiți, insă, că neglijăm provincia. Dimpotrivă. O for- 
maţie a Teatrului Naţional este in permanenţă in turneu şi ea nu ocolește nici 
un sat, oricit de mic. 

— Această formaţie își stabilește de- 
sigur un repertoriu adecvat... 

Intervenția noastră are darul să-l 
indigneze pe dl. Closson. 

— Ce erezie!! Ce inseamnă „reper- 
toriu adecvat“?! Jucăm in provincie — 
inclusiv în regiunile rurale — tot ce 
prezentăm publicului din capitală și, mai 
ales, intocmai așa ca pe scena din Bru- 
xelles ! Eu, unul, am regizat, de pildă, 
tragedia Antigona de Sofocle, cu care am 
fost in turneu prin ţară. S-ar putea spune 
că nu e piesa cea mai „adecvată“ unui 
public nu prea deprins cu ale teatrului și 
care, in cea mai mare parte, nici pome- 
neală să fi auzit vreodată de Sofocle, dar 
mi-te de Oedip sau Creon. Ei bine, vă 
inșelaţi ! Succesul a fost imens. Ţăranii au 


înțeles foarte bine zbuciumul Antigonei şi "a ti i 
poate și incrincenarea fatală a lui Creon; í Ă ici i N ce: 
mai exact, le-au simţit. Patetismul sofo- Scenă din „A douăsprezecea noapte“ de 
clian i-a zguduit intocmai ca pe specta- Shakespeare, jucată de ansamblul de turneu 
torii din Bruxelles, ca pe mine, ca pe dv. al Teatrului Naţional din Belgia 


Da: arta cu adevărat mare este totdeauna cea mai „adecvată“. 

— Bine, dar există factori obiectivi, anumite condiții scenice, care cintăresc 
la alegerea pieselor... 

— Posibilităţile tehnice de realizare a spectacolelor noastre în localități unde 
nu dispunem de o scenă identică cu aceea din Bruxelles sint o problemă pe care 
am rezolvat-o odată pentru totdeauna: la noi, toate decorurile se confecționează 
de la bun inceput, in dublă ediție, din care una de dimensiuni mai reduse, pentru 
a putea fi adaptată la sălile de primării, școli etc., unde ne deplasăm. Decorurile de 
turneu sint absolut identice cu „originalele”, insă mai mici. În felul acesta, for- 
măm şi gustul marelui public, deoarece nu ne permitem să-i oferim surogate 
ieftine, sub pretext că „nu se pricepe”. După cum vedeți, lucrul nu e atit de greu, 
mai ales că noi preconizăm decoruri simple, realiste, care mai degrabă să sugereze 
decit să reprezinte. Cit despre costume... n-aş vrea să vă supăr, dar nu vi se pare 
că teatrele dv. cheltuiesc prea mulți bani și prea multă migală cu costumația 
in spectacolele pe care le montează ? Noi, de pildă, am reprezentat la Teatrul 
Naţional Romeo și Julieta cu costume din cea mai grosolană pinză, insă vopsită 
și pictată; efectul a fost minunat. În general, costumele trebuie să aibă viață, să 
nu fie ca scoase din cutie sau de pe cuier, să nu izbească ochiul spectatorului, 
dacă vreţi, nici chiar prin frumuseţea lor. Teatrul nu e un muzeu istoric și nici 
o paradă a modei. Spectatorul trebuie să creadă că, in costumul pe care il poartă, 


personajul iși trăiește viața, se plimbă cu iubita prin cring, lucrează — mai ştiu 
eu ? — bea cafeaua cu lapte dimineaţa, sau se tăvăleşte pe iarbă verde. Dacă omul 
din stal iși dă seamă că actorul poartă, de fapt, o haină de imprumut pe timpul 
cit durează spectacolul, costumul e ratat — oricit ar fi el de frumos. 


Herman  Closson e și autor dramatic. Cezar Borgia, Godefroy de Bouillon, 
Shakespeare, Cei patru fii Aymon (piesă pentru tineri, inspirată dintr-o legendă 
populară medievală) sau Lumină amăgitoare (a cărei acțiune se petrece în zilele 
noastre, pe o insulă de la tropice) — iată titlurile citorva din lucrările sale care 

au văzut lumina rampei atit la Bruxelles, cit şi la Paris, la Théâtre de V'Oeuvre, de 
pildă. Oaspetele ne citează numele citorva tineri dramaturgi belgieni, care au șanse 
de a 'se înscrie alături de ale înaintaşilor consacrați: Crommelynck și Ghelderode. 
Sint: Georges Sion, Charles Bertin, Jean Sigrid și Suzanne Eilar. 

În schimb, cînd îi cerem să ne numească actorii mai de seamă ai Teatrului Na- 
țional din Bruxelles, interlocutorul nostru se recuză şi ne narează, drept justifi- 
care a atitudinii sale, următorul fapt, petrecut în realitate, dar cu iz anecdotic : 

— Acum doi ani, Naţionalul nostru a intreprins primul turneu în străinătate, 
în America de Sud. Era un act de curaj — nu aveam nici opt ani vechime! -- 
ba chiar o cutezanță, căci ne duceam acolo tocmai după compania Barrault, care 
iși etectuase obișnuitul turneu triumfal. La debarcarea in Buenos Aires, gazetari, 
fotografi, aparate de filmat, microfoane — in sfirşit toate cele de rigoare. „Care 
sint vedetele ?“ — intrebarea aruncată de zeci de reporteri il năucește pe direc- 
torul trupei. Nădușit, îngrozit, aproape rușinat, mărturisește: „Să vedeți, noi... 
n-avem vedete“. Drept care, armia de gazetari face stinga-mprejur și îi părăsește 
pe oamenii noștri, deveniți printr-o singură replică neinteresanți. Seara — spec- 
tacol. Vă inchipuiți ce tulburați erau actorii: presa și radioul ii desconsideraseră 
cu desăvirșire, iar publicul venise la teatru numai fiindcă fusese atras de afișe. Ac- 
torii au jucat cum au putut mai bine, iar succesul a fost considerabil. A doua zi, 
toate ziarele scriau in pagina intii despre triumful „teatrului fără vedete”! Bătălia 
fusese ciștigată. 

Şi di. Closson zimbi malițios — la adresa reporterilor sud-americani sau a 
întrebării noastre, rămasă fără alt răspuns ? 


T. S. 

HORIA DELEANU 


S everítatea el asicismul. UI 


În evul rigidităților literare, clasicismul a întocmit, prin rapsozii săi teoretici, 
un soi de nou decalog, împotriva căruia nu i se dădea nici unui scriitor să 
păcătuiască : 

Să nu îndrăzneşti să încalci unitatea de loc. 
Să nu te încumeți să pingăreşti unitatea de acțiune. 
Să nu carecumva să uiti de unitatea de timp ș.a.md. 

Înţierbintați de pasiunea  răvășitoare a  sistematizărilor  sactosancte, păstorii 
sufletelor artisticești din acea vreme de demult şi-au torturat neistovit fantezia, în 
căutarea unor şi mai 'strașnice formule și reguli. Tulburătoare ore de insomnie și 
extenuante ceasuri de trudă la lumina zilei au rodit, în versuri și proză, regulamente 
înghețate de funcționare cuviincioasă a literaturii. 

Așa a apărut, ca o amenințare vie, şi ideea separării exacte a genurilor: 

Să te înfioare numai gindul unui eventual amestec al elementelor pure de 
tragedie raciniană cu elementele pure de comedie molierească etc... 

Drama modernă şi-a dobindit treptat dreptul la emancipare, înlăturind —- 
întii cu timiditatea pubertății, mai apoi cu îndrăzneala tinereții, în cele din urmă cu 
hotărirea neclintită a maturității — ruinele unor dogme petrificate. Și ne-am 
întîlnit, către timpul nostru, cu piese care au renunțat la o pudoare iezuită, topind 
adesea in fluidul poeziei dramatice lacrima şi zimbetul, gingășia frazelor scenice 
duioase cu intonația stenică a risului satisfăcut. 

Aruncind parcă mănușa peste veacuri clasicismului, Maiakovski îşi deținea 
cunoscuta sa piesă Misterul buf, adăugindu-i un subtitlu plin de paradoxal pentru 
urechea contemporanilor lui Corneille: „reprezentarea eroică, epică și satirică a 
epocii noastre“. 

Solicitaţi de ideea majoră a operei lor şi slujiți de un credincios talent, 
mulți poeţi dramatici, situați în diferite puncte ale istoriei literare, au procedat 
ca marele scriitor sovietic, străbătind o cale dificilă dar fertilă. 

Pentru unii, însă, ispita emancipării a fost din cale afară de mare: autori 
și, alături de ei, regizori şi-au descoperit voluptăți nemotivate în alternarea capri- 
cioasă a genurilor şi nuanțelor, in ingemânarea lor fortuită. 

Așa, de pildă, oare numai Boileau ar fi fost intrigat de edificiul hibrid al 
Romanticilor, în care pe piatra de temelie gravă, dramatică, s-au suprapus, fără 
justificare, materiale de construcţie groteşti, cărămizi depozitate altădată în incinta 

vodevilului ? Numai el s-ar fi mirat că două tablouri parazitare — serata din 
casa Marinei și euforia din mansarda lui Daniel —, care par să poarte indicația 
„vesel“, sînt insinuate cu totul arbitrar în trupul fragil, dar „trist“ al piesei? 

Nu vreau să continuu să-l obosesc pe Boileau, tirindu-l și prin alte teatre, 
deoarece nu-l consider, chiar dacă om de bine, judecătorul autorizat al pieselor 
şi spectacolelor noastre de astăzi. E limpede că el n-ar putea să aducă o contri- 
buție substanțială la înțelegerea sensurilor profunde ale unor lucrări reprezentate 
nu de mult la Naţional. 

Să ne oprim, în drum, la Steaua fără nume. Ezistă partizani convinși și ad- 
versari fervenţi ai acestui spectacol. Nu cred că el reprezintă suprema perfecțiune, 
tot aşa cum mi se pare nedreaptă sentința de condamnare definitivă promulgată, 
într-o zi, de un cronicar mai aspru ca inchiziția. În orice caz, mărturisesc că și 
mie mi s-a părut că am traversat Atlanticul sau Pacificul, cind am trecut de !a 
actul I la cele următoare. De la tratarea caragialescă, punctată de gesturi şi in- 
fleziuni de comedie grasă, a scenelor din biroul șefului de gară, s-a ajuns, în 
interiorul lui Miroiu, la momente de autentică emoție, filtrate cu sensibilitate și 
discreție. Situaţiile, fără îndoială, nu sint deloc identice; dar spectatorul, ca să le 
poată recepta fără tresăriri prea mari, ar fi trebuit să aibă în geamantan straie 
ușoare de vară toridă şi haine imblănite de iarnă geroasă. Fiindcă, in diversitatea 
genurilor prezente intr-o piesă, există totuși o unitate a viziunii scriitoricești, pe 
care regizorul e obligat s-o respecte, s-o urmeze. De aceea, poate că ar fi fost 
mult mai bine ca directorul de scenă să nu se lase frămintat de aprigele valuri 
ale oceanului, care poartă, fără scrupule, călătorii între cer și pămint, oprindu-i, 
adesea, nedumeriți, într-un punct nesigur. Îmbrăcind întreg spectacolul în atmosfera 
învăluitoare a tonurilor atit de variate din gama generoasă a comediei lirice, cred 
— şi nu sint regizor, ca s-o afirm, după temperament, mai mult sau mai puțin 
sentențios — că spectacolul ar fi ieșit și mai bine. 

Dificultăţi de definire a genului, a genurilor, a prezentat, fără îndoială, si 
Omul cu mirțoaga. Directorul de scenă are aici marele merit de a ne fi oferit în 
spectacol o nouă lectură a textului, mult deosebită de aceea din urmă cu decenii: 
tot lui, sau mai exact încrederii sale în talentul lui Matei Alexandru, îi datorăm 
posibilitatea de a ne fi intilnit, într-un rol de mare respirație şi semnificație, cu 
un tinăr interpret care dispune de posibilități foarte interesante. 

În același timp, regizorul s-a lăsat antrenat, ca și alți predecesori, de studiul 
migălos, aplicat al unor porțiuni din piesă, pierzind pe alocuri firul ansamblului și 
neizbutind să definească cu limpezime stilul unitar al spectacolului. A  pendulat 
cu dezinvoltură între polul melodramei (cronicarul de la „Informatia Bucureștiului“ 
il felicită pe regizor că a evitat melodrama. Ce să-i faci? Există opinii diverse în 
critica noastră dramatică) și antipodul grotescului. Așa, intermediul Ana-Nichita, 
cărora li s-a asociat adesea și Chirică, a fost jucat intr-o manieră aproape bern- 
steiniană, storcindu-se pină şi ultıma picătură de vibrație posibilă din contorsiunea 
dramatică reală a personajelor. Tot așa cum Gr. Vasiliu-Birlic, inspiratul interpret 


al lui Varlam — pe cind, în sfirșit, măcar o piesă potrivită, în care să fie deplin 
valorificate în centrul absolut al acțiunii harurile neobişnuite ale acestui mare 
comic romin ? -—, și-a depășit dimensiunile rolului, amplificindu-l uneori pină la o 


compoziție ușor grotescă şi obligind spectatorul amuzat şi fermecat de talentul 
actorului să-l urmărească dincolo de intențiile textului. 

N-ar fi fost oare mai potrivit un echilibru, care, apropiind, în convenție, 
ecuatorul de cercul polar, să permită o partitură de mterpretare mai egală, mai 
armonioasă, tuturor interpreților ? Parcă da. Şi aceasta mai cu seamă fiindcă, în 
afară de unitatea necesară in diversitatea genurilor cuprinse într-o lucrare dra- 

matică, se cere şi valorificarea unei dominante, deplin corespunzătoare mesajului 
intenționat de autor. Or, pentru aceasta, sint necesare o anumită preciziune în defi- 
nirea genurilor, o anumită erarhizare a însemnătății diverselor accente dinăuntrul 
aceleiași piese şi obligatoria lor repartizare foarte bine cumpănită, în vederea 
sprijinirii cît mai solide a ideii fundamentale pe care o slujește textul şi pe care 
nu poate decit să o slujească şi spectacolul. 

Reţete ? Porunci inscrise într-un alt decalog, care să împovăreze umerii 
scriitorilor şi autorilor spectacolului ? Sigur cå nu. Severitatea dusă uneori pină la 
absurd a clasicismului nu ne e prietenă. Totuși, martori ai epocii noastre gene- 
roase, parcă nu ne-ar prinde rău să ne mai orinduim uneltele, obișnuindu-ne, cu 
fermitate, să evităm șurubelnița la despicatul lemnelor şi toporul la reparatul 
ceasornicelor. 


Poezia lui Chuki 


Actor cu veleități scriitoriceşti, Gheorghe 
Ciprian şi-a făcut, acum 29 de ani, intra- 
rea în arena literaturii, însoțit parcă de o 
fanfară. Lucrarea sa de început a provocat 
o larmă asurzitoare, punindu-l pe autor 
pentru o vreme în centrul atenției generale. 
A fost o jalnică onoare, un succes destul 
de crud. După aceea, cariera scriitoricească 
a lui Ciprian poate inspira romanul unei 
vocaţii autentice dar neimplinite. Bănuiala 
imposturii odată alungată, halucinatul Ha- 
ralambie Cutzaftachis din Sop or făr'de 
apare evident ca o prelungire a ilumina- 
tului Chirică ; atmosfera din Capul de ră- 
foi păstrează ecouri din povestea despre 
Faraon al V-lea, iar umorul amar şi stra- 
niu' al Omului cu mirțoaga revine şi în 
Cutia cu maimuțe.  Veselia este însă aici 
mai crudă decit oriunde aiurea, este ve- 
selia lugubră a unei cîrciumi de peste 
drum de cimitirul Bellu, cu un taraf in- 
fernal care întovărăşeşte pe cei ce trec pe 
un alt tărim, cîntindu-le sinistru: ,„Tara- 
bumbara" sau „La moară la hirța-tirța”. 
Tot ce a urmat după Omul cu mirțoaga a 
trecut însă în contul datoriilor. Poliţele au 
fost achitate. Paternitatea „comediei ecves- 
tre” a fost confirmată. Dar nivelul ei nu 
a mai fost atins; de aceea, pină acum. ca 
soriitor, Ciprian cămine să înfrunte timpul 
ținînd sub braţ doar o singură piesă. 

Dar după cum autorul Omului cu mir- 
toaga este scriitorul unei singure cărți, co- 
media sa este piesa unui singur erou. Per- 
sonajele celelalte, mai izbutite sau mai 
puțin izbutite, nu sînt aduse în preajma 
protagonistului, decît pentru a-i sublinia 
mai putemic drama, pentru a accentua și 
mai mult nimbul arhivarului-mucenic, care. 
împins de o încredere suprafirească, şi-a 
mizat întreaga existență pe capul unei 
mirțoage. În afara acestui unic destin, pe 
scenă nu mai contează nimic ; căci tot, dar 


absolut tot ceea ce se petrece de-a lungul 
a patru acte, nu reprezintă in fond decit 
şirul probelor de foc prin care trebuie să 
treacă virtutea, în speță altruismul, sau 
— cum o numește Ciprian — „uitarea de 
sine”. Probele acestea sint cumplite: mai 
întii, îl părăsește nevasta ; apoi, apare pro- 
prietarul, ameninţindu-l cu evacuarea; pe 
urmă, încep batjocurile mahalalei, glumele 
crude ale copiilor, candoarea usturătoare 
a unui provincial curios să vadă şi el co- 
media omului cu mirțoaga ; apoi, vin zia- 
rele pline de articole zeflemitoare, vine pri- 
mejdia de a fi cat afară din slujbă, vine 
inocenţa dureroasă a „omului cu idei”, 
vine vestea că cei doi copii nu mai sint 
primiţi la şcoală. Obstacolele acestea nu 
fac parte dintr-un angrenaj savant con- 
struit. Ele apar așezate la rind unul după 
celălalt, simetric, monoton de simetric, 
uneori uimitor sau înduioșător de naiv. 
Dar dramatismul situației creşte, creşte nu 
atit prin explorarea adincului sufletului 
omenesc, cît prin acumularea cantitativă a 
nenorocirilor, care se supralicitează reciproc 
şi converg toate într-un singur punct: Chi- 
rică, . 

Judecat după legile unui realism rigu- 
ros, acest personaj nu rezistă. Redus la 
încrederea sa fanatică intr-un animal re- 
begit şi răpănos, el devine sau un maniac 
cu şansă sau un vizionar cu puteri supra- 
naturale. Analizat din punctul de vedere al 
autenticității absolute, cataclismul în foarte 
multe reprize, căruia trebuie să-i țină piept 
nenorocitul arhivar, apare confecționat după 
rețeta celor mai lacrimogene melodrame; 
așa după cum, cercetat de pe poziţiile lo- 
gicii curente, martiriul liber consimţit al 
omului cu mirțoaga devine absurd, inexpli- 
cabil, nebunesc. Căci poezia acestui perso- 
naj, ca şi a întregii piese, iese la supra- 
față numai în momentul în care lăsăm la 

o parte unităţile de măsură obişnuite, nu- 
mai în momentul în care izbutim să pri- 
vim tot ceea ce se petrece pe scenă, prin 
lentila simbolului personificat de acest 
uluitor Chirică. 

Plămădit din bunătate ce mucenic şi 
răbdare de serafim, personajul acesta are 
o puritate aproape nepămîntească. Minciuna 
şi ipocrizia în mijlocul cărora trăieşte nu-l 
ating ; patima măririi îi e străină; hula 
oamenilor îl mîhnește dar nu-l clinteşte. În 
promiscuitatea mediului în care a apărut, 
inocența sa se înalță ca o floare cu lujer 
lung și petale albe. Nonviolenţa este răs- 
punsul său la ferocitatea din jur, dar 
punctul său de sprijin în univers nu este 
resemnarea, ci încrederea fanatică în bi- 
nele final și atoaterăsplătitor. Precum se 
vede, mitul folcloric este transpus pe un 
plan modern: Domnița, care ajută o 
broască buboasă, asistă la transformarea 
jivinei în Făt-Frumos; Harap Alb, care 
nu se lasă scirbit de înfățișarea prăpădită 
a unui animal, asistă la prefacerea vietății 
într-un adevărat Pegas ; arhivarul, care nu 
s-a cezis de mirțoaga sa, asistă şi el la 
miraculoasa metamorfoză a unei gloabe. 
devenită un cal de curse imbatabil. 

Autorii actualei puneri în scenă au me- 
ritul incontestabil de a fi făcut foarte mult 
pentru a atenua latura mistică a piesei, 
latura de prooroc a personajului său cen- 
tral. Despre o reușită deplină în acest 
sens nu poate fi vorba și nici nu ar fi 
fost posibilă, ținînd seama de felul în care 


a fost concepută această comedie, mai cu- 
rînd tragicomedie. De aceea, chiar în ac- 
tuala versiune, Chirică emană o bunătate 
apostolică. Chipul său, alb ca varul, trist, 
permanent trist, aminteşte de Christos ispă- 
şind păcatele omenirii.  Mărinimia insului 
care hrăneşte zilnic cortegii de cerșetori, 
osanalele cu care îl întimpină trecătorii, 
extazul nefericiților care aleargă să-i pri- 
vească fața — sint parcă versiunile mo- 
derne ale faptelor din Noul Testament. La 
fel, contactul eroului cu oamenii cin jur, 
care produce tulburătoare „minuni“ : mar- 
țialul inspector are revelația deşertăciunii 
a tot ceea ce făcuse („Nu cumva toată 
viata am trăit pe sub pămînt ca şobolanii 
şi abia acum ies pentru prima dată la lu- 
mină ?“); Ana, soția lui, are revelația — 
puțin cam tirzie, e adevărat, tocmai cînd 
Chirică devine bogat și celebru — dar re- 
velaţie, totuşi — a unui om care nu sea- 
mănă cu ceilalți și, păcătoasă şi pocăită 
ca o Marie Magdalenă, se aruncă la pi- 
cioarele lui şi îi imploră iertarea. Limbajul 
întregii piese are, de altfel, o patină bi- 
blică. 

În ceea ce privește punerea în scenă, 
regizorul Al. Finţi are în primul rînd un 
merit pasiv, și anume meritul de a nu fi 
lăsat spectacolul sub semnul exaltării mis- 
tice. Atmosfera unei existențe mărunte, de 
slujbaş oropsit, viața  scurgindu-se anost 
sub plafoane joase, printre mobile vechi și 
desperechiate, a fost reconstituită cu mti- 
loace corecte. Scenele excelează (chiar si 


Geo Barton (Alexandru Nichita) și Maria Botta (Ana) 

lon Manu (Omul cu idei), Gr. Vasiliu-Birlic (Varlam), Matei Alexandru (Chirică) 


în prezenţa lui Birlic) în tonuri sumbre. 
O amărăciune grea, o melancolie surdă 
trece subteran, ca o apă neagră, făcînd ca 
— în spectacol — să domine cenușiul, cu- 
loarea tristeţii. Uneori însă, abuzul de ce- 
nuşiu dă sentimentul monotoniei și regre- 
tul că, preocupat de rezolvări parțiale, re- 
gizorul nu a reușit totuși să treacă dincolo 
de situațiile concrete și să transfigureze 
spectacolul, imprimîndu-i un suflu poetic 
atit ce necesar în cazul de față, căci în 
afara acestui suflu, adică reduse la semni- 
ficaţiile lor obișnuite, faptele înfăţişate ne 
apar banale, uneori neverosimile, alteori 
aproape plicticoase.  Orientaft pe sensul 
unei drame conjugale curente, conflictul 
Chirică-Ana s-a diminuat, în spectacol, las 
dimensiunile unei melodrame oarecare. Ex- 
plicația între soţi poartă pecetea sentimen- 
talismului facil: există o perorație prea 
zeloasă, o punctare prea insistentă a inter- 
jecţiilor. Şarja cin ultimul tablou e prea 
groasă : delegații vin ca niște păpuși cu 
arcuri, reacționează caricatural, împingînd 
totul pe un plan burlesc, iar comicul a- 
cesta gras este distonant, produce stridențe, 
acuză lipsa de stil. 

Dar, in monotonia spectacolului, o răs- 
pundere revine și interpretului Matei Ale- 
xandru. Acest tinăr actor a fost adus, prin- 
tr-un salt aproave acrobatic, în tovărăşia 
vechilor interpreți ai Omului cu mirțoaga, 
iar alăturarea unui Calboreanu, a unui 


Mortun nu este niciodată comodă pentru 
un începător. Dar acest tinăr actor este cu 
totul remarcabil prin maturitatea lui artis- 
tică şi prin sobrietate. Există momente de 
nostalgie, de durere înăbușită de zimbet 
melancolic, de stială, pudoare și modestie, 
realizate cu atita tact și pondere incit te 
face să bănuiești existența unor calități ne- 
dezvăluite în acest rol, dar care puteau să 
fie aduse la lumină. Dar de ce reduce in- 
terpretul pe Chirică la imaginea hieratică 
a unui sfint bizantin ? Pentru ce imprimă 
personajului doar o tristețe obosită? Pentru 
ce recurge la o singură nuanţă, redu 
du-și eroul la o singură dimensiune ? 

Fără voia mea, trebuie să prelungesc re- 
proșurile și pentru partenera lui. Cred că 
este inutil să încep prin a da asigurări că 
Maria Botta este o actriță de o sensibili- 
tate deosebită și că rolurile sale au profun- 
zimi dramatice cu care nu ne întilnim des. 
De data aceasta însă, tocmai excesul de 
profunzime este de vină. Luind-o prea în 
serios pe Ana, dindu-i gravități care nu îi 
aparţin, ea a transformat pe ușuratica, 
banala soție a lui Chirică într-o femeie ra- 
sată, înăbușită de vulgaritatea înconjură- 
toare. În loc să se integreze în meschină- 
ria mediului, ea apare ca o victimă a a- 
cestei meschinării, un fel de Hedda Gabler 
în faţa marii iubiri: pasiunea îi parali- 
zează voinţa, iar femeia își uită bărbatul, 
îşi uită copiii, uită totul. N-aş putea spune 


n 


73 


www.cimec.ro 


că personajul realizat de Maria Botta nu 
este interesant; dar nu este Ana, nevasta 
omului cu miîrțoaga: este altcineva. 

În schimb, Grigore Vasiliu-Birlic, inter- 
pretul  ratatului,  dezamăgitului, bunului 
Varlam, slujeşte textul, în pofida nepotri- 
virilor între tipul lui consacrat și acest rol. 
Aşa cum a existat prejudecata „tipului Be- 
ligan“, există şi (alimentată de altfel cu 
destul zel chiar de actor) prejudecata „tipu- 
lui... Birlic”, adică a unui personaj care 
deschide braţele în semn de neputinţă, tu- 
guie buzele, ridică ochii spre cer, merge 
ca pe arcuri, cu pași giganți, stirnind ho- 
hotele sălii prin simpla apariţie, de după 
uşă, a unui nas lung. Pentru Varlam, 
Birlic a renunţat, în mare măsură, la co- 
micul lui buf și personajul nu a avut de- 
cît de cîștigat. Cu reală sobrietare, el a 
construit imaginea unui prieten sensibil, 
solidar în nenorocire, cu simțul practic 
mult mai pronunțat cecit la Chirică, cu 
umorul celui ce face haz de necaz. 

Ne-au plăcut Inspectorul general (Io- 


nescu-Ghibericon) cu gravitatea sa care se 
topeşte treptat; veleitățile de „bestie mas- 
culină” ale lui Nichita (Geo Barton), cu- 
riozitatea  dezarmantă a  provincialului 
(Amigdalis), hazul rustic şi bunul simţ 
atotbiruitor al Firei (Draga Mihail). Foarte 
mult, excepţional de mult ne-a plăcut Ion 
Manu. Jocul său plin de semitonuri dă 
„Omului cu idei“ un farmec rar şi face 
din el cel mai poetic personaj al piesei şi 
cel mai caracteristic erou al lui Ciprian: 
ingeniozitatea naivă, șmecheria sa inofen- 
sivă, optimismul său infantil, comicul său 
natural conțin un infinit tragism; acest 
tragism scapă privitorului neatent, dispus 
să consemneze doar pitorescul figurii. În 
realitate, el este teribil: este teribil pentru 
că posesorul său nu își lovește pieptul cu 
pumnii, nu ţipă și nici nu stă cu obrazul 
împietrit de durere ; este teribil pentru că 
suferința este drapată în umor, în demni- 
tate și — într-o oarecare măsură — în 
naivitate. 

Ecaterina OPROIU 


O problemă de echilibru 


Poem dramatic al zilelor eroice din anii 
războiului civil, Liubov Iarovaia este una 
din capodoperele literaturii sovietice. 

Acțiunea ne poartă printre oameni foarte 
diverşi : mentalitatea și poziția lor față de 
evenimentele pe care le trăiesc sînt în func- 
ție de interese de clasă, de gradul! lor de 
pătrundere a fenomenului social pe care 
deopotrivă îl îndură şi-l făuresc.  Fiorul 
tragic al piesei nu se impune în detrimen- 
tul amănuntului psihologic, în detrimentul 
omenescului fiecărui personaj, chiar dacă 
acesta apare numai o clipă din viitoarea 
faptelor. Momente tragice alternează brusc 
cu frezistibile rezolvări de comedie, dar ca- 
racteristica rămîne gravă, pe linia sensuri- 
lor profunde. Lucia Demetrius și Sonia 
Filip au pus la dispoziția teatrului o fru- 
moasă traducere, într-o limbă literară de 
calitate ; replica este incisivă, plină de ex- 
presie, dramatică. Prin subiect, prin întreaga 
sa formă artistică, această piesă a lui Tre 
niov ridică grele și interesante probleme 
de regie, căreia i-a revenit rezolvarea difi- 
cultății esenţiale a spectacolului: aceea a 
echilibrului între ideea majoră și amănuntele 
semnificative (care — îmbulzindu-se la lu- 
mină — riscă s-o măpădească). Atit la pre- 
mieră, cît și acum, după patru ani, la re- 
luare, acest echilibru a fost, în general, 
obținut. Sub conducerea regiei (W. Sicp- 
fried), valoroase creatii actoricești au dat 
viață momentelor subtile ale acțiunii, alcă- 
tuin în mai multe locuri armonia cuceri- 
toare a unei simfonii. 


74 


Revoluţia popoarelor Rusiei a fost făcută 
şi apărată de oameni puternici şi maturi, 
ajunși de această parte a baricadei în urma 
unor concluzii proprii asupra vieţii şi a le- 
gilor ei, ca Roman Koșkin; de adolescenți 
care luptau pentru realizarea unei dreptăți 
„ideale“ pe pămînt, fără să știe cum, dis- 
puşi cu orice prilej să-şi jertfească viaţa, 
ca tînărul electrician Kolosov; de soldați 
care, pe front, au prins din zbor cîteva no- 
țiuni de marxism, cimentindu-le cu indig- 
narea acumulată de-a lungul generațiilor de 
asuprire şi impilare, cum e figura de ne- 
uitat a lui Şvandea. Revoluţia a reunit sub 
steagul partidului pe toți acei care au venit 
spre ea cu sufletul curat: femei din mica 
burghezie, ca Liubov, profesori ca Gornos- 
taev, oameni care în focul luptei necruţă- 
toare au eliminat pînă în cele din urmă 
din viața curentă orice ezitare. 

La premiera acestui spectacol, în 1952, 
cele două cupluri antagonice: Koşkin- 
Iarovoi și Liubov-Panova se reliefau egal. 
Dacă acest fel ce a prezenta problema în 
toată complexitatea ei solicita atenția, el a 
contribuit totuși la o oarecare îngreunare 
în urmărirea firului acțiunii. Astăzi, la re- 
luare, prin detașarea puternică a persona- 
jului Liubei Iarovaia — în interesanta in- 
tempretare a actriței Clodi Bertola — spec- 
tacolul cîştigă în claritate, deci în forță 
dramatică. Emoționantă în simplitatea si 
puritatea ei. Liubov devine, prin puterea 
conștiinței sale, dintr-o femeie modestă şi 
slabă în fața vieții, însuși tipul eroinei 

ideale a timpurilor moderne. Este interesant 
de observat cit de bine se armonizează, în 
aceeași compoziţie, patosul romantic şi jocul 
simplu. Prima apariţie în scenă a Liubei 
se face pe nesimţite, șters, anodin. La un 
moment dat, constatăm prezența unei femei 
tinere, subțiri, frumoase, care şade liniştită 
pe un scaun — e Liubov; în final, cînd 
oamenii sint cerutați, pierduţi în fața si- 
tuației teribile, cînd nimeni nu mai are 
curajul să ridice glasul, Liubov apare ca, 
un vint năpraznic: cu braţele întinse în- 
tr-un gest de măreață chemare, cu glasul 
vibrant şi grav, a- 
ceastă femeie capătă 
măreție de simbol — 
şi toată sala este 
zguduită de emotie. 
Același personaj îm- 
bracă, la un moment 
dat (în scena în care 
e surprinsă de Mali- 
nin), masca unei ti- 
nere aristocrate, va- 
poroase şi guralive. 
Transformarea se face 
sub ochii noştri şi 
— cu toate că iluzia 
este perfectă — tot 
timpul simțim sub 
această aparență 
pulsul precipitat al 
Liubovei care ştie 
bine că în orice clipă 
poate fi prinsă. Ace- 
ste fațete ale rolu- 
lui, puternicele ac- 
cente de dramă, mo- 
mentele ce duioasă 
feminitate, realizate 
cu atita căldură, ne 
îndreptățesc să apre- Clodi Bertola 
ciem interpretarea ac- 
triței Clodi Bertola 
în acest spectacol ca o creație deosebită. 
Alături de Liubov, se ridică amenință- 
tcare, din umbră, Panova — rol deosebit 
de greu prin echivocul constant pe care 
este construit. Sirenă modernă, plină de o 
patimă fără alt scop decit o comoditate 
generală, egoistă, forța ei se manifestă 
printr-o continuă defensivă; inteligență 
subtilă, dar incapabilă să ajungă la o con- 
cluzie, să opteze pentru ceva pe lumea asta, 
personaj fermecător şi periculos, acest rol 
a fost realizat cu iscusință de Tanţi Cocea, 
care — fără să-l sărăcească în multiplici- 
tatea lăuntrică — l-a compus omogen și, 
pînă la urmă, consecvent cu el însuși. 
Construit pe acelaşi profil ce individua- 
lizare cinică, dar axat pe ofensivă, Iaro- 
voi — în interpretarea lui Septimiu Sever 
— pierde din profunzimea viciului, prin- 
tr-o “agitație de cele mai multe ori factice. 


Regia a vrut să-l prezinte pe larovoi ca 
pe un puternic om de acțiune, care, din- 
tr-un egocentrism exasperat, ajunge la con- 
cepții eronate și devine un criminal. Iaro- 
voi este o forță; dar — spre deosebire 
de Panova — o forță care se cheltuiește; 
care — spre deosebire de Liubov, de 
Koşkin și de tovarășii lor — se cheltu- 
ieşte impotriva curentului revoluţionar de 
patriotism şi dreptate. Aproape ce aceste 
linii ne-a apărut personajul la premieră 
Astăzi însă, nu ştim de ce, Septimiu Sever 
a rămas numai cu masca, numai cu apa- 
rențele personajului, 
fără acea sinceritate 
care ne impresionase 
în unele momente 
acum patru ani, 
Ceva similar se 
intimplă cu persona- 
jul creat de I. Man- 
ta. Koşkin este comi- 
sar comunist; atunci 
cînd apare, trebuie să 
simțim dintr-o dată, 
fără ezitare, in ce 
constă personalitatea 
sa de conducător; 
or, acest personaj 
este văduvit de di- 
mensiunea majoră pe 
care textul, redus ca 
intindere. o presu- 
pune, o cere inter- 
pretului. Grima, pe- 
ruca, lipsa de com- 
poziție „pe glas" fac 
poate ca, în specta- 
col, Koşkin să ră- 
mină o schemă abia 
verosimilă. în orice 
caz, puţin convingă- 


(Liubov  larovala) toare. De asemenea, 


Cotescu, în rolul atit 

de generos al tinăru- 

lui electrician Kolosov, a fost superficial. 
În schimb, cin masa aproape anonimă 
a aparițiilor fugitive, personaje secundare, 
avind citeva rinduri de text, ne-au rămas 
în memorie,  întipărite semnificativ. De 
neuitat este figura intelectualului Folghin, 
care, în fața morţii, este fulgerat de ideea 
că a trăit inutil și ar vrea măcar acum să 
dea un sens vieții lui; dar care, la prima 
ocazie ce i se oferă, se sperie, ezită, ta- 
ționează şi pleacă repede, oftind. Cu dis- 
creția sa obișnuită, dar și cu marea sa 
sensibilitate şi inteligență scenică, N. To- 
mazoglu a izbutit să ne sugereze un în- 
treg univers psihologic şi social, prin citeva 
replici intempretate cu măiestrie. În rolul 
marinarului revoluționar Şvandea, B. Da- 
bija aduce prea puțin din forța talentului 
său, bazinču-se pe generoasa putere de 
simpatie care-l susține, dar ingreunind 

printr-o dicţiune defectuoasă urmărirea tex- 
tului. 


Apariţii ca acelea ale Silviei Fulda în 
Dunka, Aurora Şotropa în rolul Mahorei, 
Mircea Block în Maestrul de dans se re- 
liefează cu putere din masa atit de variată 
a oamenilor pe care revoluția îi amesteca 
spre a-i putea alege. Cuplul soților Gor- 
nostaev, in interpretarea  Mariettei Rareş 
şi a lui D. Onofrei, traversează ca două 
apariţii nefirești existența pasionată a ce- 
lor din jur. Marietta Rareș realizează, 
şi în acest spectacol, un personaj com- 
plex, de o mare autenticitate, emoţionant 
prin simplitatea sa, comic în plină trage- 
„die, interesant artisticeşte. Creaţii actori- 

cești numeroase solicită atenha cronicaru- 
lui: Ciubotărașu a profilat cu multă forță 
expresia maiestuoasă a defunctei autorități 
pe care o reprezintă episcopul Zakaivv ; 
V. Ronea, în rolul contrarevoluţionarului 
Elizatov, a ştiut să aibă umor fără să al- 


tereze caracterul odios al personajului în- 
truchipat, iar Fory Etterle, în rolul unui 
stilat dar antipatic și stricat ofițer tarist, 
a creionat un 'tip interesant şi sugestiv, 
chiar dacă pe alocuri a văduvit persona- 
jul  monstruosului Malinin de forța pe 
care i-o dau răutatea și ura. 

O atit de bogată montare e foarte greu 
de realizat. Dacă alături de succese actori- 
cești s-au strecurat şi unele lipsuri, ace- 
stea nu izbutesc să întunece mesajul cu- 
prins în text. Caracteristica, la veluare, a 
acestui spectacol este o prezentare mai 
clară, prin puritatea liniei, atit în decor 
cît şi în concepția regizorală. Concentrind 
toată lumina asupra Liubovei, regia a 
păstrat intactă chemarea pe care zilele 
eroice ale revoluției ne-o lansează peste 
ani : chemare la luptă pentru o viață mai 
bună, mai cinstită, mai omenească. 

Rodica GHEORGHIU 


Distilarea mătrăgunei 


Comedia italiană s-a născut într-o epocă 
de rafinată cultură, dar şi de mare corupție 
şi cinism. Teatrul se orienta după mode- 
lele antichității — urmate mai cu seamă 
în ce priveşte tragedia, care a rămas for- 
mală, artificioasă, în timp ce comedia, în 
ciuda multor imitații servile ale lui Plaut 


şi Terenţiu, se degaja în plină lumină a 
vieţii. Alături ce Ariosto şi Machiavelli. 
nume ilustre, comedia Renaşterii era prac- 
ticată ce cardinali esteți ca Bibbiena, ori 
pamfletari truculenți ca Aretino, cu toții 
aducind în producţiile lor un spirit licen- 
tios, impregnat — pe lingă picanteriile cla- 


Dem Savu (Timoteo), Angela Chiuaru (dona Lucrezia), Pulca Stănescu (dona Sostrata) 

sicităţii — de umorul popular, autohton. 
Reprezentaţiile comice se bucurau de parti- 
<iparea unanimă a poporului și erau prilej 
de montări grandioase: pentru Calandra 
lui Bibbiena, pictorul Baldassarre Peruzzi 
a făcut decoruri ce reconstitulau o piață 
cu străzile învecinate, cu palate şi temple, 
iar Ja montarea Mandragolei şi-a dat con- 
cursul Andrea del Sarto. 

Necuviincioasă desigur (ușa o considera 
şi Goldoni, mai tirziu, prețuind-o totuși şı 
luindu-și-o ca model, dar pe o linie ma: 
morală). Mandragola lui Machiavelli s-a 
jucat la Roma în fața Papei Leon al X-lea, 
căruia i-a plăcut atit de mult incit a cerut 
să o vadă şi a doua oară; în general, 
publicul era onorabil: la Florenţa, cardi- 
nalul Silvio Passirini, care se îngrijea de 
educaţia tinerilor prinți de Medici, şi-a dus 
el însuşi princiarii elevi la reprezentaţie. 
Nu trehuie să uităm că sîntem în preajma 
Reformei... Şi apoi, printre explicaţiile care 
se cau acestei atmosfere obscene, este și 
faptul că femeile n-au urcat pe scenele 
Italiei, decit pe la începutul secolului al 
XVIII-lea, cind temele devin, firește, mai 
decente. Dar problema atmosferei e secun- 
dară, chiar dacă oglindește un anumit as- 
pect al momentului istoric. Admirind Man- 
dragola, Voltaire şi Goethe aveau motive 
substanţiale de a o aproba; mai întii, ca 
literați, motive de ordin artistic. Cu Man- 
dragola se ivesc, într-o bogată izbucnire, 
zorii comediei de caracter. Intriga — ale 
cărei situații și personaje sint luate fără 
îndoială din Boccacio —, desfășurată in- 
tr-o piesă bine construită, cu tema nostimă 
și verosimilă (majoritatea lucrărilor dra- 
matice ale timpului se caracterizează prin 
subiecte fanteziste și neverosimile, abun- 
dind în substituiri și travestiuni), dă oca- 
zie autorului să traseze caractere viabile. 

Cu ajutorul parazitului Ligurio, al călu- 
gămului Timoteo şi a] proastei dona Sos- 
trata, mama Lucreziei, desfrinatul Calli- 
maco, întors de curind de la Paris, zbu- 
tește să îmbrobodească pe credulul babalic 
doctor Nicia şi să se culce, chiar la in- 
demnul şi sub supravegherea acestuia, cu 
frumoasa și tinăra lui soție. Atit. Însă 
călugărul Timoteo e, poate, primul tip de 
ipocrit care apare pe scenă, caracter com- 
plex, solicitat de multiplele forme ale vi- 
ciului. lar messer Nicia, soțul, e de o 
prostie magistrală, imbecilitatea ornată cu 
titlul de „doctor“, pe cînd Ligurio, demo- 
nul acţiunii, e — aşa cum s-a spus — 
un „gurmand spiritual”, un Volpone în 
tinerețea lui, care profită și se distrează 
de spectacolul viciilor și neghiobiei ome- 
neşti, înşelind cu o amoralitate binevai- 
toare şi simpatică, ceea ce n-o împiedică 
să fie hidoasă. În prologul la Clizia, altă 
comedie a sa, Machiavelli enumeră trei 
surse ale risului: prostia, birfa și drago- 


E EA A , e nE — 
N. Neamţu-Ottonel (messer Nicia) și Dominic 
Stanca (Ligurio) 


stea. De Nicia, ricem fiindcă e stupid ; de 
Timoteo, fiindcă e supus, prin faptele sale, 
birfei ; cit despre dragoste, n-am ride de 
ea, dacă ar fi pură — aici e însă vi 
cioasă, demnă deci nu de a fi cintată, ci 
satirizată. 

Pentru ca Machiavelli să plăsmuiască 
aceste caractere, în care adevărul trăiește 
şi viața se confirmă în modelele sale, tre- 
buia ca in conștiința lui să se răsfringă 
spiritul gindirii acelui veac înnoitor, cind 
— precum spune De Sanctis — societatea 
se pătrundea de sine, se recunoștea pe 
sine. În autorul Mandragolei — susține 
mai departe De Sanctis — evul mediu e 
cu hotărire depășit şi cel nou e puternic 
prezent, cu materialismul nu explicit teo- 
retic, ci recunoscut în fapt, în afirmarea vi- 
puroasă a vieții. Noua cultură italiană era 
o reacție contra  ascetismului, simbolis- 
mului şi scolasticismului medieval, rodul 
acestei reacţii fiind comicul sau negati- 
vul ce se întrupau în Decameron, mani- 
fesiindu-se ca liberare a vieţii de ele- 
mentele supranaturale și supraumane, și 
considerare a omului şi naturii în sine. 
Prin studiul antichității şi progresul ştiin- 
tei se ajunge lh calmul ideal al expresiei, 
la cunoașterea realului, la plasticitatea și 
rigoarea contururilor, la sentimentul idilic 
al naturii și al omului. În conștiința lui 
Machiavelli, universaliile evului meciu se 
topesc şi realitatea efectivă triumfă, expe- 
riența dezvăluind pe om nu aşa cum ar 

putea şi ar trebui să fie, ci cum este. Ma- 
chiavelli respinge ceopctrivă concepția Di- 
vinei Comedii, după care cauza primă a 
naturii şi omului e în afara lor, dincolo 
de lume, şi aceea a lui Boccacio, care 
atribuia hazardului, norocului, forța ani- 
matoare ; autorul Mandragolei crede că 
puterile şi legile care îl conduc pe om tre- 
buie căutate în el însuşi — iată de ce, 
nu întimplătorul şi intriga, ci caracterul 
constituie fundamentul artei. Și De Sanctis 
încheie arătind că în Mandragola simță- 
mintul adine al realului indică o nouă ci- 
recție estetică. 

La Teatrul „C. Nottara“ Mătrăguna e 
un spectacol stilizat și poetic. Speriaţi 
parcă de brutalităţile textului realist al 
lui Machiavelli, regizorul Mihail Raicu şi 
scenograful Toni Gheorghiu au evadat din 
comedia de caracter naturistă şi licențioasă, 
în care erosul se manifestă cu o virulență 
aproape sălbatică, în sfere mai pure; cău- 
tind o nobleţe a sugestiei plastice, mobile 
şi imobile, o armonie pur estetică, o trans- 
figurare poetică, menită să estompeze orice 
„vulgaritate“, ei au intempretat, de fapt, în 
chip personal pe autorul Mătrăgunei. Re- 
pizorul s-a lăsat, poate, sedus de versurile 
prologului și de cele rostite de-a lungul in- 
tregi} piese, între acte, de același prolog, 
învăluind de la început pe spectator în 
dulcea şi ințeleapta lor poezie. La timpul 
său, prologul era dătător de ton: Ariosto 
şi-l debita în persoană. Actorul Tudorel 
Popa ar fi poetizat convenabil, dacă defi- 


Nedumeriri şi 


Teatrul de Stat din Sibiu ne-a oferit, la 
începutul acestei stagiuni, cîteva preţioase 
surprize : o sală complet refăcută, de o 
mare eleganță şi comoditate artistică, un 
nou colectiv dramatic — secția germană — 
și, în cadrul acestui colectiv, premiera pe 
țară a unui spectacol Bertolt Brecht: Mut- 
ter Courage und ihre Kinder. 

Chiar pentru un cititor avizat în drama- 
turgia lui Brecht, un spectacol de acest fel 
uluieşte şi derutează. Spectatorul trebuie 
să realizeze o mutație în ordinea valorilor, 
un salt al sensibilităţii sale spre o zonă 
de participare cu totul nouă, cu totul ne- 
obișnuită. Vechiul teatru „aristotelic“, cum 
îi plăcea lui Brecht să definească teatrul 
dramatic, concepea personajele și conflictul 
ca ceva dat, ca ceva obiectiv și opera a- 
supra spectatorului prin efecte emotive ex- 

ciente de dicțiune nu l-ar fi făcut nepo- 
trivit în această postură; in ciuda lor 
însă, textul străluceşte. 

În rolul lui messer Nicia, „doctorul“ 
mai mult decit naiv, soțul tras pe sfoară 
în mod atit de grosolan, N. Neamţu-Otto- 
nel şi-a dovedit încă o dată marea sa ex- 
periență scenică, redind cu haz clasicul 
personaj. Tinărul lurie Darie e un... prea 
tinăr Callimaco : eroul lui Machiavelli are 
o anumită maturitate vicioasă, el nu este 
un juvenil și romantic adorator, ci un des- 
frinat care vrea pur şi simplu să-și îm- 
plinească pofta. Cit priveşte complexul ca- 
racter al lui Ligurio, Dominic Stanca a 
încercat să redea personajului tocmai acea 
„gurmandiză spirituală“, acea plăcere mor- 


bidă de a participa la rău, mizînd pe inteli- 


genţă, dar lipsind rolul de spontaneitate. 
Fra Timoteo al lui Dem Savu are mult 
haz, rolul fiind compus cu pricepere și ta- 
lent, în. limitele discrete ale artei. Proas- 
pătă apariție are Aurel Cioranu, în Siro, 
servitorul lui Callimaco. Angela Chiuaru 
(Lucrezia), Puica Stănescu  (Sostrata) și 
Dorina Donne (O femeie), şi-au avut fie- 
care onesta lor contribuție în a realiza 
scenic aspectul fizic, puţinătatea gîndirii şi 
temperamentul personajelor respective. 
Dacă întreg spectacolul ar fi fost însă 
mai temperamental conceput, ne-am fi a- 
propiat ce acel realism efectiv al autoru- 
lui Mâtrăgunei. O stilizare fidelă spiritu- 
lui lui Machiavelli ar fi trebuit mai de- 
grabă să se îndrepte spre grotesc. 
I. NEGOIȚESCU 


certitudini 


trem de calculate. Teatrul epic își ia sar- 
cina de a rupe cu toate formele dramatice 
existente. Se declară, astfel, război patetis- 
mului,  retorismului,  sentimentalismului, 
construcției fortuite, deznocămîntului : Tea- 
trul nu trebuie să angajeze spectatorul, nu 
trebuie să-l zguduie, să-l tirască cu sine, 
desființindu-i individualitatea, judecata. 
Teatrul trebuie să povestească, trebuie să 
analizeze, trebuie să demonstreze şi să e- 
duce. Spectatorului să nu i se ofere soluții 
de-a gata; el singur, printr-o participare 
activă la povestire, trebuie să mediteze și 
să tragă concluziile, De aici, o serie în- 
treagă de inovaţii în teoria și tehnica sce- 
nei. Teatrul epic brechtian pretinde, dacă 
nu un alt public, în orice caz, un cu totul 
alt mod ce participare a acestui public. 
Întreaga concepție regizorală și scenogra- 

fică e răsturnată.  Dispare aproape total 
decorul, apar pancartele indicative şi — 
interesant! — apare cronicarul (o voce 
din întuneric) care, la începutul fiecărui 
tablou, anunță locul, timpul și acțiunea 
care urmează a fi reprezentată în tabloul 
următor. Dar ceea ce este mai surprinză- 
tor, e noua tehnică pe care o pretinde 
Brecht de la actorii teatrului său. E vorba 
de aşa zisa „distanțare“ a actorului de 
personajul întruchipat. În cartea sa Klei- 
nes Organon für das Theater, Brecht nu- 
meşte acest nou mod de a juca „Technik 
der  Veriremdung”, adică tehnica înstrăi- 
nării. Actorul, ca şi publicul de altfel, nu 
are voie să se identifice cu eroul inter- 
pretat, ci e obligat să ia atitudine față de 
acesta (aprobindu-l, contrazicindu-l, troni- 
zindu-l chiar), întocmai cum — -după spu- 
sele lui — un om care vine din stradă şi 
ne povesteşte o scenă văzută nu se iden- 
tifică cu oamenii despre care povestește, 
ci din contra... 

Mutter Courage, scrisă în 1938, este una 
din cele mai tipice şi mai mult jucate piese 
ale lui Brecht. Acţiunea se petrece în 
timpul războiului de 30 de ani și, în cele 
12 tablouri, acoperă a lungă perioacă din 
viața unei biete vivandiere, Anna Fierling, 
poreclită Mutter Courage. Femeia aceasta, 
împreună cu cei trei copii ai săi, Eilif, 
Schweizerkas și muta Kattrin, înhămați la 
căruța în care poartă marfa micului lor 
comerț, circulă printr-o Germanie devas- 
tată de furia cumplită a războiului. Mufter 


Courage vrea să se îmbogăţească: „Răz- 
boiul, zice ea, se face pentru cîştig. Altfel, 
noi, sărăntocii, ce interes am avea să par- 
ticipăm ?" În acelaşi timp, ar dori să sal- 
veze şi viața copiilor săi. Eilif, prostănac 
şi bătăuș, se angajează în armată şi, pînă 
la urmă, moare spinzurat fiindcă a jefuit 
niște țărani. Celălalt fiu, Schweizerkas, e 
idiot și cinstit. Refuză să predea catolici- 
lor casa de bani a unui regiment protes- 
tant. În timp ce mama lui se luptă cu 
propria-i zgircenie, ezitind să scoată banii 
de răscumpărare, dușmanii îl împușcă, a- 
ducîind în fața ei cadavrul bietului băiat. 
Kattrin, tînără și frumoasă, una din cele 
mai splendide figuri ale piesei, e mută. 
Vede tot, înțelege tot, și suferă cumplit. 
E un fel ce Cassandră a acțiunii. Pînă la 
urmă, e împuşcată pe la spate, în timp ce, 
— pentru a trezi pe locuitorii cetăţii Halle, 
amenințați de un asalt prin surprindere. — 
bate toba de pe acoperișul unei case. Mut- 
ter Courage își pierde astfel toți copiii ; ră- 
mine singură. N-a învățat nimic, n-a pri- 
ceput nimic. A suferit, a blestemat, dar 
pină la urmă se înhamă din nou, singură, 
la căruța ei, pentru a-și continua odiseea. 
„Sper să mă descurc“, zice ea în ultima 
ei replică. „Căruța e ușoară, acum. Tre- 
buie neapărat să-mi reiau afacerile... 
Brecht precizează în felul următor mo- 
rala piesei: „Ceea ce trebuie să înțelegem 
cin ea este faptul că, în timpul războiului, 
marile afaceri nu se fac de către oamenii 
mici. Războiul, care nu este altceva decit 


Scenă din tabloul 1 


ja 


L MTR CORAGE 


continuarea — cu alte mijloace — a afa- 
cerilor, ucide virtuțile omenești,  mortifică 
sufletele celor pare A suportă. Pentru acest 


Specificul acestei drame stă în faptul că 
nu există niciun personaj contrar, de opo- 
ziție : locul acestuia e substituit prin pre- 
zenţa vie, concretă, generală, a războiului. 
Războiul ca realitate, ca ființă, iată eroul 
cu care luptă, în mod inconștient, biata 
Mutter Courage. Dar şi lupta aceasta e 
ciudată : e o luptă prim identificare, prin 
anihilare ; eroina noastră și fatidica ei 
căruță cu mărunțișuri ajung simbolul cel 
mai deprimant tocmai al acestui război de 
care se teme, dar de pe urma căreia tră- 


Spectacolul pe care ni l-a oferit secția 
germană a teatrului din Sibiu (regia Hans 
Schuschnig) e surprinzător şi derutant în 
același timp. Ne-a surprins, în primul rînd, 
curajul tineresc cu care acest colectiv abia 
injghebat a atacat una din cele mai difi- 
cile piese ale repertoriului european de 
astăzi. Ne-a derutat pentru că, dincolo de 
evidentele calități ale regiei și actorilor, ni 
s-a părut, totuși, că ceea ce am văzut nu 
a fost, nu a putut să fie un spectacol 
brechtian. N-am recunoscut, decit foarte 
arareori — în monologul Yvettei Pottier 
(Erika Friedrich) şi în scena morţii Kattri- 
nei (excelent interpretată de Dotza Stefan) 
— fiorul specific pe care ni-l închipuiam 
a fi al teatrului epic. Încolo, tot ce am 
văzut a fost o desfășurare mai mult sau 


mai puțin interesantă de tablouri create iu 
stilul teatrului obişnuit. Ceea ce a emoțio- 
nat în jocul actorilor nu s-a realizat pe 
linia tehnicii înstrăinării ; emoția şi aplau- 
zele publicului au răsplătit doar scenele 
dramatice din acest teatru, zis epic. Con- 
fuzia e justificată și regretăm enorm că, 
în acest stadiu al teatrului rominesc, ne 
lipsesc termenii de comparaţie. Sincer vor- 
bind, spectacolul Mutter Courage e un 
spectacol lung, dificil, aproape plictisitor. 
Cine e vinovat? Noi, publicul, pentru că 
nu avem antrenamentul teatrului epic ; re- 
gia şi actorii, fiindcă n-au nimerit specifi- 
cul, sau Brecht însuşi, care oferă scenei 
altceva decit ceea ce preconizează teoretic ? 
Nu putem să ne dăm seama. 

Considerind rezultatele spectacolului din 
punctul de vedere obișnuit, nu putem to- 
tuşi ascunde bucuria unei certitudini. Chiar 
dacă n-au încarnat o eroină brechtiană, Ise 
Thüringer şi dublura ei, Ursula Armbrus- 
ter, au demonstrat publicului — prima: 
farmecul colorat al unui joc natural, di- 
mect, simplu ; iar a doua: forța şi patosul 
unei neobișnuite încordări dramatice. Am 
admirat jocul fermecător al Erikăi Friedrich 
(rolul  proxenetei Yvette Pottier), panto- 
mima complexă şi emoţionantă a interpre- 
tei rolului Kattrinei (Dotza Stefan), figura 
tantuffiană a pastorului (Victor Bulhack) 
şi, mai ales, energica și promițătoarea pre- 
zență scenică a cîtorva tinere talente, ca: 
Joachim  Szaunig, Kurt Conradt. Horst 
Strasser etc. 

Ion D. SÎRBU 


Voluptatea jocului comic 


Dacă in raport cu celelalte specii ale 
comediei, farsa se deslușește printr-o con- 
ducere mai arbitrară a acţiunii, în pofida 
logicii curente, printr-o conturare de ase- 
menea forțată a personajelor; în sfirșit, 
dacă simburele comic se ascunde mai mult 
sub coaja situaţiilor şi a întorsătunilor de 
efect, Onomastica domnului director, a 
polonezilor Zdzislaw  Skowronski și Iosef 
Stotwinski e — aşa cum au denumit-o au- 
torii — o farsă. Dar numai în parte, 
fiindcă la compunerea ei n-au prezidat ex- 
clusiv legile speciei. Autorii s-au găsit 
în fața vechii dileme, punte de incercare 
a tuturor comedioprafilor de azi: există 
în societate motive satirice, există tipuri 
umane demne de a fi trase în teapa iro- 
niei, dar există — majoritare — categorii 
şi individualități absolut sănătoase, zdra- 
vene sub aspectul moral și al concepției de 
viață. “Calculul, din punct de vedere socio- 
logic şi statistic, e exact. Numai că, din 

punctul de vedere al artei, al scenei, nu e 
la fel. E clar că în comedie toate elemen- 
tele se dispun în mod firesc într-un cîmp 
ce gravitează spre nucleul comic. Orice 
altă orientare e fie fortuită, fie subsidiară, 
Forța comediei, vis comica, înlătură tot ce 
îi e potrivnic sau neconform. În speţă, 
efortul de a alinia, cu drepturi epale, idei, 
personaje, conjuncturi de altă- ţinută decit 
cea comică, e de multe ori sortit eșecului. 
Într-o comedie, personajele cu încărcătură 
comică sînt atit de puternice, tocmai pen- 
tru că acționează pe teren propriu, incit 
pun în umbră, dacă nu în ridicol, tot res- 
tul. Cu o singură excepție, cind persona- 
jele de o structură diferită de cea co- 
mică se orientează după coordonata prin- 
cipală a piesei, adică se acordează tonali- 
tății comice. Cu atît mai mult, dacă e 
vorba de farsă, fie ea cu obiectiv sa- 

Autorii Onomasticii domnului director au 

vrut să ridă şi să ne facă să ridem de 
apucăturile şi deprinderile rele ale unor 
personaje la niveluri diferite în ierarhia 
socială : îngimfarea, intoleranța, frazeolo- 
gia stearpă a unui director de întreprin- 
dere (Puchalski);  slugărnicia, confor- 
mismul subaltern al unui şef de serviciu 
(Dobek) ; precaritatea morală a unui de- 
clasat (Poldek); abuzul de „putere“ al 
unei secretare-dactilografe (Zuzia). Pe a- 
ceştia i-au aşezat in poziții contrastante 
fată de o mulțime de personaje pozitive 
sau semipozitive, în frunte cu inginerul 
Rachwal, cu Maria și Magda Puchalski 
(soția și fiica directorului) și cu directo- 
rul general — care au menirea să-i dez- 
văluie şi să-i facă inofensivi pe cei dintii. 
Au presărat dialogul cu — mai mult decit 
una — săgeți la adresa birocratismului, 
familiarismului și a altor racile; au inserat 
in conflict o mică intrigă amoroasă; au 
făcut ca în final să triumfe binele, apoi 
şi-au așezat, modest, lucrarea sub emblema 
farsei și au încredințat-o montării scenice. 

La laşi (Teatrul Naţional), Onomastica 
domnului director a încăput pe miini bune. 
Mai exact, s-a bucurat de o regie dezin- 
voltă şi deschisă mijloacelor speciei şi. 
mai ales, de o interpretare generoasă, care 
a avut în centru un comedian excepțional: 
Miluţă Gheorghiu. Fără să exagerăm și 
fără să diminuăm prin nimic valoarea a: 
portului celorlalți interpreți, putem afirma 
că trei sferturi din succesul spectacolului 
— care continuă să facă săli pline — 
se datoresc lui Miluţă Gheorghiu, extra- 
ordinarei sale vivacităţi, spontaneităţii sale 
expresive. Nu s-ar putea susține că per- 
sonajul creat de actor e aidoma celui ima- 
ginat de autori. La rigoare, am spune chiar 
că directorul Puchalski s-a întilnit cu Mi- 
luţă Gheorghiu la jumătatea drumului, că 
acesta din urmă a lăsat personajul să vină 
la el, făcînd cu zgircenie cîțiva pași spre 
personaj. Dar acestea ar fi consideraţii de 
care ne-am împiedica în alte împrejurări, 
în orice caz nu în legătură cu Miluţă 
Gheorghiu. Fiindcă, mai mult sau mai 
puţin, credincios modelului conceput de au: 
tori, Puchalski a trăit prin interpretul ie- 
şean cu o exuberanță, cu o vitalitate in- 
vidiabilă de cele mai ilustre personaje ale 
literaturii comice. În curind se va ivi ne- 
cesitatea de a analiza mai amplu personali- 
tatea artistică a lui Miluţă Gheorghiu. 
Deocamdată, ne mărginim să facem elo- 
giul fericitului său temperament scenic, ire- 
zistibilei expresivități a mimicii şi a ges- 
tului si, nu mai puțin, a cuvîntului. Mi- 
luță Gheorghiu e, singur, un spectacol plin 
de vervă, molipsitor de bună dispoziție. 

Ceilalți interpreți l-au încadrat cu multă 
promptitudine comică, detasîncu-se în pri- 
mul rînd Eliza Nicolau (doamna Puchal- 
ski) care, mai ales în actul III, a rea- 


6 — Teatrul 


Miluță uter (Puchalski) F i Ştefan 
Dăncinescu (Dobek) 


lizat un prototip savuros de vanitate culi- 
nară, de provincialism şi de clarviziune 
familială. Nu mai puțin interesante, inter- 
pretările Rellei Ghițescu și Rodicăi Su- 
ciu: intuire clară a „numerelor sécre- 
tarei Zuzia la cea dintii, căldură si aten- 
ție la valorile comice ale rolului, la cea 
de a doua. O notație meritorie trebuie atri- 
buită şi lui Ştefan Dăncinescu (Dobek), 
în ciuda unui abuz de efecte facile, dar 
mai ales lui Ion Buraga (directorul gene- 
ral), care printr-un umor discret și prin- 
tr-un fin simț al ironiei a salvat un per- 
sonaj înzestrat de autori cu foarte puțină 
substanță. Antipatic şi rece, în schimb, 
„pozitivul“ inginer Rachwal, personificat de 
Valeriu Burlacu. 

Regia lui Traian Ciurea, deși puţin în- 
vederată în spectacol (ceea ce nu e rău), 
a avut meritul de a fi desfăcut generos 
ghemul farsei, fără rigidități şi fără pre- 
veniri academice, şi mai ales, de a fi lăsat 
liber jocul scînteietor al interpretului prin- 
cipal. 

Remarcăm, în același timp încercarea 
scenografului Mihai Stamate de a seconca 
prin citeva elemente de decor (un fanion, 

lozinci, o firmă grotescă) ideea satirică a 


În rezumat, Onomastica domnului direc- 
tor ilustrează bunele roade care se pot 
obține dintr-un pretext dramatic, atunci 
cînd trupa de actori — supravegheată de 


un regizor cuviincios şi potenţată de suflul 
inepuizabil al unui mare comedian — 
simte in fiece seară voluptatea de a a- 
prinde într-un colț al scenei flacăra ju- 
căuşă a Thaliei. 

Florian POTRA 


Vă 


O treaptă ce trebuie depăşită 


Cu Marele bijutier, Teatrul de Stat din 
Bacău se află la a cincea premieră în sta- 
giunea 1956—1957. După Take, lanke şi 
Cadir, Omul care a văzut moartea, O che- 
stiune personală şi Ziariştii, comedia scrii- 
torilor maghiari Karinthy Frigyes şi Mà- 
joros Istvân indică o nouă treaptă a unei 
munci Sirguitoare. Asigurarea unui reper- 
toriu capabil să satisfacă interesul artistic 
al al ni de reședință şi — prin tur- 

— al întregii regiuni ; E al mer tu- 


promovarea 
dramaturgiei romine şi străine — sînt 
obiective demne de toată consideratia. Preo- 
cuparea aceasta, a unei activități desfășu- 
rate în extensie, nu este însă lipsită de 
consecințe negative în ordinea calității. 
Realizarea spectacolului Marele bijutier e o 
dovadă. 

Comedia celor doi scriitori maghiari este 
o satiră socială, estompată prin ironie. Un 
mare industriaș surprinde, într-o seară, un 
spărgător care își făcea de lucru la safe-ul 
său. Captivat de sinceritatea și avintul cu 
care acesta își apăra „meseria“ și atras 
totodată de perspectiva redresării econo- 
mice a întreprinderii, fabricantul şi-l aso- 
ciază. Spărgătorul salvează fabrica de la 
ruină, dar izbînda sa este repede întu- 
necată : fabricantul îi fură logodnica și 
pierde întreaga lor avere în speculații la 
bursă. Disperat, fostul spărgător se 
poliției. Mărturisirea sa nu izbutește însă 
să  zdruncine prejudecățile și imaginea 
falsă cespre virfurile societății. Toţi îl cred 
nebun, pentru că nimeni nu confirmă de- 
clarațiile sale: financiarul — din interes ; 
vechiul său complice — din prietenie; fata 
iubită — din dragoste; cu toții îl obligă 
să rămînă la postul său de conducere în 
această întreprindere, salvată — ca prin 
minune — de un împrumut străin. 

Marele bijutier nu este o operă de sar- 
casm virulent ci ce ironie, de multe ori 
abia implicată, care nu afectează zonele 
adinci ale conduitei umane. Ca și genialul 
escroc din Nekrasov, spărgătorul (,,Marele 
bijutier“, cum i se mai spune) e singurul 
erou care are conștiința etică a raportu- 
rilor sociale, după ce se dovedise singurul 
om cu conștiința artistică a meseriei sale. 
Piesa cultivă tocmai paradoxul aparent că 
universul moral al spărgătorului este unul 

cu valori stabile şi echilibrate, în timp ce 
societatea din jurul lui se dezvăluie ca o 
urzeală de intrigă, minciună și cinism. Nu 
raportul pa de legi este, deci, important, 
ci raportul față de propria ta conştiinţă: 
ea, şi numai ea, legiferează just. 

S , regizat de I. G. Russu, nu 
s-a lăsat antrenat spre comicul buf, ci a 
subliniat semnificațiile morale şi sociale, re- 
zolvind totocată cu justețe unele momente 
de comedie (jocul în jurul fotoliului, din 
tabloul 3 ; cîteva scene din tabloul 4). De- 
ficitară în ceea ce priveşte ritmul specta- 
colului, regia s-a orientat spre definirea 
caracterului eroilor : isteria Jogodnicei (ta- 
bloul 3) sau tentația bătrînului la vederea 
bijuteriilor (tabloul ultim) trebuie înțelese 
în sensul acesta. Nu e mai puțin adevărat 
că regia a permis interpretului principal 
un tempo încetinit — care s-a răsfrint asu- 
pra întregului spectacol — iar logodnicei 
o lamentaţie permanentă, prin nimic justi- 
ficată, şi o prematură cădere în vulga- 
riltatte. 

Dintre interpreţi, Gigi Iordănescu (Fa- 
bricantul) s-a detașat prin culanță scenică, 
agilitate spirituală şi fină insinuare a cinis- 
mului. Poate că totuși, uneori, farmecul 
său personal a venit în contrazicere cu 
profilul moral al personajului. Ion Schim- 
binschi, în rolul „Marelui bijutier“, a oferit 
o interpretare contradictorie : pe de o parte 
a domolit ritmul spectacolului, sleind o 
desfășurare care se cerea precipitată ; 
de altă parte, n-a marcat îndeajuns reti- 
cența care indică celiberarea, momentele 
de cumpănă ale personajului, mulțumindu-se 
să debiteze textul. Interpretul a avut %7 
scenă (tabloul 4) cînd a fost alături de 
indicația cuprinsă în replica partenerului : 
Inspectorul de poliție îi reproşează, pe ne- 
drept, tonul elegiac, deoarece jocul spăr- 
pătorului vădea iritare și revoltă. Mo- 
mentul său cel mai reușit a fost autocema- 
scarea la telefon, cînd actorul a găsit tonul 
unei sincerităti autentice. Interpretarea Mi- 
lenei Rizescu (Logodnica) n-a acoperit în- 
treaga complexitate sufletească a persona- 
jului : sclipirile de ironie și cinism s-au 
pierdut în tonul de tinguire. Ana Cristi 
(Fiica fabricantului) a vădit disoreție, in- 
teligență, dar și un oarecare scepticism de 
prisos, într-un rol aproape ingrat ca regi- 

Schiţă de decor pentru actul I, de Liviu Ciulei 


stru psihologic. Deosebit de pregnantă a 
fost apariția lui Florin Gheucă, în Bătrin, 
tovarăș de „breaslă“ al spărgătorului, de- 
venit apoi secretarul său personal. Prea 
multă mobilitate, anulind orice imagine ti- 
pică — deşi personajul era o caricatură 
deplină — a acus Ion Mihăilescu în rolul 
Inspectorului. Situarea pe o poziţie cu totul 
contrară s-a dovedit însă la fel de pri- 
mejdioasă : C. rar în  Procuristul, 
a fost o simplă schemă 

Surpriza spectacolului o constituie, fără 
îndoială, decorurile semnate de Liviu Ciu- 
lei. Cu ajutorul unui cadru fix, scenograful 
a creat diverse locuri dramatice, apropiind 
și îndepărtind peretele dindărăt sau modi- 
ficînd poziţia celor laterali. În tabloul 1, 
salonul, cu două prelungiri în fund, su- 
gerează — prin mobilă și combinaţie de 


Comedia 


A fos: o vreme cînd Tony Bulandra tas- 
cina publicul în rolul extravagantului lord 
Goring. De atunci, piesa lui Oscar Wilde 
nu s-a mai jucat la noi. Sînt momente în 
teatru, momente „nec plus ultra“, pe care 
generațiile următoare de actori le contemplă 
cu sfială, oprite în pragul perfecțiunii lor. 


culori — pretenția și gustul indoielnic al 
mamei şi logodnicei. Biroul fabricantului 
este, din contra, oglinda unui suflet rafi- 
nat: auriul şi maroul stăpinesc un inte- 
rior cald, molatic. Apăsarea insinuantă a 
perdelelor e şi mai vizibilă în tablourile 
doi şi ultim, la fabricant acasă, unde am- 
bianța respiră o  voluptuoasă  ușurătate. 
Servind, așadar, atit ca atmosferă cit şi 
ca indicație, caracterul personajelor, decorul 
a fost cea mai valoroasă realizare a spec- 
tacolului. 

Ne-ar plăcea să putem socoti bucuria 
acestui cadru dramatic, ca o promisiune: 
Teatrul de Stat din Bacău a ajuns, prin 
activitatea sa, la în care preocu- 
parea pentru' calitatea spectacolelor trebuie 
să treacă pe primul plan. 

Stefan Aug. DOINAŞ 


paradoxelor 


Teatrul de Stat din Arad are meritul de 
a fi cutezat să forțeze tradiția, şi, indife- 
rent de calitatea spectacolului, se cuvine 
felicitat. Astfel, repertoriul scenelor noa- 
stre, monoton uneori în mișcarea lui de ro- 
tație, asemenea unei constelații răsucindu-se 

mereu în jurul aceluiaşi ax, a primit încă 
un impuls, un impuls accelerator. 

An Ideal Husband este o comedie de 
moravuri, una dintre cele mai scînteietoare 
comedii ale lui Oscar Wilde. A fost re- 
prezentată pentru întiia oară la 3 ianuarie 
1895 şi critica timpului a definit-o în una- 
nimitate ca pe o piesă „knock-about' — 
care izbește, adică, în toate părțile. Şi, în- 
tr-acevăr, Soţul ideal dărimă mulți idoli ai 
ipocriziei engleze. Acţiunea se petrece în 
a doua jumătate a secolului trecut, în plină 
epocă victoriană, cind viciile oamenilor, sub- 
ţiate de huzur, acoperite de giuvaeruri şi 
de regulile celei mai distinse bune creşteri, 
capătă fastul coloristic, exorescențele lu- 
xoase însă organic gratuite. ale plantelor 
ferite de intemperii şi cultivate cu grijă 
în sere. 

Toată intriga se învirteşte în jurul unei 
afaceri veroase, ce pătează trecutul onora- 
bilului sir Robert Chiltern, „soțul ideal“, 
unul dintre cei mai invidiați oameni din 
Londra, atît pentru cariera sa neobişnuită 
— la 30 de ani baronet, subsecretar la mi- 
nisterul ce externe — cit și pentru fericita 
viaţă conjugală pe care o duce; lady Chil- 
tern, soția sa, îl idolatrizează, socotindu-l 
omul cel mai bun, mai cinstit și inteligent 
din lume. Conflictul se dezlănțuie încă dim 


prima scenă. Cuibul fericit al lui sir Ro- 
bert este tulburat de apariția diabolicei 
doamne  Cheveley, o  aventurieră fără 
scrupule, ale cărei uneltiri infernale îi re- 
velează lui lady Chiltern un acevăr mon- 
struos : că averea, cariera, situația strălu- 
cită a soțului ei fuseseră clădite pe o înşe- 
lătorie. Pierzindu-şi fericirea, lady Chiltern 
e gata să se cespartă de soțul ei, să rui- 
neze două existențe. Din fericire însă, un 
prieten al casei, lordul Goring, rezone- 
rul piesei — „un tînăr nobil de 34 de 
ani, dandy fără cusur, cel mai bine îm- 
brăcat filozof din istoria gîndirii umane, 
care se joacă cu viața și adoră să fie in- 
teles greşit" — intervine la timp restabi- 
lind echilibrul conjugal. El combate intran- 
sigența puritană a ladiei Chiltern, ple- 
dează pentru o atitudine mai tolerantă, 
pentru un compromis, convingind-o că 
omul, făptură slabă, are nevoie mai mult 
de o înțelegere caritabilă cecit de o con- 
damnare inflexibilă, şi comedia, după a- 
ceastă apologie a indulgenţei, se termină 
printr-un happy-end general: „Mai păs- 
trezi pentru mine dragoste, Gertruda, sau 
numai milă ?"“ îşi întreabă, dus pe gin- 
duri, soția, soțul ideal detronat. „Dragoste, 
Robert, numai dragoste. Pentru noi, începe 
azi o viață nouă“, îi spune ea în replica 


Sorin Lepa (sir Robert Chiltern), Marina Başta (lady Chiltern) şi Valentino Dain 
(viscount Goring) într-o scenă din actul II 

finală, în care se ascunde multă tristeţe, 
şi spectatorul simte de ce... 

Piesa, ce la prima pină la ultima scenă, 
este un splendid foc de artificii, întreținut 
mai ales de lordul Goring, purtătorul de 
cuvint al lui Oscar Wilde. Paradoxal, spirit 
epigramatic, de un umor radios, fluştura- 
ticul lord Goring (care, în timpul „sezo- 
nului”, mu-și permite să fie serios decit 
în prima marţi a fiecărei luni, de la 4—7) 
este totuși cel mai grav, mai lucid și mai 
pur dintre toți eroii. Aparenta lui nese- 
riozitate decurge dintr-un principiu opo- 
ziționist, dintr-o nerespectare sistematică a 


n-ar trebui să spun — declară e] la un 
moment dat. Acică, ceea ce gîndesc intr-a- 
devăr. Asta e marea greşeală a zilelor noa- 
stre : rişti să fii înțeles greşit. Risc deter- 
minat de un consens s , general fals. De 
altfel, aceasta e funcția paradoxului, privit 
ca metodă de cunoaştere, nu ca o aporie, 
ca un impas al raţiunii. Paradoxul ascunde 
un adevăr neprevăzut, sclipitor, tocmai fi- 
indcă fulgeră în norul plumburiu al confor- 
mismului, al ideilor ofilite, așternute ca un 
țesut mort peste argintul viu al gîndirii. 
Şi, într-o lume ipocrit serioasă, formalistă,. 
logica, desigur, îl obligă pe omul lucid să 
ia în răspăr realitatea, să devină citeocată 
neserios — ironia, paradoxul fiind, în acest 
caz, singurul mijloc pentru restabilirea în 
sens invers a celor mai elementare adevă- 
ruri. 

Cum s-a descurcat teatrul din Arad in 
itele complicate ale acestei comedii ? Regi- 
zorul Savel Grunea a căutat să dea spec- 
tacolului o interpretare modernă, prin de- 
gajarea scenei de decor, însă soluția a fost 
hibridă. În primul plan, decorul îndeplinea 
cerințele celui mai riguros naturalism — 
canapele, fotolii, biroul din actul III în- 
cărcat cu toate accesoriile, plus citeva 
scaune în jur —, în timp ce în planul! 
din fund, ieșirile erau realizate simbolic, 
prin simple cadre de uși, prin care eroii 
circulau aerian, ca niște fantome, stirnind 
rumoare în sală. Dezacordul planurilor a 
fost simţit ce public, mai ales în scena în 
care doamna Cheveley „se ascunde“ în in- 
căperea de alături și asistă „invizibilă”, la 
discuția dintre sir Robert și lord Goring- 
Trintirea vasului cu flori, întins de cineva 
din culise, la momentul oportun (în text, 
se. indică trîntirea unui scaun), frizează 
absurdul.Într-o parte a scenei, lucrurile se 


desfășurau normal, în altă parte intervenea 
brusc un vacuum, inutil cerebralizat. For- 
mula nu e cituși de puţin potrivită spiri- 
tului teatrului lui Oscar Wilde. Sărăcia 
decorului, de altminteri, a produs în scenă 
un fel de vraiște, în care actorii, neavind 
de ce să se agațe, evoluau somnambulic, 
grăbindu-se parcă să părăsească centrul 
dezechilibrat al podiumului — atunci cînd 
trebuiau să iasă --, ceea ce îi făcea une- 
ori să-și reia uşurați înfăţişarea din cu- 
lise, cu un metru inainte de a pieri cin 
văzul publicului. 

În ce priveşte interpretarea, cu excepția 
lui Sorin Lepa (sir Robert), actor talen- 
tat, cu o dicțiune plăcută, sigur in gesturi, 
în mișcări, și a Marinei Başta (lady Chil- 
tern), care izbutește să acopere cu multă 
feminitate rolul, restul distribuţiei, cam 
eterogen, s-a comportat modest. Grigore 
Chiriţescu (Earl of Caversham), avind de 
creat tipul unui gentleman bonom, a reali- 
zat mai curind un burtă-verde de vodevil, 
izbitor de autohton. Valentino Dain, în ex- 
trem de dificilul rol al lordului Goring, a 
fost depăşit de text. În loc să ardă ca un 
arc voltaic, a avut debitul pal al unui bec 
de 25 de lumini. Eleganţă în ţinută, dar 
supărătoare mimica îngheţată şi mai ales 
o anumită afectare, o anumită tendință de 
a copia un gen de joc pe care publicul îl 
recunoaște numaidecit. Lady Marckby n-a 
găsit în Viorica Oancea-Julius interpreta 
cuvenită : o dicțiune defectuoasă, machiajul 
neverosimil, tonul, gestul, sacadate, au im- 
piedicat-o să transmită sălii umorul sec al 
personajului. Maya - Indrieş (Mabel Chil- 
tern), juvenilă, simpatică, şi-a declamat ro- 
lul, fără înţelegerea nuanțată a replicilor, 
şi la un plafon vocal prea strident. Doam- 
na Marchmont şi contesa de Basildon (res- 
pectiv Silvia Tabacu, Fana Geică), deco- 
trative. Teodor Daneti, în rolul lui Phipps, 
a creat, nu știm de ce, un tip de valet 
sumbru de piesă polițistă. 

Se cuvine menţionată Coca Ionescu în 
rolul doamnei Chevelev, pentru un anumit 
„Stil temperamental", exagerat însă pe a- 
locuri. Costumele, pasabile; fracurile, în- 
deosebi, ar mai fi trebuit ajustate. În ac- 
tul II, lordul Goring avea pantalonii ne- 
călcați. De remarcat rochia și pălăria doam- 
nei Chiltern, cînd se întoarce de la „Aso- 
ciaţia liberală a femeilor" (actul II, 
scena 1). 

Constantin TOIU 


Scenografia 


Dintre ultimele spectacole pe care le-am 
văzut, Măâtrăguna şi Vrăjitoarele din Salem 
reprezintă, din punct de vedere scenografic, 


două realizări cu totul diferite între ele. 
Pe cind drama lui Arthur Miller, Vrâji- 
toarele din Salem (regia : Sorana Coroamă, 

decoruri şi costume: Toni Gheorghiu), a 
avut decoruri arhitectonice, comedia lui 
Machiavelli, Mătrăguna (regia: Mihail 
Raicu, decoruri şi costume: Toni Gheor- 
ghiu), a fost prezentată într-un decor pic- 
tural, mai precis: grafic. Desigur, amin- 
două piesele, oricît de deosebite ca atmos- 
feră, loc și timp, puteau fi montate in 
decoruri arhitecturale, ca și în decoruri 
picturale, dar optarea pentru soluții sce- 
nografice diferite o socotim cu totul feri- 
cită, ținînd seamă atit de scena pe care 
s-au jucat (Teatrul „C. Nottara“, sala din 
strada C. Dobrogeanu-Gherea), de caracte- 
rul pieselor şi de concepțiile regizorale. 
Într-adevăr, Vrăjitoarele din Salem, dra- 
mă a cărei acțiune se petrece in 1692, în- 
tr-un orăsel din sumbra și puritana Nouă 
Anglie (statul Massachusetts), pe atunci 
aparținind coroanei engleze, are o atmos- 
feră apăsătoare, o acțiune încordată, un 
mediu puritan, care nu a îndrăgit niciodată 
viața liberă, coloritul viu și exuberant, va- 
lorile estetice. De aceea, aici nu avea ce 
căuta picturalul, care înseamnă — în pri- 
mul rind — culoare. Pictorul scenograf 
Toni Gheorghiu a procedat bine optind 
pentru decoruri arhitectonice, foarte puțin 
colorate, dar care — așa cum au fost rea- 


lizate — sugerează viața primitivă și in- 
tunecată a locului. Coloniștii englezi, sta- 
tarniciți peste ocean, nu aveau la încemină. 
mai ales într-un orășel ca Salem, mate- 
riale variate; lemnul, mai mult sau mai 
puțin fasonat, era materialul de căpetenie 
şi numai într-o mai mică măsură, cără- 
mida şi piatra. 

Pereții interioarelor de pe scenă se vä- 
desc a fi din soînduri, iar încăperea unde 
se fac ancheta şi judecarea impriciînaților, 
cu două planuri suprapuse, are o scară 
foarte primitivă, cu drugi și spite de lemn 
nevopsite, ba chiar şi stingaci geluite. pre- 
cum este și podeaua planului superior. De 
asemenea, soba mare din casa soţilor Proc- 
tor sugerează clima friguroasă a locului 
Mobilierul este de asemenea greoi, masiv 
(pat cu baldachin, jilțuri înalte, bănci gi 
mese masive etc.) și în stilul vremii. 

Singurele două inadvertente pe care 
le-am constatat se datoresc probabil execu- 
tării nu în totul fidele a schițelor de de- 
cor. Scindurile sau blănile de lemn care 
acoperă peretii, vrind să sugereze apele 
lemnului, par de sticlă mată, nu de lemn 
— ceea ce la prima vedere nedumerește pe 
spectator. De asemenea, în casa soților 
Proctor personajele circulă prin spatele so- 
bei de cărămidă, care trebuia lipită de 


Schiţă de decor de Toni Gheorghiu pentru tabloul 1 din „,Vrăjitoarele din Salem“ 

Schiță de decor de Toni Gheorghiu pentru ,Mătrăguna“ 


peretele unde sobele sau căminurile își au 
coșul. 

Costumele personajelor, negre sau în cu- 
lori închise, din stofe grele și nu prea ele- 
gant croite, au contribuit la redarea atmos- 
ferei specifice. 

Decorul unic al comediei lui Machia- 
velli, Mâtrăguna, a fost ingenios conceput 
în vederea unei duble finalități: să ser- 
vească o scenă insuficientă pentru un de- 
cor monumental, cu o piaţă în care se 
află o catedrală măreață şi clădiri masive 
şi din care pornesc diferite străzi, iar în 
al doilea rînd, să marcheze totuşi schim- 
barea locului acțiunii (care, la un moment 
dat, se petrece în interiorul catedralei). 
Aici, piaţa din plină Renaștere florentină 
a fost realizată printr-un decor pictat pe 
pinză, în care, pe fondul albastru închis. 
se desprind liniile albe ale portalului, Te- 
restrelor etajere și ale altor amănunte 
arhitecturale, în toate precumpănind arcul, 
dreptunghiul și pătratul, caracteristice Re- 
nașterii. Decorul ocupă partea centrală a 
scenei şi prin două aripi se întinde şi în 
părțile laterale, alcătuind astfel un fundal 
care sugerează atmosfera monumentală a 
locului şi totodată permite costumelor, mai 
colorate, să se desprindă de pe acest fond, 
împlinindu-l cromatic. În primul plan al 
scenei, un fel de poartă vopsită în roșu 
indică (nu prea clar) accesul pe două stră- 
duțe. În fața porții, baldachinul cu frunze 
verzi de mătrăgună, motiv stilizat și răs- 
pindit de altfel și pe pinza ce acoperă 
partea de jos a scenei, pină la picioarele 
spectatorilor, stăruie ca un simbol al pie- 
sei. 


Ideea aceasta de a sugera pictural, mai 
precis : grafic (căci liniile albe ale elemen- 
telor arhitectonice predomină pe fondul al- 
bastru, iar forma cu nervuri a frunzei de 
mătrăgună apare pe baldachin şi la baza 
scenei) o epocă și o aşezare, nu este nouă 
şi chiar la noi a mai fost folosită, dar 
pictorul decorator a ştiut să-i dea amploa- 
rea adecvată și o ritmică foarte sugestivă. 
Există cartoane ale lui Rafael şi ale altor 
pictori din Renaștere, precum și mobilier 
(console, scrinuri, mesuţe cu tăbliile dese- 
mate în negru pe fond gălbui etc.) care 
folosesc un asemenea grafism decorativ, 
foarte sugestiv pentru arhitectura şi între- 
gul stil al epocii. 

Astfel, cu mijloace artistice destul de 
simple şi restrinse, spectacolul a putut su- 
gera atmosfera florentină din vremea lui 
Machiavelli şi da spectatorilor iluzia că se 
află cind în fața catedralei, cînd înă- 
untrul ei — lucru cu putință cînd e 
vorba de Renaștere, în ale cărei clădiri 
uneori şi pereții interiori sint împodobiţi 
la fel ca fațadele. 

Costumele au fost la fel de liber concepu- 
te, uneori cam fantezist, dar pe linia sti- 
lului vremii (mantia cu simboluri medicale 
şi de alchimie a lui Callimaco sugerînd 
profesiunea şi îndeletnicirile personajului). 
Costumele, mai colorate, asigură picturali- 
tatea necesară spectacolului. Autorul lor a 
mers pină la unele amănunte foarte suges- 
tive pentru psihologia personajelor, sau 
pentru poziţia lor comică; de pildă, felul 
cum au fost croite și folosite feluritele pă- 
lării şi capuşoane cu apendice, care uneori 

par urechi de iepure, alteori coarne (messer 
Nicia). 

Singurul costum care ne-a părut prea 
angelic şi idealizant, de un albastru sera- 
fic, a fost acela al comentatorului, care 
— cu un costum mai bine croit şi mai 
strins pe trup — ar fi părut un înger 
pogorit din frescele lui Fra Angelico. Nici 
textul său, nici atmosfera gen Boccacio a 
piesei nu pretind însă un asemenea cos- 
tum. În schimb, costumul călugărului Ti- 
moteo, vătuit şi îngroșat, sugerează şi pe 
plan decorativ caracterul și situația acestui 
personaj, ca de altfel şi pe ale celorlalte. 
Eleganţa oamenilor Renașterii nu s-a dez- 
mințit, mai ales in rochiile femeilor, aici 
formele şi coloritul vestmintelor, coafura 
sau vălăriile sugerind, de asemenea, atit 
epoca, cît şi individualitatea personajelor 
respective. 

În acest spectacol, luminaţia a fost folo- 
sită cu iscusință, ca şi unele atitudini plas- 
tice (plastica spectacolului: N.  Bazaca), 
astfel că din colaborarea regizorului cu pic- 
torul decorator, cu actorii şi cu ceilalți fac- 
tori ai scenei, spectacolul a izbutit să ob- 
țină o adevărată viziune plastică, să-ți 
rămînă întipărit în ochi şi în minte, ceea 
ce nu se întimplă aşa de des la noi. De- 
sigur, viziunea plastică depinde și de jocul 
actorilor ; dacă acesta ar fi fost încă mai 


strălucitor şi mai viu, plasticitatea ar fi 
cîştigat. 

Spectacolul Teatrului Naţional „I. L. 
Caragiale“ cu piesa lui G. Ciprian Omul 
cu mirțoaga (regia: Al. Finți, decoruri: 
Lucu Andreescu, costume: Gabriela Ni- 
țescu-Nazarie) a avut, din punct de vedere 
scenografic, deosebite merite. Decoratorul 
a ştiut să sugereze atmosfera casei de la 
mahala, cu grădină și lumină îmbelşugată, 
iar detaliile interiorului din primele două 
acte erau în nota vremii și sugerau oare- 
care poezie. Podul din actul III a fost 
poate prea bine aranjat, dar — aşa cum 
a fost realizat — oferă actorilór posibili- 
tăți de mișcare prin jocul scărilor, după 
cum încică totodată înălțimea casei, situa- 
ţia personajelor, planurile gîndirii și aspi 
rațiilor lor. Costumele — destul de adecvate 
atmosferei. Încă din primui act, se simte 
însă că rochia soției lui Chirică este mai 
pretențioasă decit interiorul şi decit posi- 
bilităţile financiare ale soțului. 

Spectacolul cu piesa lui Petru Dumitriu 
şi Sania Filip, Romanticii (Teatrul Tine- 
retului, regia: N. Massim, decoruri: Ion 
Mitrici, costume: Ion Mitrici-Olga Scar- 
teanu), nu a avut din punct de vedere sce- 
nografic unitatea necesară. Dacă decorul 
mansardei lui Daniel Cristian a fost izbu- 
tit, sugerînd promiscuitatea vieții poetului 


Schiță de decor de Lucu Andreescu pentru actul III din „Omul cu mirțoaga“ 

Schiţă de decor de lon Mitrici pentru tabloul 5 din ,„,Romanticii“ 


evazionist, atit prin cadrul general cit și 
prin unele amănunte sugestive, în schimb 
nu la fel de izbutit a fost decorul din 
casa unde locuiesc Andrei și Marina. Casă 
de ţărancă maghiară, interiorul lui Erzsébet 
are unele obiecte de ceramică dispuse pe 
pereţi și pe citeva polite greoaie, aparți- 
nind în parte artei populare maghiare, în 
parte celei rominești. Nici mobila nu are 
unitate: scaunele sînt unele vechi, altele 
moderne, iar laviţa este țărănească. Desi- 
gur, decoratorul a căutat să sugereze prin 
acest amestec de stiluri al naționalităților 
conlocuitoare, continua  întrepătrundere a 
obiceiurilor şi artei lor, relații continue ce 
le apropie; dar, oricum, obiectele se pu- 
teau grupa mai armonios, iar ceramica sau 
țesăturile puteau fi mai caracteristice. Cele 
trei farfurii agățate pe peretele din dreapta 
nu produc nici un efect, iar polițele — 
greoaie şi urite, ca și birna de deasupra 
— au vase mari amestecate, la întimplare, 
cu altele de format mai mic și mai sub- 
țiratice. Laviţa nu are desenele şi coloritul 
caracteristic, ci pare o ladă oarecare. În- 
treaga orinduire a mobilelor și obiectelor 
este neglijentă, insuficient gindită, minima- 
lizind personalitatea Marinei. O femeie cu 
problemele și gustul ei și-ar fi orînduit 
îndată un interior mai armonios şi mai 
caracteristic, chiar dacă mobilele țărănești 


se alătură altora cerute de îndeletnicirile 
orășenești ale soțului. 

Lipsa de unitate decorativă apare mai 
ales în felul cum sint montate diferitele 
acte. Pe cind actul I are un decor elai 
borat și complet, destul de corect — în 
actele următoare apar mai mult elemente 
sugestive (o grindă grea, polite etc.), si- 
luete de decor, porțiuni fragmentare de ar- 
hitectură nelegate între ele sau fără tavân, 
ceea ce nu este deloc indicat. Scenogratul 
trebuia să folosească ori percele, şi atunci 
să dea peste tot siluete de decor, ori din 
contra, să ofere numai decoruri complete. 

Nici costumele nu au avut unitate. Unul 
din tinerii sportivi purta o flanelă groasă 
de iarnă, pe cind celelalte personaje erau 
îmbrăcate în haine mai subțiri (în actul 
I), ceea ce sugerează două anotimpuri în 
acelaşi moment al acţiunii. Rochia pe câte 
Marina o poartă în casa țărâncii este prea 
elegantă (are falduri și trebuie să şi-o a- 
ranjeze cind se așează pe scaun). Un cos- 
tum mai simplu, poate „de sport”, s-ar îi 
potrivit mai bine condiţiilor de acolo. Și 
în actul din „interiorul lui Daniel Cris- 
tian, rufele întinse pe sirmă dau un aspect 
naturalist, care nu mai este necesar, aici 
decorul fiind sugestiv şi bine conceput. 

Petru COMARNESCU 

C Aini 


JOCUL ACTORILOR. — Actorii care 
au interpretat piesa au ştiut, fără porniri 
țifnoase spre vecetism, să constituie un an- 
samblu omogen şi, in general, mulțumitor. 
Desigur că cele patru tinere actrițe care 
au avut de interpretat greaua scenă de is- 
terie colectivă, au eşuat În acest punct. Dar 
Natalia Arsenie-Macri în perversa Abigail 
Williams și Tatiana Popa în timorata Mary 
Warren s-au dovedit nu o dată la înălțimea 
unor roluri foarte dificile, cu registre foarte 
variate, pentru a căror interpretare merită 
laude. 

(Radu Popescu, în cronica 
la Vrăjitoarele din Salem — 
Teatrul „C. Nottara”. „„Ro- 
minia Liberă“, nr. 3748.) 


COORDONATELE PIESEI. —  ...cons- 
truită pe o acțiune extrem de redusă, pe 
o mișcare scenică minimă, piesa alcătuită 
din dialoguri vii, cu un miez bogat, pline 
in același timp de umor şi căldură, reu- 
şeşte să infățișeze personaje bine contu- 
rate, situații caracteristice epocii, frămin- 
tări adinci. 

(G. Lăzăroiu, în cronica la 
Take, lanke și Cadir — Tea- 
trul de Stat Sibiu. „Flacăra 
Sibiului”, nr. 2666.) 


s pe e 


CURAT ATRIBUTE ALE TINERE- 
ŢII. — E greu să fii obiectiv în sensul 
cerut de obligaţiile cronicarului faţă de 
spectacolul de teatru. Dar dacă adăugăm 
atributele tinereții  (incă!!) cronicarului 
mulțumit de spectacol, la faptui că au- 
torul e tinăr şi debutează cu o piesă 
reuşită din multe puncte de vedere, că 


regizorul e de asemenea tinăr, dovedind 
inteligență şi talent în piesa cu care de- 
butează, personajele şi interpreţii sint ti- 
neri (unii păşind pentru prima oară p2 
scenă) — atunci poți să fii subiectiv fără 
teamă. Bilanţul este un impuls care nu 
poate fi decit util pentru viitor. 

(M. L., in cronica la Zia- 
riştii — Teatrul de Stat Ba- 
cău. „Steagul Roşu“, Bacău, 
nr. 1188.) 


SUCCESUL  COBORIRII. — Tocmai 
în aceasta constau meritele tov. Ioana 
Baciu, interpreta Mașei, care joacă fru- 
mos, își pune la contribuţie întregul ta- 
lent și reuşeşte să se coboare cu succes 
la comportarea fetiţei de 15 ani. 

(Ioil Virgil, in Articolul 
scris pentru ziarul „Steagul 
roşu", Bacău, nr. 741.) 


UN ABURIT. — Spectacolul ce satiră 
şi umor „Pe trei lungimi de undă“ trece 
prin aburii caustici ai criticii, conducerea 
I.G.L. care neglijează calitatea reparații- 
lor, unele năravuri ale „sportivilor“ din 
tribunele stadionului etc. 

(I. Priponescu, în cronica 
la Pe trei lungimi de undă 
— Teatrul de Stat Birlad. 
„Steagul roşu“, Birlad, nr. 
736.) 


LOCUL II: ACTORII. — Piesa fui 
Miller e o dramă cu conflicte puternice 
şi cu caractere tari, dar este mai ales o 
piesă de atmosferă. E deci în primul rind 
o piesă pentru regizor şi scenograf şi 
abia in al doilea rind pentru actori. 

(Sanda Faur, în cronica la 
Vrăjitoarele din Salem — Tea- 
trul „C. Nottara“. „Steagul 
roşu“, Bucureşti, nr. 825.) 


SE NON E VERO... — ..in convorbi- 
rea cu I. A. Zavadski... aflăm că s-a stat 
de vorbă cu dramaturgul sovietic pe cînd 
a- esta își petrecea concediul la Sinaia... 

(Lector, în Materiale „pa- 
„România liberă”, 

EU TUL IN CRITICA 


O mască vie 


Cei care cunosc ultimele trei realizări 
ale lui George Calboreanu au asistat la 
infirmarea oricăror  preconcepții despre 
„genul“ actorului. Pentru mine, ele au fost 
o lecție vie a ceea ce înseamnă integrarea 
pină la uitarea de sine in lumea interioară 
a eroului, o pildă de artă realistă, o ilus- 
trare a  infinitelor resurse emoţionale de 
care dispune un mare actor. Knurov, Be- 
est, voievodul Ştefan : trei creaţii, trei a- 
notimpuri. Fiecare cu legile sale naturale 
şi cu o substanță specifică a caracterului. 
Atit de străini unul de celălalt, aceşti 
trei eroi au comun adevărul interpretării 
ce li s-a dat, vitalitatea și seva artistică 
abundentă dăruită de actor. 

Vom analiza aici prima din aceste trei 
creații ale lui G. Calboreanu. 

Am în față o fotografie a maestrului, 
înfățişindu-l ca interpret al lui Molei 
Parmionici Knurov din Fata fără zestre. 
Un burghez în virstă, etichetat prin ele- 
ganța vestimentară, cu o ținută glacială ce 
dezminte orice veleități de bătrin Cupi- 
don, care l-ar face un caraghios. Bătrinul 
și bogatul negustor nu este cituși de puțin 
ridicol. Pasiunea lui pentru fiica Oguda- 
lovei nu se traduce prin suspine răgușite, 
prin declaraţii groteşti de dragoste, ori prin 
încercări penibile de a părea mai sprinten 
decit îi ingăduie reumatismul şi obezi- 
tatea. 

Personajul lui Ostrovski face parte din 
burghezia rusă in plină dezvoltare, de la 
finele celui de al XIX-lea veac. Modul său 
de viață cuprinde alte sfere decit lumea 
necioplită a lui Diki, cu miros de votcă 
şi cu apucături sălbatice. Knurov și-a de- 
săvirşit formaţia în contact cu afaceriștii 
rafinaţi din Moscova, Petersburg sau Paris. 


Acolo, a ajuns la conștiința deplină a va- 
lorii sale ca om deosebit de bogat; acolo, 
a devenit infumurat de atotputernicia ba- 
nilor săi, însușindu-și distincția brutală a 
burghezului greu accesibil nu numai oa- 
menilor de rind, dar și confraţilor ceva 
mai rurali, ca Vojevatov. 

Prin  Knurov însă, samavolnicia şi-a 
schimbat numai culoarea. Cizmele greoaie 
şi stofele grosolane au cedat locul ghetelor 
de lac şi fracului impecabil. Dar chiar 
sub această înfățișare nouă, gîndirea și su- 
fletul negustorului încep și sfirşesc cu ace- 
laşi blestemat act de vinzare-cumpărare. 
Instrumentul care ucide deopotrivă bunul 
simț, sensibilitatea și rațiunea a rămas 
neschimbat, doar că şi-a umflat pretențiile: 
e același interes material, urmărit cu ci- 
nism. În economia piesei, Knurov ocupă 
un loc relativ restrins, fiind încadrat în- 
tr-o pleiadă de cupizi și imorali care ucid 
orice speranță de fericire a Larisei Dmi- 
trievna, o fată lipsită de zestre, dar plină 
de calități sufleteşti. 

Socoteala lui Knurov, făcută cu singe 
rece, nu cunoaşte complicaţii : el nu cerşește 
dragostea, ci o cumpără cu bani; a se osteni 
să pară un biet bătrin îndrăgostit ar fi o 
aberaţie : nici o abatere de la felul său de 
viaţă, împărțit între afaceri şi digestie. 
Spectacolul fișicurilor cu ruble îl bucură 
mai mult decit cel al florilor, iar degetele 
sale mingiie monezile, nu strunele chita- 
mei — iată de ce pumnii săi sint puternici ! 
Nu ridicol, ci monstruos şi respinpător se 
relevă Knurov pe parcursul piesei. 

În spectacolul de la Teatrul Naţional 
„I. L. Caragiale”, personajul a devenit 
odios. Nici o alunecare în ridicol, nici un 
indiciu de ramolisment, de senilitate, nici 


9I 


www.cimec.ro 


o încercare de a stirni compasiunea noa- 
stră nu s-au strecurat în regia lui V. V. 
Vasiliev şi în interpretarea maestrului 
Calboreanu. Prima ridicare de cortină oferă 
imaginea unei terase de cafenea, locul de 
întilnire al notabilităților unui orășel de pe 
Volga. Patronul și sluga sa comentează 
obiceiurile înaltei societăți a orașului. În 
felul acesta, este pregătită apariția lui 
Knurov, despre care aflăm că se plimbă 
matinal de-a lungul și de-a latul bulevar- 
dului pentru a-și incita apetitul, sau că 
este foarte tăcut, ca 
orice om cu buzu- 
narul  „doldora de 
milioane“. 

Knurov îsi face 
intrarea călcind apă- 
sat și grav, conștient 
de importanţa sa, ne- 
păsător la  plecăciu- 
nile celor din uşa 
cafenelei. Această ex- 
presie va rămine con- 
stantă, permanentă, 
de-a lungul întregii 
evoluții a  personaju- 
lui. Aceasta nu în- 
seamnă însă o unifor- 
mizare, în creatia lui 
Calboreanu, ci o în- 
truchipare  monolită, 
consecventă, a unui 
caracter care rămine 
în afara oricărei evo- 
luţii: el nu poate > 
manifesta nici un pic 
de induioșare sau în- 
țelegere față de soar- 
ta Larisei, el rămine 
definitiv cristalizat, 
în absenţa oricărei omenii și delicateţe, 
exprimat doar prin cupiditatea și arbitra- 
riul conduitei sale. Compoziţia aceasta are, 
la fiecare apariție a personajului, ceva din 
liniile masive și îngheţate ale unei case de 
bani. Portretul, căruia maestrul Calboreanu 
i-a dat viaţă, se mulează întru totul pe ca- 
racterul cunoscut de noi: o față imobilă, 
cu trăsături greoaie, lipsite de mobilitate; 
buze subţiate și strînse; zimbetul rar și 
silit, privirea compunind o mască a indi- 
ferenţei și disprețului, cu aprinderi care se 
sting deindată. 

Regia a întregit, prin machiaj și costum, 
portretul moral și social al lui Knurov: 
o barbă rotunjită cu grijă, despicată ele- 
gant la mijloc, cilindrul, bastonul și mă- 
nușile albe alcătuiesc: atributele exte- 
rioare ale unui provincial ajuns în contact 
cu suflul nou, de „civilizație al metropo- 
lelor. Printr-un contrast menit să pună în 
evidență intenţiile satirice ale spectacolu- 


lui, atenția spectatorilor este atrasă de bo-, 

G. Calboreanu (negustorul Knurov) 


tinele groase, asemeni: unor jumătăți de 
sferă, ce concentrează parcă în ele întreaga 
grosolănie patriarhală a negustorului: ves- 
tigii elementare păstrate în ciuda efortu- 
rilor de a se îmbrăca după moda pariziană. 

În perspectiva unei concepții limitate asu- 
pra rolului, exista pericolul ca Knurov să 
apară bun şi darnic, animat de o sinceră 
compasiune față de Larisa. Replicile ar 
putea să: confirme, la o lectură neavrofun- 
dată, o atare concepție. lată-l comnăti- 
mind-o în scena cu Vojevatov, din actul 
I: „Biata fatăl Cit 
trebuie să sufere... 
Mai departe: „Păcat 
de biata Larisa Dmi- 
trievna... Păcat“, În 
actul II, de astă dată 
în prezența Ogudalo- 
vei, părerea de rău 
şi îngrijorarea nu mai 
apar în stare pură: 
„O viață  meschină, 
burgheză, plină ce 
lipsuri, ea n-o să 
poată încura. Şi ce-i 
va rămîne atunci? 
Să se istovească, pină 
ce într-o bună zi: 
hop, oftica“. 

Nimic din această 
aparență de  bătrin 
cumsecade și îndato- 
ritor n-a apărut în 
jocul lui Calboreanu. 
Cu cîtă răceală şi 
indiferență rostește el 
replica lui Knurov 
„Sărmana fată !'. În 
discuția cu  Oguda- 
lova, bruma de îngri- 
jorare are o notă in- 
sinuantă, de pregătire perfidă a propunerilor 
„salvatoare“ ce le va face, propuneri ce-i 
rezervau Larisei, de fapt, drumul ruşinii. 

Desigur, Knurov nu are o structură 
complexă, sinuoasă, cu nuanțe multiple. 
Nici o clipă, interpretarea lui Calboreanu, 
sobră, plină de măsură și vigoare artis- 
tică, nu depăşeşte dimensiunile reale ale 
personajului : rigiditatea omului puternic, 
temut, capătă cu fiecare scenă culoarea 
nouă a unei armuri primejdioase, impene- 
trabile. Knurov alternează între două mo- 
duri de manifestare, în funcție de persoa- 
nele cu care are de-a face. În primul rînd, 
disprețul brutal şi grosolănia. lată-l pe 
Knurov deranjat, in timpul lecturii unui 
jurnal franțuzesc, de invitația lui Karan- 
dișev de a-i fi musafir. Surprins de în- 
drăzneala acestui om de nimic, Knurov îl 
măsoară nimicitor cu privirea, apoi răs- 
punde cu mirare şi amenințare în ton: 
„La... dumneata ?'* —  sacadind dispre- 
țuitor acest „dumneata“, sub povara că- 

ruia Karandişev trebuie să se plece. In- 
vitaţia e formulată din nou de Ogudalova, 
iar Knurov se vede silit să consimtă. Ka- 
randişev persistă însă în rolul de gazdă ce- 
remonioasă : „Așa că, sper... . Dar negu- 
storul pune capăt elanului orgolios al ace- 
stui nepoitit, într-o izbucnire aproape vio- 
lentă: „Am spus odată că viu“. Di- 
plomaţia nefericitului logodnic şi-a frînt 
aripile. În al doilea rînd, „onorabilita- 
tea“, politețea rece şi ținuta distinsă, la a- 
dăpostul căreia se răsfață viermele des- 
frîului. Amintiţi-vă cu ce accent de înaltă 
etică în voce îl previne Knurov pe Voje- 
vatov asupra cuvîntului dat, în scena tra- 
gerii la sorți, ca şi cînd ar fi vorba de o 
chestiune de onoare și nu de coruperea 
unei fete ajunsă pe pragul disperării! În 
discuţia hotăritoare cu Larisa, din actul IV, 
Knurov debitează fraze politicoase, aproape 
părintești. Calboreanu le rostește cu o a- 
dincă stimă, atent şi curtenitor, iar ulti- 
mul său gest, înclinarea elegantă şi res- 
pectuoasă a capului, la plecare, trădează un 
veritabil „gentleman“. Toate acestea dau 
personajului astfel conceput de Calboreanu, 
un chip de bestie amabilă. 

Încheind, nu putem trece cu vederea 


subtila și cificila artă a elocinței mute, de 
care dă dovadă maestrul Calboreanu. Pre- 
zența scenică, împietrită, lungile tăceri ale 
lui Knurov vorbesc prin fața şi ţinuta 
actorului. În actul I, agitația din oraș, 
stirnită de sosirea lui Paratov, nu îl atinge 
cu nimic pe Knurov. Dar în indiferența 
ce o afişează, stind nemişcat în fotoliul de 
pe terasă, se poate totuși citi reprobarea 
față de risipa şi luxul de care se face 
vinovat Paratov. În general, scenele mute 
jucate de Calboreanu par a spune : „Vreau 
totul; am totul; pot totul!. 

Urmărind pe Calboreanu în Fata fără 
zestre, am admirat o inteligență scenică 
deosebită, care l-a dus la înţelegerea justă 
a locului ce ocupă personajul în conflict, 
condiție necesară a omogenității spectaco- 
lului. Am admirat ușurința și firescul cu 
care actorul dispune de vocea și tempera- 
mentul său, ambele de intensități vulca- 
nice, subordonindu-le condiției cerute de 
personaj. Am admirat, în sfirșit, prospeți- 
mea creaţiei sale, nealterată de repetarea 
spectacolelor, solicitate cu un rar interes 
de către spectatori. 

Emil MANDRIC 

Hin semnării 


O metodă actuală 


Se spune că, discutindu-se odată despre 
vechile statui grecești dispărute poate pen- 
tru totdeauna, un om de spirit ar fi replicat 
că pierderea n-ar fi ireparabilă dacă sta- 
tuarii ar fi păstrat cu grijă şi la locul lor 
feliile şi firimiturile de marmoră dezlipite 
la facere ce pe trupurile acestor statui. 
Folosite ca un fel de matrițe, toate tiri- 
miturile și feliile ne-ar fi ajutat să recom- 
punem astăzi cu fidelitate capodoperele 
despre care vorbesc cu încîntare memoria- 
liştii vremii. 

După cum se ştie, oamenii de spirit nu 
ascund totdeauna adevărul, mai ales dacă 
se ţine seama de cota de analogie și de 
expresie figurată a vorbelor lor. Iar cînd 
sfatul lor rămîne unica resursă pentru 
înfruntarea trecerii vremii, el cîștigă si 
multă valoare practică. Să trecem de la 
generalitate la concret. Să deschidem ușa 
și să urcăm scara spre Muzeul memorial 
„C. I. Nottara şi C. C. Nottara“, inaugu- 
rat astă toamnă în București. 

Generațiile care intră astăzi in maturi- 
tate l-au putut cunoaşte nemijlocit pe al 
doilea și mult mai puțin sau de loc pe 
primul. Despre C. C. Notara, muzicianul, 
şi-au spus și își vor spune cuvintul auto- 
rizat oamenii de muzică. Totuși, nu com- 
petența, ci mai mult elanul ne îndeamnă 
să vorbim despre primul. 

Ştim despre el că a fost actor eminent, 
că a interpretat peste 700 de roluri, că a 
fost profesor la conservator și director de 
scenă, că el era dintre cei cîțiva oameni 
fără de care nu se poate închipui viața tea- 
trului rominesc vreme de peste cincizeci de 
ani. 

Organizatorii muzeului s-au străduit să 

mențină pe de o parte caracterul de lo- 
cuință particulară al muzeului și, pe de 
alta, să prezinte publicului o- profu- 
ziune de documente despre viața marelui 
om de teatru. 

Citeva fotografii ni-l înfăţişează, să zicem 
așa, în „civil': sint puţine și de la înce- 
putul vieții; cele mai multe sînt fotografii 
ale rolurilor sale, ale rolului său în tea- 
trul rominesc. Se găsesc şi manuscrise de 
ale lui — planul unui curs de dicţiune și 
învățămînt teatral, amintirile, scrisori, pre- 
cum și testamentul care cere o înmormin- 
tare simplă ș. a. 

Două grupuri de exponate domină încă- 
perile. Primul grup îl constituie cărțile. 
Vitrinele cu cărți au fost amenajate pre- 
tutindeni unde se putea. N-au încăput însă 
în ele — precum ni se spune — toate 
cărțile, toate cele 6.388 de volume pe care 
le-a lăsat actorul. Acest om de teatru ci- 
tea, firește, cărți şi reviste de teatru. A- 
bundă operele dramatice și scrierile despre 
teatrul romînesc în ediții de epocă, precum 
și dramaturgia și lucrările de teatru în 
limba franceză. Sint printre ele cîteva e- 
diții rare. 

Măsura înaltei preţuiri pe care o acorda 
C. 1. Nottara teatrului se vede și cin ima- 
ginea complexă ce și-o făcea el despre ac- 
tivitatea teatrală. Profesorul de  dicțiune 
avea cărţi în care graiul e studiat în va- 
riatele iui condiţii fizice și psihice. Pen- 
tru a cunoaște mimica, el a recurs şi la 
lucrarea lui Darwin despre Expresia sen- 
timentelor. E bogată colecția de lucrări 
asupra istoriei teatrului universal. Multe 
studii de costume, de arhitectură, de pic- 
tură... 

Dar nu numai atit. Scrierile memoria- 
listice, istorice, literare, sociale, politice 
— ai zice: fără legătură cu teatrul — 

ocupă un spațiu preponderent și faptul nu 
e fără semnificaţie. 

Al doilea grup de exponate îl constituie 
biletele, scrisorile, diplomele, adresele ofi- 
ciale, imnurile provinciale închenărate și 
tipărite cu bronz, omagiile festive, picturile, 
covoarele, vitrinele, ceramica, fotografiile 
cu dedicaţii — oferite lui C. I. Nottara în 
timpul vieţii de colegi ramini și străini, 
elevi, spectatori, instituții și care toate îi 
strigă numele ca un cor imens. 

Laudele la adresa actorului — corecte 
sau stingace din punct de vedere grama- 
tical — au toate expresii de proporții 
uluitoare.  Admiraţie, dragoste,  recunoș- 
tință, stimă îi adresează nu numai cetățe- 
nii simpli din diverse orașe, ci şi actori 
de seamă, ca Maria Giurgea, Gr. Carussi, 
P. Gusty, Ion Şahighian, Olimpia Z. Bir- 
san ş.a. „Scumpului maestru, marelui tra- 
gecian, marelui profesor de teatru şi de 
omenie“ — îi scria Agepsina Macri- 
Eftimiu. 

Un simțămînt firesc te cuprinde: îl aş- 
tepți pe maestru să de la etaj, 
spre a-și primi vizitatorii. Cum va arăta ? 
Un bust postum ål prezintă statuar, singur 
şi dominant, cum poate n-a fost el nici- 
odată. Miile de volume, milioanele de gîn- 
duri, sutele de roluri l-au împiedicat, de- 
sigur, să se privească serios cu ochii ex- 
taziați ai admiratorilor. 

Iată-l apoi ascuns, cum i-a plăcut lui, 
sub sute de chipuri surprinse de obiectivul 
fotografic dincolo de cușca în formă ce 
scoică a vechii scene a Naţionalului. Sint, 
printre altele, chipuri de greci, romani, 
italieni, francezi, englezi, ruși şi mai ales 
români. 

Chipul actorului în toate aceste roluri 
ni se pare contemporan, deși unele cos- 
tume şi mai ales decoruri din piesele isto- 
rice aduc mai de grabă cu unele gravuri 
istorice de fantezie ale lui Asaki, decit cu 
ce ne închipuim noi azi a fi înfăţişarea 
istorică sau scenică a tablourilor respec- 
tive. 


La asta a contribuit desigur nu numai 
slăbiciunea aparatului fotografic, ci şi, 
adesea, concepția și viziunea regizorală a 
spectacolelor respective. Se pare intr-ade- 
văr că nimic — nici chiar moda feminină 
—: nu poartă mai puternic culoarea și 
apoi patina vremii respective decit rea- 
lizările scenice ale spectacolelor. 

Dintr-atitea documente și relicve, cesi- 
gur, îl putem cunoaște pe C. I. Nottara. 
Ele tind a fi acea matriță din care s-ar 
putea reconstitui nenumărate statui-c6pii 
ale actorului. Vizitatorii muzeului pleacă 
acasă avind fiecare în minte cite o astfel 
de statuie. Ea, însă, este inertă. Pentru 
eternizarea actorului, materia neinsuflețită 
rămîne neindestulătoare. 


Prins cu invizibile fire de spectacolele 
pe care le-a insuflețit, C. I. Nottara se 
cufundă, an de an mai mult, în trecut. 
Cit de tragic sună, in această perspectivă, 
cuvintele actorului: „Eu n-am avut altă 
viață în afară de ceea din teatru“. Căci 
dacă viaţa obișnuită își păstrează continui- 
tatea, simțul identității peste ani și de- 
cenii, în schimb, viața teatrului, socială şi 
nu biologică, stă mai mult sub semnul 
mutaţiei şi al trecerii pe fragmente minime 
in trecut. 

A acceptat, oare, Nottara, care știa 
multe, destinul acesta constituit în sub- 
strat grav al atitor succese strălucite? 
Dintr-un copac care arde, mai rămine ce- 
nușa : ce rămine din instrumentul acto- 
rului ? 

Am asistat la inaugurarea muzeului. 
Despre C. I. Nottara, au vorbit Ion Mano- 
lescu și I. Şahighian, prieteni și elevi ai 
maestrului. Din cuvintele lor, s-a putut 
reține, pe lingă elogii, convingerea că to- 
tuși C. I. Nottara n-a murit cu totul. 

Comentind parcă inscripția de sub bus- 
tul postum, I. Manolescu a arătat că C. I. 
Nottara și-a transportat întreaga-i umani- 
tate în teatru, iar acolo a fost ma: mult 
om decit actor. 

În cuvinte vibrante, I. Şahighian a com- 
parat pe Nottara cu un copac miraculos 
care,  pierzindu-și trunchiul, continuă să 
trăiască prin şi în ramurile și în ramu- 
rile ramurilor sale. 

Se pare că I. Șahighian avea dreptate. 
Cu geniul său, actorul Nottara a știut să 
salveze din calea timpului ce avea el mai 
bun : arta sa, înpărtăşind-o multor gene- 
rații ce tineri. Prin tinerii lui elevi de 
altădată, azi maeștri ai scenelor noastre, 
Nottara continuă să trăiască, nu într-una 
ti în mai multe case, nu numai în docu- 
mente și relicve, ci pe scene, așa cum a 
vrut el. 

Metoda Nottara își mai păstrează ac- 
tualitatea. 

G. DĂIANU 


Elogiul muncii 


Nu e artist emerit și nu e dramaturg, 
nici director de teatru sau secretar literar 
nu e, sau măcar mașinist-șef, ci numai 
simplu maşinist — adică minuitor de de- 
coruri — la Teatrul Naţional din Cluj. 
Numele lui nu e lega: de nici un eveni- 
ment semnificativ în istoria teatrului cln- 
jean, nu trezește asociaţii cu mari întru- 
chipări de personaje şi, dincolo de am- 
bianța actoricească din orașul său, cine-l 
cunoaște ? ! Totuși, Carol Mona a fost 
obiectul unei festivități de particular re- 


lief. Actorii, regizorii, tehnicienii şi oa- 

menii de artă din Cluj au ţinut să săr- 
bătorească 40 de ani de, activitate ai co- 
laboratorului lor. Carol Mona a primit, de 
la masa festivă, salutul și dovada de re- 
cunoştinţă a întregii mişcări artistice din 
orașul său. Rind pe rind, colegii săi au 
evocat episoadele unei vieți modeste, că- 
ruite integral și definitiv scenei. S-au 
rostit cuvinte simple şi cuvinte meşteșu- 
gite şi cu toate că uneori retorica a adău- 
gat inutile flori de hirtie, simțămintele au 
fost totdeauna sincere, simpatia mereu 
proaspătă. Ca un fir director, din fiece 
cuvintare a răzbătut meritul unei activi- 
tăți pline de abnegaţie, de pasiune pentru 
teatru : de 40 de ani, Carol Mona, încă 
în plină vigoare, a fost martorul tuturor 
succeselor și, bineinţeles, al infringerilor 
insemnate pe  răbojul Naţionalului ch- 
jean. 

Un actor poate fi întrebat în cite piese 
şi-a adus contribuţia şi va răspunde, după 
virstă şi experienţă : trei, zece, douăzeci. 
La aceeaşi întrebare, mașinistul Caral 
Mona poate răspunde cu mindrie: În 
toate! Şi dacă nu se poate vorbi, la el, 
de realizări specific artistice, avem în 
schimb contravaloarea unei hărnicii de a- 
proape o jumătate de veac. Elogiul adus 
lui Carol Mona este însuși elogiul muncii. 

De aceea îl felicităm și noi, din toată 
inima, în aceste pagini. 


Prime sondaje 


Cu opt caiete la activ, revista noastră 
e încă tînără, își caută configurația defi- 
nitivă, încearcă soluţii de ton și de formă, 
în tendința limpede de a-și dobîndi ți- 
nuta, ca expresie fidelă a vieţii teatrale 
românești. E clar că, în acest sens, verifi- 
carea eforturilor și realizărilor se poate 
face în primul rind prin consultarea citi- 
torilor. Dar aceștia formează un tot destul 
de variat, diferențiindu-se în straturi deo- 
sebite prin interes, receptivitate, discernă- 
mint. Am început, de aceea, prin a cere 
părerea  cititorilor-actori şi regizori, cei 
mai direct interesați de activitatea revistei, 
care e în mare măsură oglinda lor. 

De fapt, e vorba mai mult ce spicuiri, 
de sondaje în opinia actoricească şi mai 
puțin de consfătuiri cu caracter de ample 
dezbateri. (Deocamdată am stat de vorbă 
doar cu oamenii de teatru de la Constanţa, 
Oradea și Cluj. Deși exprimate în locuri 
îndepărtate între ele, opiniile celor solici- 
taţi au fost, mai totdeauna, asemănătoare, 
după cum foarte apropiate le-au fost și 
deziceratele și sugestiile. 

Încercăm să le redăm, sistematizindu-le 
după frecvenţă și intensitate. 

— Revista e difuzată defectuos, pătrun- 
zind într-un număr prea limitat de exem- 
plare în oraşele amintite (mai ales la 
Cluj) și devenind inaccesibilă unei ma- 
jorități de actori ; 

— viața teatrelor din regiuni nu e des- 
tul de prezentă şi reflectată in paginile 
revistei; nu au fost urmärite îndeaproape 
efectele Decacei din 1956; 

— revista ar trebui să publice „me- 
dalioane"' asupra marilor actori romini din 
trecut ; 

— e utilă publicarea de informaţii 
mai cuprinzitoare și mai adinci asupra 
problemelor și realizărilor mișcării teatrale 
din ţările socialiste și din apus; 

— revista să cuprindă articole de spe- 
cialtate privind arta machiajului, truca- 
jului, costumării, mișcării scenice etc. ; 

— pe lingă iniţiativele de pînă acum, 
revista să încerce să organizeze, eventual 
în colaborare cu alte instituţii, unele ci- 
cluri de conferințe literare și de specia- 
litate pe lingă teatrele din provincie; 

— revista să ia inițiativa creării unui 
Anuar al teatrului în R.P.R.; 

— fiecare caiet al revistei să conţină 
cel puțin o semnătură din regiuni (chiar 
să găzduiască pe rînd cuvîntul oamenilor 
de teatru din întreaga țară); etc., etc. 

E lesne de înţeles că opiniile au fost 
mult mai numeroase. În general, ele s-au 
rostit cu simpatie și satisfacție, dar această 
adeziune generoasă nu va face ca revista 
să-și încetinească pașii spre perfecţionare. 
Din cele aflate la consfătuiri, revista va 
folosi fiecare sugestie pozitivă şi. mai 
ales, realizabilă fiindcă nu tot ce s-a 
cerut poate fi imediat îndeplinit. Oricum 
— după aceste trei consfătuiri şi înaintea 
altora, mult mai largi, ce se vor orga- 
niza — se pot desprinde numeroase idei, 
sugestii şi concluzii, interesind nu numai 
revista, ci și pe toți cei care participă 
într-un fel la viaţa teatrelor noastre. După 
cum s-au desprins idei și sugestii din ana- 
lizele făcute diferitelor caiete ale revistei 
în presă, analize ce stau și ele perma- 
nent în atenția noastră. 

Deocamdată atit, după primele sondaje... 

FI. P. 


Declaraţii posibile 
şi declaraţii imposibile 


Povestește directorul Teatrului ce Stat 
de la Petroşani: 

„Cind ne-am gindit să pornim la sate, 
să cutreierăm satele pe unde n-a trecut 
niciodată vreun teatru, am avut o stringere 
de inimă. Cum ne vor primi oare? Şi 
ne-au primit așa cum nu ne-am fi putut 

închipui. În primul din aceste sate, de în- 
dată ce s-a lăsat amurgul, am văzut aprin- 
zindu-se pe dealuri sute de felinărac:: 
insoțeau oamenii care veneau la teatru, 
imbrăcați în haine de sărbătoare, depășind 
cu mult ca număr puterea de a-i cuprinde 
a sălii căminului cultural, purtind în legă- 
turi de mină daruri pentru artiştii care so- 
siseră la ei. Impresionaţi adinc, actorii 
au jucat ca niciodată. Emoţionaţi, spec- 
tatorii i-au răsplătit cu cea mai adincă 
şi fierbinte mulțumire a sufletului lor. Vom 
face de-acum încolo totdeauna turnee la 
sate — și nu vom lăsa nici un sat din 
regiune fără spectacol teatral". 

Zice tovarășul Gabor, actor la secția 
maghiară a Teatrului de Stat din Ora- 
ea : 

„Ceea ce mă tulbură nespus, de cite ori 
mă intilnesc cu spectatorii-țărani, în turneele 
noastre la sate, este participarea lor extra- 
ordinară la întimplările de pe scenă. Noi 
am jucat la sate, cu un succes de mare 
anvergură, ÎIntrigă şi iubire de Schiller. 
Mă uitam cite-o clipă, cu coada ochiului, 
în sală și vedeam șiroind lacrimile pe o- 
brajii bărbaţilor, femeilor, copiilor, zgu- 
duiți de nenorocirea bietei Luisa Miller. 
Am încercat, poate, cea mai mare satisfac- 
ție a vieţii mele de artist, cînd, intr-o 
comună, la sfirșitul spectacolului, mi s-a 
atras atenția că un grup de flăcăi vin- 
joşi mă așteptau să se răfuiască pentru 
totdeauna cu mine: interpretam pe intri- 
gantul Wurm și ei nu puteau să-i ierte 
personajului purtarea lui ciinoasă. Pină la 
urmă, ne-am împrietenit — și am ciocnit 
pahare, bineînţeles... Nu m-aş putea lipsi 
de plăcerea de a mă întilni cu publicul de 
la sate“. 

„Spectatorii săteni — spune tovarășul 
Jivan, secretarul organizației de partid de 
la Teatrul de Stat din Arad — primesc cu 
mare bucurie trupa noastră de turneu. A 
devenit tradițională această trupă. Toţi ac- 
torii fac parte din ea, prin rotaţie, şi ea 
se află tot timpul prin satele regiunii, fiind 
totdeauna așteptată, totdeauna răsplătită. 
Oamenii satului constituie un public admi- 
rabil, credeți-mă, merită neapărat să li se 
dea reprezentații la ei acasă. După o ase- 
menea reprezentație, unii se vor sui în 
tren și vor veni la oraș, la viitoarea pre- 
mieră ; alții vor înființa o echipă la ei 
în sat sau o vor mări pe cea existentă 
și ne vor cere un instructor... 

Se pot reproduce asemenea declarații 
făcute de membri ai colectivelor teatrelor ce 
stat din Bacău, Piteşti, Ploești, Constanţa, 
Timişoara şi altele. 

Nu se pot reproduce asemenea decla- 
rații ale teatrelor Naţional, Municipal, Ar- 
matei, Tineretului, din Capitală. Ele n-au 
„regiune“. Își amintesc că în jurul Bucu- 
reştiului există sate şi săteni, numai din 


7 — Teatrul nr. 2 


cind in cind. Frumoasa inițiativă a Muni- 
cipalului din anul 1954! Frumoasele spec- 
tacole ale Teatrului „Nottara“, date în re- 
giunea București în anul 1955! Admira- 
bilele intenţii de a călători peste barieră 
ale Teatrului Tineretului din anii din 
urmă!  Splendidele deplasări trimestriale, 
făcute cu atita vilvă şi cu ati: de puţină 
cheltuială de forțe artistice ale Teatrului 
Naţional ! Tulburătoarea izolare citadină a 
Teatrului de Operă şi Balet, ale cărui 
generaţii tinere de cintăreţi și dansatori 
vor deosebi din ce în ce mai greu o oaie 
ce o capră și un ştiulete de porumb de un 
morcov adult ! 

Şi cu toate acestea, cît de mult sint aş- 
teptate, ce mul: ar putea să facă și cit 
de bine ar face, dacă ar face tot ceea ce 
trebuie... 

vV. 8. 


Regizorul şi „trupa“ 


Termenul teatral „trupă” a fost încetul 
cu incetul inlocuit din limbajul nostru tea- 
tral. Sint, poate, în curs de dispariţie și 
alți termeni: vedetă, cabotin etc., etc. 
„Trupă” sugerează ceva din teatrul de odi- 
nioară, din teatrul vechi in care unul era 
proprietarul (patronul), omul cu bani şi, 
dacă se întimpla, și cu oarecare platformă 
artistică. „Trupa domnului Nae Vasilescu?!" 
„Fac parte din trupa maestrului X"... 
„„Simbătă seara, soseşte în localitate trupa 
lui Y... Două vagoane cu decoruri, 30 de 
balerini, 8 artişti!“ 

Trupele nu mai există, din fericire. Şi 
totuşi... 

Aţi observat, desigur, că sînt anumiţi re- 
gizori care joacă mereu cu aceeași... (era 
să spun: trupă), cu aceiași actori... Nu- 
mai de la artişti emeriți in sus, sau, dacă 
„e tineri”, atunci trebuie să fie laureați ai 
concursului tinerilor actori, absolvenți cu 
diplome excepționale și înzestrați cu... no- 
roc. Termenul, e drept, pare cam... mistic. 
L-a rostit, însă, odată și marele actor so- 
vietic Cerkasov, cu un zîmbet în coltul 
gurii, la Institutul de Teatru din Bucu- 
reşti, cu prilejul unei intilniri cu studenții. 
Spunea el că, pentru a izbuti în teatru, un 
tinăr trebuie să aibă și puțin noroc. [No- 
roc pentru a fi încadrat în... (din nou era 
să spun: trupă) vederile regizorului, com- 
pletăm noi]. 

Unii spectatori care frecventează asiduu 
spectacolele ar putea chiar pronostica (cu 
12 rezultate sigure) o distribuție, dacă li 
s-ar anticipa regizorul. 

Aceiași mari actori, aceeași mare plorie 
perpetuă a regizorului ! 

Am avut ocazia să parcurg lista cu nu- 


_mere de telefon de la poarta Teatrului 

Naţional „I. L. Caragiale“. 
neutilizaţi în distribuții |... 

Un început a fost făcut cu Omul cu 
mirțoaga — şi este salutar. Pe afișul spec- 
tacolului, am reîntilnit nume aproape uitate 
de actori... Însuși titlul piesei pare aproape 
un simbol... Se poate cuceri „austriacul şi 
cu alergători ale căror nume nu sint pe 
buzele tuturor ! 

La cite teatre nu există măcar embrionul 
unei asemenea „trupe“ ! Printre „puținii 
imimoși care „riscă“ e și Ion i : el 
nege ar Aiara geie a de diverşi ac- 

tori... chiar dacă riscă uneori. 

La urma urmei, regizorul are dreptu. 
să-și aleagă actorii pe care îi vrea pentru 
un spectacol. El ar putea spune semnata- 
rului acestor rînduri: „Dacă nu-ți place, 
pune dumneata piesa în locul meu |" 

Și eu i-aș răspunde: „„Atunci, ai scrie 
dumneata în locul meu, aceste rinduri!" 

AL P. 


Ciţi actori 


Scriitorii la teatru 


O împrejurare oarecare ne-a reunit pe 
mai mulți scriitori de teatru. După epui- 
zarea formulelor de politețe: „Ce mai 
faci ?", „Ce mai scrii?“ etc., discuţia s-a 
înnodat în mod firesc în jurul unora din 
ultimele premiere. 

— Ați văzut 
trebat unul. 

— Nu! Am citit cronicile apărute — 
a răspuns altul, în numele tuturor. 

Aici, a început să fiarbă cazanul vrăjit 
al comentariilor „colegiale”. Dar nici unul 
din cei de faţă n-a putut emite o părere 
personală asupra piesei şi asupra spectaco- 
lului. Nici unul m-o văzuse. 

— Dar de Ziariştii, ce spuneţi ? 

De data aceasta, terenul era mai propice 
pentru enunțarea unor opinii proprii, in- 
trucit piesa fusese radiodifuzată. 

Totuşi, pînă la urmă, nu s-au conturat 
decit aprecieri aproximative. Concluzia ge- 
nerală a fost că, pentru a-ți putea’ forma 
o părere cit ce cît obiectivă, e necesar... 
să vezi un spectacol. Redat pe calea un- 


Romanticii ? — a in- 


delor, spectacolul este văduvit de un ele- ` 


ment esențial, cel vizual, şi, ca atare, apre- 
cierile nu pot fi decit incomplete. 

Venind apoi vorba despre Vrăjitoarele 
din Salem, unul din cei prezenţi a inceput 
să-și expună punctul de vedere în legă- 
ură cu nivelul regiei şi interpretării. Dar 
abia a apucat să rostească două fraze, că 
a și fost întrerupt: 

— Dar ce, ai văzut spectacolul de la 
„Nottara“ ? 


— Nici vorbă! 

A urmat o tăcere admirativă, ruptă de-e 
întrebare timică : 

— Păi... cum asta? Că nu prea se gă- 
sesc bilete. 

— Să vedeţi! — a lămurit cel intre- 
bat. —  Cumnata mea se ocupă pe linie 
sindicală cu difuzarea de bilete la între- 
prinderea unde lucrează. Aşa că... 

Întimplarea, chiar dacă este pe alocuri 
îngroșată, înfăţişează totuşi o stare de lu- 
cruri. Scriitorii și — ceea ce e mai re- 
gretabil — dramaturgii, în marea lor ma- 
joritate, nu prea merg la teatru. 

Cauzele sînt multiple și vina este în 
parte şi a lor. Dar nu numai a lor. De 
foarte multe ori, cele mai bune intenţii se 
fring de imposibilitatea procurării bilete- 
lor, de îndelungate așteptări pe la ghișee 
etc. 

Scriitorul ar trebui să aibă putinţa de 
a-și procura bilete la spectacole prin insti- 
tuția de care depinde din punct de vedere 
profesional — prin Uniunea Scriitorilor. 

Ar mai fi și altă soluție. Ne amintim că, 
acum cîțiva ani, secția de dramaturgie a 
„Uniunii“ îşi invita în mod stăruitor mem- 
brii să vizioneze spectacolele organizate 
special, împreună cu directorii de teatre, în 


„vederea unor eventuale is în plena- 


rele secţiei. 

lată o activitate care ar mai însufleți 
puțin secția respectivă și ar vindeca-o, 
poate, de debilitate. 

În sfîrșit, mai este o chestiune. La tea- 
tre, funcționează aşa-numite servicii de 
protocol, care întocmesc liste de invitați la 
premiere. Criteriile după care sint întoc- 
mite aceste liste sint labile și discutabile. 
În orice caz, ar trebui revizuite, pentru ca 
la premiere să nu întilnim, în afara per- 
soanelor care prin calitate oficială ori în- 
deletnicire trebuie să fie prezente, și in- 
vitați care n-au nici un fel de legătură cu 
arta în general și cu teatrul în special. 
În schimb, sint omiși oameni care, prin 
întreaga lor activitate, merită și trebuie să 
li se facă cinstea de a fi poftiți la pre- 
miere, sînt omiși scriitori și, mai ales, dra- 
maturgi. Un început bun în direcția revi- 
zuirii acestor liste a fost făcut la Tea- 
trul Muncitoresc C.F.R. Giuleşti. Exemplul 
trebuie urmat, cu colaborarea uniunilor de 
creatori. 

Dacă — aşa cum spunea Gogol — e 
adevărat că teatrul nu e numai o tribună 
ci şi o catedră, deci o adevărată școală, 
trebuie atunci să ne străduim pentru „„Șco- 
larizarea“ oamenilor de artă și îndeosebi 
a scriitorilor de teatru. 


Ştefan TITA 

Un succes al dramaturgiei romine 


În decursul Lunii prieteniei romino- 
sovietice, Teatrul Central al Armatei So- 
vietice și-a deschis noua stagiune prezen- 
tind în premieră comedia lui Tudor Mu- 
şatescu Titanic Vals. Pus în scenă ce A. 
Şatrin, spectacolul a întrunit o valoroasă 
distribuţie, în frunte cu K. Nassonov (Spi- 
rache), L. Dobrjanskaia (Dacia), L. Feti- 
şova (Miza), L. Persianov (Traian), F. 
Alekseeva (Gena) și alții. 

Primită cu deosebit interes de publicul 
spectator, piesa a trezit un larg ecou în 
presa sovietică. Astfel, sub semnătura lui 
VI. Pimenov, ziarul ,„Sovetskaia Kultura“ 
nr. 135—1956 publică o amplă cronică 
asupra spectacolului. 

„Această piesă — scrie Vl. Pimenov — 
care biciuește, cu inteligență şi haz, fățăr- 
nicia şi corupția societății burgheze, a fost 
scrisă incă în anul 1930, dar ea nu şi-a 
pierdut nici astăzi ardoarea combativă, as- 
cuţita notă satirică în zugrăvirea burghe- 
ziei, nici simţul cald de omenie, atunci 
cind e vorba de relatarea vieţii simplilor 
oameni muncitori, a căror cinste şi înaltă 
moralitate contracarează cinismul și rapaci- 
tatea bogătanilor“. Referindu-se la tema şi 
construcția piesei, Vl. Pimenov relevă: 
„Povestea familiei lui Spirache care s-a 
trezit cu o moştenire, a Genei care a 
luat  asupră-şi păcatele surorii sale — 
ce a dat viaţă unui copil nelegitim — a 
felului în care familia îmbătată de bogă- 
ție il împinge pe Spirache spre deputăţie, 
a suferințelor pe care le îndură clarvăzăto- 
rul şi cinstitul Spirache — constituie 
acțiunea vie, deloc artificioasă a comediei 
care în cele mai bune scene ale ei se 
apropie mult de tradiţiile clasice ale satirei 
de moravuri caragialeşti”. 


măeridiaune 


Colectivul artistic care a dat viață scenică 
piesei și, în primul rînd, regizorul au consi- 
derat lucrarea lui Tudor Mușatescu „....0 co- 
medie de moravuri în care notele lirice 
se alătură accentelor satirice, psihologia 
oamenilor  dezvăluindu-se prin mijlocirea 
unor detalii de viață imponderabile...". 

Centrul de greutate al spectacolului l-a 
reprezentat personajul Spirache, care a gă- 
sit în K. Nassonov un interpret plin ce 
înțelegere şi sensibilitate. Coordonind ar- 
monios întreaga gamă a acțiunilor fizice cu 
psihologia personajului interpretat, K. Nassa- 
nov a creat un Spirache plin de umanism, 


Afișul Teatrului Armatei Sovietice din 
Moscova la „Titanic Vals“ 

Scenă din „Titanic Vals“ la Teatrul Armatei Sovietice din Moscova 


animat de „dragoste de muncă, pătruns 
de credința că cinstea și munca sint inse- 
parabile”. 

Aceeași înțelegere faţă de sensurile pie- 
sei au dovedit-o şi ceilalți interpreți care, 
îmbinind în jocul lor modalităţile specifice 
comediei cu accentele de autentic drama- 
tism, au reușit să ridice la valoare de ge- 
neralizări sociale unele trăsături de caracter 
ale personajelor. 

„Bogatul cromatism — subliniază autorul 
cronicii —, varietatea modalităților folosite 
pentru a da viață personajelor, armonioasa 
îmbinare dintre grotesc și elementele de a 
devărată și convingătoare viaţă fac ca 
munca actorilor tineri și a celor experi- 
mentați sau a maeștrilor virstnici să de 
vină interesantă, plină de miez şi pildui- 
toare pentru mulți dintre colegii lor de 
scenă“, 

Un prețios sprijin a găsit regia în pic- 
torul scenograf B. Efimov, care. vădind o 
deosebită înțelegere față de subtextul pie- 
sei, a contribuit substanțial la crearea 
unui cadru plastic corespunzător actiunii 


scenice, 
„Spectacolu! Teatrului Central al Arma- 
tei Sovietice — conchide Vl. Pimenov — 


care şi-a început viața scenică în zilele 

Lunii prieteniei romino-sovietice, stă măr- 
turie că legăturile culturale dintre popoarele 
noastre sint tot mai strinse". 


Roadele unui schimb 
de experienţă 


Turneul Teatrului Popular din Varna 
la Constanţa şi cel al Teatrului de Stat 
din Constanţa la Tolbuhin şi Varna se 
cer considerate, mai ales astăzi cing re- 
zultatele pot fi cumpănite, în întregul lor, 
drept promițătoare începuturi ale unei mai 
bune cunoașteri reciproce pe planul mis- 
cării teatrale. Mai mult decit simple vizite 
de curtoazie, mai mult decit obișnuite spec- 
tacole de teatru, cele două turnee au con- 
stituit o amplă şi sistematică luare de con- 
tact cu problemele mișcării teatrale din am- 
bele ţări, dar mai ales au fost prilejul 
unui sincer și binevenit schimb de expe- 
riență între două teatre regionale care, cu 
această ocazie, şi-au descoperit similitu- 
dinea preocupărilor şi problemelor. 

Ecourile pe care cele couă turnee le-au 
trezit la noi în țară și cu deosebire am- 
plele relatări publicate în presa bulgară 
în legătură cu Teatrul din Constanţa și 
problemele teatrului romînesc, ne întăresc 
convingerea că aceste turnee au corespuns 
întru totul aşteptărilor. 

În zilele cînd actorii constănţeni pre- 

zentau pe scena Teatrului Popular din 
Varna Citadela sfărimată de Horia Lovi- 
nescu, Ciinele grădinarului de Lope de 
Vega şi Floricica purpurie de Karnauhova. 
„în paginile ziarului „Narodno Delo“, sub 
semnătura lui Alexandr Hadjihristov, direc- 
torul: Teatrului Popular cin Varna, apărea 
articolul „O pildă de prietenie frățească 
şi similitudine de concepţie în artă |. 

„Stinghereala resimțită: de actorii noştri 
— scrie A. Hadjihristov, referitor la tur- 
neul- colectivului din Varna la Constanţa 
— din pricina contactului cu o scenă nouă 
şi cu un public necunoscut, a dispărut re- 
pede. Noi mulțumim publicului constănţean 
pentru atenţia, prelungitele aplauze și sen- 
timentele lor sincere... Aceste întilniri crea- 
toare între popoare frăţeşti stimulează pro- 
gresul artei noastre... Este evident că exi- 
stă multe posibilități pentru iniţierea unor 
schimburi reciproce intre actori şi regizori. 
Un început de schimb a şi fost stabilit în- 
tre dramaturgii bulgari şi romini. În pre- 
zent, directorul Teatrului Popular cin Tol- 
buhin, Atanas Popov, traduce Steaua fără 
nume de M. Sebastian şi Citadela sfări- 
mată de Horia Lovinescu.“ 

Dramaturgul Lozan Strelkov, care a in- 
soțit Teatrul Popular din Varna în turneul 
său, a publicat în „Literaturen Front“, or- 
ganul Uniunii Scriitorilor Bulgari, un. am- 
plu interviu cu B. Lebli, directorul Tea- 
trului de Stat din Constanţa.  Insistind 
îndeosebi asupra activității teatrului pe 
planul promovării unui repertoriu predomi- 
nant naţional, Lozan Strelkov precizează: 
„Există prejudecata că de la un teatru de 
provincie nu poți învăța nimic... Teatrele 
bulgare, atit cele cin capitală cît și cele 
regionale, pot învăța multe de la tînărul 
teatru din Constanţa“. 


Știri din... 
URSS 


e Noua comedie a lui Gheorghi Mdi- 
vani, Cine l-a inventat pe Bukaşkin ?, îşi 
alege eroii şi faptele din lumea arhitec- 
ților. 

În două apartamente învecinate, trăiesc 
doi arhitecți celebri: Korotkov. un om 
deosebit de talentat, dar dispus să-și 
schimbe concepțiile după bătaia vintului, 
şi Morozov, un om iubit de toți, de o rară 
cinste și principialitate. 

Și tocmai Morozov va cădea victima 1n- 
trigilor tesute cu abilitate de către Korot- 
kov şi Ilia Komilov, un arhitect pe cît de 
netalentat pe atit de dibaci în urzirea in- 
trigilor de tot felul. Deşi disprețuit de 
colegii săi, Komilov își continuă nestinje- 


nit uneltirile, nici unul din tovarăşii săi de 
muncă neavind curajul să-l demaşte. Pen- 
tru a-l discredita pe Morozov, Kornilov 
îl acuză de a fi plagiat proiectul execu- 
tat de un proiectant necunoscut, pe nume 
Bukașkin. 

Finalul aduce completa reabilitare a lui 
Morozov şi, totodată, demascarea lui Ko- 
rotkov şi Kornilov. 

„Vreau să sper — a declarat G. Mdi- 
vani — că noua mea piesă va determina 
pe spectatori să reflecteze asupra uror as- 
pecte urite ale realității." 

© La Muzeul Teatrului Academic de 
Artă din Moscova, a fost organizată o ex- 
poziție cuprinzind schiţe de decoruri şi 
costume, create de Ulianov, Rerih, Dobu- 
jinski, Egorov, Simov și alţii pentru spec- 
tacolele prezentate in perioada 1907— 1917. 
În cadrul aceleiași expoziţii, au fost ex- 
puse și schițele lui N. Andreev pentru 
Cain de Byron, primul spectacol prezen- 
ta: de M.H.A.T.. cupă Revoluţia din Oc- 
tombrie. 

© Teatrul de Dramă din Chişinău a 
prezentat recent in premieră unională co- 
media Minunata şarjă de V. Kirşon. Piesa 
surprinde aspecte semnificative din viața 
oamenilor sovietici. Spectacolul Teatrului 
de Dramă din Chişinău a fost susținut de 
o distribuţie in care predominau numele 
tinerilor actori ai colectivului. 

Montată de Teatrul de Dramă „Puşkin“, 
din Chișinău, cu prilejul celei de a 39-a 
aniversări a Marii Revoluții Socialiste din 
Octombrie, piesa Din dorința inimii de N. 
Anov și I. Stein cunoaște un deosebit suc- 
ces de public. 

e La Moscova, s-au desfășurat recent 
lucrările plenarei a Il-a a filialei din Mos- 
cova a Uniunii Scriitorilor Sovietici, con- 
sacrate problemelor de dramaturgie. 

După raportul „Sarcinile dramaturgilor 
din Moscova în lumina celui de al XX-lea 
Congres al P.C.US.", ţinut de I. Ce- 
purin, au urmat rodnice discuţii. la care 
au participat, printre alţii: F. Vagranov, 
D. Holencro. G. Mdivani, S. Maiorov etc. 

La lucrările plenarei, au participat nu- 
meroşi scriitori, teatrologi, cronicari dra- 
matici, regizori şi actori. 

© Despre Societatea Teatrală Rusă s-a 
scris la noi puțin. Totuşi, această puternică 
organizație, însumîind aproape 22.000 de 
membri, ce activează in 68 de secții dife- 
rite, s-a impus de mulți ani prin multila- 
terala şi constructiva sa activitate pe pla- 
nul sprijinirii mişcării teatrale sovietice. 

Acordind o deosebită atenție probleme- 
lor dramaturgiei contemporane, Societatea 
Teatrală Rusă, cu sprijinul Ministerului 
Culturii și al Uniunii Scriitorilor, organi- 
zează regulat discuții de cenacluri cu dra- 
maturgii. Cu acest prilej, sint dezbătute 
diverse texte cramatice aparținind scriito- 

rilor „locali“. Multe din aceste piese au 
văzut, în urma unor atari dezbateri, lumina 
rampei, trezind interesul spectatorilor, Ast- 
fel, piesele Însoțitor periculos de A. Sa- 
linski, Cheia de cristal de E. Bondareva 
ş.a, reprezentate cu succes de multe teatre 
sovietice, au făcut, înainte de a intra în 
repertoriul teatrelor, obiectul unor luări de 
cuvint în cadrul acestor adunări creatoare. 

Societatea Teatrală Rusă acordă atenție și 
problemelor spectacologice. Conferinţe, cicluri 
de lecţii, seminarii cespre problemele ac- 
tuale ale regiei, ale măiestriei actoricești şi 
scenografiei sînt ini frecvent în cele 
mai diferite orașe. În ultimul timp, sub 
conducerea unor regizori de frunte, ca M 
Kedrov, N. Akimov, N. Ohlopkov, G. Tov- 
stonogov, au fost organizate seminarii spe- 
ciale pentru studierea experienței lui Sta: 
nislavski şi  Nemirovici-Damcenko, ca şı 
consfătuiri pentru rizarea metodelor 
folosite de regizorii de frunte ai scenei 
sovietice. 

Pentru a sprijini munca creatoare a ca- 
drelor artistice, Societatea Teatrală Rusă 
organizează seminarii de estetică marxist- 
leninistă, intilniri ale actorilor cu oamenii 
de știință și cultură sau cu fruntași în 
producție, ca și întilniri între actorii tineri 
şi vechii maeștri ai scenei. 

Această rodnică muncă educativă se im- 
bină strîns cu activitatea practică, direct 
legată de spectacol. Prin secţiile de consul- 
taţii și documentare, societatea oferă di- 
verselor colective teatrale un vast material 
documentar-informativ în legătură cu spec- 
tacolele în curs de pregătire. 

Pe de altă parte, desele ceplasări ale re- 
pizorilor de la teatrele centrale la teatrele 
regionale și raionale, inițiate de Societae. 
constituie pentru acestea un important spri- 
jin şi un eficient stimulent. 

Societatea se interesează îndeaproape de 
atitudinea spectatorilor față de activitatea 
teatrală. Exigenţele și părerile lor sînt stu- 
diate cu multă grijă și transmise teatrelor. 
Numai în cursul ultimului an, s-au ținut la 
Moscova şase consfătuiri cu spectatorii. 

Societatea  popularizează larg realizările 
artistice ale fiecărei republici unionale și 
sprijină organizarea  Decadelor Naţionale 
de artă ale diverselor popoare. 

Pentru a acoperi cheltuielile pe care le 
solicită această rodnică muncă, Societatea 
Teatrală Rusă depune și o activitate pro- 
ductivă. Astfel, ea asigură publicitatea tea- 
trelor, tipărirea de programe, dispune de 
ateliere de decoruri, de ateliere de costume 
şi recuzită, mai ales pentru uzul formo- 
țiilor de amatori, și chiar de o tabrică de 
parfumuri. 

În anul acesta, Societatea Teatrală Rusă 
este chemată să contribuie activ la buna 
desfășurare a Festivalului Unional şi In- 

ternațional al Tineretului, indeosebi la ur- 
ganizarea spectacolelor artistice ce se vor 
desfășura cu acest prilej. 

e În cursul actualei stagiuni, Teatrul 
„A. V. Lunacearski“ din Penza va monta 
piesa Dmitri Kalinin de V. G. Belinski. 
Această piesă se joacă  întiia oară in 
U.R.S.S. 

e De la începutul acestei stagiuni, Tea- 
trul de Satiră din Moscova a prezentat 
două premiere: Căsuța de V. Kataev şi 
A existat oare Ivan Ivanovici? de Nazim 
Hikmet. 

Tot în cursul acestei stagiuni, teatrul îsi 
propune să monteze Lysistrata de Aristofan, 
Revizorul de Gogol şi Moartea lui Tarel- 
kin de Suhovo-Kobilin. 

În ce priveşte dramaturgia originală 
contemporană, teatrul a făcut contracte cu 
o serie de dramaturgi, ale căror piese ur- 
mează a vedea curind luminile rampei. 
Dintre acestea, menționăm : În legătură cu 
trecerea la altă muncă de A. Hazin şi I. 
Metter, Nu treceţi!, comedie polițistă sar- 
zică de B. Egorov, I. Poleșciuk și B. Pri- 
valov și altele. 

Scriitorii I. Gherman și G. Munblit lu- 
crează la o dramatizare după romanele 12 
scaune si Viţelul de aur de I. Ilf și E. 
Petrov. 

e Cu prilejul aniversării a 100 de az: 
de la nașterea scriitorului ucrainean Ivan 
Franko, Studioul de televiziune din Harkov 
a transmis Ghereta nr. 27, dramă într-un 
act a clasicului ucrainean. 


Anglia 


e Într-un moment cind rivalitatea dintre 
teatru şi televiziune este trimbiţată ades 
şi cu mult zel, televiziunea engleză a luat 
inițiativa ce a inaugura — cu titlu de 
experiment — un ciclu de emisiuni spe- 
ciale destinate să ciştige pentru teatru 
cercuri noi de spectatori ! Aceste emisiuni 
vor cuprinde extrase din reprezentațiile 
curente de clasici de la Old Vic sau in 
interpretarea principalelor companii de tea- 
tru “din Anglia; naraţiunea de legătură 
între fragmentele televizate și comentariul 
lor va fi încredințată unor personalităţi 
de seamă ale vieţii teatrale engleze. Pături 
mai largi de spectatori, pe care insufi- 
cienta familiarizare cu textele marilor cla- 
sici îi făcea să scă genul „serios 
în materie de reprezentații teatrale, vor 
putea astfel să fie captaţi şi educați. Cel 
puţin acesta este obiectivul mărturisit de 
inițiatorii ciclului. 

Inaugurarea acestor „introduceri la cla- 
sici” s-a făcut cu fragmente din Cymbe- 
line de W. Shakespeare, în interpretarea 
ce i s-a dat la Old Vic și în regia lui 
Michael Benthall. Aranjamentul pentru te- 


WwwWw.cimec.ro 


leviziune a fost opera lui M. Elliott, iar 
comentariul a fost făcut de decana scenei 
engleze, Sybil] 'Thorndvke. 


R. Cehoslovacă 


e Un post de televiziune instalat pe 
scena teatrului D-34 din Praga şi un 
ecran plasat în biroul directorului permit 
acestuia să urmărească îndeaproape activi- 
tatea din timpul repetiţiilor sau chiar spec- 
tacalele, fără să-și întrerupă munca. 

e Reprezentată pentru prima oară în 
Cehoslovacia în anul 1930, din iniţiativa 
elevilor gimnaziului real din Hranice, Au- 
lularia lui Plaut a văzut cin nou lumi- 
nile rampei, datorită secţiei de teatru a 
Bibliotecii Universitare din Brno. Regia 
spectacolului şi rolul lui Euclion au fost 
deținute de R.Walter. 

© Din iniţiativa Comitetului regional din 
Prezov şi a Consiliului regional din Rzes- 
zov, ansamblul de operetă al Teatrului 
Naţional Ucrainean din Prezov a efectuat 
un turneu in Polonia. Cu acest prilej, ac- 
torii slovaci au prezentat în citeva centre 
industriale şi localități din Galiţia şapte 
spectacole. 

La rindul său, Teatrul de Stat din Rzes- 
zov a poposit pentru un ciclu de specta- 
cole în Slovacia de răsărit. Repertoriul tur- 
neului a cuprins două piese din dramatu:- 
gia polonă: Oamenii viilor moarte de R. 
Brandstădter şi Răzbunarea de A. Fredro. 


Italia 


e În Palatul Serbelloni, din Milano, 
În fața unui public numeros şi receptiv, 
Paolo Grassi și Giorgio Strehler au făcut 
o expunere interesantă, punctată de amă- 
nunte pitorești, asupra turneului efectuat 
de Piccolo Teatro din Milano prin Eu- 
rcpa. Compania a vizitat 19 oraşe — prin- 
*re care: Stockholm, Copenhaga, Kar! Marx- 
Stadt, Berlinul democrat și Viena — şi a 
dat, în decurs de 56 de zile, 41 de repre- 
zentaţii, fiind primită pretutindeni cu 
prețuire şi călcură. 

e A fost atribuit pentru întiia dată 
premiul Noce d'Oro, destinat să răsplătea- 
scă anual pe tinerii actori și tinerele ac- 
trite care au realizat cea mai bună inter- 
pretare a unui personaj dintr-o lucrare dra- 
matică italiană, reflectind în chipul cel 
mai izbutit epoca noastră. Actrița premiată 
este Monica Vitti, interpreta rolului fem: 
nin principal din Bella de Cesare Meano. 
Sandro Ninchi. tînărul actor premiat cu 


același prilej, este unul din interpreţii pie- 
sei Pe străzile nopţii de Renato Lelli. Per- 
sonajul pe care îl joacă aci este un „băiat 
de familie“, fiul unui avocat integru și 
intransigent, aparent prea sever cu unicul 
lui copil, pentru a contrabalansa răzgiiala 
practicată de soția lui. Dar nici unul din 
cei doi părinți nu-și poate închipui că fiul 
lor va căuta o ieșire cin „monotonia tra- 
iului așezat” și o soluție pentru comple- 
tarea banilor de cheltuială de care dis- 
pune, în sordide acțiuni de banditism şi 
esorocherie. Totuşi, așa se întimplă pină 
la urmă şi tatăl integru se vede silit, cu 
regret, să-și denunțe fiul. Aprecierile cri- 
ticii despre jocul lui Sandro Ninchi au 
fost foarte laudative și le inregistrăm ca 
atare. Semnificativ ni se pare, însă, că 
eroul interpretat de el a putut fi consi- 
derat ca reprezentativ pentru epoca noastră 
de către un juriu format cin oameni de 
cultură italieni. Poate că votul lor nu a 
fost lipsit de o doză de amărăciune... 


e Numărul mare al celor ce au luat cu- 
vintul în cursul dezbaterilor, caracterul în- 
suflețit al discuţiilor și tonul lucid și in 
același timp optimist al concluziilor au im- 
primat o deosebită semnificație celui de al 
VI-lea Congres naţional al autorilor dra- 
matici, convocat la Saint Vincent (Val 
d'Aosta) din inițiativa Institutului Italian 
de Dramaturgie (I.D.I.). În prezenta unei 
asistențe numeroase, din care fireste că nu 
lipsea nici un dramaturg italian și in rin- 
durile căreia au putut fi -ecunoseuţi nu- 
meroşi critici, actori, regizori, lucrările 
congresului au fost deschise de Egidio 
Ariosto, președintele I.D.I. El a făcut o 
«xpunere asupra activității desfăsurate de 
institut în cei zece ani de ia înființarea 
lui (octombrie 1946). Succinta trecere în 
revistă a pus în evidență faptul că în tot 
acest timp, I.D.I. a fost preocupat în pri- 
mul rînd ce nevoia de a pun= capăt „si- 
tuației absurde create în perioada imediat 
următoare războiului și care consta în eli- 
minarea aproape totală a repertoriului ita- 
lian de pe scenele tării“ — după cum s-a 
exprimat E. Ariosto. În privința can:ității 
rezultatele eforturilor depuse de I.D.I. sint 
mulțumitoare : pe cînd în stagiunea 1946 — 
47 teatrele italiene nu au reprezentat decît 
patru lucrări aparținind unor autori ita- 
lieni, în stagiunea trecută au văzut lumi- 
na rampei 76 de piese italienești noi (din- 
tre care, 50 de piese în trei acte și 26 de 
piese într-un act). Dar această afluență 
de lucrări originale nu a oglindit în 
egală măsură și un progres calitativ. As- 
tăzi, a spus E. Ariosto în încheiere, accen- 
tul trebuie să cadă pe calitatea lucrărilor, 
„pe prestigiul și calificarea ansamblurilor 
cărora li se încredințează operele drama- 
tice, pe demnitatea spectacolului... 

Congresul a adoptat o rezoluție, cuprin- 
zind șapte puncte programatice, din care 
spicuim următoarele:  selecționarea rigu- 
roasă a pieselor autohtone, în lumina ca- 
lităţii lor literare și, totodată, a validității 
lor spectacologice ; sprijinirea materială a 
companiilor care se consacră cu precădere 
repertoriului național, precum şi a teatre 
lor experimentale, acestea din urmă iù- 
telese „nu ca prilej de manifestare a unui 
diletantism ocazional... ci ca laboratoare 
pentru pregătirea unor spectacole exem- 
plare, în stare să reveleze noi opere“ ; tea- 
trele mici vor fi îndrumate să acorde n 
atenție specială dramaturgiei italiene ; se 
va întocmi proiectul unei Carte a tea- 
trelor universitare, pentru a le stimula și 
arienta activitatea. 


R. D. Germană 


e Pe scena Teatrului Popular din Ber- 
lin, a fost reluată piesa Faust de Goethe. 
Relul lui Mefisto este interpretat de cuno- 
scutul actor Ernst Busch. Este interesant 
ce menționat că, pentru realizarea obținută 
în acest rol, Ernst Busch a fost distins cu 

Naţional pe anul 1956. 

e Teatrul din Döbeln a inaugurat la 

sfirşitul anului trecut, un cicla de mati- 

poetice — Lirica secolului XX. Des- 
chiderea a fost făcută cu un matineu Ma- 
iakovski, la care şi-a dat concursul — ca 
recitator — actorul W. Thielman, de la 
Teatrul „Maxim Gorki” din Berlin. Ciclul 
prevede recitări din Lorca, Brecht. Ne- 
ruda etc., ca și din creaţia poetică a po- 
porului negru. 

e Stucioul de pe lingă Deutsches Theater 
reprezintă piesa Puii de vulpe de cuno- 
scuta autoare americană Lilian Hellman, 
în regia lui Wolfgang Heinz. Scenograful 
spectacolului este Karl von Appen, distins 
cu Premiul Naţional 1956 „pentru contri- 
buţia luj importantă la dezvoltarea sceno- 
grafiei realiste“. 

Interpretarea e susținută de Gisela Uhlen, 
Inge Keller, Waldemar Schütz și alții. 


.R F. Germană 


© Teatrul din Düsseldorf a montat de 
curind într-o nouă înscenare Azilul de 
noapte de M. Gorki. Regia spectacolului 
aparține lui Karl Heinz-Stroux. 

e Cunoscutul romancier Erich Maria 
Remarque și-a făcut recent cebutul in tea- 
tru. Ultina etapă, piesă cu care autorul 
romanului Pe frontul de vest nimic nou 
a înfruntat luminile rampei, reînvie ulti- 
mele zile ale Germaniei naziste. 

Cuprinși de panica iminentei înfringeri 
(marșul victorios al Armatei Sovietice spre 

Berlin le spulberă și ultimele nădejăi) 
membrii batalioanelor SS încearcă în grabă 
exterminarea prizonierilor dintr-un lagăr de 
concentrare din preajma Berlinului. Doi 

izonieri reuşesc să scape. Unul dintre ei, 
imbrăcind uniforma Wehrmachtului, se as- 
cunde în casa unei femei. Dar Schmidt, 
agent al Gestapoului, îi găseşte urma. 
Pentru a-l identifica, îl pune faţă în față 
cu celălalt deţinut, prins între timp de po- 
liție. Momentul revederii e dramatic. Con- 
stient că printr-un singur gest, printr-un 
singur cuvint, şi-ar putea trăda prietenul, 
deținutul se aruncă pe fereastră, sacrifi- 
cindu-și propria viaţă spre a salva liber- 
tatea celuilalt. Astfel, palmaresul criminal 
al lui Schmidt înregistrează încă o victorie: 
uciderea unui profesor universitar (identi- 
tatea  sinucigașului este constatată abia 
după moartea lui). 

Schmidt înțelege că partida e pierdută, 
dar el nu-şi pierde speranţa. „lată-l pur- 
tind haine civile, înarmat cu o serie de 
acte cit se poate ce bune, în care nu se 
pomeneşte nimic de crimele făptuite”, scrie 
ziarul „Der Kurier“ într-o amplă cronică 
pe marginea spectacolului. Pină la urmă, 
însă, Schmid: este arestat. Referindu-se 
la marea actualitate a piesei, acelaşi ziar 
scrie: „Remarque spune lucrurilor pe 
nume, Pentru aceasta, el nu trebuie să 
inventeze nimic", 


Recentele evenimente petrecute în Ger 
mania Federală fac din Schmidt figura 
centrală a piesei. Reprezentată de Teatrul 
Renaissance în zilele cind campania de rea- 
bilitare a foştilor membri ai batalioanelor 
SS ia amploare crescindă, piesa lui Re- 
marque constituie un avertisment adresat 
poporului german și întregii lumi, în a 
cărei memorie se mai păstrează proaspete 
atrocitățile războiului şi crimele săvirșite 
de hitleriști. 


R. P. Bal garia 


e În anul sărbătoririi centenarului tea- 
trului bulgar, teatrele din R. P. Bulgaria 
acordă o sporită atenție dramaturgiei cla- 
sice și contemporane bulgare. Pe afișul 
teatral bulgar, pot fi întilnite piesele La 
poalele Vitoşii şi Cind tună de P. Iavo- 
rov, Horo, o dramatizare după romanul lni 
Straşimirov, Tinerețe zbuciumată, de S. 
Krasinski, Albena de I. Iovkov, Ivanko de 
V. Drumev sau Spre prăpastie de I. Va- 
zov. 

Teatrul Popular din Varna continuă să 
reprezinte Zile de neuitat de L. Strelkov, 
piesă cu care acest teatru şi-a deschis 
actuala stagiune. 

În repertoriul multora dintre teatrele 
bulgare. sint incluse și lucrări ale dra- 

maturgiei clasice sau contemporane străine, 
mai puţin jucate în ultima vreme. Dintre 
acestea, menţionăm Inimă, nu piatră de 
N. Ostrovski, -Ruy Blas de Victor Hugo 
şi o dramatizare după romanul Hotel Ber- 
lin al scriitoarei Vicky Baum. 

e Întreaga presă ce specialitate din 
R. P. Bulgaria este unanimă în a recu- 
moaște strălucita izbindă repurtată de tì- 
nărul „actor Ştefan Ghetov în rolul com- 
ei al lui Gh. Dimitrov din piesa Prima 
ovitură de Krum Kiuleavkov. 

După cum am mai arătat, piesa se 
bucură de un deosebit succes pe scena 
Teatrului „Kristiu Sarafov“ din Sofia. 


Finlanda 


e Teatrul Muncitoresc din Tampere a 
luat fiinţă în anul 1901, din inițiativa 
actriței Filda Vuori, prin contopirea cì- 
torva ansambluri de amatori. De la ince- 
putul activităţii sale, teatrul a acordat un 
loc de frunte în repertoriul său dramatur- 
giei naționale. Piesele clasicului Alexis 
Kivi, sau ale dramaturgilor Rislakki Ensio, 
Talvi Jussi, ca și ale multor altora, au pri- 
lejuit Teatrului Muncitoresc spectacole de 
înaltă ținută artistică. De-a lungul anilor, 
teatrul s-a adresat adeseori dramaturgiei 
clasice ruse și sovietice. Furtuna lui Os- 
trovski, Cadavrul viu de Tolstoi, Revizorul 
de Gogol, Livada cu vişini de Cehov, dra- 
matizările după Ana Karenina şi Crimă şi 
pedeapsă sau Căi înflorite de V. Kataev 
au ținut timp îndelungat afișul teatral. 

Repertoriul destul de variat al teatrului 
însumează și alte lucrări ale dramaturgiei 
clasice universale și contemporane. 

Dintre ultimele premiere prezentate, vom 
menţiona piesa Ultimii de la etajul 6 de 
Alfred Gehri. 

Colectivul artistic al teatrului numără 20 
de actori. Dar in munca lor, cadrele pro- 
fesioniste primesc un substanțial ajutor din 
partea unui grup de 30 de actori amatori, 
care participă activ la munca teatrului, 
jucînd în diverse spectacole. 


R. P. Chineză 


e În orașul Cenciou, s-a deschis recent 
o nouă şcoală de teatru, care va funcționa 
cu două secții permanente: una de act- 
rie, iar cealaltă de regie. În cadrul școlii, 
vor studia circa 300 de elevi, recrutați în 
marea lor majoritate cin regiunea Henan. 

e Teatrul de Artă din Pekin a marcat 
comemorarea a 100 de ani de la moartea 
dramaturgului J. K. Tyl, prin reprezenta- 
rea cunoscutei piese Cimpoierul din Stra- 
konice a clasicului ceh. 

e Cu prilejul turneului efectuat în Jo- 
ponia, Opera din Pekin a prezentat două 


spectacole in folosul victimelor bombei 

atomice lansate de americani. Presa sub- 

liniază că biletele la aceste spectacole au 

at epuizate în răstimpul unei jumătăți 
oră. 


Franţa 


e Sub direcţia de scenă a lui J. P. Gre- 
nier, în decorurile lui Wakhevitch Teatrul 
Marigny a dat viață scenică comediei Nemo 
de Alexandre Rivemale. 

Unul dintre rolurile principale este de- 
ținut de Nelly Vignon, pe care bucureştenii 
au putut-o vedea in spectacolele prezentate 
cu prilejul turneului din anul trecut: al 
teatrului de l'Atelier. 

e Théâtre d'Aujourd'hui și-a inaugurat 
noua stagiune cu piesa lui Scarpetta Mı- 
zerie şi noblețe, interpretată de ansamblul 
lui Jacques Fabbri, deținător al premiului 
Molière pe anul 1955. 

e După ce ani de-a rindul a fost in- 
gropată sub praful uitării, Topaze de Mar- 
cel Pagnol a revăzut lumina rampei pe 
scena teatrului Gymnase. 

e Posturile franceze de televiziune au 
transmis recent o dramatizare după roma- 
nul Madame Bovary de Flaubert. Versiu- 
nea . dramatică aparţine lui Gaston Baty. 


R P. Albanie 


e Strădania de a îmbogăţi repertoriul 
cu noi lucrări ale dramaturgiei clasice și 
contemporane naționale caracterizează as- 
tăzi întreaga activitate creatoare a teatre- 
lor din R. P. Albania. Datorită condiţiilor 
grele de asuprire și aservire pe care le-a 
cunoscut Albania în trecut, multe din ce 
morile literaturii dramatice albaneze au 
fost împiedicate săși afle crum spre 
inima spectatorilor, fiind acoperite de ui- 
tare. Tocmai de aceea, teatrele Albaniei 
democrat-populare și-au asumat nobila mi- 
siune de a valorifica moştenirea trecutu- - 
lui, punind astăzi la indemina spectato- 
rilor opere de artă autentică. create de 
scriitori clasici. 

Edificatoare este inițiativa Teatrului Re- 
gional Anton Zako Csjupi din Korci de 
a reprezenta vechea piesă Lulya e Kujtimit 
(Floarea iubită) de Foquino Postali, În- 
scrierea acestei piese în repertoriul teatru- 
lui din Korci. alături de Ruptura lui La- 
vreniev, Căsătoria de Gogol și Tania ne 
Arbuzov. a fost primită cu deosebită sa- 
tisfacție de spectatorii din Korci. Învin- 
gind dificultăţile legate ın primul rind de 
caracterul pronunțat regional al piesei, re- 
gizorul Sokrat Mio a reușit să creeze un 
spectacol de inaltă ţinută artistică, in care 

işi află o deplină valorificare întreaga fru- 
musețe a textului dramatic. 

Nu mai mică este atenţia acordată ce 
teatrele din R. P. Albania repertoriului 
contem, 

Teatrul „Alexander Moissi”' a prezentat 
recent piesa Logodnica de la țară de Fat: 
mir Djati — povestea unei fete albameze 
ce coboară din munți pentru a lucra în- 


tr-o fabrică. Actualmente, piesa lui Fatmir 


Djati a. fost înscrisă în repertoriul teatre- 
ior din Skoder, Korci și Tirana. O altă 
lucrare dramatică contemporană care s-a 
impus atenției teatrelor este Logodna bles- 
temată de Selman Vaquari, unul dintre 
cei mai tineri dramaturgi și regizori din 
R. P. Albania. 

Pe scena Teatrului Naţional din Tirana, 
a avut loc de curind premiera piesei De- 
tura (Mesagiul) de Kol Jakova, unul din- 
tre cer ma! reprezentativi dramaturgi alba- 
nezi contemporani. 

e În orașul Skoder se află în curs de 
construcție un nou teatru. Sala lui va 
avea 630 de locuri, fiind înzestrată cu 
numeroase cabine, săli de repetiție etc. Pe 
lingă teatru, va funcţiona şi un club per- 
manent. 


Elveția 


© În anul 1908, în pitorescul sat Me- 
zières din inima Alpilor, a luat ființă un 
teatru popular de vară, care și-a cìştigat 
repede popularitate. Iniţiatorii lui erau 
fratii René şi Jean Morax. Primul este 
pret şi dramaturg, iar celălalt, pictor şi 
regizor. Spectacolele de la Théâtre du Jura 
atrăgeau nu numai pe muntenii şi pe lo- 
cuitorii satelor învecinate, ci și un nume- 
ros public, sosit anume din toate colțurile 
Europei. 

Primul război mondial a silit teau'l 
să-și întrerupă activitatea. Cei doi fraţi 
n-au vrut însă să abandoneze ideea. Şi 
astfel. în anul 1921, Thââtre du Jura își 
redeschide porțile,  bucurincu-se în conti- 
nuare de un binemeritat succes. 

Majoritatea pieselor prezentate pe scena 
acestui teatru sint scrise de René Morax, 
punerea lor în scenă fiind asigurată ın 
exclusivitate de fratele său Jean Morax. 


Austria 


e Comitetul de organizare a Festivalu- 
lui de la Bregenz a iniţiat un mare con- 
curs internaţional de lucrări dramatice, des- 
chis tuturor scriitorilor din lumea întreagă. 
Se vor acorda două premii în valoare de 
20.000 şi 10.000 de dolari. Înscrierile la 


concurs — sub forma unei cereri de ad- 
mitere cu indicaţia numelui și datelor per- 
sonale — au fost primite pină la 31 ia- 
nuarie 1957. Juriul e format cin repre- 
zentanţi ai comitetului de organizare a Fe- 
stivalului, ai Burgtheater-ului din Viena şi 
ai vieții artistice internaţionale. Juriul va 
stia să decearnă ambele premii, sau să le 
reunească în unul singur. Pe de altă parte. 
direcțiunea Festivalului își rezervă dreptul 
de a reprezenta în premieră absolută si 
alte lucrări trimise de participanţii la con- 
curs, în afară de cele premiate. Piesa dis- 
tinsă cu premiul I va fi reprezentată de 
către Burgtheater, în cadrul Festivalului de 
la Bregenz. 


Africa de Sud 


e Marionetele „Protea sînt nişte per- 
sonaje umblate; sub oblăduirea soților 
Thompson — creatorii şi minuitorii lor — 
aceste păpuși au parcurs intr-un an 
20.000 km de-a lungul și de-a latul A- 
fricii de Sud. Această companie de „ac: 
tori” ce 30 cm înălțime a dat spectacole 
la Johannesburg, (Capetown și Dunbar 
— dar şi în toate oraşele mai mici, în 
aşezärile izolate şi chiar în satele din tinu- 
tuile mai sălbatice. Cel mai mare succes 
l-a obținut spectacolul de estradă Afri- 
cana, inspirat din tolclorul populațiilor 
băștinașe. 

Anul trecut, marionetele „Protea au itre- 
cut oceanul şi s-au produs în mai multe 
orașe din Anglia, unde publicul — şi nu 
numai cel format din copii — le-a făcut 
o primire călduroasă. 


Japonia 


e În ultimul timp, teatrele japoneze se 
adresează tot mai des dramaturgiei chi 
neze, deosebit ce apreciată de publicul 
spectator. Astfel, au fost reprezentate pină 
acum Țiu-Uan de Go Mo-jo, Furtuna de 
Țao-uai, Fata cu părul cărunt, de Bin Y 
şi He Tin-zi şi altele. 


Brazilia 


e Premiul Saci, suprema distincție bra- 
ziliană care se conferă oficial celor mai 
bune spectacole teatrale, a fost atribuit 
(pentru cea mai bună punere în scenă, cel 
mai bun spectacol, cel mai închegat conflict 
şi cea mai bună interpretare feminină) 
spectacolului Ciocîrlia de J. Anouilh, pre- 
zentat de formația de la Teatre Popular 
de Arte, a cărui animatoare este Mara 
dell Costa. 

In plină activitate 


Trebuie să mărturisim că prea mari a- 
matori de „„memorii” nu sîntem. De vină 
este, poate, faptul că acest gen ne-a su- 
gerat adeseori un condei grav, mînuit de-un 
arhivar rigid, tipicar, cu fişe și creion bine 
ascuţit, care îşi ţine condicile şi jurnalul 
la zi, foarte preocupat de evenimentele cele 
mai mărunte ale propriei vieţi, cu care ține 
să fericească generaţiile următoare, de teamă 
ca nu cumva altcineva să uite s-o facă. 
Am prefera: dintotdeauna amintirile — un 
iingvist ar obiecta poate că „memorii” 
și „amintiri sint cam acelaşi lucru —, 
care, prin lipsa unei ordini rigide, prin 
fuga nestăpinită a condeiului, aduc o adiere 
caldă, poetică, cu acea nuanță de melancolie 
pe care o lasă anii adunaţi în urmă. Poate 
că lipsa aceasta de organizare, suita de 
evenimente uneori aparent nelegată, ,.poe- 
zia” aceasta serveşte mai bine întelege- 
rea personalităţii autorului, discernerea ca- 
racterului lui, posibilitatea de a-i aprecia 
dorința de a se dezvălui şi, în ultimă in 
stanță, obiectivitatea. 

Volumul Amintiri... amintiri... al actri- 
tei și omului de teatru Lucia Sturdza Bu- 
landra adoptă tocmai această linie, pe care 
o consemnează în însuși ,Cuvîntul înainte” 
„„.Nu am intenționat să comit greșeala de 
a-mi sorie memoriile. În general memoriile, 
mai ales cele ale actorilor, sînt prea su- 
biective. Cind cineva își povesteşte propria 
sa carieră, e greu să ocolească această pri- 
mejdie...” Şi apoi: „De ce să-mi scriu me- 
moriile ? Sint încă în plină activitate. Cre 
deam că memoriile se scriu cind eşti prea 


1 


1 Lucia Sturdza Bulandra, Amintiri... amin- 
tiri... E.S.P.L.A., 1956, 288 pag. 


cărți Bă A ACAR: 


virstnic pentru profesiunea aleasă, sau ciud 
incetezi de a fi în putere: nemaiputind 
munci, te retragi la pensie şi, pentru a nu 
pierde legătura cu profesiunea mult iubită, 
retrăiești trecutul scriindu-ți memoriile”. 

Într-adevăr, după 58 de ani de muncă în 
teatru, multipla activitate a autoarei nu s-a 
incheiat. Cum spune poetul: „Le matin 
n'est plus! Le soir pas encore”. 

Activitatea Luciei Sturdza Bulandra se 
imparte aproximativ în trei etape. Prima, 
incepind” de la intrarea în teatru (1898) 
pină la părăsirea Naţionalului, în 1914; a 
doua, care a coincis cu existența îndelun- 
pată a companiei particulare (pină la des- 
ființarea ei în 1941) și s-a prelungit pină 
în 1947; şi, în sfîrşit, cea care a in- 
ceput în 1947 prin mumirea sa ca direc- 
toare a Teatrului Municipal. 

Cartea, in afara impresiilor și referirilor 
la evenimente cu caracter strict personal, 
prezintă și o valoare documentară, atit in 
ceea ce privește dezvoltarea teatrului în 
țara noastră, cît şi activitatea unor mari 
figuri ale scenei, pe care autoarea le-a cu- 
noscut îndeaproape. Este în fond rezulta- 
tul parcurgerii a peste o jumătate de sece! 
de teatru rominesc. Prezentarea vechiului 
„Naţional”, chiar dacă ne e cunoscută în 
mod obiectiv din lucrări anterioare, are a- 
vantajul dezvăluirii unor aspecte şi al in- 
terpretării Jor printr-o prismă foarte per- 
sonală — fără teama ce a spune unele 
adevăruri neconforme cu adagiul „de mor- 
tuis...*. Sinceritatea e una din trăsăturile 
caracteristice ale cărții. Sinceritatea aceasta 
— ba am putea spune, o ușoară naivitate 
şi prospețime, pe care nu le-am fi bănuit 
— ne-a surprins la „digna doamnă Bulan- 
ara". Şi autoarea însăşi ne relatează la 
modul anecdotic că aceeaşi impresie a fä- 

cut-o şi altora. Ni se amintește in carte 
că, după o neînțelegere cu unul din me- 
seriașii teatrului, acesta a venit într-o seară 


mine, doamnă Bulandra ? — li răspunúá 


El, mucalit, adaugă: Jucaţi foarte bine, 
doamnă, foarte natural : sinteţi ca o Țarină 
pe scenă, fiindcă şi în viață vă purtați cu 
noi... tot ca o Țarină”. 

Acest fel de a fi nu are desigur nimic 
formal în el. Este expresia unei anumite 
conformaţii psihice. Este omul care, găsind 
forța să fugă dintr-un mediu social ca să 
se fixeze în altul, a ştiut să conducă, do- 
vedind o energie și un spirit realist pe cage 
le-au apreciat probabil îndeajuns de-a lun- 
gul anilor colegii de direcție. Evoluţia Lu- 
ciei Bulandra și cotiturile sale cruciale — 
cea din 1898, la intrarea ei în teatru, şi 
cea din 1947 — mă fac să mă gindesc 
la piesa Luciei Demetrius, Trei generaţii, în 
care s-ar fi sărit etapa actului II. Lucia 
Bulandra a ştiut să arunce o punte între 
două epoci. Energia, dorința de a lupti, 
de a se afirma au ajutat-o din plin. Este 
ceea ce a contribuit la înscăunarea sa ca 
„Spiritus rector“ pe oriunde a trecut. O ac- 
tivitate bogată în tovărășia lui Tony Bu- 
landra, dublată însă adeseori ce mari difi- 
cultăţi, nu putea fi decit rezultatul unui 
cîcrt pe care bilanțul de pînă acum al au- 
toarei ne obligă să-l recunoaștem ca izvorit 
dintr-o enerpie deosebită. 


Dar în mijlocul întregii activități, îi re- 
cunoaştem pe oameni. Sînt zecile, sutele de 
actori și oameni de teatru cu care actrița 
și directoarea a colaborat în cei 58. de ani 
de teatru: directorii Teatrului Naţional, de 
la Davila la Diamandy; actori ce prima 
linie, ca: Iancu Petrescu, Agatha Birsescu, 
Demetriad, Aristizza Romanescu etc. Și, ca 
un amănunt emoționant: prima întîlnire cu 
studentul George Georgescu, care îşi cîştiga 
piinea ca acompaniator în. culise. Această 
trecere in revistă dezvăluie, în afara unor 
aspecte pozitive ale scenei romineşti -— 
pasiune, spirit de sacrificiu, solidaritate — 
şi acea racilă, adeseori socotită inerentă 
teatrului: „birfa, invidia, intriga”, acele 
„pertractări” de culise, cum spune cu umor 
Lucia Bulandra. E, cred, o lecţie pentru con- 
temporani — atit pentru actori, cit si pen- 
tru conducătorii de teatru. 

În toată această mulțime evocată adesea în 
cuvinte emoţionante, descoperim mari actori, 
virstnici, care mai trăiesc și azi, ca: Storin, 
lancovescu, Marioara Voiculescu, Sorana 
Topa, sau alții care au fost elevi ai Luciei 
Bulandra: Aura Buzescu, Mihai Popescu, 
Finteşteanu, Giugaru, Chr. Etterle, Nelly 
Sterian etc. Aceste ultime nume ne amin- 
tesc faptul că activitatea ca profesoară a 

constituit ani de-a rîndul una din pasiunile 


Luciei Sturdza Bulandra. 


În afara scurtului istoric al teatrului ro- 
minesc din prima jumătate a secolului nos- 
tru, în cartea Luciei Sturdza Bulandra mai 
aflăm o seamă de lucruri interesante. Este 
vorba de consideraţiile pe marginea acelei 
perioade în care regizorul nu avea încă au- 
toritatea de azi, cind regizorul era şi actor, 
cind funcţia ce regizor profesionist abia 
îşi dobindea justificare. Tot atit de intere- 
sante sint și aprecierile autoarei pe mar- 
ginea muncii pe care trebuia s-o ducă tea- 
trul cu autorii. Am dori să notăm, în acest 
sens, sprijinul pe care compania Bulandra 
l-a dat dramaturgiei autohtone, prezentind 
în acelaşi timp numeroase opere ale drama- 
turgiei clasice universale, ca şi o serie de 
piese străine mai ușoare. 

Volumul de amintiri al Luciei Sturdza 
Bulandra mai cuprinde un capitol intere- 
sant, intitulat: „Actorul şi arta dramatică", 
care nu este în fond decit teza de „defi- 
nitivat“ a autoarei, datind din 1912. Acea- 
stă lucrare, care cuprinde numeroase în- 
drumări, valabile și astăzi pentru actori, 
poate constitui obiectul unui studiu aparte. 

Volumul, frumos prezeniăt, s-ar putea de- 
sigur bucura de mai multă apreciere în 
ceea ce priveşte condiţiile tehnice, dacă, în 
afara eratei, n-ar mai fi cuprins și un nu- 
măr egal ce greșeli nesemnalate, dintre care 
iată cîteva: Monmet-Sullv în Joc de Mounet- 
Sully (pag. 64), Ranetti Roman în loc de 
Ronetti Roman (pag. 28—29), How în loc 
de Gow (pag. 113), Etna Weber în loc de 
Edna Ferber (paz. 108). 

Marius MĂGUREANU 


O interpretare modernă 
a „/Orestiei“ 

77 

În caietele companiei sale de teatru de 
pe lunile noiembrie, decembrie 1955 şi ia- 
nuarie 1956, Jean-Louis Barrault! publică 
un foarte interesant studiu, intitulat. Pro- 
blemele „,Orestiei'”', o amănunțită carceta:e 
tehnică și teoretică a trilogiei lui Eschil, 
reprezentată în octombrie 1955 pe scena tea- 
trului Marigny din Paris, 

Stabilind cadrul istoric al operei lui Eschil, 
definit prin „momentul Salamina” — in- 
frîngerea perșilor —, cind are loc trecerea 
de la perioada homerică, tulbure, mitică, 
la secolul luminos al lui Pericle, Jean-Louis 
Barrault analizează cu o remarcabilă finețe 
procesul care l-a cus la formarea unei con- 
cepții regizorale noi, mai apropiată de ade- 
vărul epocii, concepție bazată nu pe „fai: 


1 J. L. Barrault, Problemele „.Orestiei“*, în 
caietele companiei teatrului Marigny, nov., dee. 
1955, ian. 1956. = 5 

moasa armonie greacă, învățată in şcoli”, 
ci pe ideea unei Elade „arhaice, mustoase, 
neliniştite şi în permanent contact cu mus- 
tarul vieții“. Ideea aceasta îndrăzneață, 
atit de puţin tradiţională față de canvu- 
nele spectacolului clasic, insă vagă, por- 
nind de la o simplă intuiţie, Barrauit 
izbuteşte totuși să o concretizeze printr-o 


cocumentare directă, realizată — para- 
doxal — în urma unei călătorii făcută 


in... Brazilia. Între eposul popular bra- 
zilian, tributar celui african, și serbările 
dionisiace; între ceremoniile mai mult sau 
mai puţin oculte, la care vestale negre 
dansează frenetic samba, macumba, pină 
ce cad istovite jos, în cercuri magice tra- 
sate cu apă lustrală vărsată din amfore, 
şi misterele orfice, oricît de ciudat ni 
s-ar părea, subtilul actor şi regizor fran- 
cez ajunge să descopere treptat corespon- 
denţe firești, deloc arbitrare. Astfel, aflăm 
cu surprindere că dansul „fecioarelor 
sfinte” din mahalalele orașului Rio sea- 
mănă prin viîrtejul lui infernal cu dansul 
Eriniilor; că ceata de bărbați şi femei în 
veşminte albe, care se  zvircolesec cin- 
tind, în ritmul sălbatic al unei tobe, nu 
e altceva decit corul; bătrinul care le con- 
duce paşii —  corifeul; iar convulsiile, 
mimica tragică a  coreuților — strigătul 
grec de refuz în fața crudei Moira. 
Recurgind la măşti în care vede „o 
punere în valoare simultană a exterioru- 
lui şi interiorului, a ceea ce este aparent 
şi secret, a relativului și absolutului, -a 
vieţii şi morţii”, Barrault, urmărind ace- 
eași serie de corespondențe întemeiate pe 
o identitate de spirit, nu foloseşte forma 
‘convențională a măștii greceşti, ci se in- 
spiră după măştile triburilor din Africa, 
vopsite și confecționate cin piele. Costu- 
mele, iarăși, deși copiate dură vase ve- 
chi, anterioare epocii lui Eschil, poartă în 
ele influența unei alte călătorii. între- 
prinsă în Africa de Nord, la Dakar, unde 
straiele albe, sumare, ale locuitorilor, i-au 
dat „une impression fortement théâtrale". 
Decorurile, ținind seamă de faptul că pia- 
tra și marmora nu vor fi folosite decit 
mai tirziu, în secolele decadente, sînt 
construite — potrivit celor mai vechi tra- 
diții — din lemn. Muzica, fiind vorba 
ce o epocă neajunsă la maturitatea ej 
elenică, are un uşor caracter oriental, in- 
spirat îndeosebi după dodecafonismul japo- 
nez sau tibetan. Flautul lui Pan, deci, 
care precede intrarea corului, a fost ex- 
clus, ca un accesoriu, tot din aceeași ten- 
dință de a -restitui ambianța istorică 
exactă, de a evita o internretare didac- 
tică. Orchestica- — ansamblul miscărilor, 
evoluţiilor corului şi dansurilor — este 
concepută după modelul dansurilor popu- 
lare, în special rusești și spaniole. Bar- 
rault combate teza după care orchestica 


tragediei antice eline s-ar asemăna cu 
dansul clasic european. 

După aceste considerații tehnice, de c 
viziune nouă, modernă, cam îndrăznețe 
la prima vedere, dar susținute printr-o 
argumentaţie elegantă și riguroasă în a- 
celași timp, ne este prezentat montajul 
dramatic al trilogiei. Relevind incă o 
dificultate de regie, ce astă dată o difi- 
cultate majoră, o  incompatibilitate exis- 
tențială, de stadiu de cultură, Barrault 
face o paralelă între ritmul vieții noa- 
stre de astăzi şi ritmul Eladei, pe care 
il descoperă realizat prin excelenţă in cele 
trei piese: Agamemnon, Coeforele şi Eu- 
menidele, care alcătuiesc trilogia părinte- 
lui tragediei universale. Orestia i se pare 
o lecție magistrală, dată de un veritabil 
teatru al acțiunii, pe care „agitația ste- 
rilă a teatrului nostru de intrigă” ne 
impiedică uneori s-o înțelegem. 

n continuare, trecind la volumul de 
idei al trilogiei, studiul subliniază sem- 
nificaţia plină de actualitate a operei lui 
Eschil. Pornind de la judecata că teatrul 
este in fond o problemă de justiție, o 
„răfuială vastă”, în care viața  restabi- 
lește totdeauna  dezechilibruri temporare 
pricinuite de forțele răului, autorul gă- 
seşte în Orestia un exemplu patetic al 
acestei idei. 

Despotismul crunt al lui Agamemnon, 
adulterul, crima  Clitemnestrei,  uneltirile 
sumbre ale Electrei, matricidul lui Oreste, 
vaietele neputincioase ale coeforelor, pri- 
goana nemiloasă a Eriniilor, însetate de 
singe, de răzbunare, de sacrificii abomi- 
nabile — în numele unei legi oarbe — 
toată această lume ce se zbate disperată 
în hăul întunecat al pasiunilor este izbă 
vită de chinuri de zeița Atena, printr-un 
act de justiție luminoasă. 

Prezidind procesul deschis de Erinit 
împotriva lui Oreste, Atena rezolvă dis- 
puta dintre lumea veche, a  divinităților 
subpămintene, și lumea nouă, solară, a 
lui Jupiter și Apollo. Ea face apel la in- 
țe'epciunea omenească, adună pentru în- 
tiia oară un complet de judecată, înfiin- 
țează  areopagul. osîndind instinctele ob- 
scure și aducind laude inteligentei clar- 
văzătoare. Acţiunea ei nobilă se încheie 
printr-o înțelegere generală.  Îmblinzite, 
Eriniile se vor numi de aci înainte Eu- 
menidele. adică  „binevoitoarele”, iar O- 
reste este achitat în numele unei cle- 
mente largi, pe care zeii o reaprind în 
sfirșit în inimile oamenilor. 

Iruptă din tenebrele unui ev barbar, 
Orestia și întreaga operă a lui Eschil ni 
se înfățișează astfel ca un preludiu în- 
depărtat, dar titanic, al Renașterii, ca un 
elogiu al forței pe care, oricind și ori- 
unde. o cuprinde în ea Rațiunea. 

Cc, Ie 

MIC DICILONAR TEATRAL 


Machiajul 


Noţiune din argoul teatral, care indică 
rezultatul acţiunii prin care un specialist, 
sau actorul însuși, realizează — pe chipul 
sau corpul interpretului — faţa sau as- 
pectul general al personajului interpretat, 
colorindu-l cu farduri, pentru a nu părea 
livid în lumina puternică ce scenă, şi am- 
plificindu-i trăsăturile, pentru a fi vizibile 
din orice punct al sălii. 

Baza de plecare în machiaj o formează 
însuși chipul actorului. Acest chip este co- 
lorat și modelat cu ajutorul a două grupe 
de elemente : fardul şi postişele. 

Fardurile cuprind: 1) fondul de ten, 
adică culoarea de bază, acoperind o gamă 
cromatică complexă ce la alb la negru; 
2) culori de retuş, menite să creeze umbre 
sau lumini; 3) culori pentru accente, care 
au rostul de a corecta detaliile feţei; 4) 
dermatograțe, cu ajutorul cărora se trag pe 
faţă linii care contribuie la definirea ca- 
racterologică ; 5) pudre, care acoperă, intii 
fondul de ten, apoi întreaga mască, pen- 
tru a-i lua luciul cremei; 6) fondul de ten 
lichid (numit și transparent) pentru restul 
corpului, cuprinzind culori de la aur la 
negru. 

Postișele sau aplicele sînt elemente care 
se lipesc pe faţă pentru a corecta anumite 
defecte ale interpretului sau pentru a rea- 
liza tipul personajului. Ele sînt de couă 
feluri : cu păr (sprîncene, mustăţi, barbă, 
perucă, negi etc.) şi fără păr (nas, guşă, 
urechi, pomeţi etc.), confecționate dintr-un 
fel de plastilină numită chit de nas, din 
cauciuc sau din papier-mâche. Aceste a- 
plice se fixează de față cu eter mastic sau 
cu spirt de santarac. 


În teatrul antic se proceda la o am- 
plificare mult mai pronunțată a trăsături- 
lor personajelor, utilizindu-se masca, pro- 
cedeu folosit şi azi, în mod curent, în tea- 
trul extrem-oriental. 

Machiajul are citeva funcţii bine sta- 
bilite : integrează personajul unei anumite 
categorii (rasă, clasă, regiune a globului, 
sex, virstă etc.) sau marchează o evoluție 
în timp (imbătrinirea, de pildă), ori o 
durată interioară (urmele unor succesiv? 
stări sufletești). În sensul acesta, se poate 
vorbi ce citeva tipuri de machiaj. 

Există un machiai realist, cure tinde să 
evidențieze trăsăturile fireşti, veridice, 
ale personajului; există un machiaj gru- 
tesc, în care este evidentă tendinţa de ca- 
ricaturizare prin sublinierea exagerată a 
trăsăturilor caracterului. Din contra, ma- 
chiajul simbolic vizează, eliminarea caracte- 
risticilor imdividuale şi accidentale, prin ac- 
centuarea unui singur element, prin folo- 
sirea culorilor sugestive, care indică tipul, 
ideea. Trăsăturile chipului uman pot ti 
însă îndepărtate de modelul real, substi- 
tuindu-i-se acestuia un alt principiu ceci! 
cel al vieţii, aşa cum se procedează în ma- 
chiajul stilizat, unde fața interpretului poate 
fi asemănătoare unei statui sau unei figuri 
peometrice. În fine, se poate vorbi de un 
machiaj fantezist, care transformă inter- ` 
pretul într-o ființă, reală (animal sau 
plantă) sau imaginară (centaur, satir, ziînă, 
zmeu. etc.) aparţinind altor regnuri. 

Machiajul este, desigur, unul din adju- 
vantele importante ale actorului, dar el 
rămîne o simplă formă goală, dacă trăi- 
rea interpretului nu-l umple pe dinăuntru. 

Liviu CIULEI 

Alexandru Davila — dramaturg, poet, actor, director de scenă şi de 
teatru — s-a născut la 12 februarie 1862, în Bucureşti. 

A făcut studii la Paris, unde a urmat la Liceul „St. Louis“, fiind 
coleg de şcoală cu Georges Feydeau şi cu J. de Feraudy, actorul de mai 
tirziu. 

Activitatea sa ca scriitor este restrinsă, opera sa principală rămine 
drama istorică în versuri Vlaicu Vodă, reprezentată pe scena Teatrului Na- 
tional din București la 12 februarie 1902 (deci acum 55 de ani), cu Agatha 
Birsescu în principalul rol feminin, Doamna Clara, şi cu C. IL Nottara 
în rolul titular. 

Între anii 1905—1908 şi 1912—1914, Al. Davila este director al Teatrului Naţional 
din Bucureşti, iar în răstimpul celor două directorate iși alcătuiește propria sa „Companie 
dramatică" (1909—1911) cu elementele tinere ale primei noastre scene: Lucia Sturdza 
Bulandra, Marioara Voiculescu, Maria Giurgea, Ana Luca, I. Manolescu, Tony Bulandra, 
G: Storin, Romald Bulfinski, Ion Morțun, Niculescu-Buzău, N. Kanner, Grigore I. Bre- 
zeanu ș. a. 

În 1915, Davila cade victima unei incercări de asasinat, rămînind paralizat și țin- 
tuit în fotoliu tot restul vieții sale. 

Ca director de scenă şi de teatru, lui Alexandru Davila îi revine marele merit de 
a li introdus metoda realistă în concepția spectacolului și de a fi fost îndrumătorul 
pleiadei noastre de mari actori realiști. Ca regizor, Al. Davila a cunoscut concepția regi- 
zorală a lui Stanislavski și a contemporanilor săi, Reinhardt, Antoine, Fr. Gémier şi 
Gordon Craig. 

Al. Davila a încetat din viață la 19 octombrie 1929 şi a fost inmormintat la Cimi- 
tirul  Bellu-Militar. 


Asupra datei de naștere a lui Costache Caragially, biografii vieţii sale 
trudnice şi roditoare se contrazic: unii dau ca sigură data de 13 martie 
1815, alții pe aceea de 13 aprilie 1813, iar cîţiva confirmă doar anul naş- 
terii: 1812. În schimb, data morţii sale este certă: 13 februarie 1877, acum 
80 de ani. 

Primele sale studii şi le face la școala grecească din Bucureşti. 

În noiembrie 1835, ca elev al clasei de „declamațiune și mimică” 
a lui Costache Chiriacos-Aristias, primul actor şi dascăl de teatru din 
Muntenia, apare într-un rol pe scena Teatrului „„Momollo“, la unul din 
examenele Societăţii Filarmonice din București. 

După lichidarea Societății Filarmonice şi a teatrului promovat de ea, în 1838, 
Costache Caragially pleacă la Iași şi apoi la Botoşani, unde impreună cu mai mulți dile- 
tanți prezintă citeva spectacole, pentru ca după un an (1839) să-l vedem revenit la lași. 
ca angajat al trupei rominești de sub conducerea d-nei Frisch. 


111 


www.cimec.ro 


În 1844, părăsește definitiv Iaşul şi se reintoarce la Bucureşti, u în asociați 
cu actorul și „profesorul ce limba romină“. Costache Mihăileanu, ali ei ie 
diletanți”, cu mare parte din foştii elevi ai Societăţii Filarmonice, „reuşind să-l deschidă 
abia după nouă luni (miercuri, 21 martie 1845), în unica sală de teatru a lui leronimo 
Momollo, cu piesa Furiosul, dramă prelucrată de dinsul. 

i Pe la sfirşitul anului 1848, după relatările unor istoriografi, Costache Caragially, 
impreună cu o parte din trupă, pleacă la Craiova, unde dă viață teatrului de acolo 
jucind impreună cu alți actori locali în sala cea mare a Oteteleșanului. i 

Din octombrie |1850, pe Costache Caragially îl găsim din nou în Bucureşti, în 
fruntea peng Național Ku „Momollo“), in asociație cu I. A. Wachmann, avind 
in trupă pe: Maria Apostolu (Constantinescu-Blonda ili i 
re EA orbire aa A ), Eleonora Cecili, Iorgu Caragially, 

La sfirşitul anului 1852, Costache Caragially conduce, împreună cu I. A. Wachmann, 
o stagiune pe noua scenă bucureşteană a Teatrului cel Mare (Naţional), de la a cărei 
direcție pleacă la 1 iulie 1855 „fără nici un profit personal material, ci numai pierderi“. 
i După retragerea sa din postul de director-concesionar al Teatrului cel Mare (Na- 
tional), a continuat să joace, sub diferiți directori, pe aceeași scenă. 

După 1865, studiind legile, îmbrățișează avocatura, pentru ca apoi să fie judecător 
de pace la București în, „culoarea de verde“, timp în care preda şi lecţii de declamație. 
ü m. 1866, apare pentru ultima oară pe scenă, în piesa Doamna Ruxandra de B. P. 

Costache Caragially n-a fost numai actor, regizor, profesor şi director de teatru, 
ci şi scriitor dramatic. 

După ani de muncă, de înfringeri și de biruinți, atit pentru scena noastră, cît şi 
pentru viața sa care se confundă cu începuturile anevoioase ale teatrului rominesc, Costache 
Caragially a sfirşit intr-o casă modestă de pe strada Brezoianu, în mizerie și împovărat de 
o familie numeroasă. 


Carlo Goldoni s-a născut la Veneţia în 14 februarie 1707 dintr-o 
familie înstărită şi în același timp instruită. Lui Carlo, gustul pentru vocaţia 
dramatică i se deşteaptă de mic — la 8 ani este autorul unei comedii. 
După ce incepe studiile într-un colegiu iezuit, fuge cu o trupă de actori 
ducind o viaţă foarte aventuroasă. Ocupă diverse funcţii, printre care şi cea 
de avocat, apoi se stabilește in Veneţia, unde se dedică teatrului. Goldoni 
îşi propune să dea commediei dell'arte un caracter mai literar, îndreptindu-și 
creația pe linia conturării unor caractere bine stabilite în cadrul unei des- 
făşurări dramatice închegate. Lovindu-se de o puternică opoziție (Chiari, 
Gozzi), Goldoni va proceda cu precauție, scriind la început piese în care 
înfățișarea caracterelor şi moravurilor se ascunde sub vechile procedee scenice ale măştilor. 

Dezamăgit totuşi de cabala organizată împotrivă-i, Goldoni pleacă în cele din urmă 
la Paris, unde, după o bucată de vreme, este numit lector şi profesor de italiană al fiicelor 
regelui și pensia acordată îi asigură bătrinețea. În 1787, la virsta de peste optzeci de ani, își 
scrie în franceză „Memoriile, menite să servească la istoria vieții şi a teatrului său. 

După izbucnirea revoluţiei din Franţa, în 1792 i se suprimă pensia, care ii este 
apoi redată. După o viaţă nesigură, neliniștită, plină de încercări aspre, a murit în 
anul 1793. 

Opera sa dramatică însumează 267 de piese, dintre care unele’ adevărate capodopere, 
tragedii, drame, intermezzo-uri, farse, opere comice, comedii. 

Comedia lui Goldoni se caracterizează printr-o varietate de intrigi și de situaţii, 
prin spirit de observaţie, prin vioiciune și multă mișcare, dialoguri vii, un limbaj simplu 
popular, prin veselia care merge chiar spre bufonerie și printr-o lume întreagă de perso- 
naje populare. 

Cu toate concesiile pe care este constrins să le facă publicului și modei timpului, 
Goldoni rămine iniţiatorul unui teatru nou, care înlocuiește ficțiunea prin adevăr şi con- 
venționalul prin viața reală. De aceea, el poate fi considerat precursorul realismului în 
teatrul italian, opera sa satirizind viața de desfriu și de viciu a nobilimii degenerate, în 
plină descompunere, arătind interes şi înțelegere pentru oamenii din popor, care apar în 
toate piesele sale. 

Dintre piesele lui Goldoni, au fost mult gustate de spectatorii noştri: Hangiţa, Min- 
cinosul, Slugă la doi stăpini, Evantaiul, Văduva isteaţă. 

